
Prefata 


Cartea noastra se vrea a fi o imagine sinteticá asupra orientárii calitativiste din 
disciplinele socioumane, orientare ce are, in conceptia unor reprezentanti ai ei, nu 
doar un caracter paradigmatic, ci si unul interparadigmatic. Dincolo de aspiratia ei 
de a constitui in sine o prezentare condensatá a conceptelor si a metodologiei 
vehiculate de calitativisti, lucrarea are şi un obiectiv foarte specific: acela de a 
umple un gol din informaţia de profil teoretico-metodologic din spaţiul cultural 
românesc, pentru că despre concepţia calitativistă şi metodele calitative s-a scris şi 
s-a tradus foarte puţin. 

Cărţile de acest fel - ce urmăresc recuperarea rămânerii noastre în urmă faţă de 
achiziţiile relevante din lumea ştiinţifică contemporană - sunt pândite însă de un 
serios pericol. El constă în aceea că specialiştii formati ai domeniului sunt deja 
familiarizați, prin consultarea bibliografiei străine, cu aceste rezultate, iar pentru 
marea masă, ideile expuse pot apărea mai greu accesibile. Există, altfel spus, riscul 
unui public de cititori redus. Punándu-mi cu gravitate problema adresabilitatii, 
m-am străduit să preîntâmpin un asemenea risc, construind lucrarea pe două registre, 
chiar dacă nu expres delimitate in text: unul de expunere destul de didactică a 
principalelor poziţii teoretice, principii metodologice şi metode concrete ale abordării 
calitative, şi celălalt, de judecăţi interpretativ-critice şi de ipoteze privind solutio- 
narea unor impasuri ale calitativismului. Sper ca astfel cartea să prindă „şi — şi”, in 
funcţie de posibilele categorii de cititori, şi nu „nici - nici". 

În acest sens, aş observa că abordarea calitativistă vine, pentru un anumit gen de 
intelectuali, prea târziu în România, în alte spaţii culturale ea ajungând deja la 
maturitate şi chiar la epuizarea potentelor ei ideatice incitante. Multi autori occi- 
dentali vorbesc deja de „post-poststructuralism”, de „post-postmodernism” etc. şi, 
cred că nu forţat, prin extensie, putem admite că se conturează un „de-deconstruc- 
tivism” şi un „post-calitativism”. 

Pe de altă parte, aş spune că, oarecum paradoxal, calitativismul vine, mai ales 
pentru unii tineri în formare, prea devreme, fiindcă el poate constitui o justificare a 
tendinței de superficialitate, a lipsei de aplecare cu acribie asupra realului empiric 
sociouman, îndemnând la fantezii interpretativist-subiectiviste. De aceea, cartea de 
faţă, subliniind cu tărie limitele calitativismului ca orientare epistemologică si 
inconsecventele constructivismului radical, aduce argumente pe multiple planuri in 
susţinerea unui calitativism dublat de rigoare şi, în mare măsură, interferat cu un 
cantitativism flexibil, înţelept, debarasat de pozitivismul dogmatic. 

Dar, dincolo de discutiile epistemologice, volumul poate fi un instrument util 
pentru cei ce vor să se familiarizeze cu strategiile calitative („teoria întemeiată”, 
„eşantionul teoretic” etc.), cu metodele specifice (observaţia participativă, analiza 
discursurilor şi convorbirilor, biografia şi studiul de caz etc.) şi, nu în ultimul rând, 
ca importanţă, cu accentele tematice : retoricile cotidiene, istorie orală, producerea 
şi gestionarea socială a documentelor, poziţionarea producătorilor de cunoştinţe 
ştiinţifice socioumane. 

Un principiu fundamental al organizării lucrării este cel al expunerii comparative 
a metodelor calitative cu cele cantitative. Mai precis, a prezentării atât a variantei 
cantitativiste a unei metode sau a unui procedeu, cât şi a celei calitativiste, cu 
focalizare, desigur, pe cea din urmă. În acest spirit am dedicat un capitol special 
metodelor „de intersecţie”, unde am inserat şi - mai putin cunoscută la noi - 
„analiza de reţea”, care, fiind consacrată ca metodă cantitativă, se pretează şi la 
dezvoltări calitative. 

Cartea se bazează aproape în exclusivitate pe bibliografie americană clasică şi 
recentă, ceea ce nu cred că ar fi un dezavantaj. Dimpotrivă, deoarece, spre deosebire 
de teoriile substantivale - care vizează fragmente specifice ale socioumanului -, 
unde specificul cultural îşi pune puternic amprenta, domeniul metodologic este unul 
mai neutru la efectele particularitatilor contextului cultural. Iar metodologia 
nord-americană este una de avangardă. Trebuie menţionat şi aici însă că una este 
valabilitatea transculturală a unor strategii şi designuri de cercetare, şi altceva, 
conţinutul concret al chestionarelor, scalelor, inventarelor şi testelor. Aplicarea 
necritică a acestor instrumente standardizate pe realităţi socioculturale mult deosebite 
este o ineptie metodologicá. Or, calitativismul se revoltă tocmai împotriva utilizării 
standardizate, mecanice, inflexibile a diverselor metode, procedee şi instrumente. 

În fine, o ultimă precizare se referă la faptul că ceea ce se numeşte cu termenul 
„metode calitative” se practică astăzi de către toţi specialiştii din domeniul 
socioumanului, începând de la antropologi, sociologi şi psihologi şi până la istorici, 
economişti şi jurişti. Şi, deşi ele presupun prin excelenţă flexibilitate şi ingeniozitate 
din partea celor ce efectuează cercetări, ignorarea a ceea ce s-a acumulat până acum 
în acest câmp de preocupări, chiar dacă nu în specialitatea proprie, nu face decât să 
reducă mult performanţele studiilor întreprinse. 


Autorul, 
Cluj, 30 septembrie 1997 


Capitolul 1 


FUNDALUL EPISTEMOLOGIC 


1.1 Retorica cotidianului si retorica stiintei despre sociouman 


Teme ca dragostea si prietenia, intemeierea, functionarea si disolutia familiei, 
creşterea si educarea copiilor, alegerea si practicarea profesiei, compor- 
tamentele deviante, situaţia persoanelor de vârsta a III-a, raportul dintre 
categorii, grupuri şi instituţii sociale, politici şi programe sociale şi multe 
altele sunt asiduu discutate şi disputate în toate mediile sociale şi segmentele 
populationale. Trăind, muncind şi realizându-se in şi prin configuratiile si 
procesualitatea vieţii sociale, laolaltă şi în strânsă interacţiune cu semenii lor, 
indivizii şi grupurile umane dezvoltă şi posedă, mai mult sau mai puţin 
elaborate, concepţii cu privire la diversele structuri, aspecte şi fenomene ale 
socioumanului, au explicaţii şi formulează predicții în legătură cu ele. Născută 
din praxisul sociocultural mai larg - în cadrul căruia intră şi cultura generală 
acumulată prin şcoală, dar a cărei substanţă principală e dată de practica 
rutinieră -, funcţionează ceea ce se numeşte cunoaşterea la nivelul conştiinţei 
comune, al simțului comun, al bunului simt, adică sistemul de credinţe, 
reprezentări, cunoştinţe - descrieri, explicaţii şi interpretări — obţinute in mod 
spontan, fără o cercetare sistematică şi după metode ştiinţifice, ci pe baza 
activităţilor contextelor obişnuite (loc de muncă, familie, cerc de prieteni, 
organizaţii politice sau de altă factură etc.). 

Cunoaşterea întemeiată pe experienţa practică nemijlocită, transmisă şi 
îmbogăţită intergenerational, nu se referă numai la domeniul socioumanului. 
În fond, oamenii nu doar că au trăit în grupuri, au întemeiat familii, au 
socializat copiii şi şi-au rezolvat numeroase probleme de natură psihologică şi 
socială pe baze empirice, dar au făcut multă vreme agricultură şi medicină în 
acelaşi fel, fără aportul biologiei, geneticii, chimiei şi al altor ştiinţe, a căror 
dezvoltare propriu-zisă a demarat abia în epoca modernă sau numai recent, în 
cea contemporană. Însă, în ceea ce clasic se numeşte „cunoaşterea naturii”, 
distanţele şi contrastele chiar, dintre simţul comun şi abordarea ştiinţifică sunt 

clare, fără echivoc, uşor demonstrabile si prin calitatea rezultatelor pragmatice 
a celor două tipuri de demersuri: se poate face - şi se face şi în continuare — 
agricultură tradiţional empirică, dar cu ce eficienţă ? 

În domeniul socioumanului însă, distanţa dintre cunoaşterea comună şi cea 
ştiinţifică este mai mică şi zona lor de intersecţie foarte întinsă şi, deci, 
diferenţele, mai puţin pronunţate. Această teză a continuității dintre cele două 
niveluri, atât de apropiată paradigmei calitativist-interpretativiste, ce face 
obiectul analizei în lucrarea de faţă, necesită unele clarificări. Cea mai 
importantă, pe care o anticipăm aici, şi prin care ne delimităm net de unele 
poziţii din respectiva paradigmă, este aceea că şi în perimetrul socioumanului, 
alături de continuitate, pe anumite dimensiuni, între cunoaşterea de tip comun 
(cotidian) si cea sistematică (ştiinţifică) există — şi e de dorit să fie aşa - 
deosebiri de esenţă. 

Apropierea mai mare dintre comun şi ştiinţific în cunoaşterea sociouma- 
nului este dată, pe de o parte, de faptul că disciplinele ştiinţifice ce vizează 
această realitate nu au ajuns la un stadiu de dezvoltare - după criteriul 
exactitatii, al predictibilitatii şi deci al aplicabilitatii practice - comparativ cu 
ştiinţele „tari” (fizică, chimie, biologie), iar, pe de altă parte, de faptul că, 
fiind vorba de sociouman, cunoaşterea comună „este la ea acasă”, având 
puternice atuuri epistemice şi ajungând la rezultate mult mai pertinente faţă de 
prezenţa ei în alte domenii. Condensat, virtuțile cunoaşterii comune (cotidiene) 
pot fi exprimate astfel : 


1. Realitatea socioumană este ontic direct accesibilă indivizilor obişnuiţi. Ea 
este „pe măsura omului” din punctul de vedere al mărimilor entităţilor de 
cunoscut şi al gradului lor de organizare. Acest nivel „mezo” al existenţei, 
spre deosebire de cel micro sau macro, nu presupune, în principiu, aparate 
sau instalaţii speciale (microscoape, telescoape etc.) pentru a observa şi 
înregistra stări, caracteristici şi procese. (Desigur, faptul că în actul 
cunoaşterii interacționează mărimi de acelaşi ordin poate constitui şi un 
dezavantaj, consemnat în fizică de Heinseberg ca relaţie de incertitudine. 
Asupra acestor implicaţii vom insista în alte secţiuni ale lucrării.) 


2. Realitatea socioumană nu numai că este ca ordin de mărime nemijlocit 
accesibilă individului obişnuit (tipic, modal), dar îi este acestuia şi foarte 
familiară. Gradul de familiaritate nu provine doar din proximitatea spaţială 
în sine, din prezenţa fizică în mijlocul celorlalţi, în interiorul grupurilor şi 
aşezămintelor sociale (comunităţi, familie, locuri de muncă şi alte instituţii 
şi organizaţii), ci din aceea că oamenii dezvoltă şi împărtăşesc credinţe, 
explicaţii, motivații, valori şi simboluri comune. Altfel spus, ei sunt 
capabili să înțeleagă gândurile şi acţiunile semenilor lor. Or, a descrie si 

a explica socioumanul inseamná in considerabilá másurá a intelege resor- 
turile comportamentelor individuale si colective. Actorii umani, fiind 
concomitent constructori si interpreti ai propriilor vieţi si a celorlalţi, sunt 
situaţi în chiar esenţa lumii sociale. De aceea, susţin cu tărie reprezentanţii 
mai radicali ai calitativismului, distincţia dintre subiectul cunoscător şi 
obiectul de cunoscut, în cazul socialului, şi cu atât mai mult la nivelul 
cunoaşterii cotidiene nu este operantă. Vom reveni pe parcurs şi asupra 
acestui abuz interpretativ. 


3. Strategiile cognitive la nivelul practicii cotidiene sunt complexe, flexibile 
şi subtile. Pornind de la cercetările de antropologie cognitivă, în speţă de 
la preocupările de etnostiintá - adică ,stiinta" (reprezentările) colecti- 
vitátilor etnice despre mediul lor fizic şi social -, sociologia cognitivă, în 
particular prin etnometodologie - studiul metodelor prin care oamenii îşi 
reprezintă şi organizează viata curentă - a dezvăluit ingeniozitatea, 
abilitatea şi chiar raționalitatea demersurilor cognitive în practica curentă. 
Utilizând „axiome”, coduri, tipificări, expresii indexicale, principiul intersu- 
biectivităţii şi, ca supraordonare, reflexivitatea (vezi, pe larg, Ilut, 1995a), 
actorii cotidieni sunt, până la un punct, ,,experti” în spaţiul lor de muncă 
şi viaţă nemijlocit. Şi cercetările de psihologie socială cognitivă devenite 
deja clasice arată cât de rafinate sunt procedeele de cunoaştere ale insului 
obişnuit (modal). Îmbinând observaţia proprie cu observaţii ale semenilor 
săi obţinute prin „interviuri” informale, înglobând date din alte surse 
(mass-media, de exemplu), el formulează ipoteze, atribuie cauze, operează 
cu metode statistice inferentiale destul de sofisticate, omoloage calcula- 
toarelor, cum ar fi covarianta (Kelly, 1976), generalizează si face predicții. 


Studii subsumabile domeniului mai nou din psihologia socială, numit al 
cognitiei sociale, relevă, de asemenea, cum actorul cotidian utilizează diverse 
strategii euristice pentru a obţine informaţii care să fie, în acelaşi timp, simple 
şi uşor de procurat, dar si de mare acuratețe, astfel încât să-i servească ca 
suport cognitiv valid în deciziile şi acţiunile sale. El caută permanent aplicarea 
legii minimului efort de gândire, a celui mai scurt drum mental (mental 
shortcut) în vederea atingerii obiectivului propus, ceea ce implică si multe 
riscuri cognitive. Dar, ca principiu, un atare comportament este raţional şi, 
pentru nevoile curente ale oamenilor, suficient de productiv. Un exemplu 
oferit de studiile de cognitie socială în acest sens este cel plasat în cadrul 
euristicii reprezentativitáfii, unde funcţionează următorul raţionament : cu cát 
un individ este mai asemănător cu membrul tipic al unui grup, cu atât este mai 
mare probabilitatea ca el să aparţină grupului respectiv. Practica de zi cu zi, 
ca şi cercetările experimentale, de altfel, arată cât de des putem greşi aplicând 

mecanic această regulă. În genere, însă, ea este eficientă şi oamenii o utilizează 
frecvent, cu deosebire în iniţierea contactelor cu persoane până atunci necunoscute. 

În comparaţie cu cele ştiinţifice, strategiile cunoaşterii sociale cotidiene 
sunt spontane, incomplete, neelaborate şi mai puţin transparente, dar ele au 
multe puncte comune cu primele. Activitatea ştiinţifică este şi ea o dimensiune 
a socioumanului foarte mundană, nu numai în sensul că e subordonată intere- 
selor personale a înfăptuitorului ei şi stringentelor sociopolitice mai largi, ci 
şi în sensul cá e produsul gândirii umane. Cognitia socială concret cotidiană 
(conştiinţa comună) ca şi cunoaşterea de tip ştiinţific sunt, în fond, manifestări 
specifice ale aceleiaşi „logici naturale”, pertinent analizată de P. Botezatu 
într-o valoroasă lucrare (1969), pe nedrept uitată în ultima vreme. 


4. În câmpul lor de competenţă psihosocială (spaţiul familial, de muncă, 
şcoală, locuri publice şi alte instituţii formale şi informale), indivizii 
obişnuiţi se comportă - conform unei expresii cunoscute deja de câteva 
decenii în psihologia socială şi sociologia cunoaşterii - ca nişte „mici 
oameni de ştiinţă”. Cu greu pot fi găsite constatări şi explicaţii în disci- 
plinele socioumane care să nu aibă corespondent în conştiinţa comună. 


Deosebirile dintre cele două niveluri (comun şi ştiinţific) în elaborarea de 
„teorii” sunt adesea mai degrabă de diferențe de limbaj, de expresie. Astfel, 
în psihosociologia afinitatilor, spre pildă, s-au formulat două „teorii” cu 
privire la mecanismele iniţierii şi cristalizării de prietenii (iubiri) ; a) atracţie 
prin asemănări; b) atracţie prin complementaritate. Bunul simt a condensat 
Şi, desigur, într-o anume măsură, a simplificat aceste explicaţii prin expresii 
de genul: a) „cine se aseamănă se adună” şi b) „contrariile se atrag”. Un alt 
exemplu concludent ar fi expresia nu de puţine ori invocată, inclusiv când e 
vorba de examene, „am tras de mine...”. Nu este oare clar implicată aici 
concepţia despre sinele (eul) multiplu, şi disocierea dintre sinele-scop, 
ingenuu, spontan, autentic („Eu” „Am”) şi cel instrumental, subordonat 
cumva primului („Mine”) ; in fond, celebra distincţie a lui G. Mead dintre ,,I” 
şi , Me"? Cititorul avizat ar putea întreprinde un interesant şi, probabil, util 
exerciţiu de transcriere de la un nivel la altul, dintr-un limbaj în altul şi al 
altor idei şi teorii. 

Neîndoielnic că avansul de cunoaştere faţă de simţul comun câştigat prin 
ştiinţele socioumane se datorează şi standardizării şi rigurorizării limbajului. 
Adepții calitativismului, în speţă postmodernisti, susţin însă cá prin astfel de 
operaţii limbajul s-a şi rigidizat, devenind prea sărac şi mecanic pentru o 
realitate atât de diversă şi bogată cum este cea socială. Aşa încât rămânerea 
prin cunoaşterea cotidiană la limbajul natural atât de plastic şi subtil, încărcat 
de metafore şi de multe alte potentialitáti stilistice capabile să surprindă şi să 

exprime complexitatea si continua facere si des-facere a universului inter- 
personal si social, ar reprezenta un atu. 

Cunoaşterea cotidiană îşi datorează valoarea, aşadar, posibilităţilor lingvis- 
tice oferite de limbajul natural colocvial, de flexibilitatea acestuia. Este 
adevărat, numai că într-o apreciere echitabilă, evidenţierea virtuţilor semanticii 
cotidianului ar trebui însoţită de sublinierea slăbiciunilor sale, în particular a 
virtualei vaguitati pe care o contine. Fără îndoială cá prin operationalizarea 
conceptelor, prin standardizare terminologicá, prin trecerea de la ceea ce 
Georgescu Roegen (1975) numea noţiuni „dialectice”, înconjurate de zone de 
penumbre, la noţiuni „aritmomorfice”, a căror graniţe logico-semantice sunt 
ferm trasate, se pierde mult din conţinutul viu şi concret al corespondentului 
ontic. Dar se şi câştigă. Literatura metodologică socioumană a dezvoltat 
argumente pertinente în acest sens, prezente şi în lucrări româneşti de 
specialitate (Chelcea, 1975; Mărgineanu, 1982, Mihu, 1971; Rotariu, 1991 ; 
Sandu, 1996; Vlăsceanu, 1982; Zamfir, 1980). 


5. Când se discută de raportul cunoaştere comună - cunoaştere ştiinţifică in 
perimetrul socioumanului se trece îndeobşte cu vederea un fapt foarte 
important, în opinia mea. Şi anume acela că simţul comun nu este ceva 
omogen, amorf, nediferentiat. Dimpotrivă, el apare ca puternic stratificat 
din punctul de vedere al potenţialului cognitiv, mergând de la constatări 
simple, clişee şi prejudecăţi, până la observaţii şi raționamente de mare 
fineţe şi profunzime, la explicaţii şi interpretări nuantate. În funcţie de 
inteligenţă şi nivel de cultură, de multitudinea şi varietatea experienţelor 
socioculturale, indivizi nespecialişti propriu-zis în studierea socioumanului 
au grade diferite de aprehensiune a lui. Cazuri elocvente în acest sens sunt 
scriitorii, dar nu numai: un medic, un dascăl sau un preot ce trăieşte şi 
activează într-o comunitate bine circumscrisă, cum sunt cele rurale de la 
noi, poate fi un adevărat expert în raporturile de vecinătate, în relaţiile 
intrafamiliale sau în alte dimensiuni comportamentale şi mentalitare ale 
respectivei colectivităţi. 


Dacă pe lângă cunoştinţele ce au ca sursă experienţa de viaţă directă, 
interpretate, desigur, printr-o grilă a schemelor sale mental-culturale — ceea ce 
ar constitui simțul comun de prima mână —, un asemenea specialist utilizează 
în analizele sale şi informaţii provenite din lectura unor texte de sociologie, 
psihologie socială, antropologie culturală sau alte discipline socioumane, el se 
situează la un palier superior al simțului comun, numit de mâna a doua 
(Chelcea, 1975). 

Fiind puţin malitios, aş spune cá, mai ales în ţările ce abia au ieşit din 
regimurile totalitar-comuniste, apropierea dintre conştiinţa comună si cea 

ştiinţifică (sistematică) se datorează nu numai faptului cá din cadrul primeia 
se detaşează vârfuri ale ei (specialişti în alte domenii, posedând însă cunoştinţe 
din domeniul ştiinţelor socioumane), dar şi faptului că în rândul celor ce se 
autointitulează sociologi, psihologi sociali sau antropologi culturali sunt mulţi 
de „mâna a doua”, convertiți recent la domeniu şi lipsindu-le cultura profe- 
sională elementară. 

Recunoaşterea şi sublinierea valentelor pe care le are cunoaşterea comună 
cotidiană, a tezei continuității dintre ea şi cunoaşterea ştiinţifică, trebuie 
completată cu evidenţierea neajunsurilor, limitelor, riscurilor şi erorilor pe 
care le incumbă. În numele „bunului simţ”, al însuşi principiului reflexivitátii, 
asiduu promovat de calitativişti, se impune o examinare critică a calităţii 
gnoseologice al bunului simt. 

Mai întâi însă, o remarcă de importanţă capitală! În viziunea multor 
susţinători ai calitativismului, a vorbi despre limitele şi mai cu seamă despre 
erorile conştiinţei comune este o absurditate şi o imixtiune imorală a trufiei 
ştiinţei pozitive în viaţa oamenilor. Indiferent dacă noi le etichetăm false sau 
nu - afirmă aceştia -, reprezentările şi interpretările agentului cotidian despre 
lumea în care trăieşte sunt realitatea însăşi. 

Desigur, cel puţin pe termen scurt, oamenii decid şi acţionează în funcţie 
de ceea ce cred ei că este. Apare limpede că realul efectiv se prezintă totdeauna 
ca perceput. Fără a intra aici într-o discuţie mai amplă asupra raportului 
reprezentat-referential ontic în gândirea cotidiană, să observăm doar cá 
pretenţia calitativiştilor de a nega oportunitatea disocierii între adevăr şi fals 
este nejustificată chiar din punctul de vedere al omului obişnuit. Frecvent, 
întâlnim în practica vorbirii curente expresii de genul: „am crezut cá e aşa, 
dar m-am înşelat”, „n-am apreciat bine”. Există, bineînţeles, la nivelul 
conştiinţei comune, un corpus mare de propoziţii indecidabile în termeni de 
adevăr şi fals. (Aşa după cum, e adevărat că în mult mai mică proporţie, ele 
există şi în cele mai riguroase sisteme axiomatice.) Şi astfel de propoziţii nu 
sunt numai cele incadrabile în clasa „judecăților de valoare”, cum ar fi 
bunăoară „Viaţa trebuie trăită din plin, în fiecare zi, fără să te gândeşti prea 
mult la ce urmează”, dar şi cele numite „de constatare”. Aici survine, puternic, 
şi efectul profetiilor care se autoindeplinesc. Afirmația „Acest copil e agresiv” 
este sau poate deveni adevărată prin însuşi tratamentul copilului din partea 
celor ce au emis respectiva judecată. Există însă şi reprezentări, afirmaţii, 
raționamente cotidiene despre care ne putem pronunţa foarte clar dacă sunt 
eronate sau nu, stabilind ce neajunsuri au. 

Dintre limitele şi erorile detectabile în conştiinţa comună, consemnăm ca 
fiind mai importante : 

1. La nivelul cunoasterii comune este masiv prezentá subiectivitatea (clisee 
de gándire, interese, aspiratii, valori), ceea ce poate deforma de la inceput 
continutul informational prin insási perceptia incorectá a realitátii. Func- 
tioneazá, printre altele, expunerea si filtrarea selectivá, adicá tendinta ca, 
deliberat sau nu, oamenii să se expună şi să reţină mai mult informaţiile care 
concordă cu propriile păreri (crezuri) şi să le evite pe cele disonante. Un caz 
aparte al acestui fenomen îl reprezintă aşa-numita viziune de tunel — alegerea 
unui element de detaliu şi opacizarea tuturor celorlalte, pentru a descrie şi 
interpreta întreaga situaţie prin prisma elementului selectat. 

Aşa cum am insistat în paragrafele anterioare, în multe împrejurări şi 
pentru multe date ale realului (psiho) social, imaginile elaborate în procesul 
cunoaşterii cotidiene sunt realiste, adecvate, dar tot de multe ori ele se 
dovedesc a fi false perceptii. Subiectivitatea nu este exclusă nici în abordările 
din disciplinele socioumane. Acolo însă ponderea ei este mai mică şi există, în 
principiu, posibilităţi de a o circumscrie şi de a o controla. Saltul de la o 
cunoaştere socială comună la una ştiinţifică s-a produs şi prin constituirea 
unor metode de verificare (testare) a ipotezelor, a descrierilor si explicatiilor, 
în sens mai larg. 


2. Chiar dacă reprezentările (percepțiile) obţinute la nivelul simțului comun 
ar fi corecte şi pertinente, ele sunt întotdeauna particulare, rezultat al unui 
context concret. Or, o eroare des întâlnită în retoricile cotidiene constă în 
tendința oamenilor de a generaliza şi de a absolutiza constatările pe marginea 
unei situaţii specifice la fenomenul ca atare (numită în literatura americană 
overgeneralization) ; transformăm, fără să ne dăm seama, caracteristicile unui 
fragment al realităţii sociale imediate în caracteristici universale. Bunăoară, 
într-o discuţie despre constituirea şi consolidarea tinerei familii, nu de puţine 
ori interlocutorii pretind că ştiu esentialul cu privire la acest subiect pe baza 
propriilor lor experienţe ori ale prietenilor şi apropiaților, omitánd sau 
neglijând faptul că aceste experienţe sunt limitate. Cunoaşterea ştiinţifică în 
domeniul socioumanului înseamnă cercetări sistematice, în care e cuprinsă — 
e adevărat cá de cele mai multe ori pe bază de eşantion - întreaga populaţie 
la care ea se referă. 


3. Constiinta comună poate cădea relativ uşor în pericolul de a înregistra 
doar legături aparente (şi de multe ori false) între dimensiuni, factori, 
variabile. Astfel, rămânând tot în perimetrul sociologiei familiei, studiile 
sistematice au stabilit că ceea ce oamenii - şi cu precădere tinerii - numesc 
„căsătorii din dragoste dezinteresată” se efectuează, în fapt, preponderent, in 
baza unor definite criterii sociale şi trăsături de personalitate, mai puţin 
transparente conştiinţei cotidiene. Abordarea ştiinţifică a fenomenelor socio- 

umane, prin luarea in considerare a unui complex factorial si prin analize 
statistico-matematice sau prin interpretári calitative de finete, pune in luminá 
legături mai profunde, nesesizabile „cu ochiul liber”. 


4. Reprezentărilor si constatărilor simțului comun le lipseşte în general 
precizia, exactitatea ; oricât ar fi de juste şi pătrunzătoare, ele sunt formulate 
în termeni vagi şi nu se bazează pe numărare şi/sau măsurare. De pildă, 
afirmaţia „Buna educaţie a copiilor depinde foarte mult de colaborarea şcolii 
cu familia” este, în principiu, adevărată, dar ea este vagă şi puţin operantă. Ar 
fi de ştiut în ce condiţii are loc respectiva conlucrare, ce factori mai intervin, 
ce îi diferenţiază exact pe cei „bine educati" de ceilalţi, ce înseamnă „foarte 
mult”, adică măsura în care un factor depinde de celălalt şi care este sensul 
relaţiei de determinare. Numai printr-o investigaţie concretă, desfăşurată după 
anumite reguli metodologice, se clarifică astfel de lucruri. Desigur, nici atunci 
clarificările şi explicaţiile nu sunt exhaustive, dar ele nu mai rămân pe terenul 
vaguitátii. Fără o cercetare sistematică, afirmației mai sus enunțate i se poate 
contrapune justificat următoarea: „Colaborarea şcolii cu familia are loc cu 
deosebire în cazul copiilor bine educati". 

Un alt exemplu tipic ce poate fi invocat aici îl reprezintă constatările 
simțului comun exprimate în propoziţii de genul: „Majoritatea oamenilor 
cred că...” sau „Cei mai mulţi oameni sunt nemulţumiţi de...”. Chiar dacă 
valoarea de adevăr a acestor enunturi este neîndoielnică, eficienţa lor pentru 
cunoaşterea exactă a situaţiei este aproape nulă. Doar o operaţie de numărare 
în cadrul unor anchete şi sondaje - relativ simplă in teorie, dar adesea dificilă 
în practică - ne permite să trecem la propoziţii de genul: „Cei care cred... 
reprezintă X procente din populaţia A”. 

5. Pe lângă limitele şi erorile mai sus expuse, care au un caracter oarecum 
general, studiile de cognitie socială au identificat şi sistematizat şi unele 
mecanisme şi efecte distorsionante mai specifice ale conştiinţei comune. Ele 
sunt prezentate şi comentate mai pe larg într-o recentă lucrare destinată 
problemelor anchetei şi sondajelor (Rotariu si Iluţ, 1997). În împrejurarea de 
faţă voi invoca succint numai două dintre ele: 

a. Efectul falsului consens, adică faptul că indivizii au tendinţa de a se 

considera, în ce priveşte acţiunile, judecátile şi modul lor general de 

comportare, mult mai asemănători cu semenii lor decât sunt în realitate. 

Dacă, de exemplu, 100 de subiecţi îşi exprimă individual părerea despre 

pedeapsa cu moartea, pe o scală cu 7 trepte, de la „total împotrivă”, până 

la „total pentru” şi după aceea fiecare în parte este întrebat câţi din cei 100 

de subiecti chestionati au aceeaşi părere cu a lui, majoritatea va indica un 

număr mai mare decât cel rezultat din sondaj. 

b. Efectul încadrării (frame) sau al cadrului de referinţă, constând în aceea 
că prejudecățile şi aprecierile noastre relativ la diferite obiecte, persoane, 
instituţii şi probleme sociale sunt afectate în mare măsură de felul în care 
este prezentată informaţia despre ele, de cadrul în care ea apare. Mai mult, 
el implică faptul că atunci când atributele pozitive sunt aduse în prim plan, 
evaluările se află la cote mai înalte decât în caz contrar. Astfel, dacă 
subiecţilor li s-a spus că printr-o anchetă sociologică s-a constatat că 75% 
dintre persoanele care au cumpărat un automobil sunt multumite de 
calitatea lui, aceştia au evaluat (pe o scală cu 7 trepte) ca mult mai bună 
această calitate decât atunci când li s-a spus că 25% au fost nemulţumiţi. 
Desi rezultatul comunicat al anchetei este exact acelaşi, simplul fapt cá a 
fost adus în faţă pozitivul sau negativul a modificat structura răspunsurilor 
evaluative ale subiecţilor. 


Să încheiem această primă secţiune a lucrării cu precizarea că asocierea 
termenului „retorică” celui de „cotidian” nu mi se pare forţată: agenţii 
cognitivi obişnuiţi nu numai că scrutează atent şi interpretează mereu realitatea 
socioumană, dar încearcă - ca şi producătorii de ştiinţă — să-şi argumenteze 
poziţiile, să-şi facă discursurile credibile, recurgánd la varii mijloace persuasive, 
în primul rând de factură semantico-stilistică. Relativizând, adepţii calitati- 
vismului susţin că între cele două niveluri - cotidian şi ştiinţific - deosebirea 
e mai mult de manieră retorică, cel ştiinţific (pozitivist) căutând să impre- 
sioneze prin limbajul tehnicist şi ezoteric utilizat (inclusiv formule, grafice şi 
tabele complicate). El se impune - afirmă ei, în continuare - pentru că deţine 
puterea instituţională. 

Pe parcursul cărţii voi examina mai îndeaproape asemenea aprecieri. Să 
observăm aici doar că, spre deosebire de retorica ştiinţei, cea a cotidianului 
nu se prezintă niciodată pe ea însăşi în faţa publicului. Ea are nevoie întot- 
deauna de un intermediar, fie el chiar orientarea calitativist-interpretativistă. 
Şi, desigur, stráduinta slujitorilor respectivei orientări de a reda cát mai fidel 
crezurile, reprezentările, punctele de vedere şi interpretările oamenilor vii şi 
concreti pe care îi studiază - inclusiv după principiul regăsirii în rapoartele de 
cercetare a vocilor multiple ale intervievatilor - este, până la un punct, 
lăudabilă. Să nu cădem însă în iluzia că retorica astfel prezentată este cea mai 
ingenuu cotidiană, integrală şi nealterată şi, mai ales, să nu credem că ea este 
suficientă pentru descrierea şi înţelegerea, cât de cât adecvată, a realitátilor 
socioumane. 

1.2 Sistemul disciplinelor socioumane 


Stiinta s-a detasat de cunoasterea comuná prin aceea cá recurgánd la cercetare 
sistematicá, cu resurse intelectuale si materiale special alocate (concepte, 
metode, tehnologii si personal calificat), ajunge să descopere legi de compu- 
nere şi desfăşurare a fenomenelor, sau cel putin regularitáfi, care au un caracter 
general valabil pentru domeniul la care se referă şi care pot fi demonstrate. Pe 
baza legilor se pot face predicții de acuratețe, iar prin previzibilitatea rezul- 
tantei combinării diferitelor efecte ale aplicabilitatii legilor e posibilă acţiunea 
eficientă în vederea atingerii obiectivelor dorite. Nu întâmplător, părintele 
sociologiei, ca proiect epistemologic, A. Comte (1798-1857) îi fixa acesteia 
ca devizá: savoir pour prevoir, prevoir pour pouvoir. 

Ín caracterizarea unei activitáti a spiritualitátii umane ca stiintificá, aláturi 
de rigoare si demonstrabilitate a legitatilor, intra si un alt atribut esential: ea 
trebuie sá aducá informatii care transcend imediatul, evidentul, ceea ce e 
trivial, care depăşesc, in fond, conştiinţa comună. Propozitia „Toţi oamenii 
sunt muritori” este un mare adevăr, dar ea nu este adevăr ştiinţific, deşi 
probabil cá e cel mai important adevăr uman. Pornind de la evidente, ştiinţa 
le examinează critic, le înglobează sau le respinge, dar trece dincolo de ele, 
discursul ei fiind construit preponderent pe date nontriviale ; altfel n-ar merita 
cheltuirea atâtor resurse umane şi materiale. 

Preocupările sistematice de cunoaştere nu au atins toate aceleaşi grade de 
dezvoltare din unghiul de vedere al atributelor menţionate. În acest sens, în 
lumea academică americană, dar cu tendinţa de a se răspândi şi opera şi în 
mentalitatea cotidiană, s-a încetățenit disocierea dintre hard sciences (Ştiinţe 
tari) si soft sciences (ştiinţe moi). Din prima categorie fac parte în principal 
ştiinţele naturii (chimie, fizică, biologie), din cea de-a doua, ştiinţele sociale 
(sociologia, antropologia culturală, ştiinţele politice). Psihologia şi ştiinţele 
economice ar avea o poziţie intermediară. De menţionat însă că în acelaşi 
mediu academic american (inclusiv ca organizare pe facultăţi, departamente şi 
curricula) un corp întreg de discipline, printre care literatura, filosofia şi 
uneori istoria, nu sunt considerate ştiinţe, ci figurează cu titulatura de humanities. 
O echivalare în sistemul academic universitar românesc ar fi de „ştiinţe 
umaniste”, in acest fel dispărând însă tocmai disocierea dintre ,,stiinte” si 
„umaniste” practicată de americani. 

Neangajând aici consideraţii mai extinse privitoare la respectiva distincţie, 
mentionez doar cá în viziunea calitativistă ea nu comportă ierarhizári 
axiologice. Nu numai ca preocupări umane spirituale generale e un nonsens să 
te întrebi dacă ştiinţa sau arta e mai valoroasă, dar şi ca valoare de cunoaştere 
(şi adevăr) propriu-zisă. A descrie şi a înţelege contextualul, particularul, 

localul in procesualitatea si istoricitatea sa (abordare idiograficá specificá 
disciplinelor umaniste) nu e cu nimic mai puţin important decât a căuta 
legitati universale (abordare nomotetică, specifică ştiinţei). Asupra acestor 
probleme voi stărui în secvenţa 1.3. 

Oricum, în prezentarea preocupărilor şi a rezultatelor studiilor sistematice 
asupra universului sociouman mi se pare mai raţional a vorbi despre discipline 
socioumane, incluzând astfel atât ceea ce numim „ştiinţe sociale şi com- 
portamentale”, cât şi „humanities”, atât disciplinele descriptiv-explicative 
(psihologia, sociologia, antropologia culturală etc.), cât şi cele predominant 
normative (etica, disciplinele juridice, gramatice, stilistice etc.). Într-un înţeles 
mai larg, în disciplinele socioumane ar intra filosofia, ştiinţele economice, 
politice, juridice, disciplinele lingvistice şi literar-artistice, sociologia, antropo- 
logia culturală, psihologia (socială), demografia şi istoria. Se poate vorbi însă 
şi de un înţeles mai restrâns şi cumva mai propriu al noţiunii de „discipline 
socioumane”, cel ce se referă la studierea socialului sui-generis în varietatea 
sa spaţială şi temporală. Ele sunt: sociologia, demografia, psihologia socială, 
antropologia culturală şi istoria. Intră aici, desigur, şi sectoare de cunoaştere 
aflate la intersecţia acestor discipline fundamentale, cum ar fi asistenţa socială 
şi studiile educaţionale (în literatura americană, education). 

După cum voi arăta, între aceste discipline există atât de puternice 
interferenţe şi suprapuneri, ca obiect şi metodologie — îndeosebi între primele 
patru - încât diferenţele sunt uneori imperceptibile, ele fiind mai mult de 
accent decât de conţinut propriu-zis. În tot cazul, respectivele discipline ocupă 
un loc central în studierea tuturor formelor de manifestare a socioumanului şi, 
în consecinţă, a structurilor şi proceselor vizate direct de alte discipline: 
avem sociologia, psihologia socială, antropologia şi istoria artei, a ştiinţei, a 
politicului, a juridicului, a economicului, a literar-lingvisticului ş.a.m.d. 
Geneza, statutul, funcţiile, simbolurile disciplinelor şi retoricilor filosofiei, 
ştiinţei, religiei, artei etc. sunt de neînțeles fără a avea în vedere contextul 
socio-istoric general al exprimării lor pe multiple planuri ale activităţii umane. 
Calitativismul accentuează că, la rândul lor, socialul şi procesualitatea istorică 
sunt mult mai pronunţat determinate de simboluri, stiluri de exprimare 
şi retorici decât suntem obişnuiţi să credem. Prin urmare, e nevoie ca în 
demersurile cognitive asupra socialului prezent sau trecut să fie considerate şi 
achiziţiile disciplinelor umaniste (hermeneutica şi semantica, teoria şi critica 
literară şi altele). 

De altfel, dincolo de orgolii, de programe declarative şi de intenţii, de 
recunoaştere sau nu, între diferitele discipline socioumane există efectiv intime 
legături, intense împrumuturi de idei, concepte şi metode. Ele se interconditio- 

neazá permanent şi de aceea putem afirma cá formează un sistem. Schimbările 
paradigmatice sau de mai redusă anvergură dintr-o disciplină produc, cu mai 
mică sau mai mare întârziere, modificări de substanţă în disciplinele 
învecinate. Se ştie, de pildă, cât de mult a influenţat psihanaliza studiile de 
debut din antropologia culturală, prin teza relaţiei directe şi profunde dintre 
modalităţile de creştere a copiilor şi personalitatea tipică a unei culturi. Apoi, 
ce impact a avut structuralismul lingvistic în antropologie şi sociologie. 
Metoda anchetei şi a interviurilor nestructurate, din sociologie şi psihologia 
socială, au fost preluate de jurişti, lingvişti şi specialişti din alte domenii. 

Un alt exemplu elocvent este transferul viziunii şi al conceptelor privind 
comportamentului raţional al actorului social, în termeni de costuri şi bene- 
ficii, din economic în sociologic. Dar nu numai sociologia absoarbe idei şi 
cunoştinţe din perimetrul ştiinţelor economice, ci şi invers. Managementul şi 
marketingul economic, prin apelul lor la motivații, atitudini, orientări axio- 
logice şi stiluri de viaţă, dinamica şi negocierea în grup, sondaje şi focus 
grup, sunt - sau ar trebui să fie — in mod clar saturate de teorii, concepte si 
metode sociologice (şi de psihologie socială). 

Raportul dintre filosofie şi disciplinele socioumane particulare, în speţă 
dintre filosofie şi sociologie, are valenţe speciale. În primul rând, filosofia, 
din corpul căreia sociologia, psihologia şi alte ramuri s-au desprins ca 
discipline de sine stătătoare abia în a doua jumătate a secolului al XIX-lea, în 
postura ei de coordonată sintetică princeps a spiritualităţii şi culturii umane, 
prin cimentările sale de idei, îşi pune apăsat pecetea pe orientările majore din 
disciplinele socioumane particulare. 

Un exemplu convingător pe această direcţie este însăşi paradigma 
calitativist-interpretativistă (şi postmodernistă) care, cu antecedentele sale 
directe (interactionalismul simbolic si etnometodologia), îşi revendică expres 
obârşia ideatică în curentul fenomenologic. Desigur, fenomenologia in sine nu 
poate fi răspunzătoare şi amendată pentru frivolitatile aplicării ei. Parcă 
anticipând excese ulterioare ale ideilor fenomenologiei în sociologie, un bun 
cunoscător al ei, francezul J.F. Lyotard, nota, încă din 1954, în Phenomenologie, 
apărută recent şi în limba română (1997) : „Între subiectivismul simplist care 
echivalează cu distrugerea oricărei ştiinţe sociale sau psihologice şi obiec- 
tivismul brutal ale cărui legi nu îşi ating până la urmă scopul, există loc pentru 
o reluare a datelor explicative care să se străduiască să le exprime unitatea de 
semnificaţie latentă... Nucleul de sens nu se atinge dintr-o dată şi tocmai 
aceasta subliniază fenomenologii când, de acord cu obiectivismul, critică 
introspectia" (p. 74). 

Ín al doilea ránd, filosofia nu oferá doar idei orientative generale, dar 
constituie o adeváratá bancá de rafinate date ideatice, de concepte si ipoteze 

mai specifice. Ea reprezintá un imens rezervor de ,apá vie" ce fertilizeazá 
cámpul celorlalte sectoare cognitive ale socioumanului. Ideea formárii sinelui 
prin jocul necontenit al reflectării de tip oglindă în relaţiile interpersonale, 
dar şi al eului ca autoconstructor ; rolul simbolurilor şi al valorilor ca factori 
coagulanti ai vieţii sociale, dar şi explicaţiile socialului prin agregarea 
acţiunilor actorilor individuali (individualismul metodologic) etc. provin din 
reflectia de tip speculativ. De altminteri, reflectivitatea însăşi, operând 
deopotrivă în praxisul cotidian ca şi în cel ştiinţific, este un concept cheie al 
retoricii calitativiste. 

În al treilea rând, să nu omitem însă - ceea ce în spaţiul nostru cultural 
adesea se întâmplă - că discursul filosofic, dacă vrea să fie consistent si 
credibil, nu poate eluda datele factuale obţinute prin cercetări concrete 
sistematice. Astăzi, a vorbi despre sine şi personalitate, despre reprezentări şi 
valori sociale, despre dragoste şi prietenie şi despre alte teme, tradiţional 
tratate doar speculativ-eseistic, fără recursul la achiziţiile din sociologie, 
psihologie socială şi antropologie este o întreprindere cu totul vetustă. Chiar 
fenomenologia, ca opţiune metafizică în analiza cunoaşterii şi a conştiinţei 
intentionale în raportul eu - lume, s-a îmbogăţit şi nuantat, si in parte revizuit, 
în lumina rezultatelor mai noi ale ştiinţelor cognitive. În opinia mea, amintita 
lucrare a lui J.F. Lyotard, de pildă, care face, de altfel, trimiteri substantiale 
la date si teorii sociologice, psihologice si istorice de páná la 1954, ar aráta 
sensibil altfel dacă ar fi rescrisá ţinând cont de dezvoltările ulterioare ale 
respectivelor discipline si ale altora conexe. 

În interiorul celor cinci discipline (sociologie, psihologie socială, 
antropologie culturală, demografie şi istorie) sunt uşor detectabile, mai mult 
decât strânse conexiuni, întinse complementaritáti, interferenţe şi suprapuneri. 

Sunt evidente intersecțiile dintre istorie si celelalte patru discipline socio- 
umane. În măsura în care istoriografia a trecut de la marcarea evenimentelor 
(cu deosebire politice) la o istorie socială, a vieţii umane în multitudinea 
manifestărilor ei, a dinamicii cotidianului, dacă studiile istorice nu vor să 
rămână la nivelul narativ-evenimential, ele trebuie să facă apel deopotrivă la 
achiziţiile demografiei, cât şi la cele ale sociologiei şi psihologiei sociale 
(statusuri şi roluri, teoria schimbului social, cognitia socială etc.). De asemenea, 
un istoric ce se ocupă de mentalitatea şi comportamentul americanilor de după 
1930, de când există sondaje sistematice în SUA, pierde foarte mult dacă face 
abstracţie de rezultatele acestor investigaţii, oricât de simple ar fi ele. Iar după 
1950, situaţia este valabilă pentru Europa occidentală şi, începând cu 1990, 
pentru ţara noastră şi cele vecine. În plus, mai nou, istoricii, prin preocupările 
de istorie orală, folosesc direct metoda anchetei şi a interviului. 

Pe de altá parte, sociologia si celelalte stiinte sociale nu pot ajunge la 
elaborarea unor tipologii, a unor teorii, şi, eventual, a legitatilor, privind 
structura, funcţiile şi tendinţele schimbării vieţii sociale, informale şi institu- 
tionale, fără comparații în timp, deci fără aportul istoriei. 

Este aproape superfluu de a evidentia suprapunerile dintre sociologie, 
psihologie socială şi demografie, dealtminteri, ultimele două fiind considerate 
uneori ca ramuri ale celei dintâi. Socializarea şi educaţia, statusurile şi rolurile 
sociale, dinamica şi conducerea grupurilor mici şi mijlocii, cooperarea, 
conflictul şi negocierea, reprezentări, simboluri şi valori sociale constituie 
teme de explorat deopotrivă pentru sociologie şi pentru psihologia socială 
(categoric că şi pentru antropologia culturală şi istoriografie). Dar de realitatea 
socială subiectiv-simbolicá (motivații, reprezentări, orientări valorice etc.) nu 
poate face abstracţie nici demografia, dacă nu doreşte să rămână la un stadiu 
pur descriptiv formal. Tot aşa cum demersurile sociologiei şi ale antropologiei 
culturale - în parte si ale psihologiei sociale - sunt total lipsite de conţinut şi 
neproductive fără referiri directe la structura demografică a populaţiei. Cum 
s-ar putea înţelege bunăoară fenomene ca migraţia, fără apelul la configuraţia 
pe vârste şi sexe? Dar schimbarea de mentalitate ? 

În cazul psihologiei sociale şi chiar al psihologiei generale, variabilele 
socio-demografice ar trebui să fie luate în considerare, oarecum şi indirect, şi 
atunci când dezvoltă teorii despre diferite procese psihice, personalitate, 
comportament interpersonal cu pretenţia de caracter general uman. Astfel, 
teoriei consistenfei cognitive — care face asumtia tendinței stringente din partea 
indivizilor de a evita şi suprima contradicţiile de ordin informational sau 
atitudinal din propria gândire şi conduită - i se poate contesta universalitatea, 
pornind de la faptul că a fost construită pe baza cercetărilor experimentale în 
rândul studenţilor. Or, aceştia sunt tineri, şi tineri care, prin caracteristicile 
preuniversitare (condiţia socială a părinţilor), prin selecţia la admitere şi prin 
cerinţele socio-educationale ale statutului de student, sunt, probabil, mai 
inclinati înspre o congruentá logică, atitudinală şi comportamentală. 

De altfel, R. Abelson (1976), analizând rezultatele unor cercetări atitu- 
dinale pe o populaţie foarte eterogenă din punct de vedere demografic, emite 
o teorie cumva concurentă primeia, numită a atitudinilor moleculare, adică a 
relativei lor independente în personalitatea umană. Grija oamenilor obişnuiţi 
pentru consistenţa cognitiv-apreciativă este departe de a fi stringentă şi operantă. 
Discutând raportul valori - atitudini - opinii şi încercând o sinteză a celor 
două teorii, am sugerat ipoteza congruentelor atitudinale locale (Mut, 1995a). 

Problema generalizabilitatii concluziilor studiilor de psihologie socială 
efectuate pe categorii socio-demografice specifice, cu deosebire pe elevi şi 

reduse, este, asadar, foarte serioasá. Ín SUA, terenul stiintific cel mai 
productiv, 75% din articolele de psihologie socială publicate s-au referit la 
studii ce au avut ca subiecţi studenţii, dintre care în jur de două treimi au fost 
experimente de laborator (Sears, 1986). 

Desigur, legitimitatea considerării unor rezultate din cercetări psiholo- 
gice - fie ele investigaţii riguroase de laborator - ca fiind valabile pentru 
natura umană în general este chestionabilă şi din perspectiva diferențelor 
etnoculturale. Or, şi pe teritoriul nord american, atât de divers etnic şi pluralist 
orientat, psihologia academică continuă să marginalizeze grupările minoritare 
în cercetările fundamentale, este de părere S. Graham (1992), în urma analizei 
unui număr de şase reviste de specialitate importante. O mai viguroasă colaborare 
dintre psihologie (socială) şi antropologia culturală (psihologică, în speţă) ar 
fi în beneficiul ambelor discipline şi al cunoaşterii socioumane în general. 

Un statut aparte îl are raportul dintre sociologie şi antropologia culturală, 
care încearcă amândouă să construiască o imagine cât mai integrală despre 
grupuri şi comunităţi, vizând atât aspectele formale, cât şi pe cele informale, 
atât caracteristici şi evenimente ale microuniversurilor umane, cât şi locul şi 
rolul acestora in macrocosmosul social. Tocmai prin názuinta lor spre 
globalitate, sociologia si antropologia culturală se suprapun până aproape de 
identitate în abordarea multor zone ale socialului. Şi dacă până în urmă cu 
câteva decenii, dincolo de dezideratul comun (al globalităţii), existau două 
marcante deosebiri între sociologie şi antropologie culturală, evoluţia mai 
recentă a lor indică diminuarea diferenţelor şi sub aceste unghiuri de vedere. 

Este vorba, pe de o parte, de faptul că în timp ce după cel de-al doilea 
război mondial sociologia a utilizat în cercetările concrete în cvasi- 
-exclusivitate metode cantitativ-statistice (investigaţii extensive pe bază de 
chestionar şi eşantion), iar antropologia, metode calitativ-intensive (observaţia 
şi interviul liber, nestandardizat), astăzi, sociologia practică din ce în ce mai 
mult şi metode calitative, în vreme ce antropologii resimt cu acuitate nevoia 
extensivului şi a cuantificării. 

Pe de altă parte, dacă prin tradiţie antropologia culturală se ocupă de 
societăţi simple şi omogene (triburi, populaţii rurale) iar sociologia, cu 
precădere de cele complexe, puternic stratificate — unii analişti americani ai 
domeniului spun că deosebirea dintre sociologia şi antropologia americană 
este cá prima „ne studiază pe noi, iar cealaltă pe alţii” - în ultimele decenii 
studiile antropologice cuprind şi societăţile complexe, urbane, moderne şi 
postmoderne. Analiza tratatelor de sociologie şi antropologie relevă că 
diferenţele majore semnalate s-au redus, într-adevăr, dar că ele subzistă, 
totuşi, mai ales cea de ordin metodologic. 

1.3 Natura socioumanului si a cunoasterii sale ; 
dublete conceptuale 


A răspunde pertinent la întrebarea care este natura şi esenţa socioumanului nu 
este o întreprindere uşoară. Fără a-l putea circumscrie exact, disciplinele 
socioumane, adesea ignorándu-se reciproc, alteori într-o competiţie deschisă 
şi, de mai puţine ori, în cooperare veritabilă, au dezvoltat asupra lui imagini 
cu grade diferite de coerenţă - filosofiei sociale şi sociologiei revenindu-le 
aici rolul major. Un lucru este însă cert: oricare dintre aceste discipline 
admite un referential ontic, ceva ce există dincolo de discursul pe marginea lui. 

Acest referential nu trebuie înţeles nicidecum ca fiind o realitate inertá, 
imuabilă, situată în afara omului. Termenul de „sociouman”, pe care îl prefer 
într-un singur cuvânt, vrea să exprime inextricabila țesătură între „social” si 
„uman”. În expunerea de mai jos, am optat ca în locul unei „naraţiuni” despre 
realitatea socioumaná şi despre cunoaşterea ei, să punctez binoamele 
conceptuale mai importante care o descriu, urmând ca în subcapitolul următor 
(1.4.) să vedem care este poziţia calitativismului vizavi de ele. 


1.3.1 Obiectiv — subiectiv (simbolic) 


Realitatea socială este constituită din structuri, forte şi condiţii „obiective” — 
existente în afara conştiinţei şi voinţei individului - dar şi dintr-o compo- 
nentă subiectivă. E necesar să adăugăm imediat o precizare fundamentală : 
acest „în afară” şi deci „obiectiv” nu este acelaşi pentru toţi indivizii şi toate 
grupurile. Să luăm un exemplu banal, dar, probabil, convingător. Din punctul 
de vedere al candidaţilor la admiterea în universitate, structura secţiilor şi a 
facultăţilor şi locurile existente sunt realităţi obiective, date, ce nu depind de 
deciziile lor, pe când din punctul de vedere al Ministerului Educaţiei sau al 
senatului universitar (şi eventual al altor instanţe umane), ele sunt rezultatele 
unei anume voințe politico-sociale si ale unor decizii. 

În acest spirit, clasica distincţie dintre factorii „obiectivi” şi factorii 
„Subiectivi” apare, mai nou, la americani, ca factori ce stau sub controlul 
actorului social - adică cei subiectivi - şi factori ce scapă acestui control — 
factori obiectivi. De asemenea, foarte apropiaţi prin conţinut sunt aşa numiții 
„factori ideologici”, pentru primii, şi „factori structurali”, pentru cei din 
urmă. Renuntarea la absolutismul terminologic, „obiectiv” - „subiectiv” se 
face în temeiul faptului că dintr-o perspectivă mai largă „obiectivul” social 
este produsul, construcţia „subiectivului” uman. Având în vedere semnificaţia 
şi importanţa acestei menţiuni, rămân totuşi, în principal, la terminologia 
clasică, mizând pe faptul că dincolo de expresii, contează conţinutul vizat. 

Realitatea subiectivá inseamná, in coordonatele ei esentiale, urmátoarele : 
Ín primul rând, actorii sociali acţionează în virtutea unei motivatii, care nu se 
reduce la nevoile bazale (hrană, somn, sex, îmbrăcăminte, locuinţă), ci 
cuprinde si trebuinte de ordin superior, cum ar fi autorealizarea eului şi a 
personalităţii, norma reciprocitatii şi a altruismului în relaţiile interpersonale, 
ataşamentul faţă de valori general umane (solidaritate, dreptate, adevăr etc.). 

În al doilea rând, pe lângă motivaţia propriu-zisă, care implică nevoile, 
trebuintele şi scopurile, subiectivitatea mai presupune un aspect, şi anume 
acela că oamenii nu se raportează direct la lume şi la semenii lor, ci o fac prin 
intermediul simbolurilor, codurilor şi stilurilor culturale. E interesant de 
observat pe această linie că G. Becker, utilitarist (economist) „înrăit” al 
concepţiei despre comportamentul uman - care, de altfel, are contribuţii in 
această problemă recunoscute prin Premiul Nobel in 1992 - într-o carte 
recentă (1996) recunoaşte importanţa decisivă a gusturilor „culturale” în 
explicarea celor mai aparent pragmatice acte de conduită umană. 

În al treilea rând, indivizii interpretează continuu (prin universul simbolic) 
micro şi macromediul în care trăiesc, acţiunile celorlalţi şi acţiunile proprii. 
Interpretările, la rândul lor, nu sunt elemente pasive ale subiectivitátii, ele 
traducându-se în acte comportamentale. În fond, decizia de a acţiona sau nu şi 
modul in care actionám depind de felul în care percepem si interpretăm 
interiorul şi exteriorul nostru. Altfel spus, agenţii umani, în calitate de 
indivizi, grupuri, popoare şi culturi construiesc mereu, prin interacţiune, atât 
realitatea subiectivă, cât şi pe cea obiectivă. 

La modul explicit sau implicit, nearticulat sau pregnant sistematic, toate 
disciplinele socioumane - şi cu deosebire sociologia, ca ştiinţă a întregului 
social - iau în considerare atât dimensiunea obiectiv - structurală a realităţii 
socioumane, cât şi pe cea subiectiv-simbolică, a „interpretat-construitului”. 

Un exemplu concret în acest sens ar fi situaţia şi comportamentul categoriei 
de persoane de vârsta a III-a: Există nişte determinanti obiectivi-structurali, 
care nu pot fi eludati in nici o cercetare serioasă, cum sunt vârsta biologică, 
veniturile, statutul de pensionar. Dar conditia acestor oameni si activitátile 
desfăşurate de ei depind si de factori subiectiv-ideologici, de felul in care îi 
privesc şi interpretează ceilalţi si, desigur, de felul cum se percep si se 
definesc ei înşişi. 

În plus, aici se ilustrează foarte clar şi modul cum se realizează construcţia 
obiectiv-structuralului de către subiectiv-ideologic, pentru că vârsta la pensio- 
nare, cuantumul pensiei, precum şi alte caracteristici ale vieţii celor de vârsta 
a III-a sunt, în ultimă analiză, rezultatul unor reprezentări culturale, al adoptării 
unor sisteme de valori şi norme, deci al unor alegeri şi decizii sociale. 

1.3.2 Macro — micro ; global - local 


Universul sociouman nu este ceva difuz si omogen, ci organizat pe unitáti 
sociale de mărimi şi complexitáti diferite, începând de la simpla diadă (cuplul 
conjugal, relaţia de prietenie), trecând prin grupuri mici (familia, o echipă de 
muncă, o clasă de elevi etc.) şi mijlocii (o întreprindere industrială, o 
localitate, un cartier dintr-un mare oraş), până la grupări de oameni de mare 
extindere (popoare, state, culturi). Dizolvând de la caz la caz ceea ce s-ar 
putea numi nivelul mezo (sau mediu) în polii de mai jos, sociologia operează 
cu distincţia fundamentală macro - micro social, primul termen referindu-se 
la unităţi (grupuri) sociale de volum mare, celălalt la unităţi şi grupuri mici. 
Foarte uşor de sesizat că distincţia în acest sens este cu totul relativă. 

Dar binomul conceptual „micro - macro” desemnează în sociologie, analog 
economiei, nu numai, şi poate că nu în primul rând, ordinul de mărime în 
sine, ci un mod specific de analiză. Analiza „macro” înseamnă considerarea 
„în mare" a realitátilor şi fenomenelor sociale, cea „micro”, analiza în detaliu 
şi concretă a entităţilor ce compun respectivele realităţi şi fenomene. Prima 
vizează preponderent aspecte structural — cantitative, a doua, procesualitáti 
bine circumscrise. Specifice celei dintâi sunt date statistice referitoare la 
stratificarea şi mobilitatea socială, populaţie activă şi rata şomajului, morta- 
litate şi natalitate, dar si configuratiile atitudinal (opional)-comportamentale 
ale unei populaţii, relevate prin anchete şi sondaje sau prin despuierea docu- 
mentelor : „câţi sunt de părerea cutare”, „câţi consultă anual un medic" 
ş.a.m.d. Orice analiză „macro” presupune agregarea caracteristicilor con- 
stituientelor „micro”. Rezultă astfel medii, procente, indicatori, care se 
calculează, de obicei, la nivel national-statal, dar si la nivel de regiuni, 
comunitáti mai mari, segmente populationale largi. 

Explorarea macrosocialá nu se opreste nicidecum la asemenea statistici plate, 
ci incearcá sá determine relatiile dintre dimensiuni, factori si variabile, sá identifice 
eventuale relaţii de cauzalitate, folosind tehnici cantitativ-matematice, dar şi inter- 
pretári calitative. Totuşi, agregarea nu numai formală, statistico-matematică, 
dintre entităţi şi caracteristici, ci interacţiunea lor vie, procesual-concretă se 
poate face doar la nivel micro, al unităţilor ce interacționează propriu-zis. 

Cel mai solid reper ontic şi epistemologic în concepţia individualismului 
metodologic este individul uman însuşi. Cheia descrierii si explicatiei 
socialului este focalizarea asupra intereselor, reprezentărilor, deciziilor şi 
comportamentelor individuale, întrucât chiar macrosocialul (instituţiile şi 
normele sociale) sunt produsul interacțiunilor acţiunilor individuale. 

Poziţia opusă, cunoscută şi ca holism metodologic, mergând pe linia 
durkheimiană, susţine că demersul eficient este de a porni de la macrosocial 

înspre indivizi, sistemul social, cu instituţiile şi regulile sale de funcţionare, 
determinând în mare măsură mentalitatea şi comportamentele indivizilor. 
Marxismul este dat ca un exemplu de macroteorie, iar cea a schimbului social 
şi a costurilor şi beneficiilor, de microteorie. 

Dacă dintotdeauna cei ce au meditat serios asupra macrosocialului nu l-au 
gândit în termeni simplişti, „individ sau societate”, şi şi-au pus problema 
legăturii micro - macro, respectiva problemă a beneficiat de abordări pertinente, 
care încearcă să depăşească propoziţii adevărate, dar vag orientative de genul 
„legăturii dialectice”, „feed-backului pozitiv”, doar de câteva decenii. Ele se 
înscriu pe linia combinării principiilor comportamentului individual optim cu 
luarea de decizii în colectiv, a emergentei şi funcţionării actorului corporat si 
a autorităţii, aşa cum se întâmplă la J. Coleman (1990). 

Ca idee generală a legăturii micro - macro să oferim un exemplu după 
autorul mai sus citat. Celebra teză a lui Max Weber privind apariţia capita- 
lismului ar putea fi formulată la nivelul macroanalizei în felul următor: 
Doctrina religioasă a acelor societăţi (tari) ce au devenit protestante (in 
particular, calviniste) în timpul Reformei, conţine valori care au determinat 
(sau, cel puţin, facilitat) dezvoltarea organizării capitaliste. 

Analiza weberiană ne indreptáteste să desfacem propoziţia de la nivel 
macro în trei propoziţii : una care face trecerea de la macro la micro (1), una 
la nivel micro (2) şi cea de-a treia, ce trimite din nou la macro (3). Ele s-ar 
exprima astfel: 1) Doctrina religioasă protestantă induce anumite valori 
aderentilor ei; 2) Indivizii ce deţin aceste valori adoptă concepţii şi orientări 
specifice fata de comportamentul economic (antitraditionalismul, datoria fata 
de chemarea proprie) ; 3) Respectivele orientări ale comportamentului economic 
individual conduc la organizarea capitalistă a societăţii. 

Putem admite şi o influenţă directă a eticii protestante asupra apariţiei şi 
încurajării capitalismului, situându-ne astfel la nivel macro, determinatiile 
mai pregnante sunt însă prin intermediul actorilor sociali (nivel micro). De 
remarcat că, dacă transpunerea doctrinei în valori personale (propoziţia 1) 
înseamnă în principal procesul socializării, explicat de sociologie şi psihologie 
socială, şi dacă despre felul în care valorile şi atitudinile, la nivelul indivizilor, 
se traduc în acte comportamentale efective (propoziţia 2), există, de asemenea, 
rezultate marcante în cele două discipline, dificultăţi epistemice mai serioase 
survin pentru propoziţia 3. 

Într-adevăr, pentru a răspunde la întrebarea: cum se face tranziţia de la 
comportamentele individuale la social, nu e suficient să spui că prin combi- 
narea acestora, ci trebuie dezvăluit modul concret în care iau naştere poziţiile 
(statusurile) într-o organizaţie, care este motivaţia indivizilor de a ocupa şi 

onora aceste poziţii. În cazul nostru, analiza reclamă investigația relaţiilor 
dintre antreprenori, dintre muncitori şi, mai ales, dintre cele două grupuri. 
J. Coleman (1990) crede că Max Weber, în acest punct, manifestă slăbiciuni. 
Dificultăţile sporesc şi datorită faptului că în interacţiunea actorilor apar 
aproape întotdeauna efecte neintentionate şi uneori chiar contrare intenţiei 
actorilor aflaţi într-o combinaţie, într-o „afacere comună”, efecte numite 
„perverse” (Boudon, 1990; Rotariu, 1993). 

Avînd rezultate pozitive semnificative, încercări de a trata mai în profun- 
zime şi cu un grad mai avansat de claritate raportul micro - macro vin din 
partea unor cercetări etnografice şi de antropologie culturală ce sugerează 
modele calitative ale compunerii socialului din acţiuni de ordin micro. 

Examinarea raportului micro - macro pe coordonata acţiunii actorului 
individual vizavi de constrângerile impuse de mediul (sistemul) social a primit 
o specificare terminologică mai productivă prin perechea conceptuală forță 
activă (liberă) — determinism structural. „Forţa activă” este echivalarea în 
româneşte a foarte des invocatului cuvânt din literatura americană de specia- 
litate, agency. Cum remarcă si I. Wallerstein (1997) relaţia agency — structură 
redă într-un limbaj nou vechea antinomie libertate (voinţă liberă, free-will) — 
determinism. Faţă de mai neutrul „micro”, prin „agency” se exprimă direct 
rolul activ şi creator al actorului social ca agent, iniţiator de realităţi sociale 
şi care la rândul lor pot deveni, desigur, pentru alţi indivizi (şi uneori inclusiv 
pentru creatorii lor) structuri ce le determină acţiunile. 

Într-adevăr, în discutarea relaţiilor dintre deciziile, comportamentul 
actorului individual şi constrângerile impuse de sistemul (mediul) social, dacă 
nu şi termenul de „individualism metodologic”, atunci cel puţin cel de 
„holism” este puţin adecvat în comparaţie cu rivalul său semantic „deter- 
minism structural”. Din simplul motiv că „holistic” trimite mai degrabă la o 
abordare de tip integral, total, „global”. În acest înţeles, care este lingvistic, 
cel propriu, el nu e interşanjabil cu „macrosocial”. Aşa cum am sugerat deja, 
sinonimele mai apropiate a lui „holistic” sunt „integral” şi „total”, iar 
antonimele lor mai relevante, ,partial" si „fragmentar”. Aceste precizări 
lingvistice nu sunt artificiale din perspectiva cercetării, întrucât din ele reiese 
cá macrosocialul poate fi — şi aşa se şi întâmplă de regulă — abordat pe aspecte 
parţiale (structuri socio-demografice, indicatori socio-economici), în timp ce 
microsocialul se pretează integralitatii, cu deosebire — şi aceasta este o altă 
precizare importantă - atunci când microsocialul este mai mult decât un 
individ sau o sumă de indivizi, ci reprezintă mici comunităţi. 

Pandantele „microsocialului” în antropologia culturală şi studiile etno- 
grafice sunt „comunitarul” şi „localul”, ele fiind abordate, nu doar ca proiect, 

dar si ca realizári efective, din perspectiva integralistá, holisticá. Dubletul 
„micro - macro" este altfel concurat în limbajul disciplinelor socioumane, 
inclusiv in sociologie, de cel de provenienţă antropologicá, „local - global”. 
Simetria de conţinut între cele două perechi terminologice nu e perfectă, dar 
ele sunt în remarcabilă măsură interşanjabile. Voi reveni asupra problemei în 
secţiunile ulterioare. 


1.3.3 Universalism — contextualism ; nomotetic — idiografic 


Există legi sau regularitati universale ale desfăşurării socioumanului, cazurile 
concrete ale realului social putând fi descrise şi explicate prin intersecţia 
efectelor respectivelor legi si regularităţi, sau trebuie acceptată unicitatea 
intrinsecă a fragmentelor socioumane în timp şi spaţiu? Răspunsul afirmativ 
la prima parte a întrebării înseamnă universalism, iar poziţia epistemologică 
care mizează pe descoperirea legilor cu caracter universal se numeşte nomoteticd. 

Admiterea unicitátii şi ireductibilitátii contextelor (situaţiilor), proceselor 
şi evenimentelor socioumane, atât pe dimensiunea spaţială, cât şi pe cea temporală, 
poate fi numită contextualism, în timp ce opţiunea pentru o astfel de abordare 
este numită ideografică. Binomul conceptual ,nomotetic — ideografic" este 
consacrat in epistemologia socială, cel de „universalism - contextualism" urmează, 
probabil, sá facá de acum inainte carierá. Oricum, suprapunerile semantice 
dintre ele merg până la indistinctii. Anumite nuanţe diferentiatoare se pot 
evidentia totuşi, cu deosebire în cazul „idiografic - contextualism”. În primul 
rând, fiindcă „idiografic” a fost utilizat tradiţional pentru a desemna 
specificitatea şi ireductibilitatea ca procesualitate, vizând deci preponderent 
desfăşurarea în timp a fenomenelor. Nu întâmplător se spune că istoriografia 
este cea mai ideografică disciplină. Termenul „contextualism” indică foarte 
clar că e vorba nu doar de contexte istorice, ci şi de cele socio-culturale, de 
realităţi paralele existente în acelaşi timp ; în al doilea rând, nu fără legătură 
cu primul, „ideograficul” neagă în principiu prezenţa unor legi, contextua- 
lismul acceptă eventuala existenţă a unor legi, dar, desigur, doar cu caracter 
„local” şi nu general. 

Cu această din urmă remarcă se poate vedea că universalism - contextualism 
sunt foarte apropiate ca înţeles de „global — local”, „macro - micro" „indivi- 
dualism - holism”. În anume segmente lingvistice ele pot fi chiar echivalente. 
Sunt sesizabile însă şi deosebiri nete. Individualismul metodologic nu este 
deloc contextualism, ci presupune legitatea cu caracter universal, al rationa- 
litátii instrumentale a actorului social. Dar, în general, analiza la nivel micro, 
nu înseamnă neapărat o abordare contextualist - ideografică. Dimpotrivă, 
descoperirea de legi universale ce caracterizează microgrupurile şi micro- 

fenomenele sociale este un deziderat al psihologiei sociale si al microso- 
ciologiei. Acordarea de ajutor celuilalt, in situatii cotidiene, emergenta si 
functionarea liderului in grupurile mici si mijlocii constituie exemple de 
fenomene ce se desfăşoară după anumite legitati. Caracterul de „microsocio- 
logică” nu se referă la faptul că descrie şi explică evenimente şi contexte 
specifice, singulare, ci că dau seamă de realităţi sociale de scară redusă 
(microuniversul familial, spre pildă). 

Fără îndoială că, aşa cum demonstrează studiile interculturale, sunt puţine 
pattern-uri atitudinale şi comportamentale complexe (nu doar reacţii psihofi- 
ziologice), care se regăsesc constant în toate culturile lumii. Reprezentările 
despre diferenţele bărbat - femeie sunt printre puţinele exemple de acest fel 
(Ilut, 1994). Dar constatarea marii diversitáti socio-culturale nu duce automat 
la concluzia inexistentei unor legi generale si în domeniul socioumanului, 
susţin universalist-nomotetiştii. Atâta doar că, pe de o parte, legile au un 
caracter probabilist-statistic, iar, pe de altă parte, că, la fel ca şi în natură, de 
altminteri, manifestările concrete ale realului pot fi înţelese prin combinarea 
efectelor mai multor legi. Afirmația conform căreia în aceleaşi condiţii, 
aceleaşi cauze produc aceleaşi efecte, spun ei în continuare, n-ar trebui să fie 
abandonată aşa de uşor cum se întâmplă la contextualişti. 

În acest spirit, R. Boudon (1995) crede că tensiunea epistemică dintre 
universal si contextual (particular) în domeniul judecăților morale, al 
fenomenului axiologic în general, poate fi rezolvată printr-o abordare 
cognitivistă de factură neo-weberiană. Soluţia propusă de Boudon ar fi: 
Există o raționalitate axiologicá, dar nu una general valabilă. Opțiunile 
valorico-morale ale actorilor sociali ar fi altele, în funcţie de tipurile de 
situaţii. Pentru parametrii identici însă raţionamentul este universal. Ca şi în 
matematică, de la axiome (premise) se ajunge la aceleaşi concluzii (teoreme). 
Judecatile de valoare se întemeiază deci si ele pe o rațiune obiectivă. 
R. Bourdon reinterpretează rezultatele experimentelor lui M. Bazerman (1985) 
ce vizau deciziile unor subiecti-arbitri referitoare la salarizarea angajaţilor 
aflaţi în diverse situaţii (salariu mai mic sau mai mare decât cel mediu pe 
ramură, prezenţa sau nu a inflaţiei, conflict patronaj - sindicat etc.). Cu un 
design experimental complex şi o fină prelucrare a datelor, Bazerman ajunge 
la concluzia cá subiectii-arbitri au propus variante bazându-se pe anumite 
principii (morale), în particular, fie pe cel al egalităţii (salarizare egală), fie al 
echităţii (salarizare conform contribuţiei aduse). 

Boudon argumentează că nu e necesară introducerea existenţei unor 
principii morale abstracte şi imuabile, dar diferite, în mintea subiecţilor, ci să 
ne gândim că ei le-au judecat în funcţie de caracteristicile situaţiei (sistemului). 

Atunci cánd sistemul e holistic si e nevoie de o stránsá cooperare (caz in care 
e greu a decela contributia fiecárui membru la rezultatul final), e logic sá se 
practice egalitarismul, dar cánd sistemul este individualistic si competitiv 
(desi sarcina e comuná, contributia fiecáruia poate fi precis stabilitá), apare 
clar superioritatea principiul echităţii. Rationalitatea axiologicá a funcţionat, 
numai că normele morale-axiologice diferite au fost aplicate la condiţii diferite. 
Autorul francez accentuează că subiecţii umani sunt în stare să ajungă la 
concluzii corecte indiferent de gradul lor de conştientizare a proceselor 
logico-cognitive prin care au realizat aceasta. Pe urmele lui Max Weber, el 
susţine că sarcina analistului exterior este şi aceea de a reconstrui, de a reface 
rationamentele ce fundamentează judecatile de valoare ale oamenilor in 
derularea concretă a vieţii. În principal, aceasta înseamnă comprehensiunea 
weberiană, în accepțiunea lui Boudon. 


1.3.4 Teoretic (reflexiv) - empiric (concret) 


Prin teoretic se înţelege, în sens larg, existenţa şi funcţionarea unor modele 
explicative, ipoteze, teorii, reflexii şi interpretări asupra realului, iar prin 
empiric studierea realităţii concrete, culegerea de date efective (despre entităţi 
empirice şi raporturile dintre ele) folosind observaţia, experimentul, ancheta 
şi alte metode prin care cercetătorul poate intra în contact şi lua în stăpânire 
gnoseolologicá parte din realitatea — în cazul nostru socioumaná - care-l 
interesează. 

Astăzi, în comunitatea ştiinţifică, este pe deplin acceptată ideea unităţii 
dintre teoretic şi empiric, existenţa celor două dimensiuni în oricare demers 
din disciplinele socioumane. Orice construcţie teoretică are o minimă bază 
factuală (date empirice), după cum orice investigaţie empirică presupune un 
minim de teorie. Se recunoaşte, de asemenea, că între teoretic şi empiric 
subzistă un feed-back pozitiv : ipotezele, teoriile, ideile, în general, potenteazá 
cercetarea concretă, iar constatările empirice conduc la formularea de noi 
ipoteze, interpretări, teorii. Dincolo de recunoaşterea unanimă de către specialişti 
a valabilitatii principiului unităţii şi determinării reciproce teoretic - empiric 
(reflexiv - concret), câteva precizări mi se par importante pentru înţelegerea 
pretențiilor paradigmei calitativiste si a limitelor sale. 


1. Termenul „teoretic” este mult mai cuprinzător decât cel de „teorie”, el 
incluzând şi idei generale, reflexii, interpretări speculative. „Teorie” — chiar 
în înțelesurile curente — înseamnă un corp de propoziţii cât de cát articulate, 
într-un raport de congruentá. Acest grad de articulare poate merge de la 
modelul axiomatic, înalt formalizat (teorie în sens „tare”) până la simple 

enunturi care să nu fie in raport de contradicţie. Puţine sunt fragmentele de 
realitate — cu atât mai mult ale celei socioumane, - sau aspecte ale ei, care pot 
fi descrise şi explicate prin teorii tari. În marea majoritate a disciplinelor 
ştiinţifice avem doar scheme descriptive şi explicative, názuinta oamenilor de 
ştiinţă de factură nomotetică fiind aceea de a „coagula” aceste scheme în jurul 
unui nucleu de propoziţii de bază (Rotariu, 1991). 


2. Ca temporalitate fata de cercetarea empirică, teoria (în sensul ei tare sau 
mai slab) se află în trei situaţii (ele nefiind neapărat în raport de exclusivitate) : 
anterioritate, cercetarea empirică urmând să verifice (sau să „falsifice”, 
în termeni popperieni) teoria; emergentá, teoria (conceptele, schemele 
descriptiv-explicative, ipotezele) născându-se în procesul viu al cercetării şi al 
contactului direct cu terenul - teză atât de dragă calitativiştilor ; posterioritate, 
respectiv teorii (explicaţii) ad-hoc şi post factum, adică încercări de a găsi 
explicaţii după ce datele concrete au fost culese şi prelucrate sau după ce 
anumite fapte sau evenimente s-au consumat. Este ceea ce în mod obişnuit 
numim interpretarea datelor în cercetare, dar care nu trebuie confundată cu 
interpretarea calitativistă. 


3. Există şi în disciplinele socioumane teorii (modele explicative) cu 
pretenţie de universal, începând de la unele „slabe” sub aspectul axiomatizării 
şi formalizării, cum ar fi interactionismul simbolic şi marxismul şi până la 
altele „tari”, ce utilizează din plin formule şi modele matematice, ca, de 
exemplu, cea a costurilor şi beneficiilor, în varianta ei mai „dură”, teoria 
alegerii raţionale. Aceasta din urmă spune că, în mod obişnuit, actorul uman 
este în stare nu numai să judece acţiunile sale în termeni de costuri şi beneficii, 
ci şi să aleagă varianta optimă pentru atingerea scopului (preferintei), in 
funcţie de raportul capital, costuri, beneficii. 

Principala problemă ridicată de teoriile de mare generalitate - în parte şi 
de cele de rang mediu si, mai putin, de cele localiste — este cea a capacităţii 
lor de a realiza predicția fenomenelor empirice, adică a gradului in care ele 
pot descrie şi explica realul concret (cel puţin ca regularitate de tip statistic). 
Chestiunea se acutizează atunci când se are în vedere predicția de viitor, adică 
previziunea evoluţiei structurilor şi fenomenelor sociale. 

Situaţia se datorează faptului că teoriile slabe stau sub semnul vaguitatii, al 
impreciziei. E adevărat că, fiind vagi, ele sunt şi flexibile, şi, prin urmare, se 
potrivesc concretului real, dar, pe de altă parte, nu spun mare lucru despre el: 
e clar că oamenii interacționează prin simboluri, e clar cá ei urmăresc 
satisfacerea nevoilor şi intereselor (între care câştigarea celor necesare traiului 
ocupă un loc primordial). Ce simboluri folosesc şi după ce pattern-uri (tipare, 
modele) se produc interacţiunile, ce înseamnă „cele necesare traiului”, ce 

consecinte rezultá din actiunile lor etc., iatá doar cáteva aspecte ce nu sunt, de 
regulá, precis formulate in cadrul teoriilor slabe. Propozitiile acestora sunt 
doar orientative, iar procesul de operationalizare a unor asemenea idei generale 
nu este facil. Vom vedea cá in viziunea calitativistá ele nici nu trebuie 
operationalizate. 

În cazul teoriilor tari, confruntarea cu empiricul generează următoarea 
tendinţă : cu cât încearcă explicarea unor fenomene sau comportamente mai 
complexe, cu atât respectivele teorii se îndepărtează de caracterul lor riguros 
(înalt formalizat). Astfel, teoria costurilor şi a beneficiilor (şi cea a alegerii 
rationale), pentru a explica nu numai comportamentul economic sau cvasi- 
-economic (cel de consumator de bunuri materiale, optiunea pentru o anumitá 
zoná rezidentialá etc.) al indivizilor, ci si unele mai complexe (cásátoria, 
alegerea profesiei si altele) recurge la notiuni cum ar fi: ,capital social 
(relational)", „capital simbolic”, „costuri psihologice”. 

Este clar că asemenea variabile sunt mai greu de măsurat. lar dacă mai 
introducem şi conceptul de „raționalitate subiectivă” (Boudon, 1992), atunci 
teoria se diluează extrem de mult şi abordarea tinde spre una idiografică. De 
altfel, chiar în perimetrul ei mai tare, teoria la care ne referim manifestă o 
anumită slăbiciune, având în centru noţiunea de „capital informaţional”, 
variabilă ce nici ea nu e uşor de cuantificat. 


4. Vizavi de concretul empiric, al situatiilor de fapt, teoriilor inalt forma- 
lizate (tari) — atátea cáte existá in domeniul socioumanului - li se reproseazá 
cá sunt mai degrabá normative decát descriptive. Cu alte cuvinte, ele aratá 
cum ar trebui sá se comporte indivizii (rationali) intr-o anumitá situatie si nu 
cum se comportá realmente. 

În România, de pildă, se discută acum cu insistenţă cât de contraproductive 
sunt deciziile şi acţiunile multor oameni pentru propriul interes, inclusiv în 
calitatea lor de agenţi economici („încearcă să câştige cât mai mult pe termen 
scurt”, „îşi lucrează nerentabil părticica lor de pământ şi nu se asociază” etc.). 
Este limpede însă că, din punctul de vedere al actorilor, asemenea decizii şi 
comportamente apar rationale („raționalitate subiectivă”). Dar, chiar 
rămânând pe poziţia observatorului exterior, dacă introducem factorul „capital 
informaţional”, în care ar intra şi informaţii privind mediul juridic, politic, 
social propriu-zis, atunci poate că actele lor de conduită nu ar apărea atât de 
iraționale (intenţionat nu am menţionat factori ce tin de cultură - tradiţii, 
inertii sociale, prejudecăţi - pe care multi dintre susţinătorii teoriei expuse îi 
consideră, în opoziţie totală cu adepţii calitativismului, inoperanti). 

Oricum, experienţa istorică şi cea de zi cu zi, ca şi o serie de studii 
sistematice, ne arată că viziunea rationalitátii actorului social este doar partial 

confirmatá si cá versiunea ei tare (a alegerii rationale) are mai curánd un 
caracter normativ. Aceasta nu este insá de neglijat, ea functionánd in descrierea 
şi explicarea realului în genul a ceea ce Max Weber numea „tipuri ideale”. 


5. Cercetările empirice socioumane diferă foarte mult între ele, nu numai 
ca grad de rigoare teoretică, dar şi ca pondere a teoreticului. Sunt numeroase 
investigaţii care nu depăşesc deloc simpla descriere sau se ridică extrem de 
puţin deasupra ei. (Este direcţia de cercetare care poartă tradiţional numele de 
sociografie. Termenul de „etnografie” va fi discutat în paragraful 1.4.3.) 

Astfel de investigaţii nu trebuie nicidecum subapreciate. Cu deosebire 
pentru contexte şi fenomene mai puţin accesibile publicului larg (închisori, 
aziluri, prostituție etc.), simplele constatări, chiar fără date statistice, sunt 
utile şi interesante. Lucrul pare evident când este vorba de alte culturi şi 
populaţii, cu atât mai mult când acestea sunt „exotice”. Constatări care 
pentru nativi au statutul de mari banalitáti pot apărea in fata antropologului 
cultural (sau a etnografului) si a mediului cultural din care acesta provine ca 
veritabile informaţii ştiinţifice. 

Semnificaţia acestui gen de informaţii sporeşte dacă ele îmbracă haina mai 
riguroasă a datelor statistice. Publicul larg, audiența, pretinde, din ce in ce 
mai mult, astfel de date şi mass-media le oferă. Care este vârsta medie de 
căsătorie a femeilor din zona cutare, ce procent din deţinuţii unei ţări sunt de 
sex feminin, ce opinie au oamenii dintr-o ţară despre viaţa sexuală premaritală, 
care este frecvenţa contactelor sexuale ale persoanelor de o anumită vârstă 
etc. sunt, în sine, informaţii valoroase, atât pentru cunoaşterea ştiinţifică a 
vieţii sociale, cât şi pentru acţiunea practică în domeniu. 


6. Prezenţa teoreticului în cercetările empirice din disciplinele socioumane 
este de multe ori implicită, sub formă de presupozitii netransparente. Este cu 
totul important ca aceste presupozitii să fie constientizate şi explicitate înaintea 
travaliului practic. Din două considerente principale : 


a. Teoreticul, sub forma unui corp de concepte şi ipoteze - mai mult sau 

mai putin articulat — va organiza şi ghida demersul empiric, micşorând 

astfel chiar costul cercetării. Afirmația că „cel mai practic lucru este o 

bună teorie” are valabilitate şi în domeniul socioumanului. 

b. Explicitarea şi comunicarea arsenalului teoretic face posibilă evaluarea 

de către comunitatea ştiinţifică a validității instrumentelor, a acuratetei 

rezultatelor, a coerentei şi valorii de cunoaştere a discursului final. 

7. Consubstanţialitatea teoretic - empiric este o premisă de bază în cunoas- 
terea socioumanului, de la constituirea disciplinelor ştiinţifice şi în acest 
domeniu. Nu se mai practică de multă vreme psihologie, sociologie sau 

antropologie pur speculative, „de fotoliu”. În legătură însă cu ponderea celor 
două dimensiuni şi a raportului efectiv dintre ele au fost şi continuă să fie 
discuţii şi chiar păreri contradictorii. 

În anii '60, cu deosebire filosofii sociali si o parte din sociologii bătrânului 
continent au reacţionat vehement la ceea ce ei numeau „empirismul plat şi 
cenuşiu”, lipsit de orizont teoretico-interpretativ, în speţă, la cel american. 
Sintetic, replica dată de americani (focalizaţi asupra cercetării concretului) 
poate fi formulată astfel: sociologia (şi antropologia culturală) elaborată de 
noi nu este ateoretică, şi cu atât mai puţin antiteoretică, ci antispeculativă ; 
altfel spus, încercăm să ne situăm teoretic cât mai aproape de datele factuale. 
Atari replici nuantate şi susţinute de argumente a primit şi sociologul critic 
american W. Mills, care, începând încă din anii '50, îndeosebi prin lucrarea 
The Sociological Imagination (1959), tradusă în româneşte în 1969, admo- 
nestează cercetările sociologilor americani pentru „empirismul lor abstract”, 
ateoretic, nesustinut de idei majore clare. 

Astăzi, calitativişti americani reiau şi dezvoltă, într-o manieră specifică, 
idei şi argumente (antipozitiviste) ale europenilor, aducând în prim plan 
inevitabilitatea — şi de aici necesitatea discutării explicite — reflexivitdtii în 
demersurile investigationale de teren. După cum vom arăta în subcapitolul 
următor (1.4.), reflexivul este înţeles nu doar ca fiind o componentă a 
teoreticului vizavi de datele concrete (empirice), ci şi ca o examinare critică a 
întregului demers gnoseologic şi a condiţiei epistemice, dar şi socioculturale 
şi politice a cercetătorului. 


1.3.5 Natural — provocat (artificial) 


Ín stiintele tari, marea revolutie in cunoasterea realitátii empirice a repre- 
zentat-o introducerea metodei experimentale, care presupune, în esenţă, 
provocarea apariţiei şi a variaţiei unui fenomen într-o situaţie controlată. Se 
pot depista astfel relaţii de determinare precise dintre diferiţi factori şi 
variabile. Disciplinele socioumane, de fapt, psihologia socială, şi numai în 
mică măsură sociologia, utilizează şi ele experimentul, în formula lui mai 
riguroasă (de laborator) sau (cvasi) experimentul de teren. (Istoriografia 
consemnează doar unele ,experimente" socio-istorice, cum a fost cel al 
totalitarismului comunist sau al fascismului. Desigur că, într-o acceptiune 
metaforică, întreaga istorie, cu deosebire de la scindarea populațiilor în mase 
şi elite conducătoare, este o suită de experimente.) 

Dar explorarea socioumanului încorporează, în afara experimentului, şi 
alte metode bazate pe provocarea reacţiilor individului uman. Astfel, testele, 
ancheta, interviul, biografiile şi autobiografiile sunt masiv folosite în psihologie, 

sociologie, antropologie culturală si alte discipline - mai nou chiar în istorie, 
prin directia ei de istorie oralá. Ín literatura metodologicá americaná se face 
distincţie între metode intrusive sau obstructive (care provoacă subiecţii) si 
cele nonobstructive, ce abordează comportamentul uman în condiţii naturale, 
obişnuite, de viaţă. 

Cuvântul „obstructiv” sugerează precaritatea metodelor provocative, în 
primul rând a experimentelor, deopotrivă sub aspectul lor epistemic, al 
scoaterii subiecţilor din contextele curente de viaţă, cât şi al „deranjării” lor 
psiho-morale. Nu se întâmplă însă cu necesitate acest lucru. Interviurile 
nestandardizate, de pildă, sunt convorbiri libere, iar convorbirile, în genere, 
fac parte din substanţa vieţii cotidiene. Apoi, a sta de vorbă şi a relata 
intervievatorului fapte şi gânduri proprii constituie pentru multi oameni o 
activitate plăcută şi uneori chiar o miniterapie. Din acest motiv, expresia 
„metode obstructive" nu este chiar potrivită, dar posibila ei substituție prin 
„metode provocative” aduce şi ea o conotaţie negativă puternică. 

Însă, indiferent de învelişul semantic, deosebirile de conţinut dintre 
studierea comportamentelor şi interacțiunilor umane în mediul natural de 
viaţă şi în unul provocat, în „vivo” sau în „vitro”, are consecinţe metodologice 
profunde. Înainte de dezvăluirea unora dintre ele, se impune încă o remarcă, 
ce de data aceasta nu vizează doar palierul exprimării : Termenul de „natural”, 
aşa cum este el folosit şi in consideratiile de faţă, nu are nimic comun, în afară 
de învelişul sonor, cu cel din sintagma „metode naturaliste (ale ştiinţelor 
naturii)”. Mai mult, pentru orientarea calitativist-fenomenologică, naturalul 
social (cotidian), pe care-l solicită cu insistenţă, se pretează la o abordare 
eficientă numai prin procedee anaturaliste (diferite de cele din ştiinţele 
naturii), ce au la bază necontenitul efort de „a înţelege” mundanul uman. 

Metodele fundate pe răspunsuri provocate, adică experimentul, chestio- 
narul, testul şi interviul, au ca dezavantaje faptul că există posibilitatea ca 
oamenii, plasați fiind în condiţii artificiale, să se comporte altfel decât in 
contextele naturale. 

În experimentul de laborator, într-o clădire sau într-o cameră specială, 
înconjurați adesea de aparate, subiecţii pot deveni suspiciosi şi, în tot cazul, 
deplin conştienţi că participă la un experiment - chiar dacă în psihologia 
socială se montează situaţii în care cercetătorul şi eventual câţiva „complici” 
cunosc în ce constă cu adevărat experimentul — sunt toate şansele ca motivațiile 
lor să fie altele, şi reacţiile „de-naturate”. 

Artificialitatea experimentului se referă, totodată, şi la aceea că, tocmai 
pentru a fi controlate, variabilele sunt puţine şi sensul lor de conectare este 
unic, de la cele independente la cele dependente, pe când în viaţa reală avem 

de-a face cu o multitudine de factori, variabile si conditii care interactioneazá 
si in modele de feed-back, de conexiuni inverse. 

Chestionarul sau interviul nestructurat presupune si el artificialitate, dat 
fiind cá, datorită in principal efectului dezirabilitatii sociale, oamenii nu 
întotdeauna declară gânduri şi comportamente reale. Într-o lucrare recentă 
(Rotariu şi Iluţ, 1997) am analizat o serie de multe alte erori ce se nasc la 
interferența dintre un anumit profil cognitiv-atitudinal al intervievatorului, 
anumite caracteristici ale instrumentului de cercetat (chestionar standardizat 
sau ghid de interviu) şi ale intervievatului. 

Caracterul „ne-natural” al răspunsurilor la chestionar si la interviul indi- 
vidual constă şi în aceea că în construirea imaginii despre mentalitatea şi 
conduitele dintr-o colectivitate prin asemenea răspunsuri noi aditionám 
statistic păreri şi comportamente individuale şi nu surprindem interacţiunea 
lor vie la nivelul vieţii cotidiene. În parte, această deficiență e suplinitá de 
interviul de grup. 

Avantajele metodelor „provocate”, asupra cărora ne oprim aici numai 
experiment), al corelării şi combinării lor multiple (în studiile pe bază de 
anchetă, numite în psihologia socială şi „corelaţionale”) şi - foarte important — 
prin chestionare, teste şi interviuri noi accedem nemijlocit la universul 
subiectiv al oamenilor (motivații, atitudini, cunoştinţe, intenţii), care nu poate 
fi dedus direct din observaţiile comportamentelor. Apoi, întrucât noi provocăm 
răspunsuri la întrebările şi ipotezele ce ne interesează, selectând deci atât 
problemele, cât şi subiecţii de cercetat, metodele de acest fel sunt în general 
mai puţin costisitoare. 

Metodele ce studiază indivizii şi acţiunile lor în condițiile naturale de viaţă 
(observaţia, studiul de caz şi parţial analiza de reţea şi analiza urmelor) au 
avantajul că surprind comportamente reale, fireşti, obişnuite, nedistorsionate 
de artefactul provocárii investigationale. Naturalul faţă de provocat (artificial) 
înseamnă, de asemenea, şi că explorăm realul sociouman bogat şi complex ca 
interacţiune vie dintre diferite dimensiuni ale sale. Dar şi ca procesualitate. 

Ca dezavantaje ale metodelor „nonprovocative” consemnăm - aici pe scurt, 
ele urmând să fie examinate mai îndeaproape pe parcursul lucrării - că şi in 
condiţii de mediu social natural, atunci când subiectul se ştie studiat, compor- 
tamentele sale pot suferi abateri de la firesc, obişnuit ; costurile sunt ridicate ; 
lipsind controlul variabilelor şi condiţiilor, pe de o parte, şi, pe de altă parte, 
neavând acces direct la reprezentările şi intenţiile indivizilor, este aproape 
imposibil de a stabili legături cât de cât precise de determinare între factori, 
dimensiuni şi fenomene. 

1.3.6 Emic (, interior") — etic (, exterior") 


Cuplul notional emic - etic îşi are originea in lingvistică, fără a rămâne însă 
un simplu împrumut. De altfel, lingvistica, una dintre cele mai avansate 
discipline socioumane, a oferit în mai multe rânduri teritoriilor de cunoaştere 
învecinate nu numai sugestii terminologice, ci şi material de construcţie 
teoretico-metodologic. 

În cazul de faţă, s-a pornit de la distincţia dintre analiza fonetică şi cea 
fonemică. Fonemele sunt unităţi fonetice elementare ale unei limbi, numărul 
lor fiind limitat şi reprezentat în scris prin acelaşi semn grafic (literă). Este 
ceea ce în mod obişnuit numim sunetele unei limbi, deşi în practica vorbirii 
curente, de la grup la grup, de la regiune la regiune, sau chiar de la individ la 
individ, precum şi în contexte fonetice diferite, acelaşi sunet (fonem) are 
multiple variante sonore (subfoneme). Însă, dincolo de aceste deosebiri de 
pronunție, de contextualismul rostirii, vorbitorii aceleiaşi limbi percep un 
singur sunet, operează cu sensul sunetului fundamental (fonemul). 

Considerarea doar a aspectelor fizice ale sunetelor (analiza fonetică, 
exterioară) nu ne-ar putea spune care sunt foneme şi care subfoneme (variante). 
Numai vorbitorii nativi „decid” aceasta, prin atribuirea, în procesul comuni- 
cational, de înţelesuri şi semnificaţii unor entităţi sonore altfel neutre. Modul 
de abordare fonetic trebuie conjugat cu cel fonemic, cu cel al sensului acordat 
din interior. Distincția apare evidentă în împrejurarea in care cineva dinafară 
vrea să înveţe limba unei populaţii ce nu cunoaşte scrisul, situaţie atât de 
frecventă în practica antropologilor culturali. 

E uşor de înţeles că distincţia „exterior - interior (nativ)” este profund 
operantă, nu numai pentru palierul lingvistic al existenţei socioumane, ci şi 
pentru alte orizonturi ale ei. Fonetic şi fonemic s-au convertit în antropologia 
culturală şi socială, printr-un celebru studiu al antropologului K. Pike (1967), 
in „etic” si „emic”, marcând pregnant deosebirea dintre descrierea şi explicaţia 
realităţilor unui grup cultural oferită de cercetătorul din exterior (etic) si 
descrierea şi explicarea propriilor realităţi de către grupul însuşi (emic). 

În antropologia culturală americană există, începând din deceniul al 
şaptelea, o direcţie de cercetare bine conturată pe problematica emic - etic, 
numită e/noştiință (pe care unii antropologi au supranumit-o „noua etnografie”). 
Având ca exemplu cercetările clasice de etnobotanică, etnometodologie, de 
relaţii şi denumiri de rudenie (kinship) reprezentanţii orientării menţionate au 
ca program epistemic - utilizând in principal tot o metodă de împrumut din 
lingvistică, analiza componentialá - descoperirea metodelor de organizare a 
materialului cognitiv la nivelul diverselor colectivităţi culturale. Astfel încât 
descrierile şi teoriile etnologului (antropologului) nu vizează acum numai 

datele, faptele ce privesc grupul, ci si descrierile si ,teoriile" grupului 
referitoare la acele date si fapte. Etnostiinta este deci ,,stiinta” grupurilor 
etnice, spre deosebire de etnologie, care este ştiinţa despre grupurile etnice. 

Etnostiinta îşi are corespondentul ei in sociologie, în ceea ce se numeşte 
etnometodologie. Íntelegerea nuantatá a relatiilor dintre ele ar angaja o discutie 
mai amplá. Retinem aici numai cá in vreme ce etnostiinta are in vedere 
dimensiuni, componente cognitiv-culturale unitare si stabile ale comunitátilor 
umane mai simple, ,exotice", etnometodologia tinteste la descifrarea feno- 
menelor de viaţă cotidiană în societăţile mai complexe. Accentul este pus si 
aici pe aspectele de psihologie socialá, pe reconstructia metodelor prin care 
omul se orienteazá in activitatea zilnicá, descrie, explicá si interpreteazá 
propria lume, subliniindu-se caracterul dinamic al acestor construcţii. 

Etnometodologia, fiind fundatá pe fenomenologie (in special, A. Schutz) 
este mult mai profund interesată in dezvăluirea sensurilor, semnificatiilor de 
bază pe care le profereazá actorul în viaţa cotidiană. Urmărind asemenea 
scopuri, conceptele utilizate şi datele obţinute sunt mai nuantate, dar si mai 
putin controlabile. Etnostiinta se serveşte de procedee mai riguroase, inclusiv 
cantitative, şi astfel este asigurată în apreciabilă măsură şi replicabilitatea, 
verificabilitatea. Desigur, şi nivelurile de accedere şi materialele pe care se 
operează (taxonomii de obiecte şi relaţii) sunt mai simple. În cazul 
etnometodologiei, intră în joc, ca sporire a dificultăţilor, nu atât fundalul 
metafizic în sine (fenomenologic), cât faptul că se vizează o realitate mai 
variată şi fluidă, fiind necesar un efort mărit în elaborarea metodelor şi 
tehnicilor de investigaţie. 

Emic/etic intersectează amplu cu alte perechi conceptuale, cel mai mult cu 
perechea comun/stiintific, prezentată în cadrul primului subcapitol. Într-adevăr, 
emicul este imaginea conştiinţei comune referitoare la multitudinea compo- 
nentelor mediului fizic şi social, iar eticul este descrierea şi explicaţia rezultată 
din abordările sistematice (ştiinţifice). Termenii celor două cupluri conceptuale 
nu sunt însă identici. 

După cum s-a văzut, emicul vizează reprezentările oamenilor despre 
realitatea imediată. Etnometodologia nu studiază imaginile actorilor cotidieni 
referitor la macrosocial, ci la spaţiul lor de viaţă nemijlocit. Accesul conştiinţei 
comune la aspectele globale ale societăţii — cum ar fi structura pe vârste, 
salariu mediu, amploarea prostituţiei etc. — in care trăiesc este posibil doar 
indirect, tocmai pe baza informaţiilor culese prin investigaţii speciale. Aşa 
cum arată o serie de sondaje, oamenii înşişi recunosc că nu se pricep la multe 
lucruri ce depăşesc experienţa lor proprie de viaţă, ceea ce nu îi împiedică ca, 
nu de puţine ori, să aibă, totuşi, păreri despre ele. Însă e forţat să numim 


40 ABORDAREA CALITATIVĂ A SOCIOUMANULUI 


simplele opinii cu referire la probleme situate mult dincolo de microsocialul 
in care activeazá indivizii, ca perspectivá emicá. Corespunzátor, nu vom 
spune cá analizele stiintifice ale macrosocialului sunt perspectiva eticá. Emic 
şi etic sunt versiuni ale aceleiaşi realităţi, şi anume ale fragmentelor si 
evenimentelor cotidiene, de nivelul micro sau mediu, locale. De observat că, 
în cazul societăţilor simple, „exotice”, distincţia „micro - macro", nu are 
sens şi deci cei doi termeni se referă la realitatea socială ca atare. 

Emic/etic nu trebuie confundat nici cu dubletele conceptuale calitativ/canti- 
tativ, intelegere/explicatie, despre care va fi vorba în paragrafele următoare. În 
timp ce la acestea din urmă accentul cade pe metodele prin care ajungem să 
descriem şi să interpretăm corect socioumanul, emic/etic trimite mai degrabă 
la imaginea rezultată. E adevărat că orice versiune emică implică studierea 
„din interior”, observaţia participativă — care este metoda princeps a abordării 
calitative -, nu orice observaţie participativă se finalizează însă neapărat in 
emic, ci, teoretic, cu aceeaşi probabilitate şi în etic sau — ceea ce e si de dorit — 
într-o dublă ipostază: emică şi etică. 


1.3.7 Cantitativ — calitativ ; explicaţie - comprehensiune 


În disciplinele socioumane, în sociologie mai ales, termenii de „cantitativ” şi 
,calitativ" au primit o extrapolare ce se abate mult de la înţelesul lor curent, 
ajungándu-se ca ei sá desemneze douá mari paradigme. Comparatia - si, 
pentru multi teoreticieni şi metodologi, opoziţia - dintre cantitativ si calitativ 
se poate realiza cu folos având in vedere trei planuri : cel epistemologic ; cel 
al strategiei metodologice, al metodelor preferate ; cel al operaţiilor concrete 
de culegere, prelucrare şi prezentare a datelor. Cartea deja citată (Rotariu şi 
Ilut, 1997) tratează expres această problematică in subcapitolul „cantitativ 
versus calitativ — o falsă opoziţie”. În rândurile de faţă revin sintetic cu unele 
completări şi sublinieri, urmând ca în secvenţa 1.5. a prezentului capitol să stărui 
asupra cerintel, dar şi asupra dificultăţilor, integrării celor două paradigme, 
iar în celelalte capitole să prezint mai pe larg metodele de studiu calitative. 
Ca orientare generală, cantitativul e subpozabil pozitivismului, care este 
modelul de cercetare în ştiinţele naturii. A. Comte, considerat părintele 
disciplinei, în Cours de philosophie positive, carte apărută în 1838, lansând 
termenul de „sociologie”, îi oferă ca alternativă lingvistică pe cel de „fizică 
socială”. Pledoaria filosofului francez arăta că abordarea societăţii este necesar 
a fi pusă sub semnul studiului pozitiv (exact) al faptelor, în spiritul şi cu 
metodele identice sau analoage celor din ştiinţele naturii, dintre care fizica 
apărea a fi cea mai realizată. Era imperioasă trecerea de la speculatia pură 

despre om si societate, la cercetarea efectivá, la observatie riguroasá, 
inregistrare, numárare si másurare. 

Reactia de opozitie la pozitivismul disciplinelor socioumane nu s-a lásat 
mult asteptatá. Filosofii neokantieni germani de la sfársitul secolului al 
XIX-lea, în special W. Dilthey (1883-1911), operând transanta deosebire dintre 
„Ştiinţele naturii” (Naturwissenschaften) şi „ştiinţele culturii” (Kulturwis- 
senschaften) si ale „spiritului” (Geistwissenschaften), susţin că acestea din 
urmă nu se pot baza pe metodele consacrate în studiul naturii, întrucât 
social-culturalul şi istoria sa sunt de o altă esenţă: el este produsul subiec- 
tivitatii umane, al motivatiilor si intentiilor oamenilor concreti, al spiritului in 
general. Cunoasterea socioumanului nu are nici o sansá de izbándá prin 
explicatia rece (Erklüren), obiectivá, din exterior, ci doar prin intelegerea 
(Verstehen) subiectivitítii umane ce stă în spatele faptelor exterioare. 

S-a născut astfel contrapunerea ,,intelegerii” sau „comprehensiunii”, cum 
tot mai mult i se spune şi în limba română - ca metodă proprie disciplinelor 
ce vizează realitatea socioumaná, - explicaţiei, valabilă doar în ştiinţele 
naturii, contrapunere care, „distilată” pe parcursul unui secol, ar arăta astfel : 
În cadrul explicatiei, cercetătorul, aplicând principiile pozitiviste ale investi- 
gatiei, lucrează cu scheme cauzale şi cu subsumarea fenomenelor particulare 
la legi generale. Aici el evidenţiază legături statistice, influenţe şi determinări 
(de preferinţă cuantificabile) între fenomene şi procese sociale, operează cu 
variabilele „independente” şi „dependente”, cu structuri factoriale, pe câtă 
vreme în „comprehensiune” se face apel la intuiţie, empatie (capacitatea de 
a-l înţelege pe celălalt) şi la experienţa trăirilor proprii. 

Caracterizat cu totul sumar, din punct de vedere epistemologic, putem 
afirma că modelul cantitativist presupune o realitate socială exterioară, 
obiectiv-structurală, profesând descrieri şi explicaţii de tip pozitivist (nomo- 
tetic), iar cel calitativist mizează pe subiectivitatea umană, pe socialul construit 
şi interpretat prin interacţiunea simbolurilor, motivatilor, aşteptărilor si 
reprezentărilor individuale şi grupale, cunoaşterea fiind de tip comprehensiv 
şi idiografic. Din punctul de vedere al metodelor folosite, specifice modelului 
cantitativist sunt experimentul şi ancheta pe bază de chestionar standardizat, 
în vreme ce modelul calitativist practică cu precădere observaţia participativă 
şi interviul intensiv. 

Diferenţa majoră dintre strategiile metodologice ale celor două orientări 
este că prima utilizează metode şi tehnici structurate, a doua, nestructurate. 
Aşa încât, anticipând o discuţie mai amplă a chestiunii, vom spune că şi un 
plan observational riguros elaborat, chiar pentru a studia o comunitate „din 
interior”, face parte din arsenalul cantitativist. 

1.4 Orientarea calitativistà 


1.4.1 Consideratii generale 


Căutând răspunsul la întrebarea: Ce este abordarea calitativă a sociou- 
manului ?, o definiţie de tipul logicii clasice - cu gen proxim şi diferenţă 
specifică - ar fi ineficientă, simplificând nepermis de mult lucrurile. De 
altfel, o analiză a diferitelor caracterizări, exprese sau implicite, ale respectivei 
abordări arată nu numai o varietate mare pe orizontală - accente de concepţii, 
obiect şi metode diferite -, ci şi pe verticală, adică din punctul de vedere al 
gradului de generalitate, al sferei de cuprindere. 

Consider că se conturează, în acest sens, trei principale acceptiuni în care 
este utilizat „calitativul” asociat cu termeni de genul „tip de cercetare” : 
1) cea de multi-, inter- sau chiar transparadigmaticd ; 2) cea de paradigmă 
majoră, care include unele paradigme particulare, dar nu pe cea pozitivistă ; 
3) cea de strategie metodologică concretă (metode şi practici de cercetări 
empirice) şi de finalizare şi prezentare a rezultatelor, care poate avea un 
caracter aparadigmatic. 

Prima acceptiune, mai putin comuná, e adevárat, apare exprimatá la 
N. Denzin si Y.S. Lincoln (1994), reprezentanti de frunte ai miscárii calita- 
tiviste: „Cercetarea calitativă este un domeniu de investigaţie de sine stătător. 
El transcende discipline, domenii şi subiecte tematice. O complexă si 
interconectatá familie de termeni, concepte şi asumptii înconjoară termenul 
«cercetări calitative». Acestea includ tradiţii asociate pozitivismului, post- 
-structuralismului şi multe perspective de cercetare calitativă sau metode 
conectate studiilor culturale şi interpretative” (p. 1). 

Situându-se pe o poziţie apropiată, E.G. Guba, alături de Y.S. Lincoln (1994), 
oferă o caracterizare sinoptică intraparadigmatică a calitativismului în tabelul 
de mai jos (nr. 1), pe care o redau şi eu, fără comentarii, urmând ca termenii 
(şi asumptiile) ce privesc mai direct abordarea calitativistă propriu-zisă (în cea 
de-a doua acceptiune) să fie discutati pe parcursul paragrafelor 1.4.3. şi 1.5. 


1.4.2 Repere istorice şi tradiţie 


Oricare dintre cele trei acceptiuni ar fi luată în considerare, ceea ce astăzi se 
numeşte „cercetarea” — ,paradigma" - „metodologia” - calitativă nu numai 
că nu s-a născut pe un teren viran, dar are chiar o tradiţie remarcabilă. Într-un 
fel, calitativismul este consubstantial dezvoltării disciplinelor socioumane 
înseşi, aşa cum reiese şi din periodizarea propusă de N. Jankowski şi F. Wester 
(1991), care disting trei mari stadii : 


Tabelul 1 
Principiile de bazá (metafizice) ale paradigmelor alternative 
(dupá E.G. Guba si Y.S. Lincoln, 1994) 

1. Perioada 1890-1930 a însemnat constituirea si cristalizarea studiilor 
academice asupra socialului şi crearea de departamente universitare de profil. 
În această perioadă, virtual, toate cercetările au fost de natură calitativă. 
Studiul scrierilor clasicilor sociologiei, Emile Durkheim (1858-1917), Max 
Weber (1864-1920), George Simmel (1858-1916) şi George H. Mead (1863-1961) 
dovedeşte acest lucru. (Aş adăuga că dovedesc - în speţă la Durkheim şi 
Weber -, şi valoarea analizelor calitative atunci când sunt susţinute de date 
statistice). Predominanta metodelor calitative la începutul sociologiei ca ştiinţă 
se explică prin mai mulţi factori, dintre care acela că, legată încă ombilical de 
filosofie şi disciplinele umaniste, ea continuă să fie solidară şi manierei 
acestora de abordare, adică speculativ-critică, dar şi cu înclinația înspre 
integralitate, producând, în consecinţă, discursuri de natură eseistică. 

Cercetarea calitativă a fost prezentă, ca însăşi substanţa ei, în antropologia 
culturală, a cărui mentor, B. Malinowski, trimitea încă acum mai bine de o 
jumătate de secol la utilizarea observaţiei directe pentru a capta „punctul de 
vedere al nativului”, „concepţia acestuia despre lume”, în relaţia cu viaţa sa 
concretă (1922, p. 25). 

Un impact deosebit asupra investigaţiilor socioumane şi a acestor discipline 
in general l-a avut Scoala de la Chicago, cu reprezentanţii ei de frunte: W.J. 
Thomas, E. Burgess, Robert Park şi alţii. Aici s-au efectuat, în primele decade 
ale secolului XX, studii complete privind viaţa urbană, comportamentul social 
deviant organizat (bande), condiţia şi problemele imigranţilor. (Monumentala 
lucrare a lui W.J. Thomas şi F. Znaniecki, intitulată Țăranul polonez în 
Europa şi America, a apărut la Chicago între anii 1918 şi 1920.) S-au adăugat 
şi cercetări de tip intensiv-holistic asupra comunităţilor, renumită fiind, în 
această arie, cea a lui R.S. Lyand şi H.M. Lyand (1929). 

Calificativul de „calitative” atribuit cercetărilor Şcolii de la Chicago este 
dat în principal de caracterul lor monografic, de studii de caz (probleme sau 
comunităţi) şi de metodele concrete utilizate (observaţie, interviuri nestruc- 
turate, analiza de documente). lar H. Mead - profesor şi el la Universitatea 
din Chicago - prin celebra sa carte Mind, Self and Society (1934) este unanim 
recunoscut ca intemeietor al interactionalismului simbolic, piesá conceptualá 
fundamentalá a paradigmei calitativiste. 


2. Perioada de mijloc (1930-1960) este caracterizatá prin insertia metodelor 
cantitative (experimentul, dar mai ales ancheta pe bazá de chestionar) in 
practica de cercetare, in viata academicá si universitará si am putea afirma, 
avánd in vedere indeosebi sondajul de opinie, in viata publicá si socialá in 
general. Interesul pentru cercetárile calitative, cu focalizare pe comunitáti 
prin observatie si interviu intensiv sau pe analiza de documente, nu s-a stins, 

dar si acestora s-a incercat a li se da o tratare cantitativistá (analiza de continut, 
de exemplu). Ín special dupá cel de-al doilea rázboi mondial, paradigma 
pozitivist-cantitativistá devine de departe dominantá in stiintele socioumane. 

Acest lucru s-a întâmplat si datorită faptului că cercetările sociologice au 
fost solicitate în descrierea şi explicarea funcţiilor socialului global, ca bază 
informaţională în elaborarea şi optimizarea programelor şi a politicilor 
economico-sociale, al comunicării şi propagandei la nivel macro, ceea ce se 
putea mai puţin realiza prin investigaţii de tip calitativ, centrate pe unităţi şi 
problematici microsociale. 

3. Perioada de după 1960, unde ne situăm, în concepţia lui N. Jankowski 
şi E. Wester, şi în prezent, a însemnat nu doar o acerbă critică la adresa 
functionalismului si cantitativismului, strălucit iniţiată de W. Mills (1959), 
din perspectivă teoretică şi mai apoi profund politică (Gouldner, 1970), ci 
şi o revenire a studiilor de tip calitativ, să le spunem clasice - tradiţia 
durkheimianá şi weberiană şi studiile Şcolii de la Chicago - precum şi 
constituirea şi consolidarea paradigmei interpretativist-calitativiste propriu-zise. 

Recunoscând cá „interpretativ” este o etichetă pentru o varietate de 
orientări, poziţii şi practici de cercetare, autorii citati mentionau trei, ca surse 
şi componente principale ale respectivei paradigme : 


a. Interactionalismul simbolic, care are în centru ideea că personalitatea 
umană şi socialul sunt rezultanta interacțiunilor pe bază de simboluri 
(create sociocultural, dar mereu interpretate de indivizi) şi care, mizând pe 
importanţa comportamentului natural, firesc al oamenilor, practică obser- 
vatia participativă (nonobstructivă) ; 

b. Etnometodologia, preocupată de identificarea regulilor (metodelor) pe 
care oamenii le dezvoltă şi le aplică în derularea vieţii cotidiene şi în 
înţelegerea ei, folosind observaţia participativă, convorbirile libere şi de 
adâncime. Dar şi experimentul de provocare, adică crearea de situaţii în 
care indivizii, fiind nevoiţi să iasă din contextele obişnuite de viaţă, pun în 
lumină „axiome” ale comportamentului rutinier care în condiţiile prac- 
ticii de zi cu zi sunt „luate ca atare” (taked for granted) şi sunt, deci, 
netransparente ; 

c. Etnografia, în special cea de factură „holistică”, căreia, studiind intensiv 
comunităţi socioculturale de scală mică şi mijlocie, îi este proprie 
observaţia (participativă), de lungă durată, asociată din plin cu alte metode 
(interviuri, life history, analiza de documente materiale şi simbolice). 


Alături de cele trei principale surse menţionate, un rol important în crearea 
şi dezvoltarea calitativismului l-au avut disciplinele umaniste. Dacă încadrăm 

aici si filosofia, aportul ei, prin marile curente de gándire cum sunt fenome- 
nologia si structuralismul, dar si prin preocupárile de logicá pragmaticá, este 
unul decisiv. Disciplinele filologice, incepánd de la critica literará, stilisticá si 
retoricá, páná la gramaticá au contribuit si ele la geneza si cristalizarea 
miscárii calitativiste, atát prin metode si procedee speciale de analizá a 
naratiunilor, discursurilor si convorbirilor formale sau cotidiene, cát si prin 
dezvăluirea concretetei stránsei legături dintre limbă, cultură, istorie si 
societate, dintre genurile şi textele literare şi de altă natură şi con-textele 
sociale şi istorice. A nu se uita însă că aceste orientări din disciplinele 
umaniste, în mare parte captabile în sintagma „semiotică socială” (Jensen, 
1991) sunt, la rândul lor, şi rodul infuziei de psihologie, sociologie şi 
antropologie culturală (etnografice) în câmpul lor de interes cognitiv. 

N. Denzin şi Y.S. Lincoln in „Introducere” la analitica lucrare Handbook 
of Qualitative Research (1994), scrutând mai îndeaproape istoria şi tradiţia 
mişcării calitativiste, deosebesc cinci momente semnificative : 


1. Perioada numită de autori „fradițională” se întinde de la începutul 
secolului până la cel de-al doilea război mondial. Ea se caracterizează prin 
aceea că cercetările calitative erau preocupate de a oferi date valide, fidele şi 
interpretări obiective. „Celălalt”, în calitate de subiect de studiu, era privit ca 
fiind străin, diferit şi chiar curios. Cercetătorul tipic era considerat savantul 
solitar, aplecat cu migală şi răbdare asupra studierii unor populaţii şi culturi 
„exotice”, despre care, întors acasă, face relatări interesante, dar şi pertinente 
şi obiective. Nu e greu de sesizat că descrierea de mai sus vizează antropologia 
culturală (etnografia). Şi, într-adevăr, clasicii antropologi culturali, B. Malinowski, 
Radcliff-Brown, Margaret Mead, Gregory Bateson, Cora du Bois au practicat 
o etnografie de acest tip. 

Astázi, aceastá imagine s-a destrámat, unii consideránd cá etnografia 
clasică a fost în fond „una de tip colonial". Totuşi, majoritatea antropologilor 
culturali contemporani sunt de acord că scrierile clasicilor au nu doar o 
importanţă istorică, ci se impun a fi citite cu folos didactic, mai ales de cei ce 
se iniţiază în cercetarea de teren. 

Dar şi investigaţiile din domeniul sociologiei - in special cele ale Şcolii de 
la Chicago - au avut în această perioadă un caracter etnografic-calitativ, 
folosind observaţia, autobiografiile si life-history, ceea ce a condus la texte in 
care cercetătorul se făcea purtătorul de cuvânt al punctului de vedere al 
indivizilor şi grupurilor studiate - adesea cele marginalizate. Nu de puţine ori 
însă - afirmă Denzin si Lincoln - situaţiile şi subiecţii studiati erau roman- 
tizate, naratiunea sociologicá, ca si pandantul ei cinematografic, desfá- 
surándu-se după următorul scenariu major: starea de gratie si inocenta, 

căderea în „păcat” si dizgratie, sedusi fiind de forţele răului, si happy-end-ul, 
reabilitarea prin suferinţă. 


2. Perioada modernă, între cel de-al doilea război mondial si anii '70, s-a 
clădit pe activitatea şi producţiile relevante ale perioadei tradiţionale (realismul 
şi naturalul social, abordate prin observaţie participativă, interviuri de 
adâncime şi autobiografii). Au fost cercetate procese sociale majore, cum ar fi 
controlul social si devianta, în diferite instituţii, între care şcoala a primit o 
atenţie deosebită. 

Ca o notă specifică de mare importanţă, şi îndrăznesc să spun, actualitate, 
a studiilor din respectiva perioadă este încercarea de a face calitativul cât mai 
riguros, mergând până la formalizarea lui. Lucrarea de referinţă în acest sens 
rămâne cea datorată lui H. Becker şi colaboratorilor săi, intitulată Boys in 
White (1961), ce reflectă o cercetare complexă a comportamentului deviant 
din şcoli, cu utilizarea în mai mulţi timpi a mai multor metode, în centrul 
cărora se situează observaţia participativă. Materialul empiric este cu grijă 
tratat în modalităţi standardizate şi chiar cu unele procedee statistice mai 
avansate, deşi autoarea afirmă că prin natura lor datele calitative se pretează 
doar la o cvasistatistică. „Epoca de aur” a încercării de a da cât mai mare 
rigoare metodelor calitative a mai produs lucrări remarcabile prin A. Cicourel 
(1964), Glaser şi Strauss (1967), J. Lofland (1971), şi stilul ei continuă în 
prezent la autori ca Strauss şi Corbin (1990) ori Miles şi Huberman (1993). 


3. Cel de-al treilea moment (1970-1986) ar putea fi numit al „genurilor 
amestecate” , fiindcă s-au produs asocieri, combinări şi aglutinări, deopotrivă 
ca orientări filosofico-teoretice (fenomenologie, constructivism, postpozi- 
tivism, structuralism), teorii sociale critice (neomarxism, feminism etc.), cât 
şi ca metode (alături de „clasicile” observaţii participative, interviurile intense, 
biografiile etc., s-au dezvoltat metode vizuale şi de prelucrare cu ajutorul 
calculatorului). Două cărţi fundamentale ale lui C. Geertz marchează începutul 
şi sfârşitul acestui moment: The Interpretations of Cultures (1973) şi Local 
Knowledge (1983). Aici, antropologul american argumentează că vechiul 
pozitivism, functionalism si behaviorism, abordările totalitariste in general 
lasă loc unui anumit mod de gândire pluralistic, interpretativist, deschis. 
C. Geertz subliniază că rolul teoriei este acela ca pe baza unor descrieri dense 
şi detaliate ale evenimentelor, ritualurilor şi obiceiurilor particulare - tick 
description — să ajungă la a interpreta inteligibil, la a da sens situaţiilor locale. 
Eseul de formulă literară a început să înlocuiască stilul articolelor ştiinţifice. 

Sub influența poststructuralismului si a deconstructivismului (Derrida, 
1967), marea problemă a devenit acum aceea a modalităţii în care cercetătorul 

poate vorbi cu autoritate în condiţiile când nu mai există reguli precise de 
evaluare a textelor şi a temelor tratate. 


4. Am ajuns astfel la cel de-al patrulea moment (mijlocul anilor '80, până 
în prezent), taxabil şi drept criză a reprezentării: genurile continuă să se 
intersecteze şi să se amalgameze şi, mai mult, apare tot mai acută cerința ca 
disciplinele socioumane, în particular antropologia culturală şi sociologia, să 
fie reflexive şi critice. Vizavi, pe de o parte, de modul în care diferite categorii, 
grupuri sociale (clase, etnii, rase, femeie-bărbat) sunt prezente pe harta 
preocupărilor şi rezultatelor ştiinţifice, iar, pe de altă parte, indiferent la cine 
şi la ce se referă, ce credit putem acorda discursurilor şi reprezentărilor pe care 
respectivele discipline le furnizează comunităţii ştiinţifice şi publicului larg. 

În directă prelungire a ideilor poststructuraliste şi postmoderniste, cerce- 
tările de tip calitativ se confruntă, conchid N. Denzin si Y.S. Lincoln, cu o 
dublă criză, problematizare şi confruntare ce poartă de cele mai multe ori 
numele de turnură interpretativă, lingvistică sau retorică, şi anume : 


a. O criză reprezentationald, în cadrul căreia este pus la îndoială faptul că 
cercetările calitative pot capta direct şi reda corect experienţa vie şi 
autentică a (micro) socialului studiat, întrucât ceea ce oferă de fapt 
cercetătorul este o experienţă creată în procesul de elaborare (scriere) a 
textului social ; 

b. Legată strâns de prima, o criză de legitimitate, care implică o serioasă 
regândire a unor concepte-cheie din ştiinţă, cum sunt cele de validitate şi 
generalizabilitate. 


5. Al cincilea moment este caracterizat prin amplificarea celor două crize 
mai sus enunțate si a altora adiacente (cercetătorul nu mai este văzut ca 
„Subiect al cunoaşterii”, detaşat si distant faţă de obiectul cunoaşterii), dar si 
de stráduinta de a oferi soluții problematizárilor epistemologice. Se accentuează, 
de asemenea, caracterul de critică socială şi orientarea activist-actionala a 
cercetărilor calitative. 

În acelaşi timp, sunt semne viguroase cá „poststructuralismul” — „postmo- 
dernismul" etc. intră ele însele într-o fază de „post-” - valabilă si pentru 
calitativism — in care, printre altele, deconstructivismul lui Derrida este 
„deconstruit” şi în care, desigur, nu în forma ei simplistă, realitatea macro- 
socială ca dat obiectiv şi cuantificabil este regăsită ca indispensabilă în analiza 
şi interpretarea microsocioculturalului şi a sensurilor contextuale. 

1.4.3 Termeni si asumptii principale 


Pertinenta sublinierii de către calitativisti a neputinței discursului de tip 
mecanic, axiomatic-formalizat, de a surprinde si reda produsele socioculturale 
ale umanului, fárá riscul de a caricaturiza doar - si de aici nevoia de flexibi- 
litate şi suplete in abordări - se ilustrează din plin şi atunci când e în joc 
examinarea discursului calitativist însuşi, sugestiile, anticipările, insistenţele, 
revenirile, circumscrierea prin cercuri concentrice fiind inevitabile. Până 
acum, în prezenta lucrare, am introdus deja, în spiritul mai sus menţionat, 
concepte şi teze ale respectivei orientări, dar la un mod mai puţin sistematic. 
În secvenţa de faţă încercăm o reunire, condensare şi sinteză a acestora, în 
conjunctie cu unele care n-au fost încă implicate, urmând ca în capitolele afec- 
tate metodelor propriu-zise să revenim asupra lor şi să le adăugăm şi altele. 


e Termenul de ,,etnografie”, provenind din combinarea cuvintelor greceşti 
„etnos” (popor, rasă, grup cultural) şi „graphic” (descriere), desemnează, în 
sens larg, descrierea vieţii oamenilor şi a manifestărilor şi producţiilor lor 
culturale (materiale şi simbolice). Accentul pe descriere s-a păstrat şi în 
studiile contemporane etnografice, dar imaginea cercetătorului care înregis- 
trează ingenuu şi detaşat trăsături stabile şi mai mult exterioare ale indivizilor 
şi grupurilor pe care le studiază este cu totul vetustá. Doi des citati metodologi 
americani, P. Atkinson şi M. Hammersley (1994), afirmă că termenul de 
etnografie „... se referă în mod obişnuit la forme ale cercetării sociale care au 
următoarele caracteristici principale : un puternic accent pe explorarea naturii 
fenomenelor sociale particulare, mai degrabă decât strădania de a testa ipoteze 
despre ele ; tentatia de a lucra cu date «nestructurate», adică date ce nu au fost 
codate în faza de culegere a lor în termeni de set închis de categorii analitice ; 
investigarea unui număr mic de cazuri, poate numai unul, dar detaliat; o 
analiză a datelor ce implică interpretarea explicită a semnificatiilor si 
funcţiilor acţiunilor umane, rezultat care ia în principal forma de descrieri şi 
explicaţii verbale, cu analize şi cuantificări statistice jucând cel mult un rol 
subordonat” (p. 248). 

Iată, prin urmare, ce departe suntem de simpla descriere, şi, mai ales, ce 
departe suntem de înţelesul şi practica românească - dar nu numai - ale 
etnografiei, de descriere a portului popular, a ceramicii etc., şi, eventual, a 
obiceiurilor populare. În accepțiunea sa actuală, cel putin la americani, 
cercetarea etnografică — cvasiidentică cu cea calitativă şi intrinsecă antropo- 
logiei sociale şi culturale - se practică in mai multe discipline şi in special in 
sociologie. Nu întâmplător D. Silverman (1993) vorbeşte de ,etnografia 
etnometodologicá" si de cea a Scolii de la Chicago (pp. 51-52). 

e Substanța studiilor etnografice o formează cercetarea de teren (field research) 
sau munca de teren (field work). Expresia din urmă, deşi, în fond, omonimă 
cu prima, sugerează că avem de-a face cu o întreprindere complexă, în care 
intră şi activitatea fizică şi probleme etice ale relaţiei cu subiecţii de cercetat 
şi cu autorităţile locale. 

Situatiile de tip etnografic presupun un contact nemijlocit cu subiecţii 
umani în condiţiile lor naturale de viaţă şi pe o perioadă întinsă; spre 
deosebire, de pildă, de unele anchete sociologice, în care respectivul contact 
există doar pasager (chiar dacă în anumite cazuri într-o localitate se stă mai 
multe zile). Sufletul cercetării de teren etnografice este observaţia parti- 
cipativă, căreia i se asociază întotdeauna şi convorbirile informale şi, uneori, 
analiza de documente. 

În general, despre cercetările etnografice se spune că sunt multimetode. 
Nu includ însă experimentul de teren. Acest lucru trebuie menţionat, fiindcă 
în psihologia socială, unde expresia apare şi aici des utilizată, prin cercetare 
de teren se înţelege observaţia sistematică, cu scheme categoriale de analiză 
predeterminate şi, de multe ori, experimentul. Astfel, de exemplu, S. Feschach 
şi R. Singer (apud Taylor, 1994), într-un ambitios studiu de teren, prin care 
intenționau să aducă date „tari” non-laborator privind impactul violenţei 
mass-media asupra comportamentului efectiv la adolescenţi, apelând la con- 
ducerea şcolilor, au împărţit elevii în două grupuri: unii care să urmărească 
la TV emisiuni cu scene violente, ceilalţi, nonviolente. 

Constatarea surprinzătoare a fost că subiecţii în condiţii de emisiuni cu 
violenţă s-au comportat statistic mai puţin agresiv. Explicaţia s-ar putea să fie 
aceea că, întrucât tuturor copiilor le plăcea să se uite la programe cu violenţă, 
cei care au fost opriţi de la aceasta pe timpul studiului s-au simţit frustrati, 
ceea ce a condus la agresivitate. 

În cercetarea de teren etnografică o atare situaţie nu s-ar fi creat, inclusiv 
din motive etice. Pe de altă parte însă, studiile cvasi-experimentale au avantajul 
controlului variabilelor, iar în cazul mai sus descris, decelarea exactă a 
factorilor explicativi e cu putinţă tot numai prin abordări mai riguroase, 
inclusiv prin montarea de experimente ulterioare. 


e Cercetătorul de tip etnografic trebuie să posede calităţi umane şi profesionale 
deosebite, să fie capabil să rezolve o serie de complexe şi dificile probleme, 
începând de la cele foarte practice ale instalării în comunitate şi ale acceptării 
de către ea, la atitudinea şi politica faţă de instituţia ce-i subvenţionează 
cercetarea, trecând, apoi, prin cele tehnice, de strângere a datelor (notele şi 
însemnările de teren, înregistrări audio-vizuale) şi de interpretare a lor, şi 
ajungând la textul scris ce finalizează cercetarea propriu-zisă, dar a cărui 

publicare necesită grija pentru posibile consecințe sociale si morale. Cu atât 
mai mult cu cât, spre deosebire de anchetă si sondaje, experiment sau alte 
metode, în investigațiile de tip etnografic, comunitățile si subiecții sunt stiute 
sau, oricum, uşor identificabile. N. Denzin şi Y.S. Lincoln (1994) se alătură 
punctului de vedere al mai multor autori francezi si americani care susțin cá 
termenul bricoleur ar denomina sugestiv capacitățile cercetătorului etnograf 
si, mai larg, calitativist. „Bricoleur” desemnează persoana care - oarecum în 
contrast cu meseriasul ce efectuează munci specifice, cu instrumente specifice, 
consacrate, si care ajunge la rezultate anticipate - combinând diverse procedee 
şi instrumente sau creând pe loc unele, face faţă cu succes situaţiilor concrete 
de muncă pentru a ajunge la rezultat dorit. 

Bricoleurul calitativist, ca şi omonimul lui fizic, este priceput si descurcáref. 
El este in stare să îmbine utilizarea variatelor metode şi practici de cercetare 
(interviu, observaţie, interpretări de documente istorice şi personale) cu o 
profundă introspectie si autoreflectie şi să combine diverse paradigme în 
abordarea unei teme particulare, dar şi să se gândească serios la implicaţiile 
politice ale discursului său (pp. 2-3). Admirabil de pozitivă schiţa de portret 
al bricoleurului ca intelectual calitativist! Aş remarca doar, în contrapunct, 
că în limbajul uzual francez, de unde este împrumutat cuvântul „bricoleur”, 
termenul înseamnă şi „persoană care practică meserii variate şi de scurtă 
durată” (cel putin acesta este primul sens indicat în Dicționarul francez-román, 
Ed. Ştiinţifică, Bucureşti, 1967). 
e Cu o mare frecvenţă în caracterizarea cercetărilor calitativiste apare atributul 
de naturalistic, ceea ce înseamnă mai multe lucruri distincte: studierea 
oamenilor în aşezăminte şi condiţii sociale cotidiene, obişnuite (naturale) şi cu 
metode nonexperimentale ; un comportament general al cercetătorului marcat 
de naturalete, de firesc în relaţiile cu subiecţii şi comunităţile vizate (neafisarea 
superiorității, minimizarea efectelor de „străin” etc.); asumptia că cercetá- 
torul trebuie să ia în considerare atitudinea naturală a oamenilor obişnuiţi faţă 
de lume. Primele două aspecte au mai fost dezbătute (vezi şi 1.3) şi vor mai 
fi şi în alte secvenţe ale cărţii. Încercăm în continuare câteva lămuriri în 
legătură cu cel de-al treilea, şi din motivul că ilustrează, în opinia mea, rationa- 
litatea fenomenologiei lui A. Schutz (1970), spre deosebire de unele deturnări 
mai recente ale spiritului fenomenologic, care cad în irațional şi solipsism. 


e Conceptul de atitudine naturală a fost propus de A. Schutz (apud Holstein 
şi Gubrium, 1994) pentru a contracara posibilul subiectivism al cercetătorului 
social. El afirmă că prin atitudine naturală oamenii obişnuiţi iau ca axiomă 
existenţa obiectivă a lumii, exterioară lor, separată şi distinctă de orice act de 
percepţie şi interpretări ; ea a existat înaintea lor şi va exista după dispariţia lor. 

Cercetătorul are datoria să pună între paranteze propria lui părere despre 
lume, despre natura şi esenţa lucrurilor şi să ia ca punct de plecare în analiza 
şi interpretarea acţiunilor sociale lumea aşa cum apare ea în cadrul atitudinii 
naturale a oamenilor. Propriile judecăţi ontologice trebuie să lase loc inter- 
pretărilor şi lumii experentiate de subiecţii umani asupra cărora se apleacă. 
Sarcina lui este să dezvăluie cum „ontologia” (de fapt, subiectivitatea) cotidiană 
creează continuu socialul. 


e În practica de zi cu zi, oamenii având ca fundal câteva „axiome” tacite, 
luate ca atare (taked for granted) — printre care si cea a obiectivitatii (exte- 
rioritatii) lumii -, ataşează mereu înţelesuri şi semnificaţii recognoscibile 
reciproc (principiul intersubiectivitatii), în vederea organizării lor practice. În 
această întreprindere, agentul cotidian este dibaci, abil (artful). Etnome- 
todologia clasică mizează foarte mult pe abilitatea şi creativitatea individuală 
în contextele de viaţă concrete. Părintele etnometodologiei, H. Garfinkel 
(1967) o definea astfel: „Eu folosesc termenul «etnometodologie» pentru a 
mă referi la investigarea proprietăţilor raţionale ale expresiilor indexicale şi 
ale altor acţiuni practice ca realizări contingente şi în continuă devenire sau 
practici abile (s.n.), competent organizate, ale vieţii de zi cu zi" (p. 11). 


e Oricât de dibaci ar fi ei, indivizii nu dau înţelesuri şi creează ordine după 
bunul plac şi numai din resurse proprii. Cu toate că şi în etnometodologia 
clasică se recunostea rolul lor, fără să fie denumite astfel (vezi şi Ilut, 1995 
pp. 101-102), doar studiile etnometodologice-calitativiste mai recente subli- 
niazá importanţa resurselor interpretative locale (Holstein si Gubrium, 1994), 
ceea ce vrea sá spuná cá existá in orice comunitate un rezervor de cunostinte 
şi interpretări deja constituite, pe care, în funcţie de condiţiile concrete, actorii 
umani le utilizează mai mult sau mai puţin inteligent. Vom vedea că aceste 
structuri preexistente nu au funcţia coercitivă a „faptelor sociale” indicată de 
E. Durkheim sau pe cea de excesivă marcare, subliniată de poststructuralişti, 
dar ele nu sunt nici pur facultative în procesele de interpretare individuală. 


e Reprezentarile colective, concept lansat în opera durkheimiană, sunt idei si 
aprecieri comun împărtăşite de membrii unei colectivităţi cu privire la diferite 
aspecte generale sau particulare ale lumii în care ei trăiesc. Funcţionează un 
set de reprezentări tipice despre ceea ce Durkheim numeşte forme sociale : 
comunitate, familie, politică, religie, artă, ştiinţă. Respectivele idei standar- 
dizate fac posibilă ordinea socială. La clasicul sociolog francez, determinismul 
social era destul de mecanic şi simplist, şi anume de la faptele sociale (inclusiv 
reprezentările colective), la transpunerea lor în acţiuni individuale. El nu a 
acordat suficientă atenţie proceselor vii, interactioniste, de nivel micro si 
mezosocial, in care lucreazá ideile (reprezentárile) generale. 

Reprezentările colective intră cu statut de concept operațional în analiza 
concretului cotidian prin „schemele interpretativiste” ale lui A. Schutz (1970), 
ce desemnează cadre mentale achiziționate prin experiența de înțelegere 
şi organizare a vieţii de zi cu zi. Un alt termen, „repertorii interpretativiste” , 
acoperă aproximativ aceeaşi realitate, el venind din aria aşa numitelor 
„Studii culturale” si ,comunicationale", interesate, printre altele, de procesele 
şi mecanismele prin care mesajele din mass-media sunt interpretate şi însuşite 
de audienţă. 

Repertoriile interpretative au rolul decisiv pentru indivizi în conturarea 
sensului preliminar al mesajelor (Jensen, 1991). Reprezentările colective, 
schemele şi repertoriile interpretative, înţelese nu ca fiind ceva foarte abstract 
şi general, ci ca resurse locale interpretative, constituie o cale fertilă de 
conexare operaţională a micro - macro-lui social. (O foarte subtilă analiză a 
reprezentărilor sociale realizează psihosociologul francez S. Moscovici, mare 
parte din ideile lui fiind prezentate şi în româneşte, 1997.) 


e Asumându-şi concepte şi postulate ale structuralismului si poststructu- 
ralismului şi semioticii, abordarea calitativistă vizează şi dimensiuni mai 
complexe ale realului cotidian decât cele ale reprezentărilor, focalizându-se 
asupra temelor pe care le conţin discursurile actorilor cotidieni, asupra 
modului lor de organizare internă şi, desigur, a contextului social în care s-au 
produs şi utilizat. 


e Prin ceea ce îşi prezintă unul altuia în procesul de comunicare cotidiană 
(naratiuni, reproduceri de scene, descrieri de sine, solicitări de servicii etc.), 
oamenii încearcă să fie persuasivi, să se convingă reciproc. În discursurile lor, 
ei recurg la diferite strategii în modul de a povesti şi argumenta (metafora şi 
alte figuri stilistice, o anumită ordine şi dozare a argumentelor, invocarea de 
nume cu autoritate), combinate, în interacţiunile nemijlocite, cu procedee 
paralingvistice (ritmarea pauzelor, ton, gesturi etc.). Altfel spus, discursurile 
lor sunt retorice, retoricile cotidiene specifice diferitelor contexte de viata 
(familie, muncă şi profesie, şcoală, localuri publice şi altele) constituind 
elemente relevante ale socioumanului particular. 


e Mai mult, studiile calitative au ca obiectiv aspectul dinamic, interactiv al 
relationárilor din cotidian, cu alte cuvinte convorbirile. Devenită deja de uz 
comun, analiza convorbirilor ca metodă calitativă a primit relativ recent 
infuzii teoretice prin luarea în serios a influențelor parametrilor ce tin de 
structuri institutional-organizationale in cele mai cotidiene, personale si apa- 
rent neînsemnate discuţii. Practicile interpretative, discursurile şi convorbirile 
sunt circumscrise, încrustate (embedded) organizational, afirmă J. Holstein şi 

J. Gubrium (1994), subliniind că termenul , organizational" trebuie luat într-un 
sens foarte larg, şi nicidecum numai în cel de organizaţie instituţională formală. 


e Ele însele conţinând interpretări, naratiunile, discursurile şi convorbirile 
cotidiene se impune a fi analizate şi interpretate de cercetător, aşa cum se 
întâmplă cu textele literare. Viaţa socială poate fi privită şi interpretată ca o 
compunere şi suprapunere de „texte sociale”, de con-texte. Prin urmare, 
pentru calitativişti, textualizarea - tratarea prin analogie cu textele literare 
scrise — se referă nu doar la cotidian şi social, în general, ci şi la propria 
activitate de cercetare şi cu atât mai mult la textele (de obicei, scrise) produse. 


e Recunoscând semnificaţia structurilor formale şi informale în modurile de 
gândire şi exprimare mundană, admițând că există resurse interpretative cu 
caracter public, asumtia lor fundamentală este că acestea sunt circumscrise 
local. G. Geertz (1983) afirma în acest sens: „... cunoştinţele şi cunoaşterea 
sunt întotdeauna inevitabil locale” (p. 4). Corpusul de cunoştinţe locale face 
parte dintr-un set de modalităţi, mai mult sau mai puţin regularizate, de 
atribuire de înţelesuri şi de raportare la lucruri, ceea ce s-ar putea numi 
cultură locală (Gubrium, 1989). 


e În concepţia unor calitativişti, investigarea detaliată a contextelor locale 
nu trebuie să ridice problema generalizării concluziilor la alte contexte, fiindcă 
ei postulează unicitatea fiecăruia. Multi teoreticieni şi practicieni ai abordării 
calitative susţin însă că întrebarea: Ce grad de generalitate au constatările 
făcute prin studierea cazurilor particulare - măcar pentru contexte de acelaşi 
tip? - rămâne una esenţială. Astfel cá se ridică problema eșantionării şi în 
cercetările calitative. De altfel, chestiunea eşantionării şi, în general, a 
selecţiei unităţilor şi persoanelor nemijlocit studiate este implicit prezentă şi 
la adepţii unicitátii, fiindcă, în mod practic, chiar descrierea specificului local 
presupune a observa şi intervieva mai intens anumiţi subiecţi. 


e Voi reveni mai pe larg asupra principalelor aspecte legate de selecţie si de 
eşantionare în cercetările calitative în subcapitolul dedicat studiului de caz 
(2.5.), aici arătând doar că propriu acestor cercetări este esantionul teoretic. 
Faţă de eşantionarea clasică (probabilistică, dar nu numai), eşantionarea 
teoretică se deosebeşte prin două principale trăsături : 


1. Cazurile şi subiecţii sunt aleşi din considerente teoretice, în vederea 
comparării unor date şi a verificării unor ipoteze ce s-au măsurat pe 
parcursul cercetării. Se urmăreşte, aşadar, cât de reprezentative ar fi 
unităţile de cercetat (subiecţii umani) pentru dezvoltarea şi consolidarea 
sugestiilor teoretice apărute în procesul concret investigational, si nu atât 
caracteristicile lor (sociale) vizavi de populaţia generală ; 

2. In consecinţă, deciziile privind selecţia se fac „din mers", in timpul 
cercetării efective, eşantionarea devenind o operaţiune deschisă şi flexibilă. 


Pot fi decelate, totuşi, şi în abordările calitative, anumite forme de eşan- 
tioane, care, deşi se subordonează interesului de a descrie, explica şi, eventual, 
teoretiza un tip de relaţie interumană, de microprocese sociale, de trăire a 
unor experienţe, selectează dinainte subiecţii de investigat (Morse, 1994). Se 
aleg, astfel, cazuri extreme sau critice (pentru studierea experienţei durerii 
fizice, de pildă, se recurge nu numai, sau nu atât, la persoane ce suferă cronic, 
ci mai degrabă la acelea care au avut o experienţă episodică extremă, cum ar 
fi tortura) sau esantioane intensive, ce cuprind participanţi cu o mare expe- 
rientá în domeniul unei probleme. (Bunăoară, persoane cu lungi şi frecvente 
stagii de spitalizare, ca informatori cheie în relaţia pacient — cadru medical.) 


e Există reprezentanţi ai orientării calitativiste care susţin nu doar că numai 
o descriere bogată şi densa (thick description a lui C. Geertz) este posibilă in 
investigarea fenomenelor socioumane de fineţe, dar că respectiva descriere 
este şi suficientă, operaţii ulterioare nefăcând altceva decât să trădeze, prin 
simplificare, natura autentică a realităţii abordate. Majoritatea cercetătorilor 
calitativişti recunosc însă că cel puţin o ordonare logică a materialului cules 
este indispensabilă. Se foloseşte deci codarea în funcţie de anumite categorii 
şi se ajunge astfel la taxonomii şi tipologie, la ceea ce într-un limbaj mai 
tehnic (cantitativist) se numesc scale nominale. 

Diferenţa faţă de procedeele cantitativiste este că grila de categorii şi criteriile 
de clasificare nu sunt stabilite apriori, ci în timpul culegerii datelor pe teren. 
(Diferenţa nu este atât de netă cum pretind, de obicei, calitativiştii, deoarece 
şi multe cercetări ce se considera cantitativiste — şi sunt etichetate ca atare -, 
procedează similar. Deosebirea e mai mult de accent.) 


e Ambiţia unor calitativişti este de a nu rămâne la simple descrieri şi clasi- 
ficări, tinzând înspre teoretizări şi teorii articulate. Se vorbeşte, în acest sens, 
de procedeul inducției analitice, care înseamnă o examinare exhaustivă de 
cazuri în vederea desprinderii unor trăsături sau legităţi generale ale 
fenomenului studiat. 

H. Jankowski şi F. Wester (1991) consideră că paşii de bază ai procedurii 
inducției analitice ar fi: se începe cu o descriere generală a fenomenului 
investigat ; caracteristicile pe care cercetătorul le socoteşte cele mai impor- 
tante sunt elaborate şi specificate ; ele sunt aplicate, apoi, la un caz particular 
ce se află în sfera iniţială a fenomenului vizat ; când caracteristicile selectate 
nu se potrivesc cazului, atunci fie că descrierea iniţială este astfel modificată 
încât să excludă explicit acest caz, fie că sistemul de caracteristici şi ipotezele 
aferente lui se schimbă astfel încât cazul să devină parte sigură a fenomenului 

aflat în studiu. Procedura este repetată până când nu mai există cazuri ce nu 
au fost categorizate sau până când nu mai apare nici un caz ce nu se potriveşte 
parametrilor ce descriu fenomenul. 

Din perspectiva teoriilor „tari”, inducției analitice i se aduce critica ce se 
potriveşte oricărei inductii empirice - şi anume că din faptul cá n cazuri au 
proprietatea x, nu rezultă cu necesitate logică cá şi n+1 o va avea -, iar din 
punct de vedere practic, că procedura este prea costisitoare (în primul rând, ca 
timp) în raport cu sporul de cunoaştere obţinut. 


e O mai pronunţată carieră conceptuală în comunitatea calitativistă a făcut-o 
un termen apropiat de cel mai sus expus, şi anume cel de grounded theory. 
Mărturisesc că mi-a fost greu să găsesc în româneşte un echivalent lingvistic 
simplu, dar adecvat. Posibil ar fi acela de „teorie fondată (fundamentată)” sau 
„teorie întemeiată”, dar numai aceştia nu sunt potriviti nici ca sugestie, fiindcă 
orice teorie, cât de cât serioasă, e fondată (întemeiată). Chiar dacă adăugăm, 
în continuare „fundamentată (întemeiată) pe cercetarea empirică de teren”, 
încă nu este suficient, deoarece majoritatea teoriilor cantitativiste din câmpul 
disciplinelor socioumane au pretenţia că satisfac şi ele această condiţie. 

Esenţa „teoriei fundamentate (fondate) ” — voi folosi totuşi această expresie 
sau echivalentul ei „teorie întemeiată”- este că e generată în timpul cercetării 
efective, printr-o continuă şi strânsă interacţiune între culegerea datelor şi 
analiza lor. Sublinierea „în timpul cercetării” e foarte importantă, întrucât pe 
termen lung şi teoriile cantitativiste pot fi construcţii bazate pe dialogul dintre 
noi date reieşite din investigaţii concrete. În paradigma cantitativistă e vorba 
însă de cercetări distincte, efectuate, eventual, şi de alţi cercetători decât 
autorii teoriei, şi în momente diferite. E adevărat că B. Glaser şi H. Strauss, 
cei ce au lansat conceptul şi au expus principiile metodologice ale acestui tip 
de teorie în 1967 în lucrarea The discovery of grounded theory : Strategies for 
qualitative research, şi unii dintre adepţii lor vorbesc, mai târziu, şi de un alt 
aspect al teoriei: acela de a elabora (mai în detaliu) sau modifica, printr-o 
confruntare minuțioasă cu date empirice, „teorii fondate” existente deja. Se 
vede din nou că accentuarea contrastului dintre calitativ şi cantitativ comportă 
şi o notă de artificialitate. 

Oricum, specific metodologiei teoriei „fundamentate”, „întemeiate” este 
că angajează explicit concomitenta generării teoriei şi efectuarea de cercetări 
concrete ca părţi ale aceluiaşi proces. Procedura generării teoriei, asemă- 
nătoare inducției analitice, ar putea fi sintetizată în patru mari faze (Jankowski 
şi Wester, 1991): 


1. Faza iniţială sau exploratorie, in care se extrag concepte preliminare din 
materialul colectat ; 

2. Faza definirii conceptelor, în care cercetătorul încearcă să ataşeze variabile 
conceptelor ; 

3. În faza reducerii şi condensării, scopul este de a formula nucleul teoriei ; 

4. În faza finală, a integrării, conceptele şi variabilele sunt relationate, iar 
aceste relaţii testate pe datele empirice. 


Ciclul reflecţie, observaţie şi analiză este repetat în procesul de cercetare 
în fiecare din cele patru faze până când formulările teoretice epuizează, în 
comparaţie (confruntare) cu ele, toate datele accesibile. 

În ciuda faptului că şi în cazul „teoriei întemeiate” dezideratele şi promi- 
siunile întrec realizările efective — deşi există numeroase investigaţii de teren 
valoroase concepute în spiritul ei —, ea este des citată în literatura de specia- 
litate ca un cadru de referinţă al corelării mai strânse dintre metoda 
comparatiei, generarea de concepte, eşantionul teoretic, procedurile de codare 
sistematică şi tipologizare, de o descriere, dar si conceptualizare densă (thick), 
de integrare conceptuală şi testate a legăturilor dintre ele (a ipotezelor), deci 
de cuplare a calitativului cu pozitiv-cantitativul. 

Iar prin unele rezultate şi dezvoltări mai recente ale ei, de integrare a 
micro cu macrosocialul, de trecere de la teorii substantivale locale (ce se 
referă la domenii şi instituţii specifice, cum ar fi şcoala şi educaţia, delincventa 
juvenilă, spitalul şi practica medicală), la teorii de ordin mai general şi mai 
înalt formalizate (formal theory), se confirmă valabilitatea îndemnurilor lui 
B. Glaser şi H. Strauss (1967) referitor la strategia elaborării teoriei formale 
întemeiate : „Noi credem că deşi teoria formală poate fi generată direct din 
date, este mult mai de dorit, şi, de regulă, necesar, a porni teoria formală din 
una substantivalá. Ultima nu numai că serveşte drept stimul înspre o «idee 
bună», dar ea oferă, de asemenea, şi o direcţie iniţială în dezvoltarea cate- 
goriilor şi proprietăţilor relevante şi în alegerea posibilelor modalităţi de 
integrare (conceptuală, n.n.)” (p. 79). 


e O analiză - şi cantitativă - a textelor calitativiste ar arăta că termenul 
„reflexivitate”, cu subordonatele lui directe ,reflectie" si „reflexiv”, întrecut 
sigur de „analiză”, ,interpretare", „context” şi ,,inteles”, se situează clar in 
top-ten ca frecvenţă de apariţie. Termenul a fost şi este, în general, folosit in 
disciplinele socioumane, dar predilectia abordării calitativiste pentru el este 
lesne de înţeles, având în vedere centrarea ei pe subiectivitatea umană. El e 


solicitat în următoarele direcţii : 

a. Se prezumă că este important în a descrie, explica şi interpreta realitatea 
cotidiană, întrucât, în primul rând, indivizii obişnuiţi reflectează asupra 
lumii înconjurătoare, asupra acţiunilor lor şi consecinţelor lor. Iar aceste 

reflectii nu sunt doar exercitii mediative, ci reflectivitatea cotidianá este, 
cu deosebire pentru etnometodologie, un element esential al scenariului 
comportamental din practica de zi cu zi. Ín al doilea ránd, si nu independent 
de primul, reflectia este intim asociată eului (sinelui). „Imaginea de sine", 
„conştiinţa de sine" sunt rezultatul meditatiei asupra propriei persoane. 
Celebra distincţie a lui H. Mead dintre ,,I” si „Me” se bazează si pe nota 
de autoreflectie pe care o deţine varianta „I” a sinelui ; 

b. În strategia calitativistă de cunoaştere, nonexperimentală, şi doar palid în 
cea pozitivist-cantitativistă, se mizează mult pe analiza reflexivă a mate- 
rialului empiric si a mijloacelor prin care el a fost colectat. În Handbook 
of Qualitative Research (ed. N. Denzin şi Y.S. Lincoln, 1994), la indexul 
tematic figurează, în afara substantivelor ,reflectie" si ,reflexivitate", 
expresii formate din „reflectiv” şi „reflexiv”, printre care „etnografie 
reflexivă”, „textualitate reflexivă”, „practică reflexivă”. 

c. Cu deosebire în ultimele două decenii, conceptul de reflexivitate a fost 
puternic angajat de către calitativişti în discutarea condiţiei epistemologice, 
dar şi general umane, a celor ce fac ştiinţă, şi îndeosebi a relaţiei subiect — 
obiect în cercetare. Şi accentul este pus pe auto-reflexivitate, problemă care, 
având o semnificaţie aparte şi nefiind atinsă până acum, o voi expune, pe 
scurt, în următoarele două puncte, urmând consideratiile lui G. Marcus (1994). 


e Este cu totul semnificativă disocierea operată de G. Watson (1987) între 
reflexivitatea esenţială şi cea derivată. Prima, care ar mai putea fi, cred eu, 
numită şi structurală, este intrinsecă oricărui discurs, reprezentând dimen- 
siunea lui integrativá: în sensul de esentialitate, adică, nu poti alege să fii 
reflexiv sau nu, ci esti cu necesitate, prin folosirea limbii. (Punctele a. si b. 
de mai sus vizeazá acest tip de reflexivitate.) Reflexivitatea derivatá inseamná 
atitudinea teoretică şi intelectuală fata de actul (esenţial) al reflexivitatii în 
sine, adică ce loc şi ce semnificaţie îi acordăm. De aceea, G. Marcus (1994) 
înlocuieşte atributul de „derivat” cu cel de „ideologic”. 

El afirmă, pe bună dreptate, că polemicile pe această temă, supralicitarea 
importanţei actului reflexiv sau ignorarea ei au serioase consecinţe practice 
asupra proiectelor de dizertatie în departamentele universitare, candidaţii la 
acreditare întrebându-se cât de multă şi ce formă de reflexivitate apreciază 
comisiile de specialitate că trebuie să cuprindă textele oferite de ei. 


e Considerând discuţia despre reflexivitate un element central al postmo- 
dernismului, G. Marcus (1994) evaluează că pot fi distinse - cel putin in 
etnografie — patru stiluri de reflexivitate ideologică: 


1. Cea care ca autoreflexie acordă rolul primordial subiectivitatii cerce- 
tătorului în actul cunoaşterii (capacităţilor lui intuitiv-empatice, experienţei 

personale si introspectiei). În formele ei mai pronunţate, reflexivitatea 
subiectivistá nu numai cá neagă imposibilitatea principiului obiectivitatii 
în ştiinţele socioumane, al neutralismului axiologic, dar susţine că nici nu 
este de dorit. Se şterge astfel graniţa dintre subiectul epistemic şi obiectul 
de cercetat, dintre realitatea obiectivă şi subiectivitatea cercetătorului. 
Această poziţie a determinat reacţii vehemente din partea pozitiviştilor, 
care criticându-i pe calitativiştii de asemenea factură că practică narci- 
sismul şi solipsismul, neagă în principiu semnificaţia discuţiilor despre 
reflexivitate în domeniul metodologic. 

Există însă reprezentanţi ai disciplinelor socioumane care, fără să nege 
importanţa reflectiei asupra condiţiei cercetătorului si a mijloacelor utilizate 
de el în cunoaştere, detestă transformarea reflexivităţii în subiectivitate 
epistemică (dizolvarea distanţei subiect-obiect, negarea obiectivitátii lumii 
exterioare). Dimpotrivă, reflexivitatea trebuie să fie suport pentru promo- 
varea obiectivităţii. Des citat în această direcţie este P. Bourdieu (1990), 
care, declaránd cá se situeazá fárá echivoc de partea obiectivismului 
stiintific, deci a recunoasterii distantei observator-observat, afirmá cá rolul 
reflexivitátii (al ,,intelegerii”) este de a arăta „... obiectivitatea distanţei si 
a condiţiilor sociale care o fac posibilă, cum ar fi externalitatea obser- 
vatorului şi obiectivitatea tehnicilor pe care le utilizează etc.” (p. 14, apud 
Marcus, 1994). 

O formă marcantă de reflexivitate auto-critică în antropologie este cea de 
tip intertextual. Aceasta înseamnă cá în zilele noastre o bună parte din 
proiectele de cercetare etnografică nu mai vizează descoperirea şi 
descrierea unor comunităţi mai mult sau mai puţin exotice, cum se întâmplă 
în cea clasică, ci analiza critică a reprezentărilor (consemnate în texte 
etnografice) care există deja despre ele. Analiza critică presupune o 
sensibilitate reflexivá la condiţiile istorico-sociale în care cercetările si 
textele etnografice (clasice) au fost produse. 


Reflexivitatea este intertextuală în sensul că etnografia contemporană 


dublează analiza critică a produselor etnografice de până acum cu identificarea 
(localizarea) propriului obiect şi definirea vocii proprii. 


4. 


Versiunea feministă a reflectivitatii în antropologie (etnografie) combină 
cumva, în proporţii şi reliefări diferite, valorificarea experienţei subiective 
a cercetătorului cu politica de localizare, rezultând de aici, ca un concept 
cheie al ei, acela de poziționare. 


Poziționarea reclamă, în principal, că orice pretenţie de cunoaştere obiectivă 


este neîntemeiată, că textele de specialitate sunt puncte de vedere ale autorului, 
determinate de caracteristici ale sale ca sexul, rasa, educaţia, etic fiind să 

recunoaştem cá investigatia şi prezentarea ei publică depind de poziţia în care 
s-a găsit cel ce le-a efectuat. De aici, legitimitatea şi chiar necesitatea versiunilor 
textuale de pe alte poziţii. Reflexivitatea are funcţia de a dezvălui identitatea 
pozitionalá a autorului, de a deconstrui discursul lui din această perspectivă şi 
de a vedea condiţiile sociopolitice de ansamblu în care el a fost elaborat. 


1.4.4 Constructivismul radical 


Cu problematica reflexivitátii şi a iradierilor ei în alte subiecte, am ajuns la 
discutarea a ceea ce s-ar putea numi constructivism-interpretativismul radical, 
practicat de o subramură a orientării calitativiste şi sub impactul poststructu- 
ralismului şi postmodernismului. De notat că epitetul „radical” este atribuit 
din chiar interiorul orientării, şi nu numai de către cantitativisti (pozitivisti). 
Iar foarte condensata caracterizare ce o oferim în continuare se bazează, de 
asemenea, pe afirmaţii şi aprecieri ale calitativiştilor. Postulatele principale 
ale acestei forme extreme de calitativism ar putea fi structurate cu folos, în 
opinia mea, pe cinci mari planuri : a. ontologic ; b. epistemologic ; c. metodo- 
logic ; d. al conţinutului textelor produse si e. al formei de exprimare şi prezentare. 


a. Pornind de la, sau ajungând la, idealismul filosofic clasic, sunt voci care 
neagă existenţa realităţii obiective în general, pe plan ontologic, deci. În acest 
sens, von Glasersfeld (1991) - deşi declară că el „construieşte” un constructism 
(social) radical fără metafizică - scrie : „Eu pretind cá noi nu putem nici să ne 
imaginám ce ar putea sá insemne lumea «de existat» intr-un context ontologic, 
pentru cá noi nu putem concepe (noi nu ne putem raporta la, n.n.) «fiinţa» fără 
noţiunile de spaţiu si timp, iar aceste două noţiuni sunt printre primele 
constructe conceptuale ale noastre” (p. 17). Dacă e posibil şi mai mult decât 
poziţia mai sus exprimată, aş spune că radicalismul constructivist este şi mai 
puternic când e vorba de realitatea socială. Nu avem, aşadar, referential ontic. 


b. Indiferent însă de supozitiile ontologice propriu-zise, masiv prezentă este 
atitudinea constructivismului (radical) epistemologic, prin care se afirmă nu 
numai că lumea socială este în fond o construcţie mentală a actorilor săi, că 
este o realitate convenţională obţinută prin interacţiune, conflicte, retorici, 
negocieri, dar si că însăşi cunoaşterea ei este rezultatul interacțiunii dintre cel 
ce pretinde că o cunoaşte şi subiectivitatea „obiectului” de cercetat. 

Ceea ce se prezintă ca imagine (realizată ştiinţific) a realităţii este de fapt 
finalul unei construcţii pe baza interacțiunii entităţilor de aceeaşi mărime : cei ce 
studiază şi cei ce sunt studiati. Nu este nici subiectivitatea cercetătorului, nici 
realitatea subiectivă a celor investigati, ci realitatea dintre ei (Okely si Callaway, 
1992). Dispare astfel graniţa dintre subiectul şi obiectul gnoseologic, ceea ce 

conduce la relativism radical în cunoaştere. Postmodernistii au ca teză funda- 
mentalá echivalenta epistemologicá (ca valoare de adevár) a oricárui discurs. 


c. Fără referential ontic si cu indistinctia subiect - obiect cade problema 
validității — în sensul consacrat de ştiinţă - cunoştinţelor noastre. Validitatea 
de tip pozitivist (cantitativist) e privită de unii calitativişti doar ca un mijloc 
de legitimizare a unui statut social, al puterii, în ultima analiză. Raționamentul 
lor este următorul: Calitativiştii fixează ca standarde ale validității nişte 
criterii care le convin lor şi pe această bază înlătură orice posibilă concurenţă, 
deţinând monopol, putere şi avantaje sociale. 

Validitatea este exterioară cercetării propriu-zise şi nu reprezintă, în fond, 
altceva decât un mijloc de impunere a autorităţii textuale, prin care pro- 
ducătorii de imagini despre lume vor să convingă cititorul (actualul sau 
potenţialul beneficiar şi cumpărător) de valoarea lor. Ea este subsumabilă 
astfel unor concepte cu o sferă mai largă, cum sunt cele de verosimilitate, 
autenticitate, credibilitate, care se şi propun de anumiţi calitativişti ca substi- 
tute mai adecvate epistemic şi mai oneste moral celui de validitate. 


d. La întrebarea: Ce trebuie să conţină textele produse de cercetător?, 
calitativiştii sunt aproape unanim de acord în a răspunde: „o descriere, 
interpretare si - dacă e posibil - o conceptualizare pertinentă şi densa”. 
Întrucât este clar că textul reprezintă o producţie personală a celui ce l-a scris, 
0 dispută serioasă între ei intervine relativ la ponderea ce trebuie să aibă în el 
vocea şi caracteristicile autorului. 

Cu deosebire curentul feminist din etnografie (antropologie) susţine că se 
impune a fi date foarte multe detalii autobiografice, cuprinzând poziţionarea 
identitară (sex, vârstă, opţiuni politice, caracteristici fizico-constitutionale si 
de sănătate, habitusuri comportamentale, precum şi descrieri ale eveni- 
mentelor, ale situaţiilor şi trăirilor personale din timpul cercetării de teren şi 
al elaborării textului). O atare opţiune, ce conduce la narcisism şi egolatrie, 
este sever amendată de însăşi comunitatea calitativiştilor. 

Pentru a rămâne cât mai aproape de autenticul studiat, mulţi propun ca, 
dimpotrivă, în textele prezentate să apară cât mai mult vocile, punctele de 
vedere ale subiecţilor vizati. Vocea autorului este doar una din vocile multiple 
ale polifoniei textului. 


e. În ce priveşte forma prezentării, ca o prelungire firească a relativismului 
epistemologic, a topirii frontierelor dintre subiectul şi obiectul gnoseologic, a 
ignorárii mijloacelor cât de cât standardizate de culegere de date sistematice, 
şi de înlocuire a principiului validității cu cel al autenticităţii şi sinceritatii 
autorului, orice gen de exprimare este permis : de la eseul de tip tradiţional 

(care, după postmodernisti, nu are savoare, totuşi), până la texte de factură 
artistică (schiţe, nuvele, romane, filme, piese de teatru). 

Se înţelege, deci, că e încurajată folosirea unor mijloace stilistice, cu 
deosebire metafora, în orice discurs calitativist. Ea este benefică deopotrivă 
în descrierea unor situaţii şi fenomene foarte concrete ca şi în considerente 
epistemico-metodologice abstracte. În vederea măririi potenţialului creator în 
elaborarea textelor se recomandă participarea de către etnografi şi alţi 
specialişti la cercuri de creaţie literară, grupuri de suport al creativităţii, 
convorbiri cu scriitori şi alte experimente de acest gen; îndemn ce nu mi se 
pare a fi extravagant. Problema se schimbă însă atunci când calitativiştii 
postmodernisti pretind că trebuie ştearsă orice graniţă dintre ştiinţă şi artă în 
procesul cunoaşterii propriu-zise şi al exprimării rezultatelor obţinute. 

Încercând o caracterizare sintetică a abordării calitativiste şi apreciind că 
respectiva caracterizare câştigă în profunzime prin compararea cu cea canti- 
tativistă, am întocmit tabelul nr. 2, urmând anumite sugestii din literatura 
domeniului (Bryman, 1992; Silverman, 1993; Guba şi Lincoln, 1994), 
colectând şi integrând consideraţii din subcapitolul ce tocmai se termină. În 
tabel nu sunt incluse însă trăsături definitorii ale calitativismului extrem 
(constructivism-interpretativismul radical), tratat în secvenţa anterioară a 
lucrării. De asemenea, e lesne de observat că dintre cele trei acceptiuni ale 
calitativismului (vezi 1.4.1) - de transparadigmatic (ce cuprinde si poziti- 
vismul), de paradigmă majoră, şi de strategie metodologicá aparadigmaticá — 


3» 


tabelul vizează accepțiunea mediană, de „paradigmă majoră”. 


1.4.5 Limite şi valenţe ale orientării calitativiste 


Pe parcursul lucrării sunt emise unele judecăţi critice la adresa calitativis- 
mului, evidentiindu-se aportul lui privind aspecte particulare. În subcapitolul 
de faţă am încercat o caracterizare generală din perspectiva limitelor şi 
valentelor pe care el le presupune. 

În formula hiperextremistá a relativismului epistemologic total, orientarea 
calitativistă se autodemolează, deci, paradoxal, putem afirma că nici nu există, 
fiindcă dacă totul este relativ atunci şi propoziţia „totul este relativ” e relativă 
şi deci nu e sigur că există relativism. Tot aşa se întâmplă cu „surorile” mai 
mici ale afirmației de mai sus, ce cuprind termeni cheie ai calitativismului : 
Dacă totul este interpretabil şi chestiune de pură reprezentare şi dacă totul este 
construcţie subiectivă, atunci şi propoziţiile „totul este interpretabil şi 
chestiune de pură reprezentare” şi „totul este construcţie subiectivă” sunt 
doar chestiuni de interpretare şi de construcţie subiectivă. 


Tabelul 2 


Diferente majore intre abordarea cantitativá si cea calitativá 


Dimensiuni 


Cercetări de tip: 


CANTITATIV 


CALITATIV 


1. Orientare generală 
epistemologică 


pozitivist-explicativistă, nomo- 
tetică 


fenomenologico-comprehen- 
sivă, idiograficá 


2. Nivelul realităţii 
vizat 


preponderent macrosocial, glo- 
bal, formal 


microsocial, local, contex- 
tual, „concret-natural” 


3. Natura realităţii 
vizate 


staticá şi exterioară actorului 
social 


procesuală şi construită so- 
cial de actor 


4. Relevanţa punctului 
de vedere în explicarea 
şi înţelegerea realităţii 


al cercetătorului 
etică) 


(abordarea 


al subiecţilor, lumea inte- 
lesurilor si interpretărilor 
cotidiene (abordarea emică) 


5. Relaţia dintre cerce- 
tător şi subiect 


distantă (poziţie „din exterior”) 


apropiată (poziţie „din inte- 
rior") 


6. Relatia dintre teorie 
(concepte, ipoteze) si 
cercetarea empiricá 


de verificare a teoriei prin 
cercetarea empiricá 


de emergentá a teoriei pe 
parcursul cercetárii 


7. Selectia unitátilor de 
cercetat efectiv din 
populatia vizata 


preponderent prin esantionare 
statisticá 


intreaga populatie sau esan- 
tionare teoreticá 


8. Timpul afectat cule- 
gerii datelor 


perioadá scurtá, episodicá 


perioadá lungá si continuá 


9. Metode principale 


experimentul, ancheta cu ches- 
tionar standardizat, analiza 
cantitativă a documentelor, ob- 
servatia sistematică din exterior 


observaţia participativă, in- 
terviul intensiv, (auto)bio- 
grafiile, analiza calitativă a 
documentelor 


10. Natura datelor ob- 
tinute 


„tari”, valide (de mare fide- 
litate) 


complexe, bogate, de adán- 
cime 


11. Stilul raportului de 
cercetare (al textului 
elaborat) 


cifre, tabele, grafice, comen- 
tarii in limbaj natural 


limbaj natural, metaforic, cu 
putine date statistice si repre- 
zentári grafice 


12. Preponderenta dis- 
ciplinelor socioumane 
(in sens restráns) 


sociologie (demografie), psiho- 
logie socialá 


antropologie culturalá (etno- 
grafie), istorie 

A practica cel mai total relativism — ceea ce nu are, desigur, nimic de-a 
face cu teoria relativităţii a lui Einstein - presupune si admite o minimă 
certitudine (absolută): că propoziţia „totul este relativ" nu este relativă. 
Admiterea unui minim de certitudine, şi anume existenţa gândului propriu, nu 
ne duce însă prea departe : se ajunge la solipsism şi narcisism. Construcţiile 
şi interpretările arbitrare, după principiul anything goes („totul merge”, „totul 
e posibil”) sunt condamnate, dar de multe ori doar pe planul teoretic, de însăşi 
marea majoritate a calitativiştilor. C. Geertz, considerat unul dintre părinţii 
turnurii interpretativiste, avertiza încă de la început în cartea sa The 
Interpretations of Cultures (1973) că „... nimic n-ar discredita mai mult o 
asemenea abordare (interpretativistă, n.n.) decât o combinare de intuitionism 
şi alchimie, indiferent cât de elegant sunt exprimate intuitiile sau cat de 
modernă este făcută să arate alchimia” (p. 3). 

Principiul relativismului epistemologic extrem, şi de aici al expresiei 
„merge orice şi oricum” este absurd şi nu merită luat în serios în comunitatea 
ştiinţifică. Fără admiterea existenței unui referential ontic, exterior, dincolo 
de propria subiectivitate, e imposibilă comunicarea şi viaţa socială. M-am 
oprit succint asupra acestuia din motivul că sub impactul postmodernismului, 
cu unele conotaţii pozitive ale lui, sunt tineri în formare în domeniul 
disciplinelor socioumane, care, mai mult sau mai puţin voalat, îl iau în serios. 
O experienţă proaspătă de acest fel am avut-o la susţinerea unei lucrări de 
diplomă, când, în desfăşurarea discuţiilor, am făcut observaţia: „Deci 
dumneata consideri că nu există intenţie umană, că nu e adevărat că cel puţin 
o parte din comportamentele noastre au caracter intentional". A confirmat cá 
aşa este. Mai puţin ferm şi convingător a putut răspunde la întrebarea cum a 
ajuns în sală la susţinerea lucrării (fiindcă nu a fost forţat! ). 

Dar chiar într-o formulă mai puţin radicală, concepţia calitativistă îşi 
dezvăluie limitele şi inconsecventele sale, cu deosebire în confruntarea cu 
opţiunea cantitativistá (pozitivistá) de ştiinţă. Redau în continuare principalele 
idei ale replicii oferite de J. Huber şi J. Mirowski lui N. Denzin, pe marginea 
recenziei acestuia la cartea lui J. Huber /nstitutional Perspectives on Sociology 
(1995), dezbatere consemnatá in numárul 5 din ,American Journal of 
Sociology" (1997): 


1. La insinuarea lui N. Denzin cá practicarea metodelor cantitative ar fi un 
exerciţiu imoral de represiune a gândirii libere sub masca impartialitatii 
ştiinţifice şi că aceia ce resping autodisciplina intelectuală, adică nevoia de 
măsurare, modelare matematică, metode de validare şi rigoarea logică 
trebuie consideraţi eroi morali, autorii întreabă: Unde este imoralitate în 
a cere ca, indiferent cât de vagi, contradictorii şi absurde ar fi ideile unora 

(ale calitativistilor), ele sá fie considerate valide si valoroase? Cine 
beneficiază dintr-o asemenea definiţie a moralității? Răspunsul este: 
ideologii, şarlatanii şi cei difuzi mental. „Beneficiază toţi cei care pică 
atunci când ideile lor sunt supuse testării” (p. 1424). 


N. Denzin sugerează că metodologia cantitativistă este un corp de principii 
şi metode nu îndeajuns de fundamentate, ce sunt transmise necritic de la o 
generaţie la alta. I se răspunde cá, deşi nu au tradiţia de secole a ştiinţelor 
„tari”, metodele calitative în ştiinţele sociale sunt produsul experimen- 
tărilor si al reflectiei critice a mii de cercetători, în spatii şi în momente 
diferite, având ca principiu central validitatea (si replicabilitatea). Cine se 
angajează oare în mai multă critică metodologică, cel ce spune „Aici este 
ce am făcut eu; se poate verifica” sau cel care afirmă „Cazul meu e 
special, viziunea mea e unică” ? (p. 1424). N. Denzin si alti calitativisti, 
sub pretextul evaluárii complexe a operelor interpretativiste, prin prisma 
credibilitátii, a autenticităţii, a adevărului narat şi a verosimilitudinii 
emotionale, tratează ficţiunea artistică ca si cum ar fi adevărată. 


N. Denzin susţine că ştiinţa socială cu pretenţia ei de obiectivitate si 
nonpartizanat este nedemocraticá şi antidemocraticá. Oamenii au dreptul 
să creadă şi să facă orice doresc ei, şi nu să urmeze canoanele impuse de 
o atare ştiinţă. E adevărat, i se replică, numai că tocmai pentru a formula 
judecăţi apreciative fondate şi pentru a acţiona eficient, ei au nevoie să 
ştie. Anchetele sociologice şi demografice, sondajele de opinie, şi alte 
metode hulite de calitativişti oferă publicului larg - şi acesta o cere - 
informaţii corecte (statistice) despre micro sau macromediul în care trăiesc. 
Între democraţie şi cercetările sociale sistematice (de tip cantitativ) există 
o potentare reciprocă. Nici argumentul că cercetările bazate pe anchetă 
subminează interesul grupurilor minoritare nu rezistă. Dimpotrivă, ampli- 
tudinea sărăciei, a abuzurilor, a condiţiei marginalizatilor sunt dezvăluibile 
prin date statistico-demografice. 


Ca în aproape orice polemică, portretul calitativist este mult simplificat, 


dar cred că, în esenţă, comentariile de mai sus sunt pertinente. 


la 


În plus, aş adăuga o altă observaţie importantă: Mulţi calitativişti recurg 
stratagema de a dilata atât de mult sfera de cuprindere a cercetărilor 


calitativiste (inclusiv N. Denzin afirma că ele cuprind şi pozitivismul şi că 
sunt interdisciplinare) încât se substituie în deziderate contemporane ale 
disciplinelor socioumane în general. Nu cred că există sociolog, psiholog 
social sau alt specialist care să nu fie de acord cu studierea minuțioasă, cu 
multitudinea, flexibilitatea metodelor, cu sprijinirea teoriei cât mai mult pe 
fapte, cercetarea în condiţii naturale a comportamentelor şi interacțiunilor 

oamenilor si cu aplecarea sistematică asupra subiectivitatii umane. (Oare 
sondajele nu fac aceasta prin excelență?) Probă în acest sens sunt manualele 
standard de specialitate, care, în ciuda inevitabilei simplificări, omologhează, 
oricum, stadiul de dezvoltare şi spiritul unei discipline, şi unde respectivele 
principii sunt limpede expuse. 

Iată, aşadar, că orientarea calitativistă se găseşte în următoarea situaţie : 
Prin ceea ce vrea să frapeze, detaşându-se net de cantitativişti (ştergerea 
graniţei subiect-obiect epistemic, fanteziile personale ca adevăr, legitimitatea 
oricărui gen de text, dispariţia deosebirilor dintre ştiinţă şi artă, şi altele) se 
dovedeşte neviabilă la o elementară analiză (logică) critică, iar prin ceea ce e 
aici acceptabil, această orientare nu aduce, ca idei forţă, nimic nou. 

Se poate vorbi atunci de contribuţii ale ei în cunoaştere? Care ar fi 
acestea ? Părerea mea este că, în afara unor idei metodologice propriu-zise, 
cum sunt eşantionul teoretic şi „teoria întemeiată”, meritele mişcării calitati- 
viste ca orientare generală constau în faptul că accentuează anumite necesităţi, 
resimtite, de altfel, de multi teoreticieni, metodologi sau practicanți din 
disciplinele socioumane, fără să se autointituleze cantitativişti sau calitativişti : 


e Aplicarea şi în alte discipline decât în antropologia culturală în mai mare 
măsură a cercetărilor de tip etnografic: observaţia participativă de lungă 
durată, interviul intensiv, descrierea minuțioasă a vieţii cotidiene ca proce- 
sualitate în contexte naturale. 


e Renuntarea la supremaţia şi superioritatea absolută a pozitivismului rigid, 
cu pretenţia algoritmului neclintit de concepte, teorii (ipoteze) dinainte 
stabilite, investigaţiile de teren constituind o verificare a acestora. Cercetările 
calitative nu sunt o simplă anexă a celor cantitative, în sensul de explorare 
prealabilă a populaţiei supusă studiului în vederea precizării conceptelor şi 
ipotezelor şi a elaborării instrumentelor de lucru standardizate. Cercetarea 
minuțioasă de teren (calitativă) poate naşte ea însăşi teorii consistente (bine 
întemeiate faptic) prin metoda inducției analitice, a comparatiei permanente 
pe eşantioane teoretice. 

e Pe aceeaşi linie, a deconstructiei rigiditátii unui pozitivism îngust, ceea ce 
s-ar putea numi „sfânta treime metodologică”, adică validitate, fidelitate şi 
generalizabilitate, trebuie demitizată. Atât din perspectiva conţinutului specific 
al fiecărui termen şi al metodelor de acreditare a lui, cât şi ca importanţă în 
economia generală a demersurilor de cunoaştere din aria socioumanului. 
Demitizare, dar nu înlăturate. Depăşirea supunerii fără rezerve şi în orice 
împrejurare a canoanelor cantitativist-pozitiviste - „metodolatrie” îi spune 
Janesick (1994) — nu trebuie să esueze în tribulatii epistemologice sau tendinţe 
narcisiste. 

Accentuarea faptului cá studierea atentá a microsocialului, a localului are 
valoare in sine, fárá gándul neapárat al generalizárii, nu presupune aban- 
donarea ideii de descriere si explicatie obiectivá si chiar de descoperire a unor 
legi locale. Acceptarea validității (şi fidelității) apare, deci, justificată. Acest 
lucru este valabil nu doar pentru date exterioare ale contextului respectiv, ci şi 
pentru lumea interioară a subiecţilor umani vizati, a intelesurilor si repre- 
zentărilor pe care ei le declară. Nu putem obţine oare o imagine „obiectivă” 
despre reprezentările populaţiei investigate, imagine care să fie replicabilă ? 
Practica concretă de cercetare arată că da. 

e Insistenta pe ideea că textul final al unei cercetări poate lua forme diverse 
exprimă, în opinia mea, nu numai un deziderat, — lăsând la o parte exagerările 
(cu filme artistice, piese de teatru etc.) — dar şi o realitate. Cei cu o oarecare 
experienţă ştiu foarte bine câte variante de redactare pot fi construite pe 
acelaşi material empiric, în funcţie de mai mulţi factori, printre care aşteptările 
percepute ale destinatarului sunt unul esenţial. Iar observaţia cá de multe ori 
aceste texte sunt jargonizate artificial cu formule, grafice etc. pentru a impre- 
siona conţine o mare doză de adevăr. Replica mea la calitativişti este că şi ei 
practică din plin această tactică, numai că folosind metafore şi expresii exotice. 


e Sublinierea necesităţii ca în raport cu universul investigat poziţionarea 
cercetătorului (caracteristicile de statut) şi relatarea felului în care s-a derulat 
cercetarea să fie şi ele atent consemnate şi, în anumite cazuri, redate în textul 
final, nu mi se pare nici ea deplasată. Pentru multe genuri de investigaţie, cum 
sunt sondajele, de pildă, respectiva cerinţă nu are însă semnificaţie, şi, oricum, 
ea nu poate constitui punctul central al unui text. 


e Importanţa principiului perspectivelor pluraliste şi al metodelor multiple, 
promovată de calitativişti, dar si, pe cât posibil, a integrării rezultatelor 
obţinute într-o imagine de ansamblu este atât de relevantă încât îi rezerv 
spaţiul special de mai jos. 


1.4 Nevoia si dificultăţile integralitatii 


Cerinta cuplării diverselor perspective şi metode în abordarea realului 
sociouman a fost implicit prezentă în discursul de până acum, iar cu privire la 
unele aspecte („micro - macro”, „teoretic — empiric”) am desfăşurat si 
comentarii exprese. Într-adevăr, principiul unităţii sau complementaritatii 
metodologice este aproape un loc comun în disciplinele socioumane. Ca 
deziderat, şi mult mai puţin ca realizări efective. 

Nevoia construirii unei imagini holistice, cât mai complete despre o 
comunitate sau colectivitate umană, despre un proces, fenomen sau eveniment 

este resimtitá cu acuitate, dar nu este deloc usor de ajuns la ea. Mai mult, 
consider cá se poate vorbi de o oarecare dilemă integral (holistic) - riguros 
(exact) sau, oricum, de o tensiune esenţială dintre ele, formulabilă, comprimată, 
astfel (Ilut, 1985): cu cât ne apropiem mai mult de o imagine global- 
-integratoare şi care să redea în acelaşi timp procesualitatea şi fluiditatea 
socioumanului, cu atât ne depărtăm de exact (precis), şi cu cât rămânem mai 
mult pe terenul descrierii exacte, cu atât prindem doar fragmentarul şi staticul. 
O holografie exactă - de genul celei din fizică — este departe de a fi elaborată 
încă în disciplinele socioumane. 


Integralitatea nu a rămas, totuşi, numai o tentatie abstractă, ci, în ciuda 
multor dificultăţi şi replieri au fost şi încercări reuşite. Pot fi evidenţiate ca 
probleme importante : 


1. Cercetarea de tip etnografic are prin excelenţă un caracter multimetodic. În 
orice investigaţie de acest fel, cel puţin observaţia şi convorbirile (interviurile) 
informale sunt prezente ca metode de culegere a datelor, dar uneori ele apar 
acompaniate şi de chestionare standardizate şi de analiza documentelor. 
Teoretizând modul în care diverse metode pot fi combinate şi încercând să dea 
o mai pronunţată rigoare acestui principiu, N. Denzin a lansat termenul de 
triangulatie, dezvoltat într-o lucrare de referinţă, The research act (1978). 
Împrumutat din navigaţie şi topografie, unde termenul desemnează localizarea 
a ceva prin intersecţia unor linii trasate din trei puncte, în metodologia 
ştiinţelor umane el are, fireşte, un caracter metaforic. Nu atât pentru că nu se 
localizează ceva în spaţiul fizic, cât fiindcă nu e vorba, neapărat, de trei 
elemente (metode, perspective). V. Janesick (1994) afirmă că în concepţia lui 
N. Denzin ,triangulatia" se manifestă în patru ipostaze de bază (pp. 214-215): 


a. triangulatia datelor : utilizarea unei varietăţi de surse de date în studiu ; 

b.triangulatia investigatorului: utilizarea mai multor cercetători sau 
evaluatori la aceeaşi problemă ; 

c. triangulatia metodologică: utilizarea unor metode multiple pentru a 
studia o singură problemă ; 

d. triangulaţia teoretică: utilizarea mai multor perspective pentru a 
interpreta un singur set de date. 


N. Fielding şi J. Fielding (apud Silverman, 1993) au criticat propunerea 
lui N. Denzin ca fiind eclectică, întrucât ,... rareori inacuratetea datelor 
obţinută printr-o abordare este suplinită de acurateţea datelor culese printr-o 
altă abordare” (p. 35). Această dificultate nu poate fi depăşită prin folosirea 
triangulatiei teoretice, adică interpolarea aceloraşi date de către cercetători cu 
diferite opţiuni teoretice, fiindcă datele, după părerea autorilor citati, sunt 
culese, explicit său implicit, dintr-o anumită perspectivă teoretică. Ei consi- 

derá cá e mai onest si profitabil ca cercetátorul, pornind de la o anumitá teorie 
(interactionalismul simbolic, de exemplu) sá aleagá metodele potrivite. 

Ín tot cazul, dincolo de unele dificultáti de ordin teoretico-metodologic - 
şi, foarte important, de cost al cercetării - ori de câte ori e posibil, este 
preferabilá o strategie multiperspectivalá si multimetodicá. Aceasta nu doar in 
vederea atingerii idealului pretentios de a obtine o imagine completá 
(holistică), ci si dintr-o ratiune mai modestă şi anume cá prin metode paralele 
aplicate aceleiaşi realităţi sporim validitatea datelor. 


2. Orientarea calitativistă — inclusiv principiul triangulatiei - nu exclude 
combinarea dintre metode calitative şi cantitative în practica curentă de 
cercetare. Am văzut cum multe studii etnografice utilizează alături de observaţia 
participativă şi chestionarul standardizat. De partea cealaltă, nici cantitativiştii 
nu refuză apelul la metode calitativiste, cum ar fi interviul intensiv. 

Deosebirea dintre cele două orientări nu constă numai în ponderea acordată 
metodelor structurate (sau cantitativiste) şi nestructurate (calitative), ci şi în 
rolul lor în cercetare şi modul de cuplare: pentru cantitativişti, metodele 
calitative (interviuri libere, observaţie din interior) au în primul rând funcţia 
de a oferi instrumente standardizate (chestionar si plan observational). Ele fac 
parte, aşadar, din faza exploratorie a investigaţiei propriu-zise. 

Dimpotrivă, pentru calitativişti, metodele şi datele cantitative sunt cumva 
auxiliare şi subordonate metodologiei calitative, fie în faza de selecţie a 
comunităţilor de cercetat, când, de pildă, se intenţionează studierea intensivă 
a relaţiilor interetnice, (atunci se evaluează structura socio-demografică a 
populaţiei în vederea alegerii unei comunităţi cu populaţie mixtă ce cuprinde 
bine reprezentate cel puţin două etnii), fie în faza de interpretare mai largă a 
rezultatelor cercetării, prin raportarea lor la date statistice globale (sondaje de 
opinie la nivel naţional, de exemplu). 

Desigur, este posibilă şi folosirea în paralel atât a metodelor structurate, 
cât şi a celor nestructurate. Noi am arătat, bunăoară, (Rotariu şi Ilut, 1997) cu 
ce funcţii poate fi folosit interviul ca metodă calitativă în preanchetă (vezi şi 
2.3. în cartea de faţă). 


3. Însă şi în postura de paradigme majore (deci dincolo de metodele specifice), 
calitativul şi cantitativul nu sunt contrastante, ci complementare, aşa cum 
rezultă şi din examinarea raportului dintre cele două concepte emblematice ale 
lor - explicaţie şi comprehensiune. Ca argumente principale în favoarea 
complementaritátii s-ar putea aduce: 

e Interacțiunea cu alţii, jucarea de roluri, motivațiile, strategiile şi consecinţele 
acţiunilor proprii (introspectii), semnificaţia atribuită acestora, experienţa 
noastră cultural-profesională, deci o mare parte din ceea ce este subsumabil 

comprehensiunii poate servi ca punct de plecare in proiectarea unor cercetári 
„pozitiviste” (plan experimental, chestionar, plan observational). Acelaşi bagaj 
comprehensiv este inevitabil prezent în faza de analiză şi interpretare calitativ- 
-globalistă a unor date statistice. 


e Referitor la intuiţie, atât de asiduu invocată în viziunea comprehensiunii, 
ea reprezintă, probabil, un plus semnificativ, neexplicat încă psiho-fiziologic, 
fata de procesele de cunoaştere, clasic numite, inducţie, deducție, asociere, 
imaginaţie etc. Să nu uităm însă că şi în ştiinţele „tari” se face apel la intuiţie 
(vezi ,,intuitionismul” în matematică). Din acest punct de vedere, compre- 
hensiunea nu poate fi nicicum opusă modelului pozitivist de ştiinţă. 


e Neindoielnic, pe de altă parte, că intuiţia şi comprehensiunea au un alt statut 
când se referă la sociouman. În acest caz, faptul că subiectul şi obiectul epistemic 
sunt entităţi de aceeaşi mărime şi natură (oameni ce gândesc şi simt) reprezintă, 
în contrast cu efectul de incertitudine din fizică, si un avantaj gnoseologic. În 
legătură cu aceasta, A. Schutz (1967) notează că spre deosebire de lumea naturală, 
unde, pentru „locuitorii” ei, molecule, atomi, electroni, ea nu „înseamnă” 
nimic, câmpul de observaţie al omului de ştiinţă din domeniul socioumanului 
are o structură şi un înţeles aparte, el trăind, acţionând şi gândind în acest câmp. 

În viziunea lui Schutz, felul în care savantul ca om obişnuit înţelege şi dă 
sens realităţii (de zi cu zi) în care trăieşte reprezintă înțelesul de prim ordin al 
termenului de comprehensiune (Verstehen), în timp ce construcţiile lui teore- 
tice pe marginea vieţii cotidiene (înţeleasă ea însăşi ca o construcţie pe bază 
de subiectivitáti umane) reprezintă înțelesul de ordinul secund. Se poate afirma 
însă că, pe bună dreptate cred, conţinutul diferit pe care înţelegerea ca proces 
mental îl are în domeniul socioumanului, nu o opune, cu necesitate, abordării 
cantitativiste. 


e Aptitudinile empatice există cu certitudine, dar, ca şi alte caracteristici 
psihice, ele pot fi puse în evidenţă tot prin mijloace „pozitiviste”. Un exemplu 
este chestionarul prin procură (apud Radu, 1994b), în care un subiect A 
răspunde la un chestionar aşa cum crede că ar răspunde un alt subiect B, pe 
care are pretenţia că îl cunoaşte bine. Prin comparatia răspunsurilor lui A şi 
B ne dăm seama de calităţile empatice ale subiectului A. Cu aceasta nu doresc 
să spun cá problema empatiei - si cu atât mai mult cea a comprehensiunii — se 
reduce la respectiva situaţie. Afirm doar că prin actul de comprehensiune nu 
ne plasám neapărat în afara rationalului şi că acest act poate fi, la rândul lui, 
,inteles" şi descris în termeni rationali. 


e In fine, ca un rezumat al consideratiilor de mai sus, trebuie subliniat faptul 
că despre subiectivitatea, interioritatea umană avem varii şi multiple semne şi 

semnale sensibile (vorbe, gesturi, manifestári, comportamente). Inferenta de 
la datele exterioare (inclusiv comportamentul verbal) la cele interioare nu este 
simplá si fárá riscuri. Dar ea se poate realiza, si nu neapárat numai prin interactiuni 
intensive, de mare profunzime (interviuri clinice), ci si prin chestionare 
standardizate, asa cum se întâmplă îndeobşte în cazul anchetelor si sondajelor. 


e La rândul ei, concepţia cantitativist-pozitivistă potrivit căreia datele sau 
cifrele „vorbesc de la sine” este evident una simplistă şi eronată. Nici un fel 
de statistică şi nici o prelucrare cantitativă, oricât ar fi ea de avansată, nu 
vorbeşte de la sine despre social. (De altfel, să recunoaştem că majoritatea 
celor ce folosesc această expresie, o folosesc retoric.) Datele trebuie interpretate, 
ataşându-le o minimă semnificaţie socială, mai ales că, oricum, ele sunt 
interpretate şi utilizate, dacă nu de cei care le-au cules şi elaborat, de alţii. 

Fără a mă situa pe poziţia că, inevitabil, producătorii de ştiinţă din zona 
socioumanului fac politică — chiar prin neangajarea lor expresă şi fără să-şi 
dea seama, cum susţin unii calitativişti - apreciez că insistența orientării 
calitativiste pe nevoia interpretării datelor şi dezvăluirea cadrelor teoretico- 
-epistemologice ale respectivelor interpretări este benefică. 


4. Ideal ar fi ca cercetările socioumane întreprinse să se constituie în unele de 
natură multi (pluri) disciplinară, interdisciplinará sau chiar transdisciplinară, 
adică de tip integrativ, pornind de la constatarea că grupurile sociale şi acţiunea 
lor sunt multicauzal determinate şi că efectele comportamentelor se regăsesc 
pe multiple planuri. (Ordinea „multi-”, „inter-”, „trans-” nu este întâm- 
plătoare. Ea arată gradul de integrare a conceptelor şi punctelor de vedere din 
diferite discipline, prefixul „trans” indicând nevoia de a survola graniţele - in 
parte artificiale — ale acestor discipline. Sunt autori care, dorind să sublinieze 
mai cu tărie necesitatea de a depăşi închiderile şi orgoliile diverselor ştiinţe, 
vorbesc de cercetări „antidisciplinare”.) Cu deosebire atunci când se urmăreşte 
şi intervenţia practic-aplicativă, importanţa investigaţiilor de tip integrativ, 
multi-, inter- sau transdisciplinar este evidentă, întrucât eficienţa interven- 
tiilor este dependentă de luarea în considerare a tuturor factorilor majori ce 
determină o situaţie oarecare. 

Există însă o serie de dificultăţi în a le face operaţionale. Una dintre ele 
este de ordin teoretic, şi anume faptul că specialiştii ce participă la o astfel de 
cercetare comunică ideatic destul de greu între ei, datorită conceptelor şi 
terminologiei specifice. E adevărat că de multe ori diferenţele terminologice 
sunt mai mult de cuvinte decât de conţinut de idei propriu-zis, dar aceasta nu 
schimbă prea mult datele problemei. Experții dintr-un anumit domeniu tin la 
terminologia lor specifică pentru că aceasta este un argument al capitalului lor 
cultural şi deci al importanţei activităţii ce o desfăşoară. 


72 ABORDAREA CALITATIVÁ A SOCIOUMANULUI 


Sunt, apoi, dificultăţi de ordin practic-organizational al echipei de studiu 
(cine conduce, ce rol are fiecare specialist in derularea cercetárilor, cum se 
decupeazá aspectele ce revin fiecárui participant, cum se intocmeste raportul 
de cercetare). Sá observám, de asemenea, cá investigatiile de tip integrativ, 
care presupun, de regulá, o echipá de cercetare sunt foarte costisitoare. O 
depásire a acestor impasuri ar fi ca unul si acelasi individ sá practice o viziune 
şi o intervenţie de tip transdisciplinar, integrativ. Sá fie, adică, expert pe 
probleme: stratificare si mobilitate, familie, relatii interetnice, delincventá 
etc. Acest lucru se şi întâmplă in mişcarea ştiinţifică actuală. Dificultatea in 
acest caz este că expertul în cauză trebuie să posede cunoştinţe profunde din 
multe domenii, care, în mod tradiţional, s-au acumulat în discipline 
particulare, existând deci riscul de a fi superficial. De aceea, etnograful 
(calitativistul) de tip bricoleur (vezi 1.4.3) venerat de N. Denzin mi se pare 
mai degrabă o idealizare abstractă decât o posibilitate reală. 

Un exemplu concret de ample cercetări cu tentă multidisciplinară este cel 
al Şcolii monografice de la Bucureşti, al cărei iniţiator şi mentor a fost 
D. Gusti (1880-1955). 

Având drept fundal conceptual consideraţii privind interacţiunea dintre 
cadrele vieţii sociale (cosmologico-geografic, biologic, psihologic şi istoric) 
şi manifestările ei concrete (economice, spirituale, moral-juridice şi politico- 
-administrative), echipele pluridisciplinare (geografi, economişti, medici, 
demografi, psihologi, istorici etc.) au cercetat intensiv zeci de comunităţi 
rurale din România, între cele două războaie mondiale. H.H. Stahl — cel mai 
avizat cunoscător şi teoretician al practicii studiilor întreprinse - spune cá 
cercetătorii de diferite specialităţi „... trebuiau (s.n.) să formeze o singură 
colectivitate de muncă, atacând simultan aceeaşi problemă, controlându-şi 
necontenit punctele de vedere, rezultatele şi opiniile, procedând deci, încă din 
faza analizei conceptuale a problemei şi a uneltelor de lucru, la pregătirea 
sintezei finale” (apud Filipescu, 1993, p. 369). 

Neindoielnic că acel „trebuiau” din citatul de mai sus are un sens imperativ 
şi nu unul referential empiric, fără să denote că aşa s-a şi întâmplat. Citate din 
lucrarea lui H.H. Stahl Teoria şi practica investigaţiei sociale (1974-1975) 
susţin această apreciere. 

Astfel, în partea întâi a volumului II, intitulată „Teoria cercetărilor interdis- 
ciplinare”, autorul, argumentând că pretenţia de sinteză monografică globală 
chiar a unei localităţi nu a putut fi satisfăcută, pledează pentru monografiile 
pe probleme, susţinând că „... doar în felul acesta putem scăpa de monografiile 
multidisciplinare, compuse din studii conexe, dar nesintetizabile şi mai ales de 
haosul informaţiilor inutile, în care, înecate, abia se află câteva ducătoare la 


FUNDALUL EPISTEMOLOGIC 73 


scop" (p. 35). Dar nici centrarea pe aceeasi problemá nu a condus la sinteze 
multidisciplinare, in lucrările de acest gen resimtindu-se „... prezenţa unor 
studii fárá legáturá cu problema centralá, adicá urme din schema care obligá 
la tratarea de sine státátoare a fiecárui cadru de manifestare in parte" (p. 35). 

Ín tot cazul, Scoala sociologicá monograficá de la Bucuresti a obtinut 
remarcabile rezultate, unele fiind publicate si în străinătate. Istoria sociologiei 
româneşti afectează, pe bună dreptate, un loc aparte, Şcolii monografice, 
impactului ei pe plan naţional şi ecourilor internaţionale. 

Într-o viziune mai globală şi complexă a evoluţiei gândirii sociale 
româneşti, activitatea şcolii, şi în particular, a mentorului ei, profesorul 
D. Gusti, este integrată în efortul de constituire a unei „ştiinţe a naţiunii” 
(Zamfir, 1986; Bădescu, 1996). 


Capitolul 2 
METODE CALITATIVE 


2.1 Consideratii generale 


Metodele si raporturile dintre ele au suscitat in cámpul disciplinelor 
socioumane numeroase si nu rareori aprinse discutii. Acest lucru se datoreazá 
şi faptului cá mergând pe desueta formulă a definirii fiecărei discipline prin 
„obiect propriu, concepte proprii, metode proprii”, reprezentanţi (naivi) ai 
disciplinelor respective se simțeau obligati să-şi aroge dreptul nu numai la 
teritorii de cunoaştere care nu erau ale lor, sau nu numai ale lor, ci şi la 
metode specifice. E cu totul incorect şi neonest să spui, de pildă, că interviul 
e o metodă proprie antropologiei culturale, sociologiei, psihologiei sau 
ştiinţelor educaţiei. O altă problemă generatoare de polemici provine din 
confundarea metodelor cu tehnicile şi instrumentele concrete de investigaţie. 
În acelaşi timp, e adevărat că o prea mare disecare semantică a termenilor 
cade în verbiaj gol, fiindcă în geneza şi evoluţia lor, ca şi în practica efectivă 
de cercetare, există o mare interferenţă sau chiar indistinctie între noţiuni ce 
pe plan formal-abstract se pot decela cu destulă uşurinţă. 

Încercând să realizăm clarificări pe această temă, am considerat (Rotariu şi 
Ilut, 1997) că disciplinele socioumane uzeazá în principal de cinci metode 
fundamentale de investigare a universului empiric : 1) experimentul ; 2) obser- 
vatia (propriu-zisă); 3) analiza documentelor ; 4) ancheta ; 5) interviul. La 
mulţi alţi autori, interviul este văzut ca o specie a anchetei, opţiunea noastră 
de a-l trata ca pe o metodă de sine stătătoare având în vedere tocmai deosebirea 
dintre cantitativ-structurat (ancheta şi chestionarul standardizat) şi calitativ- 
-nestructurat (interviul intensiv şi deschis). 

Mentiunea „observaţia propriu-zisă” e de asemenea importantă, întrucât 
în accepțiunea ei largă, observaţia cuprinde si analiza documentelor, ancheta 
şi interviul, rămânând astfel - din cinci - doar două metode de bază, ca si în 
ştiinţele naturii, anume experimentul şi observaţia. Mai mult, într-o acceptiune 
şi mai extinsă, ea înglobează şi experimentul, deoarece în ultima instanţă şi 

acolo se ,observá". Nu intámplátor in literatura statisticá se vorbeste de 
,Observatia statistică” în măsură să acopere orice metodă de obtinere a datelor 
empirice. O atare dilatare a termenului ,observatie" este prezentă şi la unii 
sociologi. În Handbook of Sociology (1988), un foarte cunoscut metodolog 
american, P. Rossi, reuneşte sub cupola observaţiei toate metodele şi tehnicile, 
pornind de la două criterii implicate în studierea socioumanului: 1) dacă 
observaţia e activă sau pasivă şi 2) dacă între unitatea de observat şi cercetător 
există sau nu o relaţie interactivă. 

Prin combinarea acestor două dimensiuni se obţin patru tipuri de procedee 
de culegere a datelor: 


1. Observaţie pasivă fără interacțiune socială, unde cercetătorul nu modifică 
cu nimic unitatea de observat, şi nici nu există relaţie nemijlocită. Obser- 
varea comportamentelor oamenilor în locuri publice, în mulţime şi analiza 
unor documente sunt exemple de acest fel. 

2. Observaţie pasivă cu interacțiune socială când se înregistrează date în 
condiţii naturale in care cercetătorul interacționează cu subiecţii studiati, 
dar în principiu nu intervine - mai ales dacă nu i se cunoaşte statutul — 
activ în mersul lucrurilor. Observatia participativă este un asemenea 
procedeu, de exemplu atunci când cercetătorul este implicat într-un episod 
(stă de vorbă la bar cu cineva) şi pe urmă notează şi analizează cele 
întâmplate sau discuţia respectivă. 

3. Observaţie activă cu interacțiune socială, în care cercetătorul provoacă 
răspunsuri prin interacţiune cu subiecţii: ancheta şi interviul, experi- 
mentul, dar şi observaţia de continuă interacţiune în care subiecţii ştiu că 
sunt studiati. 

4. Observatia activă fără interacţiune socială presupune cá cercetătorul 
provoacă intenţionat schimbări în condiţiile de viaţă şi muncă ale 
subiecţilor, fără ca aceştia să ştie, în ochii lor apărând ca „naturale”, iar el 
neavând contacte interactive cu subiecţii studiati. Un anumit gen de experi- 
mente de teren pot fi încadrate în această clasă. Un exemplu ar fi acela în 
care se observă comportamentul copiilor după ce li s-a interzis să vizioneze 
filme cu violenţă. 


În jurul acestor variante, P. Rossi expune o serie de consideraţii privind 
avantajele şi dezavantajele fiecăreia, natura datelor şi validitatea lor. Am oferit 
clasificarea de mai sus şi pentru a arăta că există mai multe modalităţi de a 
sistematiza ideile privitoare la studiile empirice socioumane, în care însă 
întrebările : ce observăm şi în ce condiţii - au o semnificaţie deosebită. 

Privitor la metodele calitative, vom spune că din cele cinci considerate de 
noi ca fiind fundamentale, având drept criteriu gradul de structurare (stan- 

dardizare), experimentul si ancheta sunt numai cantitative, celelalte trei fiind 
si cantitative şi calitative (după gradul lor de structurare). În lucrarea de faţă 
vor fi tratate deci observaţia, analiza documentelor şi interviul, cu mentiunile 
cá: în virtutea principiului unităţii cantitativului si calitativului şi a faptului 
că structurat - nestructurat este un continuum, vom prezenta pe scurt şi 
variantele lor cantitativiste, unele incluse în secvenţa ce am numit-o „metode 
de intersecţie” ; dată fiind frecvenţa şi importanţa anumitor strategii sau procedee 
de cercetare, deşi ele nu constituie metode specifice de culegere a datelor, vor 
fi tratate separat (studiul de caz, biografia socială, analiza de reţea). 


2.2 Observatia 


2.2.1 Taxonomie si caracteristici ; observatia de tip cantitativ 


Fárá nici un dubiu, observatia reprezintá metoda primá si fundamentalá in 
cunoaşterea realităţii înconjurătoare si, ca urmare, canavaua cognitivă a 
acţiunilor noastre. În activităţile practice curente, oamenii observă, fac com- 
paratii şi îşi organizează viaţa în funcţie de aceste informaţii. Toate ştiinţele 
naturii (numite „ştiinţe tari”) au debutat cu observaţii riguroase de la care s-a 
trecut apoi la experiment, alături de care, însă, observaţia, ca metodă specifică, 
continuă să fie una principală. 

În domeniul socioumanului, fiind actori şi constructori ai lui, prin definiţie, 
noi observăm tot timpul, suntem ,condamnati" la a observa ce se întâmplă in 
jurul nostru. Deşi văzul este, desigur, elementul central al procesului 
observational, observaţia ca mecanism psihologic este o activitate complexă, 
plurisenzorială, fiind însoţită automat de procesarea informaţiilor la nivel 
abstract (prin raționamente şi interpretări implicite). Putem vorbi, aşadar, 
apropo de clasificarea observaţiei, de o observație spontană, la nivel cotidian, 
fără o intenţie specifică. În acelaşi cadru al vieţii sociale practice, constatăm 
şi observaţii intenţionate nesistematizate, făcute cu scopul de a înţelege un 
fenomen sau o situaţie, dar fără un studiu aprofundat. Ele se mai pot numi şi 
impresionistice. Aş include aici atât pe cele ale oamenilor obişnuiţi, de genul 
„du-te întâi să vezi ce se întâmplă”, „observă cum e acolo”, cât şi ale unor 
profesionişti, care prin natura activităţii lor — ziarişti, reporteri etc. — recurg 
şi la o documentare „la fata locului”. Evident că între cele două forme de 
observaţie impresionisticá subzistă deosebiri in ce priveşte pertinenta 
constatărilor şi, mai ales, importanţa lor socială - impactul celei de-a doua 
prin mass-media fiind considerabil. Când observaţia este realizată cu scopul 
expres de-a culege date cu caracter ştiinţific, cu mijloace specifice şi de către 
persoane cu pregătire specială, ea se numeşte ştiinţifică sau sistematică. Între 

observaţia spontană, impresionisticá, şi cea ştiinţifică (sistematică) există 
diferenţe de esenţă, dar primele două nu trebuie bagatelizate cu prea mare 
uşurinţă, şi aceasta nu numai din motivul că ele constituie piesa de bază a 
deciziilor şi activităţilor în viaţa mundană, ci şi pentru că sunt un potenţial 
rezervor de sugestii, idei şi ipoteze ale cercetării sistematice (inclusiv ale 
experimentului şi anchetei). Neîndoielnic, pe de altă parte, că în cazul auten- 
ticului cercetător al socioumanului, observaţia spontană şi impresionistică are 
întotdeauna alte conotaţii de cunoaştere fiind oarecum automat pusă în slujba 
interesului ştiinţific. 

În cadrul observaţiei de tip ştiinţific (sistematic) se disting două mari 
tipuri: observația structurată (cantitativă) şi observația nestructurată (calita- 
tivă), care îndeobşte este cea participativă. Prima presupune o grilă de 
categorii comportamentale dinainte stabilită, actul observational constând în 
clasarea în respectivele categorii a materialului empiric vizat. În formule mai 
pretentioase, observaţia de tip cantitativ lucrează cu scheme (legături) de 
variabile, urmărind testarea acestora în condiţii de viaţă reală şi nu de 
laborator, ca fenomen provocat. Observatia participativă, de tip calitativ, 
înseamnă studierea „din interior” a unei comunităţi, prin participarea pe o 
perioadă mai lungă de timp - la activităţile ei, fără a avea o schemă prestabilită 
de categorii sau ipoteze specifice, aceasta urmând a fi elaborată pe parcursul 
cercetării sau la sfârşitul acesteia, tintind înspre descrieri şi explicaţii cât mai 
complexe şi integrale. Relativ la tipologizarea observaţiei, să notăm că în 
funcţie de alte criterii, pot fi desprinse şi alte genuri ale ei. Tipurile de 
observaţie expuse mai sus mi s-au părut mai importante, deşi nici o clasificare 
nu are caracter perfect logic şi cu atât mai puţin exhaustiv. De exemplu, în 
literatura de specialitate, uneori, observaţia cantitativă (structurată) este 
asimilată cu cea „din exterior”, iar cea calitativă (nestructurată) cu cea „din 
interior”. Or, după cum vom vedea, ele nu sunt superpozabile. 

Oricum, în toate variantele ei, şi cu precădere în cea calitativă, observaţia 
are următoarele caracteristici relevante, care reprezintă şi avantajele ei compa- 
rativ cu alte metode: 


e Prin ea se înregistrează comportamentul efectiv al oamenilor, ceea ce 
realmente ei fac, şi nu numai ce spun că fac, or, se ştie bine ce diferenţă 
enormă poate fi între fapte şi relatarea lor (prin chestionar sau interviu). 


e Comportamentul indivizilor este studiat in context natural, adică: este 
surprinsă multitudinea de factori ce determină şi condiţionează acţiunile şi 
interacţiunile umane: e posibilă descrierea şi explicarea vieţii sociale ca 
proces viu, unde factorii şi ,variabilele" - obiective-structurale şi de ordin 
subiectiv-simbolic - se influenţează reciproc pe axa timpului, inclusiv după 

mecanisme de feed-back, de retroactiuni si retrocorectii, ceea ce nu e depistabil 
prin celelalte metode ale investigatiei socioumane. 


e Fiind, de regulă, nonobstructivá (nu provoacă răspunsuri), si, in general, 
de lungă durată, observaţia priveşte acţiunile şi interacţiunile fireşti, compor- 
tamentul obişnuit al subiecţilor, tipic pentru viaţa cotidiană si nu artificializatá 
de experiment (sau interviu şi anchetă). 


e Mai cu seamă observaţia participativă angajează şi folosirea altor metode, 
în particular interviul şi analiza de documente. 


Principalele probleme pe care le ridică observația structurată (de tip 
cantitativ) pot fi formulate astfel : 


e Cu toate că sistemul de codare prealabil, ce poate cuprinde categorii 
propriu-zise (scale nominale), dar şi scale de evaluare comportamentale şi 
atitudinale (scale ordinale), reprezintă operationalizarea unor concepte şi 
ipoteze şi are — de regulă - în spate cercetări anterioare, el este pândit de 
pericolul ca: să fie prea detaliat, şi atunci scade mult validitatea de conţinut, 
fiindcă se pierde, se dizolvă esenţa conceptelor operationalizate ; să fie prea 
strâns, sumar, şi atunci poate da naştere la un mai mare arbitrar în încadrarea 
comportamentelor într-o clasă sau alta, micşorându-se fidelitatea. 


e Dealtfel, deşi standardizarea în observaţia cantitativistă s-a introdus tocmai 
pentru a înlătura caracterul ,impresionist" (subiectivist) — pe care cantita- 
tiviştii îl atribuie nu doar observaţiei cotidiene, ci şi celei calitative — operaţia 
de codare nu e ferită deloc de subiectivism. S-au constatat dezacorduri 
semnificative între observatori (ai aceleiaşi realităţi) atât în ceea ce priveşte 
numărul de unităţi codate, cât şi repartizările lor în categorii prestabilite. S-a 
remarcat, de asemenea, că natura şi calitatea (datelor de observaţie) depind de 
reprezentările observatorului despre grupul sau sistemul social în cauză, de 
pildă, dacă el trebuie schimbat sau nu (Reiss, 1971). 


e Probleme suplimentare apar atunci când prin observaţia structurată se 
tinde la studierea unor realităţi mai complexe şi la relaţia dintre planul compor- 
tamental si cel al subiectivititii. Se ridică în acest fel serioase dificultăţi in 
stabilirea esantionului de comportament, a categoriilor de clasificare, a 
codajelor si a interpretării secventelor concrete de conduită. Este vorba aici 
de două laturi strâns legate între ele: pe de o parte, de a circumscrie unitatea 
comportamentală cu sens - pentru că acelaşi act de detaliu poate intra în 
diferite scheme integrate de conduită - şi, pe de altă parte, de a vedea 
semnificaţia acelei unităţi pe planul conştiinţei, al reprezentărilor şi intentiilor, 
al valorilor şi atitudinilor. 

O metodă eficientă de operationalizare a interpretării conexiunii dintre 
actele de conduită şi registrul atitudinal îl reprezintă tabelele de analiză 
comportamentală (apud Radu, 1974). Datele observaţiei sunt condensate 
într-un tabel cu două intrări, în care într-o parte se trec faptele de conduită, 
iar în cealaltă, semnificaţiile, atitudinile posibile dezvăluite de aceste fapte. 
Consemnându-se (în cásutele de intersecţie) atitudinile exprimate de fiecare 
fapt de conduită, din tabel se desprind atitudinile care sunt confirmate mai des 
pe planul conduitei. Ataşarea unei unităţi comportamentale la o anumită 
atitudine se face în termeni de plauzibilitate, ceea ce poate fi menţionat în tabel 
prin marcaje diferite. Gradul de obiectivitate în interpretare sporeşte prin 
consultarea mai multor observatori sau persoane care cunosc bine subiecţii vizati. 


e Recurgand la grile de categorii, scări de evaluare, tabele de analiză, se 
ajunge la gruparea şi sistematizarea datelor observaţiei. Nu de multe ori este 
însă posibilă depăşirea nivelului taxonomic şi calcularea unor indici şi 
indicatori statistici. Un contraexemplu devenit clasic este dat de M. Emerson 
(1966), care a realizat o cercetare observationalá de tip intensiv, cu ipoteze 
prealabile riguros stabilite, putând calcula, după culegerea datelor, numeroşi 
indici statistici de corelaţii şi semnificaţii. El a participat la escaladarea 
vârfului Everest împreună cu o echipă de alpinişti americani în vara anului 
1963. Ipotezele, ce se refereau la relaţia factorilor succes-timp-formularea 
scopului (nivelul de aspirație) în dinamica procesului de luare de decizii in 
grup, au putut fi precis testate deoarece era în cauză o situaţie naturală limită, 
bine circumscrisă, aproape de experiment. 


e Remarcile (critice) de mai sus la adresa observaţiei de tip cantitativ vin din 
interiorul paradigmei pozitivist-cantitativiste, care solicită şi din partea obser- 
vatiel o mai mare rigoare (cuantificare). Să notăm, totuşi, cá în comparaţie cu 
observaţia calitativistă ea este mai riguroasă - se asigură validitatea şi 
fidelitatea — şi subiectivismul cercetătorului e mult mai bine temperat. Obiectia 
de fond care se aduce insá observatiel cantitativiste de cátre calitativisti este 
cá ea ,inghesuie" si fragmenteazá realitatea socială atât de policroma, in 
categorii prestabilite, lásánd pe dinafará dimensiuni si aspecte importante si 
neputând reda complexitatea si fluiditatea interacțiunilor umane. 


2.2.2 Observatia de tip calitativ (participativă) 


Diferenta majorá a observatiei de tip calitativ, specificá cercetárilor etno- 
grafice, fatá de cea cantitativistá, nu consistá, asadar, atát in aceea cá prima 
este „impresionistică”, adică nu sistematizeazá materialul observat, si a doua 
e „ştiinţifică”, cât în faptul că sistematizarea si codificarea lui se face pe 

parcursul cercetárii, alegándu-se ceea ce este relevant pentru viata de ansamblu 
a colectivitátii sau pentru conturul fenomenului cercetat. Observatorii calita- 
tivisti „... caută tendinţe majore, pattern-uri şi stiluri de comportament” şi se 
deosebesc deci de cei cantitativişti nu numai prin modul în care observă „... 
dar şi prin tipul de întrebări pe care le pun” (Adler şi Adler, 1994, p. 378). 

Grila de categorii şi ipotezele generate au un caracter flexibil, fiind reluate 
şi modificate în timpul derulării cercetării prin confruntarea cu noi date. 
Există, după cum am văzut în primul capitol, şi un gen de etnografie (şi 
observaţie participativă) total narativă şi literară, dar ea nu este luată aici în 
discuţie. Oricum, în observaţia participativă, cercetătorul nu este un obser- 
vator rece, din exterior, ci este implicat în activităţile studiate. 

Gradul de implicare al cercetătorului şi raportul observaţie - participare 
pot lua diverse forme, dintre care patru sunt mai importante: participant 
complet, participant ca observator, observator ca participant şi observator 
complet (Gold, 1958). După cum e uşor de dedus, ultima ipostază nu este 
observaţia participativă, ci este observaţia, de tip etnografic sau naturalistic, 
„din exterior”, practicată şi de Scoala de la Chicago, prin luarea de notițe 
despre „tot ce se întâmplă”, care ia astăzi şi în sociologie forma de înregistrări 
audio şi video, fotografii, uneori combinându-se cu alte metode şi constituie 
pilonul „sociologiei vizuale”, în care unii investesc o foarte mare încredere. 

În ultimele decenii, şi datorită faptului că studiile etnografice nu presupun 
neapărat numai culturi exotice, accentul s-a deplasat înspre o mai mare 
implicare a cercetătorului în viaţa colectivitátii, astfel încât se vorbeşte de trei 
tipuri majore de roluri ale lui: de cercetător ca membru complet, cercetător 
ca membru activ şi cercetător ca membru periferic (Adler şi Adler, 1994). 

În toate cele trei situaţii, el poate observa (investiga) fie deschis, pe faţă 
(subiecţii ştiu că sunt studiati), fie „acoperit”, „incognito”, subiecţii necu- 
noscând identitatea lui de cercetător (în engleză uncovert, respectiv covert). 
Atât statutul de identitate deschisă, cât şi cel de identitate ascunsă comportă 
şi avantaje şi dezavantaje. În primul rând, există posibilitatea ca subiecţii să îşi 
modifice comportamentul lor obişnuit, dată fiind prezenţa unui „străin” şi 
deci contextul nu va mai fi atât de natural, iar în al doilea rând, se ridică 
problema etică (vezi partea finală a acestei secţiuni). 

În funcţie de ceea ce îşi propune să studieze, cercetătorul va trebui să 
observe în locuri publice (stradă, restaurante, gări etc.) sau în Jocuri private 
(familia şi gospodăria, organizaţii intime, cluburi selecte, bande). În locuri 
publice, accesul este automat, iar rolul de cercetător nu trebuie declarat. 
Cât priveşte locurile private, în unele se poate intra foarte greu fără declararea 
identităţii (în familie, de pildă), în altele e posibil acest lucru, dar se ridică 

în această situaţie nu doar probleme etice, ci şi de risc fizic (a intra, de 
exemplu, într-o bandă de răufăcători). 

Astfel încât participarea şi observaţia ca membru complet, membru activ 
sau membru periferic depind de caracteristicile socio-demografice ale colecti- 
vitatilor şi grupurilor investigate şi de condiţiile concrete in care ea se 
desfăşoară. 

Rolul de membru periferic este asumat atunci când cercetătorul consideră 
că este indispensabil în a accede la o perspectivă „din interior” a vieţii 
grupului, deci e nevoie să interacţioneze strâns cu membrii grupului. El 
participă la unele activităţi ale acestuia, dar nu la cele esenţiale, care îl 
definesc ca grup. Soții Patricia Adler şi Peter Adler au efectuat cercetări ca 
membri periferici într-o reţea a traficantilor de droguri, devenind persoane de 
încredere, dar care nu au făcut, se înţelege, trafic efectiv. Într-o altă cercetare, 
vizând comportamentul si atitudinile elevilor de şcoală elementară, 
observatorii s-au deghizat în părinţi, şoferi de autobuz sau în alte posturi. 
Rolul de cercetător ca membru periferic este luat, de regulă, atunci când 
grupul este închis sau deosebit total din punct de vedere demografic (cultural) 
de el, impunându-se pătrunderea „incognito” (Adler şi Adler, 1994, p. 380). 

Statutul de membru activ presupune o angajare fermă în activităţile prin- 
cipale ale grupului, o introducere în centrul lui, fără însă a se identifica 
complet cu scopurile, valorile şi condiţiile membrilor autentici. Bunăoară, cel 
ce vrea să cunoască mai îndeaproape viaţa şi preocupările sportivilor studenţi 
se poate angaja ca antrenor secund, care în această calitate oferă şi sfaturi de 
viaţă membrilor echipei şi le devine prieten, putându-şi dezvălui pe parcurs şi 
identitatea de cercetător (Adler şi Adler, 1994). 

În rolul de membru complet al unui grup se află acei cercetători care ori că 
îşi propun să studieze atent grupul din care fac parte, ori că se convertesc ca 
membru deplin al respectivului grup în timpul investigaţiei. Şi aici se practică 
deopotrivă atât identitatea deschisă, cât şi cea ascunsă. Ca membru deplin, 
observaţia înseamnă si auto-observafie, unii specialişti numind-o chiar auto- 
-etnografie (Hayno, 1979), aşa cum s-a întâmplat la C. Ellis (1991), care 
descrie experienţele emoţionale şi interpersonale, de negocieri şi renegocieri 
de înţelesuri şi identități cu sine şi cu ceilalţi, acumulate într-o perioadă de opt 
ani de grea suferinţă cauzată de emfizem pulmonar (şi alte complicaţii). Ea 
sustine că reflectia asupra unei atare experienţe se constituie într-o adevărată 
„introspecţie sociologică”. 

Condiţia de cercetător ca membru complet al unui grup şi consumator 
direct de experienţe şi episoade ale acestuia trebuie să încorporeze şi detaşarea 
de realitatea trăită şi posibilitatea de a o analiza „la rece”, prin prisma 

abilităţilor sale de specialist. D.J. Douglas (1976), citat des ca expert în 
metodele calitative, numeşte această cerinţă „postură teoretică”, indicând 
imperativul raportării şi la propria viaţă în calitate de om de ştiinţă. Ceea ce 
nu e, bineînţeles, deloc uşor de realizat. 


Principalele etape ale observației calitative pot fi descrise astfel : 


1. Etapa inițială a observaţiei, care, se înţelege, e precedată de alegerea 
locului (settlement) cercetării (şcoală, localitate mică etc.) şi acceptarea de 
către locuitori a cercetătorului, presupune mai întâi o „inspecţie generală” a 
contextului de cercetat. Ideea este că cercetătorul trebuie să apară fresh, fără 
scheme categoriale şi ipoteze prealabile. (E interesant de notat că, spre 
deosebire de confrații lor pozitivisti-cantitativisti, calitativiştii nu vorbesc 
despre o fază prealabilă de documentare în legătură cu locul şi populaţia 
selectată.) Deschiderea epistemică maximă în etapa de început nu înseamnă că 
lipseşte orice fel de ghidaj teoretic al observaţiei. Niciodată faptele nu vorbesc 
de la sine, iar cercetătorul nu poate fi niciodată total naiv. El isi pune anumite 
întrebări generale, cum ar fi: „Ce se petrece, de fapt, aici ?”, „Ce îi face pe 
oameni să se comporte astfel ?”, „Pe ce principii implicite este organizat 
microuniversul lor social ? ". De la observaţia de ansamblu se ajunge astfel la 
o observaţie focalizată pe anumite aspecte şi dimensiuni ale practicilor şi 
interacțiunilor umane şi, eventual, pe o anumită categorie de subiecţi. 


2. Odată fixat mai clar obiectivul investigaţiei, urmează observarea şi consem- 
narea minuțioasă, care să cuprindă referiri la trăsăturile indivizilor, acţiunile 
şi interacţiunile lor, aspectele de rutină şi ritual, elemente tradiţionale şi 
caracteristici institutional-organizatorice ale locului studiat (Denzin, 1989). 
Deci, chiar dacă se folosesc mijloace audio-vizuale de înregistrare, sunt 
indispensabile notițele, consemnările de teren scrise. Aici se impun două cerinţe : 


a. A nota minuţios nu trebuie confundat cu a înregistra totul sau orice, 
deoarece asemenea material ar fi greu, dacă nu imposibil de prelucrat şi 
analizat. H. Wolcott (1990) remarcă în acest sens: „Sarcina critică în 
cercetările calitative nu este de a strânge toate datele pe care le poţi 
strânge, ci de a putea citi cât mai mult din ce ai strâns. Aceasta pretinde un 
examen constant de selectare a lor” (p. 35); 

b. Inclusiv calitativiştii recunosc că în consemnările făcute trebuie să primeze 
descrierile şi nu impresiile, sau, oricum, cele două paliere să apară distincte. 

3. În etapa de observaţie focalizată minuțioasă, se conturează un sistem de 

codare şi unele ipoteze. Precizarea şi consolidarea categoriilor şi ipotezelor 

generative ar constitui cea de a treia fază. D. Silverman (1993) o numeşte 


METODE CALITATIVE 83 


chiar „testarea ipotezelor”. Dar aici, „testare” semnifică un proces flexibil de 
tatonări, completări, reveniri (vezi şi „inducţie analitică” în 1.4.3). 


4. Se ajunge astfel la genul de observaţie ce urmăreşte „saturarea teoretică a 
datelor” (Glaser şi Strauss, 1967), adică la construcția teoriilor întemeiate 
(grounded theory), ce leagă conceptele şi teoriile într-un întreg (vezi, pe 
larg 1.4.3.). 

Relativ la etapele observaţiei calitative, e de subliniat că, pe de o parte, ele 
se suprapun considerabil, pe de altă parte, că, deşi observaţia este „artileria 
grea” a investigaţiei de teren, aceasta din urmă înglobează, pe lângă fazele 
observaţiei, şi alte aspecte şi etape — în special cea de elaborare a raportului 
de cercetare. 


Problemele şi dificultăţile — şi încercările de soluţionare - ce se ridică in 
legătură cu observaţia calitativă ar putea fi grupate în trei mari clase: 


1. Cele de ordin epistemologic si metodologic se referă, în primul rând, la 
validarea şi fidelitatea datelor culese. Am văzut că şi în cazul observaţiei 
structurate, unde se lucrează cu instrumente standardizate, nu întotdeauna se 
obţine o mare constantá a rezultatelor, şi cercetătorii îşi fac griji vizavi de 
acurateţea datelor. Problema are desigur o acuitate mult sporită pentru obser- 
vatia calitativă. Unii dintre calitativişti, adoptând poziţia constructivismului 
extrem - rezultatele sunt aglutinarea reprezentărilor şi interpretărilor proprii 
cu cele ale subiecţilor investigati - nici nu răspund la întrebarea ce validitate 
au acestea. Totuşi, majoritatea calitativiştilor nu sunt insensibili - din motive 
foarte practice, de altfel, - la atitudinea comunităţii ştiinţifice de a nu tolera 
fanteziile necontrolate. Astfel încât şi din perspectiva calitativistă se încearcă 
unele soluţii in a oferi credibilitate datelor observationale, printre care (Adler 
şi Adler, 1994): folosirea de observatori multipli (preferabil de sexe şi vârste 
diferite) şi a observaţiilor repetate pe aceeaşi realitate ; testarea şi modificarea 
grilelor categoriale în cadrul inducției analitice şi generării teoriei întemeiate ; 
folosirea în descrierile prezentate a unui asemenea stil încât să transpună 
cititorul în universul sociouman cercetat, să creeze senzaţia de verosimil şi 
autentic. Asupra acestor chestiuni vom reveni în capitolul 4. 

În al doilea rând, şi nu fără legătură cu cele de mai sus, conceptul 
observaţiei calitative mizează pe caracterul natural, firesc, al comportamentului 
obişnuit al oamenilor. Or, prezenţa cercetătorului poate afecta acest natural, 
inducând efecte în observaţie, în două direcţii majore: ştiindu-se observați, 
subiecţii, conştient sau nu, îşi denaturează comportamentul ; în cazul grupu- 
rilor mici, adăugarea a încă unei persoane (a cercetătorului) face ca situaţia şi 
interacţiunile să nu mai fie aceleaşi pe care le presupunea iniţial observaţia. 

Efectele acestea insá nu trebuie supradimensionate. Chiar in imprejurarea 
cá subiectul (sau grupul) este constient cá 1 se urmáresc actele de conduitá, 
observaţia - dacă este de lungă durată - prezintă un caracter mai ,,obiectiv” 
decât tehnicile bazate pe autodescriere, deoarece cu cât repertoriul de 
manifestări este mai întins şi timpul de expunere mai mare, cu atât se reduc 
avea ca obiectiv observarea şi înregistrarea conduitei poliţiştilor fata de cetăţeni 
în SUA (Reiss, 1971), observatorii au fost rugaţi, la sfârşitul unei zile, să 
aprecieze dacă ofiţerii de poliţie s-au comportat natural sau nu în timpul 
slujbei, ştiind că sunt observați. Răspunsul tipic a fost că ei au fost „nenaturali” 
doar în primele ore ale serviciului. Iată ce declară unul dintre participanţii la 
cercetare: „Limbajul ofiţerilor era prea curat şi prea corect în primele două 
ore. La sfârşitul serii ei vorbeau însă in obişnuitul lor limbaj polițienesc”. 
Explicaţia revenirii la normal este dată aici şi de împrejurarea că observatorii 
au fost la început suspectaţi de a fi altceva decât erau în realitate, dar foarte 
probabil că a funcţionat, în acelaşi timp, şi mecanismul schiţat de noi mai sus. 

În al treilea rând, cu toate că observaţia calitativă este mult mai indreptátitá 
decát cea cantitativá sá surprindá legátura dintre fapte si mobilul lor 
subiectiv-interpretativist, problema inferenfei planului conştiinţei din cel al 
activităţilor si conduitelor concrete, rămâne. Cred că într-o formă adaptată, 
folosirea tabelului de analiză (elaborat în procesul investigational) a compor- 
tamentului cu inter-observatori (vezi 2.2.1.) ar constitui o soluţie de creştere 
a pertinentei respectivei inferente. 


2. Observatiei calitative (participative) i se reproşează cá este mult prea 
costisitoare (ca timp, personal calificat, financiar, până la urmă) în raport cu 
importanţa socială a rezultatelor obţinute. Şi fără îndoială că oricât entuziasm 
ar avea sociologii si antropologii, ei au nevoie si de sustinere materială. 
Calitativiştii sunt foarte preocupaţi, de aceea, şi de politica investigaţiilor, 
atât în sensul cát şi cum cercetătorii îşi transpun crezurile în demersul lor 
ştiinţific, cât şi de o politică ce priveşte relaţii cu instituţii ce alocă fonduri şi 
burse pentru cercetări. 
3. Mai mult decât alte metode, observaţia, în particular cea calitativă, anga- 
jeazá probleme etice. Mai ales atunci când subiecţii nu ştiu cá sunt studiati. 
Iar cercetătorii recurg la a-şi ascunde identitatea de cercetători tocmai pentru 
a contracara „efectele de observaţie”. Chiar dacă e greu de închipuit că 
oamenii nu îşi dau seama cá sunt intervievaţi sau experimentați, în actul 
observational acest lucru se poate întâmpla şi s-a întâmplat. 

Printre primele cazuri de cercetare participativă în care din întregul grup 
numai cercetătorul ştia că are acest statut, o semnalăm pe cea efectuată în 

cadrul fortelor aeriene ale SUA. Epuizarea tuturor celorlalte metode clasice 
(chestionar, interviuri, experimente, observatia din exterior) a fácut sá rámáná 
nedescifrate anumite atitudini şi comportamente ale celor ce se pregăteau să 
devină membri ai personalului militar. S-a hotărât atunci ca ofiteri-cercetátori 
să se „înroleze”, să se înscrie la programul de pregătire şi să-l urmeze ca 
oricare altul, fără ca măcar comandantul să cunoască adevărata lor identitate 
(Mortimer şi alţii, 1958). Răspunsul la întrebarea dacă cercetătorii au dreptul 
moral să culeagă şi să publice informaţii despre oameni şi activităţile lor, fără 
ca aceştia să ştie şi să fie de acord, nu este simplu. S-au formulat atât 
argumente în favoarea unor atari cercetări, cât şi de interzicere a lor. 

Concepţia interdictionalá are ca argument principal dreptul oamenilor la 
viaţă privată şi intimitate. La aceasta se adaugă împrejurarea că, de obicei, 
observaţia deghizată se face în locuri şi pentru activităţi indezirabile social, ba 
chiar condamnabile. Există, în acest fel, riscul ca prin cercetări şi prin 
publicarea rezultatelor, ele să focalizeze atenţia publicului larg, şi, mai grav, 
a instituţiilor punitive (poliţia, judecătoria). 

Unul dintre argumentele pro, puţin cam cinic, dar nu fără temei, este acela 
că, în comparaţie cu riscurile de transparenţă, de „spionare” cotidiană la care 
suntem expuşi frecvent, studierea noastră de către persoane avizate, care 
acordă o mare atenţie păstrării anonimatului şi secretului profesional, ofensele 
şi răul produs sunt insignifiante. Complementar este argumentul că în condi- 
tiile in care e asigurată protecţia identităţii indivizilor, ceea ce nu se întâmplă 
întotdeauna în cazul poliţiei şi al mass-media, cercetările de acest fel fac 
lumină asupra unor „teritorii ignorate şi întunecate” ale realităţii socioumane. 
În spiritul acestui argument, o carte devenită clasică în domeniu, cu titlul The 
Room Trade : Impersonal Sex in Public Places (1975) scrisă de J. Humphreys 
a fost onorată de către Societatea de studii a problemelor sociale din SUA cu 
premiul „C.W. Mills”, ca recunoaştere a meritului de a fi abordat temeinic şi 
minuţios chestiuni sociale critice (apud Adler şi Adler, 1994). 

În concluzie, putem spune că decizia de a întreprinde sau nu cercetări de 
acest gen e bine să fie luată pe baza cântăririi atente a raportului dintre 
beneficiile ştiinţifice şi eventualele costuri pentru cei investigati. lar dacă 
decizia luată e în favoarea efectuării cercetării, se impun a fi respectate o serie 
de restricţii - consemnate în coduri deontologice ale asociaţiilor profesionale 
din domeniul socioumanului. Aceste restricţii pot fi specifice sau generale, 
dintre ele cu totul importantă fiind aceea că informaţiile obţinute nu trebuie 
folosite în nici un fel împotriva celor de la care au fost obţinute şi/sau la care 
ele se referă. Ea se aplică, evident, şi la interviu, cu care, de altfel, aşa cum 
am mai spus-o, observaţia participativă este intim asociată. 

2.3 Interviul 


2.3.1 Tipuri de interviu ; interviul structurat 


S-ar putea afirma cá, dacá observatia este anatomia, scheletul cognitiv al 
constiintei cotidiene, discutiile si convorbirile reprezintá fiziologia ei, sángele 
şi hormonii. Nu trebuie să ne surprindă, prin urmare, de ce abordarea 
calitativist-fenomenologică are in analiza dialogurilor cotidiene un obiect 
preferat de studiu. 

Sunt detectabile, ca şi la observaţie, trei tipuri majore ale interviului, în 
funcţie de scopul şi gradul lor de elaborare : interviurile spontane, prezente în 
derularea vieţii de zi cu zi, neorganizate şi fără intenţia de a obţine informaţii 
speciale ; interviurile deliberate, semiorganizate, dar fără scop ştiinţific, şi 
interviul ca metodă în disciplinele socioumane, organizat şi efectuat după 
anumite rigori, cu scopul de a obţine informaţii cât mai autentice, destinate 
cunoaşterii sistematice, deci interviul ştiinţific (sistematic). Categoria de 
mijloc este foarte diversificată, începând de la practica cotidiană, unde se 
spune : „voi avea o discuţie cu el (sau ea) pe această temă”, sau „îl voi întreba 
în legătură cu acest lucru”, trecând prin interviurile organizate pentru 
ocuparea unui post sau câştigarea unui concurs, şi până la interviurile publice — 
reportericeşti — efectuate de mass-media. 

Un gen aparte de interviuri îl constituie cele clinice, de mare profunzime, 
utilizate în psihodiagnostic şi psihoterapie, care pretind, din partea celui care 
le realizează, un înalt grad de pregătire teoretico-metodologică şi o experienţă 
bogată în domeniu. Interviurile de mare intensitate, profunzime şi durată - 
deşi numite clinice — s-au extins şi în afara practicii medicale şi a psihologiei 
aplicate, fiind utilizate şi în cercetări fundamentale. 

Interviul (sistematic) a fost asumat de disciplinele socioumane ca metodă 
principală, din două motive esenţiale : prin el se accede direct şi interactiv la 
subiectivitatea umană, ceea ce nici una dintre celelalte metode - cu deosebire 
când e vorba de un aspect cu totul relevant al acestei subiectivitati, şi anume 
intenţiile de viitor — nu o fac; interviul, şi chestionarul standardizat, desigur, 
permit strângerea de informaţii despre conduitele umane foarte greu şi 
costisitor de obţinut altfel (să ne gândim numai la consumul alimentar sau 
comportamentul sexual). 

Clasificarea interviurilor se face potrivit mai multor criterii, obținându-se 
mai multe tipuri, asa cum se poate vedea pe larg în lucrarea lui S. Chelcea 
(1996), dintre care mai importante sunt următoarele : interviurile faţă în faţă 
(după genul convorbirii) ; interviuri structurate, semistructurate şi nestruc- 
turate (după gradul de libertate în formularea întrebărilor de către cercetător 

în cursul convorbirii) ; individual si de grup (după numărul de participanţi). 
Combinând cele trei criterii de mai sus, se pot obţine teoretic mai multe tipuri 
mixte de interviu, nu toate având însă o viabilitate practică. 

Interviul Structurat sau de tip cantitativ înseamnă că întrebările şi ordinea 
lor sunt dinainte stabilite, de obicei sunt date şi alternativele de răspunsuri, 
subiectul având sarcina de a alege varianta sau variantele de răspuns ce i se 
par potrivite. Într-o formulă drastică, în anumite anchete şi sondaje, pretenţia 
este ca nu doar protocolul de interviu să fie total standardizat, ci şi compor- 
tamentul celui ce adresează întrebările să fie la fel; să nu pună întrebări 
suplimentare, să nu răspundă la întrebările subiecţilor, să păstreze acelaşi ton 
etc. De notat însă că, din perspectiva calitativiştilor, şi interviurile pe bază de 
chestionar cu întrebări deschise (dar dinainte formulate) sunt un interviu de 
tip cantitativ. Se mai cuvine o menţiune, relativ la raportul interviu - anchetă ; 
orice interviu total structurat (standardizat) este, în fond, aplicarea - prin 
convorbiri faţă in faţă sau telefoane - a chestionarului standardizat şi este deci 
o formă de anchetă. Dar, pe de altă parte, aplicarea chestionarului se poate 
realiza şi prin alte modalităţi (poştă, înmânarea textului scris direct respon- 
dentului etc.), iar, pe de altă parte, interviul nonstructurat este altceva decât 
ancheta, constituindu-se în metodă calitativă, cu alte funcţii şi caracteristici. 

Dacă în cazul interviului structurat, al anchetei orale, întrebările şi ordinea 
lor sunt dinainte stabilite, în interviul semistructurat prestabilite sunt doar 
temele în jurul cărora se va purta discuţia. Aşa se face că operatorul va pleca 
pe teren cu un ghid de interviu şi nu cu un instrument elaborat în detaliu 
(chestionar). Aceasta nu înseamnă, desigur, că sarcina intervievatorului va fi 
mai uşoară decât cea a operatorului de anchetă, ci, dimpotrivă, nu este deloc 
simplu să obţii răspunsuri consistente la întrebările deschise şi, cu atât mai 
mult, doar la punerea unor teme în discuţie. E nevoie de multă iscusintá 
(inteligenţă, abilităţi empatice, experienţă) din partea celui ce conduce un 
interviu pentru a ajunge la date relevante. Ghidurile de interviu cunosc o mare 
varietate de forme, începând de la unele ce cuprind doar câteva teme mai 
generale, până la altele cu o listă lungă de subiecte şi întrebări specifice. 
Forma ghidului depinde şi de cât de familiară îi este cercetătorului problema 
şi populaţia de investigat ; dacă ele sunt mai puţin cunoscute, se porneşte cu 
un ghid mai sumar; mai sumar, dar nu superficial. Fiindcă, indiferent dacă 
interviul semistructurat se utilizează în studiul pilot, paralel cu ancheta sau 
postancheta, ghidul de interviu trebuie şi el pregătit. 

Interviul semistructurat — depinde şi cát de „semi” este si în ce direcţie — 
se utilizează atât de cantitativişti, cât şi de calitativişti. Unii dintre aceştia din 
urmă propun chiar ca interviul de tip calitativ să fie precedat de observaţie 


88 ABORDAREA CALITATIVÁ A SOCIOUMANULUI 


participativă, numai astfel putându-se degaja problemele majore de discuţie si 
formularea lor conceptuală şi lingvistică adecvată perspectivei subiecţilor 
(Glassner şi Loughlin, 1987). 

Din cauză că interviurile structurate sunt integral construite de la început, 
elaborarea chestionarului este o muncă foarte pretențioasă, contând conţinutul 
întrebărilor, forma lor de expresie, ordinea, cum sunt aranjate în pagină şi 
multe alte elemente. În însăşi construcţia chestionarului zac latente surse de 
distorsiune a răspunsurilor, care se pot manifesta şi implementa în procesul 
interacțiunii instrument (chestionar) - operator - respondent. În toate lucrările 
despre anchete şi sondaje, figurează un spaţiu destinat erorilor ce pot surveni, 
erori tratate în funcţie de cele trei entităţi (chestionar, operator, subiect), dar 
care, reiterám, se nasc la intersecţia lor (vezi Rotariu si Ilut, 1997). 

În contextul de fată, important de reţinut este faptul că pentru mulţi 
calitativişti problema erorilor de care sunt îngrijoraţi cantitativiştii nici nu se 
pune, întrucât ea se referă la corespondenţa dintre faptele existente real şi ceea 
ce declară oamenii despre aceste fapte. (Faptele, în accepțiunea larga de aici, 
înseamnă şi faptele de conştiinţă, motivații, trăiri, percepții etc.) Or, pentru 
ei, realitatea relevatá prin interviu este una construită prin interacţiunea 
intervievator - intervievat. În viziunea lor, marea eroare a cantitativistilor este 
aceea de a obliga mintea subiecţilor să răspundă la întrebări prestabilite, prin 
variante fixe şi, pe deasupra, de a mai şi acuza, uneori exclusiv sau prepon- 
derent, tot bietii subiecti cá nu răspund sau că răspund incorect. 


2.3.2 Interviul calitativ (nestructurat) 


2.3.2.1 Consideraţii generale : două tipuri de adevăr 


Asa cum se sugerează in consideratiile finale ale secventei de mai sus, pentru 
anumiti calitativisti, continutul celor spuse de subiecti in cadrul interviului nu 
trebuie raportat la un referential ontic, adicá sá ne punem problema dacá ele 
sunt adevárate sau false in raport cu anumite date ale realului, ci trebuie 
considerate in sine, ca expresii ale unor reprezentári si practici simbolico- 
-culturale ale subiectilor. Un exemplu concret oferit de D. Silverman (1993, 
pp. 105-106) ilustreazá aceastá diferentá. Cánd sunt intervievati párintii copi- 
ilor handicapati, foarte adesea ei aduc in prim plan (povestesc) ,atrocitátile" 
săvârşite de personalul medical faţă de copiii lor prin tratamente neadecvate 
sau prea târziu descoperite. Am fi tentaţi să comparăm spusele lor cu ceea ce 
s-a întâmplat în realitate şi cu versiunea medicilor. O asemenea comparaţie are 
ca asumptie poziţia pozitivistilor (cantitativistilor) cá e indispensabil de ştiut 
ce grad de acuratețe au relatările subiecţilor. Invers, din perspectiva calitativista, 

ne intereseazá de ce párintii povestesc prioritar despre atari ,atrocitáti", ce 
forte si imbolduri sufletesti le produc. Dincolo de cátá acuratete detin, adicá 
dacă sunt bune sau rele, distorsionate sau nu, relatările părinţilor exprimă o 
anume concepţie şi atitudine cultural-moralá a responsabilitátilor şi îngrijorării 
fata de propriii copii. 

Fără îndoială că o atare interpretare a răspunsurilor este realizabilă şi e 
întemeiată ştiinţific, fiind dezirabilă din punct de vedere general uman. Nu 
văd însă din ce motiv cele două posibile demersuri (cantitativist şi calitativist) 
sunt în raport de exclusivitate şi nu complementare. Apropo de exemplul citat, 
eu cred că analiza mecanismelor socio-morale ce stau în spatele acestor 
răspunsuri câştigă in pertinentá dacă se bazează pe evaluări ale acuratetei lor 
în raport cu faptele, aşa cum s-au petrecut ele. 

Mulţi cercetători adoptă în această privinţă punctul de vedere al comple- 
mentaritátii dintre cantitativ (raportarea răspunsurilor la referentialul exterior) 
şi calitativ (analiza internă a structurii răspunsurilor si a semnificației lor 
culturale). În faimoasa lor carte Drugs in Adolescent Worlds, ce sintetizează 
rezultatele cercetărilor întreprinse de ei cu privire la felul în care adolescenţii 
americani percep şi utilizează drogurile, B. Glassner si J. Loughlin (1987) 
consacră un capitol special respectivei probleme, intitulat: „Putem noi crede 
copiii ? ". Ei arată cum răspunsurile obţinute prin interviuri pot fi tratate atât 
în termeni de afirmaţii corecte sau nu, cât şi ca expresii culturale. De pildă, 
când unul dintre adolescenţi declară că a consumat marijuana fiindcă aşa fac 
şi prietenii săi, această afirmaţie s-a vădit a exprima două constatări: 1) Cum 
se raportează adolescenţii cultural în modul de a înţelege şi discuta despre 
respectivul subiect ; 2) Indica faptul — constatat prin observaţie şi alte metode - 
că în lumea adolescenților se consumă marijuana (p. 35). În jargonul 
calitativist, prima ipostază a afirmației se mai numeşte şi adevăr narativ, iar 
cea de-a doua adevărul factual. 

D. Silverman (1993) apreciază că cercetătorii de factură interactionalist- 
-simbolică - cum sunt si B. Glassner si J. Loughlin - îşi pun mai serios 
problema tensiunii si, eventual, a complementaritátii dintre cele douá tipuri 
de adevár continute in relatárile indivizilor pe bazá de interviu nestructurat. 
Etnometodologii - sustine el - sunt mult mai radicali, considerând asa cum 
anticipam, că produsul final al interviului este o „sincronizare de înţelesuri” 
(Cicourel, 1964) din timpul interacțiunii intervievator - intervievat. Con- 
densat, raţionamentul etnometodologic e următorul : interviul este o conver- 
satie, practica conversatiei este una cotidiană atât pentru subiect, cât si pentru 
savant (intervievator). Interviul trebuie văzut, aşadar, ca o activitate normală 
de interacţiune în care amândouă părţile îşi angajează cunoştinţele cotidiene 

despre organizarea, structura si dinamica vietii sociale. Sarcina cercetátorului 
este de a analiza proprietăţile interacțiunii intervievator - intervievat, ca 
interactiune socialá practicá si concretá. 

Diferentele de conceptie privind rosturile interviului intre cele trei abordári 
(pozitivist-cantitativistá, interactionalist-simbolicá si etnometodologică), ar 
putea fi redate sintetic - pornind de la sugestia lui D. Silverman (1993) - astfel: 


Tabelul 3 
Diferențe de concepţii privind interviul 


2.3.2.2 Interviul individual 


Interviul individual calitativ (nestructurat) presupune că cercetătorul poartă 
discuţii total libere cu anumiţi membri ai comunităţii (populaţiei) vizate, pe 
una sau mai multe probleme. Uneori nici problemele nu sunt date prealabil, 
urmând ca ele să fie descoperite şi definite prin intermediul unor astfel de 
discuţii. Interviurile nestructurate (nondirecte sau de profunzime, cum se mai 
numesc) se desfăşoară, de obicei, în mai multe întâlniri, iar o întâlnire poate 
dura mai multe ore. 

Conţinutul şi forma interviului individual diferă în funcţie de problemele 
discutate, de caracteristicile socio-demografice ale populaţiei (intervievarea 
copiilor, de exemplu, reclamă anumite procedee şi comportamente ale inter- 
vievatorului), de locurile în care se desfăşoară (locuinţă, şcoală, birou etc.). 
La încrucişarea diverselor criterii se pot desprinde multe tipuri de interviuri 
individuale. Prin generalitatea şi importanţa lor, următoarele modalităţi sunt 
de menţionat (apud Fontana şi Frey, 1994): 

e Interviul calitativ de tip clasic utilizat în cercetările etnografice (din 
antropologia culturală, dar si din sociologie), unde el este consubstantial 
observaţiei participative, şi unde cercetătorii, luând parte la viaţa şi activităţile 
unei culturi, realizează automat şi convorbiri informale, spontane, dar, de cele 
mai multe ori, ei şi provoacă discuţii cu un caracter mai organizat, centrate pe 
anumite subiecte. Plasat în cadrul mai larg al cercetării etnografice, el ridică 
aproximativ aceleaşi probleme metodologice şi etice, ce au fost tratate în 
secţiunile anterioare (vezi 1.4.3 şi 2.2.2). 


e Studiile de istorie orală au ca suport metodologic tot interviul nestructurat, 
diferenţa faţă de utilizarea lui curentă fiind aceea că se urmăreşte în mod 
expres reconstituirea, pe cale orală, din relatările participanţilor, a unor 
evenimente, episoade sau profiluri de personalităţi istorice. De remarcat însă 
că „istoria orală” înseamnă şi surprinderea autobiografiilor profesionale şi 
maritale sau ale altor aspecte din viaţa de zi cu zi a oamenilor obişnuiţi, 
aspecte relatate în conexiune cu date istorice. 

La modul mai difuz, „istoria orală” s-a practicat de multă vreme, ca o 
alternativă sau completare la studiul documentelor scrise, dar organizarea 
cercetărilor sistematice cu această tehnică a început, în 1948, cu „Proiectul de 
istorie orală de la Universitatea Columbia”, datorat lui Allan Nevins. Preocu- 
pările din domeniu au avansat continuu, vizând şi grupuri marginalizate sau 
uitate (cow-boy, mineri, prostituate etc.). Mai recent, cu deosebire în SUA, 
mişcarea feministă îşi asumă şi ea metoda istoriei orale, aducând ca argument 
suplimentar faptul că istoria scrisă a fost redactată precumpănitor de bărbaţi. 


e J. Douglas (1985), dorind să sublinieze caracterul deschis al interviului 
nestructurat, necesitatea adaptării lui la situaţii şi persoane diverse, propune 
expresia de interviu creativ. Se recomandă ca deopotrivă intervievatorul şi 
intervievatul să renunţe la orice regulă de gândire şi conduită formală, să uite 
toate convenientele, să se exprime cát mai liber şi creativ. Depásind ca 
extensiune interviul nestructurat obisnuit, interviul creativ se apropie de 
metoda istorisirii vieţii personale (life history). 
* Preocupárile postmoderniste in legáturá cu interviul merg pe linia de a 
prezenta cát mai „crud”, autentic, fără intervenţia deformatoare a cercetătorului, 
relatările şi interpretările subiecţilor investigati. Astfel, prin interviul polifonic 
se urmăreşte ca spusele fiecărui subiect să fie înregistrate cât mai fidel şi 
perspectivele distincte ale oricărui intervievat să se regăsească în raportul 
final de cercetare. Acest raport n-ar trebui să fie, aşadar, o glossă, o prelucrare 
sintetică a cercetătorului, în care s-au pierdut pe drum vocile subiecţilor. 
Tot în cadrul mişcării postmoderniste se sustine cá prin interviul inter- 
pretativ, alături de caracterul creator şi polifonic, trebuie să se insiste pe 

momentele considerate de subiecti ca fiind cruciale in traiectoria lor de viatá. 
Epifaniile - cum se numesc astfel de momente, cu o expresie imprumutatá de 
la James Joyce (in románeste s-ar numi ,boboteze") - destructureazá si 
restructureazá experientele de viatá trecute ale oamenilor si le determiná pe 
cele de viitor. De aceea, e necesar ca ele sá fie exploatate la maxim in 
convorbirile cu subiectii. 

O remarcá finalá privitoare la interviul individual nestructurat ar fi cá, asa 
cum se poate constata cu uşurinţă si din expunerile de mai sus, în nici o ocazie 
nu se vorbeste despre fazele si regulile de desfásurare, ci doar se enuntá unele 
principii generale. Ín viziunea calitativistá, interviul nici mácar nu trebuie sá 
urmeze reguli fixe, ci trebuie doar sá fie flexibil si inteligent condus in acord 
cu imprejurárile si persoanele concrete. Asa incát, dacá interviul in general 
este o artá, cel calitativ (nestructurat) este astfel prin excelentá. Acesta insá 
incumbá o întinsă si variată experienţă. 


2.3.2.3 Interviul de grup si focus group 


Prin interviul de grup se inláturá ceea ce in literatura metodologicá se numeste 
greşeală atomisticá (atomistic fallacy), adică de deducere a stării de spirit 
colective din agregarea statistică — oricât de rafinată ar fi ea - a opiniilor 
individuale. Este clará diferenta dintre interactiunea statistico-matematicá a 
opiniilor şi interacţiunea reală a acestora in procesul viu al discuţiilor în 
dinamica de grup, unde intervin ample fenomene de controversă, de persua- 
siune, de autoritate etc. 

Ca şi interviul individual, interviul de grup se poate realiza în cele trei 
forme: structurat, semistructurat şi nestructurat. Dar dacă în cazul celui 
individual, structurat înseamnă, cum am spus-o, aplicarea chestionarului 
standardizat, situându-ne deci în perimetrul anchetei ca metodă cantitativă, 
interviul de grup, chiar în versiunea lui structurată, cu întrebări specifice 
dinainte formulate, este o metodă calitativă, pentru că presupune interacţiunea 
participanţilor, schimbul de replici, de opinii şi idei, pe marginea acestor 
întrebări, întrebări care sunt, evident, deschise, altfel n-ar mai avea sens o 
discuţie de grup. Interviul, în general, şi cel de grup in mod deosebit, 
reprezintă o metodă calitativă şi pentru faptul că aici nu ne interesează, în 
primul rând, câți spun un lucru sau altul, ci, ce anume spun oamenii, cum o 
spun, cum se modifică pe parcurs cele spuse etc. 

În altă ordine de idei, să menţionăm că, întrucât interviul de grup nestruc- 
furat implică cele mai multe şi mai complicate probleme de organizare şi 
conducere, incluzând şi principiile altor forme de interviuri grupale, ne vom 
opri în mod special asupra acestuia, mai exact, la situaţia când grupul este 

unul natural. De altfel, R. Mucchielli (1968) considerá cá la intersectia a 
patru condiţii - (1) a fi grup natural; (2) a discuta liber (fără întrebări 
prestabilite) ; (3) o problemă din viata grupului ; (4) sub conducerea unei 
persoane competente (cercetător, animator etc.) — rezidă specificitatea inter- 
viului de grup faţă de alte genuri de convorbiri de grup. (Pentru autorul 
menţionat acesta este autenticul interviu de grup. Noi îl vom numi în conti- 
nuare şi interviu clasic de grup.) 

În discutarea colectivă de către membrii unui grup natural a unei probleme 
din viaţa grupului respectiv, sarcina intervievatorului este deosebit de 
complexă şi delicată, deşi intervenţiile sale trebuie reduse la minimum, adică 
să nu depăşească 20% din totalul schimburilor verbale. Intervenţiile se referă 
la sublinierea şi reformularea unor opinii, precum şi la sinteze progresive, cel 
ce conduce interviul trebuind să realizeze ceea ce se numeşte „nedirijare 
asupra fondului şi dirijarea formei”. Adică, să-şi trădeze cât mai puţin propria 
părere faţă de tema discutată, dar să ştie să stăpânească grupul, să depăşească 
momentele dificile, cum ar fi cele create de participanţii care monopolizează 
schimbul de replici, să ştie să-i încurajeze pe cei timizi şi să fie capabil să 
aplaneze tensiunile ce se pot ivi. 

S-ar putea crede că situaţia de grup ar inhiba exprimarea unor opinii şi 
atitudini de mare profunzime. Afirmația contine o cotă de adevăr. Punerea fata 
în faţă a membrilor unui grup are însă şi efecte de facilitare a emiterii opiniilor. 
Aceasta deoarece participanţii la interviu, cunoscându-se bine între ei, se simt 
oarecum obligaţi să-şi formuleze părerile. Mai mult, schimbul de opinii şi 
părerea celorlalţi într-un cadru special organizat îi ajută pe oameni la 
traducerea trăitului în reflectat, la conştientizarea atitudinilor şi a valorilor 
personale şi de grup. 

Pentru o cât mai bună reuşită a interviului de grup, sunt necesare câteva 
condiții importante, dintre care nu sunt de neglijat cele materiale, exterioare, 
dar cu implicaţii psihologice deosebite : la ce oră se realizează (este contra- 
indicată reunirea membrilor grupului după orele de muncă sau de clasă şi deci 
înaintea mesei) ; locul unde se desfăşoară şi numărul de participanţi (schimbul 
optim de replici se poate asigura cu un număr de 10-15 persoane) ; calitatea 
participanţilor (nu e bine să fie prezente persoane cu un înalt statut socio- 
-profesional, deoarece au un efect inhibant). 

Rezultatele interviului de grup depind şi de felul în care s-a asigurat 
pregătirea lui psihologică, ceea ce înseamă cu precădere realizarea acceptării 
intervievatorului de către grup şi „convorbirile preparatorii” ale acestuia cu 
participanţii. Acceptarea reprezintă stabilirea sentimentului de încredere faţă 
de cel ce va conduce interviul, considerarea lui ca o persoană căreia i se poate 

spune tot ceea ce e autentic tráit si care este capabilá sá inteleagá si sá fie 
obiectivă. Acceptarea este uşor de observat după reacţiile grupului, dar e 
necesar să fim conştienţi că nu întotdeauna simpatia acordată intervievatorului 
este un simptom al încrederii efective, ci ea poate rezulta şi din împrejurarea 
că realizarea interviului apare pentru grup doar ca un mijloc în vederea 
atingerii unor avantaje. 

O modalitate eficientă de a se face acceptat este apropierea indirectă a 
intervievatorului de grup, prin intermediul membrilor influenţi ai colecti- 
vităţii. În acest caz, trebuie reperati mai întâi aceşti membri, cărora li se 
prezintă scopul cercetării ; la rândul lor, ei vorbesc cu ceilalţi despre obiec- 
tivele şi condiţiile interviului, creând un climat prielnic desfăşurării acestuia. 
Urmează, apoi, ca acela care conduce interviul să fie prezentat grupului de 
către unii din membrii cu prestigiu ridicat. 

Conversatiile preparatorii constau în intrevederile particulare ale intervie- 
vatorului cu viitorii participanţi, în timpul cărora li se anunţă tema interviului, 
durata (cea optimă fiind de 1,5-2 ore), precum şi faptul că este indispensabilă 
exprimarea opiniei personale a fiecăruia. Este indicat să se realizeze convorbiri 
libere (nedirijate) asupra subiectului ce se va discuta. Scopul acestor convorbiri 
este triplu : de a induce o relaţie personală de încredere şi stimă reciprocă ; de 
a „debloca” persoana intervievată şi de a facilita exprimarea opiniilor sale în 
cursul reuniunii ce va avea loc, deoarece ea se va afla atât într-o situaţie de 
siguranţă (a formulat deja opiniile sale), cât şi de oarecare stres (prezenţa 
celui care a ascultat-o o dată o „obligă” oarecum să-şi repete părerile); in 
intervalul convorbirii individuale-reuniune, participantul reflectează asupra 
temei şi îşi clarifică mai bine punctele de vedere. Experienţa arată că acest gen 
de convorbiri nu afectează spontaneitatea, supletea şi bogăţia discuţiilor în 
grup, dinamica proprie reuniunilor implicând o situaţie inedită, cu efecte 
sinergice animatoare. 

Interviurile de grup clasice se utilizează atât în traducerea trăitului în 
reflectat, în clarificarea valorilor şi atitudinilor grupale şi individuale, în 
rezolvarea eventualelor tensiuni şi ajungerea la soluţii, cât şi în faza de 
preanchetă, pentru construirea unor chestionare standardizate. 

Interviuri total nestructurate pot fi considerate şi reuniunile de 
brainstorming, care au ca scop producerea de idei şi soluţii pe marginea unei 
probleme. Într-un fel, întâlnirile şi discuţiile in grup, utilizate ca tehnică 
terapeutică, pot fi clasate tot ca interviuri de grup nestructurate. În respectivele 
tipuri de discuţie însă, ca şi în altele, participanţii pot să nu facă parte dintr-un 
grup natural, faptul acesta constituind uneori chiar o condiţie pentru reuşita 
interviurilor. 

Interviul de grup structurat s-a concretizat in ceea ce de multá vreme se 
practicá in SUA - si, mai recent, si la noi - sub denumirea de focus group 
(interviu de grup focalizat). El a fost şi este asiduu folosit, mai ales în studiile 
de marketing, în implementarea şi evaluarea unor programe sociale şi în 
proiectarea sau completarea unor cercetări sociologice. În acest din urmă 
scop, el a fost utilizat de R.K. Merton şi colaboratorii săi (1956), care i-au 
conferit şi numele, în lucrarea The Focused Interview. 

Organizarea şi conducerea focus group-ului presupun în general aceleaşi 
principii şi probleme ca şi interviul de tip clasic. Diferenţa majoră este, 
desigur, aceea că, în cazul primului, există întrebări dinainte formulate, ceea 
ce angajează unele cerinţe in plus faţă de interviul de grup nestructurat. 
Dintre acestea, experţii în focus group (vezi şi Krauger, 1988) recomandă ca 
foarte importante : 


1. Întrebările să fie relativ puţine (7-10), altfel durata discuţiei — în condiţiile 
în care fiecărui participant i se alocă în jur de două minute pentru a răspunde 
la fiecare întrebare sau a face eventuale comentarii pe marginea ei - ar fi 
nepermis de mare, ceea ce înseamnă, până la urmă, eşecul interviului. 
Cercetătorii începători în astfel de interviuri au tendinţa de a veni în faţa 
participanţilor cu un număr mare de întrebări. De pildă, am avut ocazia să 
vedem un asemenea „ghid de interviu focalizat”, propus într-o cercetare de la 
noi din ţară, ce cuprindea nu mai puţin de 23 de întrebări. Dacă numărul 
participanţilor ar fi fost numai de 10, durata interviului ar fi trebuit să fie de 
peste 7 ore (23 X 10 x 2=460 minute). 


2. Cu atát mai mult cu cát (comparativ cu interviul individual) intrebárile 
trebuie să fie reduse ca număr, ele necesită să fie foarte bine alese şi formulate. 
Acoperirea cât mai deplină a unei teme cu întrebări cât mai puţine, dar clare, 
este o sarcină greu de realizat doar prin reflectia unei singure persoane (fie 
chiar un specialist cu experienţă) şi cu atât mai mult printr-o formulare în 
grabă a ghidului de interviu de către cei mai puţin iniţiaţi. De aceea, este 
aproape o necesitate consultarea cu alţii, preferabil cu experţi în anchete şi 
interviuri, sau, şi mai profitabil, organizarea unor discuţii de grup pentru 
elaborarea ghidului. Altfel spus, un interviu de grup nestructurat în vederea 
realizării optime a unuia structurat. 


3. Oricât de bine ar fi proiectat ghidul de interviu, în desfăşurarea discuţiei 
propriu-zise, din dinamica proprie grupului, cercetătorul-moderator va ajunge 
să constate că se impun ca importante anumite întrebări ce nu au fost dinainte 
stabilite. Este unul dintre punctele în care el trebuie să dea dovadă de 
ingeniozitate şi flexibilitate, fiindcă aceste noi întrebări, neprevăzute din start, 
pot bulversa mersul interviului, în special datorită mărimii duratei lui. 

Se recomandá ca intrebárilor neprevázute in ghid sá li se rezerve 10-15 minute 
la sfársitul interviului. 


Faţă de interviul de grup clasic, mai intervine o deosebire esenţială: 
participanţii, nefăcând parte din acelaşi grup natural, nu se cunosc între ei. 
Particularitatea temei puse în discuţie determină compoziţia celor ce iau parte 
la interviu (care, ca număr, e indicat să fie în jur de 10), dar principiul este ca, 
în interiorul unei categorii de public, cei convocati să fie cát mai diferiţi ca 
status şi rol. De pildă, dacă focus group-ul urmăreşte să evidentieze cum este 
perceput un nou produs, eveniment sau program, vor fi intervievate grupal 
numai persoane expuse direct la impactul acestora. Se constituie astfel un 
public a cărui singură caracteristică regăsită la toate persoanele ce formează 
grupul este aceea că ele sunt afectate de o aceeaşi problemă, şi atunci, pentru 
a asigura o oarecare reprezentativitate, este de dorit ca invitaţii la discuţii să 
fie diferiţi sub aspectul altor caracteristici. Bunăoară, dacă interesează 
percepţia şi reacţia locuitorilor unui cartier faţă de construcţia unui aşezământ 
cultural, participanţii vor fi locuitori ai cartierului (trăsătura comună), din 
diferite puncte ale acestuia, de diferite profesii şi vârste etc. (caracteristici 
de diferenţiere). 

Interviuri de grup structurate se pot realiza şi cu experți, acest tip de 
interviu fiind cunoscut în literatura americană ca tehnica Delphy şi a grupurilor 
nominale. Spre deosebire de focus group şi de alte forme de interviuri de 
grup, aici scopul este de a se ajunge la o soluţie a unei probleme. În consecinţă, 
se urmăreşte ajustarea opiniilor individuale şi realizarea unui consens. 
Moderatorul trebuie să aibă deci şi calităţi de negociator, fiind vorba, într-un 
fel, de luarea unei decizii în grup. 

În practica obişnuită de cercetare şi intervenţie şi în desfăşurarea lor 
concretă, cele mai multe interviuri de grup se înscriu undeva între polii total 
structurat şi total nestructurat, fiind, astfel spus, de tip semistructurat, în 
sensul că discuţiile se poartă în jurul câtorva idei sau teme prestabilite, dar 
acestea au doar rolul de ghidaj. Un exemplu de acest fel este şi tipul de 
cercetare numit în literatura de specialitate clarificarea valorilor (Simon, 
1972). Procedeele de clarificare, de conştientizare vizează discutarea de către 
elevi, studenţi sau alte categorii de tineri, împreună cu psihologul şcolar sau 
altă persoană competentă, a rezultatelor obţinute de ei şi de colegii lor la o 
suită de probe de examinare a valorilor, cum ar fi testul: „Cine esti? ", „Ce 
lucruri iti place să faci mai mult?”, „Drumuri de viaţă”, completarea de 
fraze. Important este că participanţilor li se cere să evalueze şi consecinţele, 
avantajele şi dezavantajele unei alegeri: costul şi beneficiul financiar, aprobarea 
sau dezaprobarea societăţii etc. 

Clasificarea interviurilor de grup în structurate, semistructurate si 
nestructurate priveşte criteriul poate cel mai important, fiind vorba de fixarea 
sau nu a cadrului de conţinut al discuţiei. Totuşi, pot fi identificate si alte 
tipologii de interviuri grupale, în funcţie de criterii suplimentare. Astfel, pe 
lângă interviurile de grup special organizate de către cercetător, acesta se 
poate implica în discuţii cu persoane ce formează grupuri spontane şi 
informale, întâlnite în munca sa de teren. Esenţial este aici că sociologul nu 
doar observă ceea ce se întâmplă în timpul unor discuţii, ci se angajează 
efectiv în ele, dirijându-le, eventual, spre subiectele care-l interesează. Apoi, 
aşa cum am sugerat până acum, interviurile de grup diferă după scopul lor: 
explorator-metodologic (în cadrul unor preanchete), în studii de marketing, 
de rezolvare a unor tensiuni şi conflicte, de găsire a unor soluţii, sau cele 
„fenomenologice”, cum le numesc A. Fontana şi J. Frey (1994). Acestea din 
urmă sunt de genul interviului de grup clasic, prezentat de noi mai sus, în care 
se urmăreşte traducerea trăitului în reflectat, cunoaşterea lumii subiectiv- 
-simbolice a colectivitatilor respective. 

Interviul de grup are o serie de avantaje, mai importante fiind cele ce 
decurg din dinamica opinională şi decizională proprie grupului ca entitate. De 
asemenea, comparativ cu ancheta, trebuie menţionat costul mult mai redus. 
Dezavantajele provin din faptul că cel ce conduce un astfel de interviu trebuie 
să fie o persoană cu multe abilităţi de intervievator, dar şi de moderator şi 
chiar de negociator, calităţi ce nu e uşor să fie întrunite de o aceeaşi persoană. 
Pe de altă parte, oricât de calificată ar fi această persoană, e posibil să apară 
fenomene distorsionate precum dominarea discuţiei de către unul-doi subiecţi 
sau fenomenul de gândire de grup, groupthink, adică o consensualitate necri- 
tică în emiterea de idei şi soluţii, participanţii cedând, mai mult sau mai puţin 
voluntar, presiunii unor condiţii cum ar fi timpul limitat, autoritatea unei 
persoane, teama de consecinţe ulterioare (vezi „Studiul de caz”, 2.5). 

Interviul nestructurat, atât cel de grup, cât şi cel individual, pe lângă 
valoarea lui intrinsecă, ca metodă calitativ independentă, potenteazá si 
valoarea altor metode. În raport cu observaţia, prin interviu se accede la 
motivaţia, definiţia şi semnificaţia pe care actorii sociali o acordă acţiunilor 
lor şi, eventual, la frecvenţa unor tipuri de comportamente. Interviul are, 
apoi, importante funcţii legate de anchete şi sondaje. Ele ar putea fi grupate 
în trei categorii, după modul cum interviul se plasează, logic şi temporal, faţă 
de anchetă: preanchetá, co-anchetá si postanchetă. 

În preanchetă, prin interviu se pot rezolva, în principal, următoarele 
aspecte: alegerea întrebărilor şi ameliorarea formulării lor (ce întrebări sau 
propoziţii sunt mai relevante relativ la o temă şi o populaţie, ce limbaj trebuie 

folosit etc.) ; testarea chestionarului elaborat (în ce puncte se poate întâmpina 
o rezistenţă, cât durează aplicarea lui, cum pot fi găsiţi uşor respondentii etc.). 
În calitate de co-anchetd, interviul se utilizează în obţinerea de date 
empirice referitoare la tema cercetată, paralel cu desfăşurarea anchetei 
propriu-zise. Aceasta se înscrie în cerința metodologicá de a culege acelaşi 
gen de date cu metode diferite, în vederea sporirii validității. 
În fine, în varianta de postanchetă, interviul se foloseşte în două modalităţi : 


a. Ca discuţie cu unele persoane din populaţia anchetată (inclusiv informatori- 
-cheie), în vederea lămuririi, adâncirii şi completării unor informaţii 
rezultate din ancheta bazată pe chestionar, fiind deci un fel de prelungire 
a acesteia ; 

b. Ca discuţie cu experţii, pentru a interpreta datele condensate în procente, 
tabele, grafice etc. În cazul unor probleme sociale mai complexe - care nu 
sunt deloc puţine - ideal ar fi ca asemenea interviuri să fie interdisciplinare. 
Rezultatele unei anchete cu privire la condiţia şi perspectivele copiilor 
abandonaţi familial s-ar preta, de exemplu, la un astfel de interviu, cu 
participarea alături de sociologi şi asistenţi sociali şi a altor specialişti 
(jurişti, medici s.a.). 


2.4 Metoda biografică 


În prezent, in literatura de specialitate se conturează două acceptiuni ale 
termenului de „metodă biografică” : 1) înţelesul clasic, de biografie socială, 
adică de analiză a biografiilor individuale sau de grup, ca metodă de a descrie 
şi explica realităţi şi fenomene socioumane ; 2) activităţile şi procedeele prin 
care se construiesc, se compun de către autori, nu neapărat literati, biografiile 
unor oameni obişnuiţi sau a unor personalităţi. Conţinutul acceptiunii din 
urmă face şi el obiectul disciplinelor socioumane şi este explorat cu asiduitate 
de calitativişti, stabilindu-se profunde analogii între cercetarea etnografică de 
teren şi cercetarea (documentarea) în vederea publicării unor biografii. 
Documentele prezentate de cercetător ca biografii cunosc o intervenţie a 
biografului : de la simple autobiografii sau scrisori ale subiecţilor, până la 
biografii intelectuale ce înglobează multă muncă creativă a autorilor lor. 
Asupra acestor chestiuni voi reveni, retinand deocamdată cá in orice prezentare 
de biografii sociale este implicată selectivitatea cercetătorului. 

O precizare se impune si în legătură cu termenul autobiografie. El se 
utilizează in metodologia socioumaná : 1) ca desemnând relatările subiecţilor 
despre ei înşişi, pe care cercetătorul le analizează şi interpretează, exploa- 
tându-le dintr-o anumită postură teoretico-metodologică, dar şi 2) în sensul de 

reflecţie a cercetătorului despre propria viaţă si activitate de studiu si 
investigaţie. Calitativiştii sunt foarte preocupaţi, după cum s-a văzut şi în 
subcapitolul „Limite şi valenţe ale orientării calitativiste”, de efectele, mai 
mult sau mai putin insidioase, ale datelor autobiografice asupra configurației 
şi conţinutului rezultatelor în sine ale investigaţiilor. 

Considerată în primul ei înţeles, cel consacrat, metoda biografică se 
utilizează în disciplinele socioumane, mizându-se pe următoarele caracteristici 
(atuuri) ale ei: 


e În biografii se relevă cum se împletește strâns traiectoria de viaţă personală 
cu micromediul social şi cu dimensiunile macromediului (instituţii sociale, 
schimbări politico-sociale). 

e Înplus, din biografii se pot desprinde strategiile şi consecinţele activismului 
actorului individual sau grupal asupra socialului (agency - vezi subcapitolul 
„Natura socialului şi a cunoaşterii sale”, în special 1.3.2). 

e Specific metodei biografice este că interacţiunile individ-grup-societate 
sunt redate ca procese temporale „ă la long”, desfăşurate, de obicei, pe 
câteva decenii. 

e Prin urmare, mai ales dacă sunt proiectate pe un fundal socio-istoric prins 
şi prin date statistice, biografiile individuale se pot constitui în cazuri 
tipice pentru ciclul vieţii sociale şi familiale, precum şi pentru problema 
generaţiilor. 

e În calitate de cazuri tipice, biografiile au mare valoare, cu deosebire în 
înţelegerea „din interior” a unor fenomene sociale majore, cum sunt 
migraţia, urbanizarea, sau cum a fost la noi colectivizarea forţată. 

e Biografiile sunt relevante în cazul societăţilor simple, cu grad mare de unifor- 
mizare, în descrierea raportului personalitate (sine social)-cultură, iar în 
cele complexe, a proceselor de constituire a identității personale şi sociale. 

e Dar chiar dintr-un punct de vedere mai specific - cel psihologic - biogra- 
fiile individuale, convertite în studii de caz, au fost explorate şi exploatate 
în vederea descifrării evoluţiei proceselor cognitive şi afective, a judecăților 
şi comportamentului moral şi psihosocial în general, de savanţi precum 
J. Piaget, G.W. Allport, E. Erickson, B. Skinner. 


Tipurile mai semnificative de biografii sociale sunt (Chelcea, 1993): 
a) provocate, când persoanele sunt rugate să-şi relateze viaţa şi b) neprovocate, 
când nu la cererea cercetătorului, ci din alte raţiuni oamenii îşi povestesc sau 
consemnează drumul vieţii lor; la rândul lor, cele provocate sunt nedirijate 
(spontane) - subiectul spune tot ce crede de cuviință, şi dirijate — când 
acestuia i se oferă un ghid, un punctaj după care să se facă relatarea ; după 
forma lor, biografiile sociale sunt vorbite (înregistrare prin mijloace audio- 

vizuale) si scrise. Ca şi în cazul altor tipologii, criteriile se pot combina. În 

cercetarea socială, ponderea mai mare ca surse biografice o constituie docu- 

mentele scrise neprovocate (scrisori, jurnale etc.) şi relatările vorbite provocate 
ale subiecţilor (prin interviuri dirijate). 

Urmându-l, în mare, pe L. Smith (1994), unul dintre cei mai avizaţi 
specialişti nord-americani în metoda biografică, să vedem în continuare cum 
a fost utilizată aceasta în câmpurile majore de cunoaştere socioumană. 

Biografiile literare au nu numai o valoare estetico-intelectuală, pentru 
mulţi indivizi, mai ales la o numită vârstă, constituind lectura preferată, dar, 
în conjunctie cu remarcile criticii literare pe marginea lor, constituie, pe de o 
parte, un document social pentru starea de spirit şi mentalitatile unor momente 
şi perioade istorice, iar, pe de altă parte, un model de analiză subtilă (uneori 
hermeneutică) pentru cercetările de tip calitativ, care s-au cristalizat şi 
consolidat, de altfel, la intersecţia ştiinţelor sociale cu disciplinele umanistice 
(filosofia, critica literară etc.). 

În istorie, documentele biografice, vieţile personalităţilor istorice au o 
relevanţă deosebită. L. Stone (1981, apud Smith, 1994), preia ideea mai veche 
a biografiilor de grup şi o conceptualizează în expresia „prosopografie”. 
Construirea, în istoriografie, de biografii ale vieţii de grup colective, are în 
concepţia lui L. Stone importanţă pe cel puţin două dimensiuni : 

1. Acţiunile politice îşi au rădăcina în motivele, valorile şi trăsăturile de 
personalitate şi caracter ale personajelor-cheie în viaţa socială de la un 
moment dat. Evenimentele private, ceea ce se întâmplă în spatele cortinei, 
pe coridoare si in budoare arată o altă fatetá a politicii decât cea citită în 
discursurile şi evenimentele publice. Nu doar figurile-cheie, marii bărbaţi 
şi femeile celebre sunt importante în derularea informală a vieţii politice, 
ci şi alte persoane apropiate, a căror influenţă poate fi uneori cu totul decisivă. 
Biografiile trebuie compuse în această perspectivă, a relaţiilor interperso- 
nale si de grup, adică prin realizarea unei prosopografii, sustine L. Stone. 

2. Studierea biografiilor de grup face lumină asupra proceselor vii de interac- 
tiune a intereselor personale şi de familie, asupra structurii şi reţelelor 
sociale concrete, dând, altfel spus, o descriere vie a realităţii sociale 
dintr-o anumită perioadă istorică. 


În antropologie, inclusiv sub rubricile „istoriile de viaţă” (life histories) si 
„personalitate şi cultură”, biografiile au constituit o metodă de bază, în 
special în prezentarea pentru publicul larg a unor contexte sau fenomene 
socioculturale la care acesta nu avea acces direct. 

Exemplară în acest sens este întreprinderea lui Oscar Lewis de a descrie, 
prin relatarea destinelor câtorva personaje, condiţia dramatică a unei parti din 

populatia ruralá mexicaná, ajunsá in aglomeratia urbaná din Mexico City. Ín 
Cinci familii (1959) şi Copiii lui Sanchez (1961), O. Lewis, pe baza unei 
cercetări etnografice de lungă durată, prezintă, cu foarte mici ajustări de text, 
viata - povestită de ei înşişi - a mai multor indivizi (bărbaţi şi femei, tineri si 
vârstnici) ce au trăit experienţa de migranti rurali marginalizati in marea 
metropolá. Ar trebui remarcat insá cá neutralitatea autorului in redarea vietii 
şi problemelor cu care s-au confruntat ei este doar aparentă. Minim două idei 
de bază sunt implicate în cărţile amintite : cea a „autobiografiilor multiple”, 
prin care se demonstrează cum aceeaşi realitate este trăită, percepută şi 
interpretată diferit de diferite personaje ; acea realitate este cea a „culturii 
sărăciei” (mizeriei), care marchează fundamental cele mai intime gânduri şi 
practici ale oamenilor. 

Mai recent, G. Geertz, în Works and Lives: The Anthropologist and 
Author (1988) dezbate pe larg problema relatiei dintre etnograful-cercetátor si 
populatia pe care o studiazá, evidentiind inclusiv aspecte de ordin etic. Pe 
lângă raportul cercetátor-subiecti, o mare parte a lucrării este dedicată rapor- 
tului autor-text-public. Mai precis, felului in care autorul reuşeşte să îl 
convingă pe cititor de autenticitatea şi valoarea rezultatelor sale. El accen- 
tuează cá potenta persuasivă a textului nu constă atât în ponderea factuală si 
teoretică a lui, cât în caracterul narativ, susţinut de procedee retorice. Pe 
această linie, G. Geertz analizează, chiar dacă nu sub forma consacrată a unor 
biografiilor, viaţa intelectuală şi profesională a unor mari antropologi: 
Lévi-Strauss, E. Evans-Pritchard, B. Malinowski şi R. Benedict. 

Din domeniul psihologiei, má voi referi doar la G. Allport, cunoscutul 
personolog american, care a acordat atenţie biografiei ca metodă ştiinţifică, 
atât pe plan teoretic - în lucrările Personalitatea (1937) şi Utilizarea docu- 
mentelor în ştiinţa psihologică (1942) — cât şi într-o remarcabilă lucrare 
aplicativă, Scrisori de la Jenny (1965). În comentarea scrisorilor pe care o 
femeie cu acest nume le-a trimis fiului şi nurorii sale, Allport pune în paralel 
concepţiile existentialistá, freudiană şi structural-dinamică (a cărui reprezen- 
tant de frunte este), pentru a concluziona asupra sănătăţii mintale a lui Jenny. 

În sociologie, când e vorba de istoricul apelului la documente personale 
şi biografii, se dă mereu exemplul celebrei lucrări a lui W. Thomas şi 
F. Znaniecki, Țăranul polonez în Europa si America, publicată in 4 volume, 
între anii 1918 şi 1920, în care cei doi renumiţi autori extrag din documente 
neprovocate, în speţă scrisori, concluzii şi interpretări cu privire la procesele 
de adaptare socio-culturală, a emergentei modificărilor în comportamentul şi 
mentalitatea familială, considerând documentele personale ca „sociologice 
prin excelenţă”. O contribuţie remarcabilă la consolidarea studiilor bazate pe 

istorisiri de viatá a adus-o Scoala de la Chicago, in special prin C. Shaw 

(1930), strálucit continuatá apoi de H. Becker (1961). 

Ín Románia, T. Herseni (1967) a condus un colectiv de cercetare ín 
realizarea unor studii biografice extinse (pe 550 de lucrátori industriali) si 
intensive (pe douá grupe de 9 si 10 persoane), ajungánd la pertinente concluzii 
de ordin teoretic şi metodologic cu privire la profilul psihosocial al evoluţiei 
omului contemporan în procesele de şcolarizare, muncă, familie (apud 
Chelcea, 1993). 

Mai aproape de prezent, şi în actualitate, metoda biografică în sociologie 
este influenţată de interpretativism, autori ca N. Denzin (1989) încercând să 
detalieze conceptual ideea de „biografie interpretativă”, militând şi în acest 
domeniu pentru un gen de triangulatie (vezi 1.5.). Accentul calitativiştilor pus 
pe experienţa trăită şi interpretarea ei, scrierea şi prezentarea biografiilor, fie 
în forma lor „crudă”, de autobiografii, fie într-una artistică, le aduce din 
partea cantitavistilor acuza de ,,jurnalism”. 

Revenind acum la cel de-al doilea înţeles al termenului de metodă bio- 
grafică - cel de elaborare a biografiilor —, cu referinţă la scrierea de biografii 
ale personalităţilor intelectuale, L. Smith (1994) dezvoltă pe pagini întregi 
ideea complexităţii unei atari munci, a faptului că ea este un act artistic, de 
măiestrie. Ce aspecte din viaţa autorului vizat va urmări, cât din materialul 
nepublicat trebuie valorificat, ce pondere să se acorde contextului socio-politic 
general, cum vor combina diferite date şi multe alte întrebări preocupă mintea 
biografului. O semnificaţie aparte o are chestiunea vizând forma finală în care 
biografia va fi elaborată şi prezentată public. 

L. Clifford (1970, apud Smith, 1994) afirmă cá se pot desprinde cinci 
genuri de biografii : 

1. Biografia obiectivă este practic imposibilă, dar sunt autori care preferă o 
apropiere cât mai mare de această formulă, prin colaje de materiale şi date, 
cu o minimă interpretare din partea biografului. De observat că, aparent, 
ea ar avea avantajul ,obiectivititii", al neinfluentárii cititorului, dar este 
subminatá, in fapt, cred eu, de un grav pericol: ea doar dá impresia cá e 
neutrá, in spatele selectárii si aranjárii in text a datelor si episoadelor 
aflándu-se conceptia autorului, asa cum s-a arátat in legáturá cu O. Lewis. 
E mai onest ca asertiunile teoretice ale biografului sá fie fácute explicite. 

2. Biografia de tip erudit-istoric este forma in care greutatea descrierii factuale 
conteazá, cu respectarea ordinii cronologice, insá se acordá o mare impor- 
tantá fundalului istoric şi social şi legăturii dintre profilul personalităţii 
analizate şi acest fundal. Prezenţa autorului biografiei începe să se facă 
ferm simțită în text. Majoritatea biografiilor academice sunt de acest fel. 

3. Biografia de tip erudit-artistic implică, de asemenea, o bogată prezentare 
de date empirice despre personalitátile vizate si contextul general in care 
şi-au desfăşurat activitatea, dar viaţa şi relaţiile lor cu ceilalţi sunt descrise 
într-o manieră literară, cu detalii cât mai interesante şi plastic prezentate. 

4. Biografia narativă avansează şi mai mult în direcţia literar-artistică, 
documentele şi baza factuală utilizate fiind transformate în scene şi 
conversații. Biografia narativă este, simultan, factuală şi imaginată. 

5. Biografia ficțională acordă o importanţă minimă surselor concret-factuale 
de la care a pornit, ea fiind aproape un roman istoric. Dar, desigur, nici 
personajul, nici imaginile nu sunt fictive. Romanele biografice ale lui 
Irving Stone pot fi încadrate aici. J. Smith face în studiul citat mai sus 
(1994) largi referiri la raportul dintre autobiografia lui Ch. Darwin, 
biografia Norei Barlow - care a analizat textul autobiografic al savantului 
englez - şi romanul lui Irving Stone despre Ch. Darwin, intitulat Originea. 
Comentariile lui J. Smith, ca profesor ce predă metoda biografiei, sunt 
instructive şi din motivul că inserează programatic şi strategic-retoric 
multe date autobiografice referitoare la felul în care el însuşi scrie biografia 
Norei Barlow. 

Din cele expuse până acum reiese deja că metoda biografică comportă şi 
unele dificultăți şi dezavantaje, mai pregnante fiind: 

e În forma în care biografiile apar comunităţii ştiinţifice (si marelui public) 

ele sunt afectate de intervenția autorilor lor, atât la nivel de selectare a 

documentelor şi a combinării lor, cât şi la cel interpretativ. Faptul apare 

evident în cazul biografiilor complexe, ale personalităţilor, dar e nevoie să fim 
conştienţi că fenomenul este prezent şi în „obiectivele” biografii şi cazuri ale 
unor personaje obişnuite din textele psihologice, etnografice şi sociologice. 

Aş contrapuncta observaţia de mai sus cu aceea că nu trebuie să cădem în 

relativism metodologic nici de această dată. Un caz real descris minuţios şi 

onest este, totuşi, altceva decât ficţiune sau interpretare arbitrară, lăsând 
cititorului libertatea de a judeca raportul dintre fapte şi interpretarea lor de 
către cercetător (biograf). 


e Asumptia cá în documentele personale emise de ei sau în relatările provocate 
(autobiografii, istoria sau povestea vieţii) indivizii reflectă aspecte obiective 
ale derulării vieţii sociale şi ale legăturii dintre traiectoria lor de viaţă şi 
contextul social-istoric, nu este fondată. Ceea ce surprindem noi din relatările 
scrise sau verbale ale subiecţilor sunt (eventual) reprezentările acestora despre 
propria persoană, lumea socială înconjurătoare etc. (Mă detaşez şi aici de 
calitativismul exacerbat în relativism, spunând că aceste reprezentări pot fi 
corecte sau nu.) 

e Însă, discursurile despre propria viaţă — autobiografii în sens larg - nu pot 
fi luate ca atare, ca total adevărate nici în calitatea lor de relatări despre 
reprezentările şi trăirile proprii. Aceasta din mai multe motive: subiectul 
minte deliberat; deformează realitatea (inclusiv cea subiectivă) sub efectul 
dezirabilitatii sociale; cercetări mai noi confirmă faptul că subiecţii au 
tendinţa - cel putin în cultura euro-americaná - de a-şi percepe şi evalua 
trecutul mult mai coerent decât a fost în realitate. 


e Caracterul distorsionant al comportamentelor, perceptiilor si trăirilor su- 
biective este mai accentuat în documentele despre care autorul lor ştie că pot 
deveni publice. Nici cele intime, despre care există convingerea (celui ce le-a 
scris) că nimeni nu le va citi, sau doar persoane de mare empatie, nu sunt însă 
ferite de efectele distorsionante ale mecanismelor de apărare a eului. Revederea 
trecutului personal şi formularea lui implică un permanent dialog si negociere 
cu „celălalt” imaginar şi cu eul propriu. 
e Pentru cercetător, o problemă o constituie şi accesul la documentele perso- 
nale. Şi cu cât acestea au un caracter mai intim, cu atât sunt mai greu de găsit 
şi, probabil, mai costisitoare financiar. 

În legătură cu documentele scrise se ridică nu numai problema autenticității 
lor psihologice — cát de nedistorsionant relatează persoana în cauză - ci şi a 
celei formale, adică dacă el este autorul veridic al lor. 


e Mă raliez punctului de vedere conform căruia fără conectarea biografiilor 
cu date statistice, cantitative, cel puţin din punct de vedere socio-antropologic, 
valoarea lor epistemică este discutabilă. Mai mult, acurateţea celor relatate 
poate fi evaluată prin compararea mai multor (auto)biografii şi calcularea 
unor indicatori de consens sau disens. Altfel spus, se recomandă cuplarea pe 
axa temporalitatii a fenomenelor sociale, a calitativului (biografii şi cazuri 
personale) cu cantitativul - metodă consacrată, mai ales prin J. Coleman 
(1981) ca analiză longitudinală a datelor. 


e Ultima remarcă se referă la un aspect mai puţin substanţial, dar important 
şi el în discuţiile metodologice : metoda biografică nu este o metodă propriu-zisă 
de culegere sau prelucrare a datelor, ca şi apropiatul ei conceptual, studiul de 
caz, ea reunind metoda interviului nestructurat şi a analizei documentelor. 

2.5 Studiul de caz 


Studiul de caz este prin excelentá o metodá calitativá. Metodá in intelesul mai 
larg al cuvântului, fiindcă nu este o modalitate efectivă de culegere a materia- 
lului empiric, asa cum se întâmplă cu observaţia, interviul etc. 

El se instituie într-o procedură de integrare a respectivelor modalităţi, prin 
abordarea unei entităţi sociale, de la indivizi până la comunităţi sau organizaţii, 
cu scopul de a ajunge la o imagine cât mai completă (holistică) posibil despre 
acea entitate. Reiese că metoda biografică (vezi secvenţa anterioară) constituie 
o specie a studiului de caz, un „caz” particular, să spunem aşa, al acestuia. 
Este aşa pentru că prin studiul de caz nu se abordează numai persoane, şi, mai 
ales, nu se studiază realitatea (psiho)socială numai din perspectiva acestor 
persoane, prin prisma biografiei lor, ci se cercetează un fragment de realitate 
din exterior, utilizând şi metoda observaţiei. 

Nu atât de frecvent şi intrinsec utilizat ca observaţia şi convorbirile, „studiul 
de caz” funcţionează şi la nivelul cunoaşterii comune, într-o formulă, desigur, 
neelaborată, ci cu totul difuză şi spontană. Oamenii învaţă din cazurile (şi 
necazurile) altora. În discuţiile cotidiene se întâlnesc expresii cu trimitere la 
aceasta: „Nu te lua după cazul lui...", „Multe cazuri de felul ăsta am mai 
văzut” etc. Nu întâmplător, mulţi analişti şi interpreţi ai vieţii sociale afirmă 
că esenţa strategiei cunoaşterii şi evaluării umane este comparatia, ceea ce, 
după cum vom vedea, reprezintă principiul fundamental şi în abordarea 
ştiinţifică a problematicii cazurilor. 

Pe un plan mai avansat de sistematicitate în studierea cazurilor se află 
cazurile profesionale, pe domenii : instrumentarea cazurilor în juridic, cazurile 
de asistenţă socială şi medicală şi din mai multe sectoare de viaţă şi activitate 
umană. Aici preocuparea spre cunoaştere este maximă, dar din perspectiva 
subordonării unui scop practic, aplicativ, in general acesta fiind ,solutio- 
narea cazului”. 

Când examinarea unui caz ia forma riguroasă de descriere, explicaţie şi 
interpretare a lui globală, şi, de regulă, a comparatiei explicite cu alte cazuri, 
ne situăm pe planul cunoaşterii ştiinţifice. Bineînţeles că frontierele dintre 
cele trei genuri de raportare cognitivă la cazuri, şi cu deosebire dintre ultimele 
două nu sunt rigide. Cazurile din practica juridică, medicală, economică, servesc 
ca bază empirică pentru elaborarea sau ilustrarea unor teorii, iar multe din 
studiile de caz elaborate de experţi socioumani au ca scop expres unul aplicativ. 

Departajarea calitativ - cantitativ în studiul de caz este mai greu de operat. 
Putem vorbi mai degrabă de studii de caz cu tentă pozitivist-cantitativistă, în 
care există un set de ipoteze şi categorii (semi)structurate. Voi oferi un exemplu 

(apud Radu, 1994), nu întâmplător inserat într-un manual de psihologie socială, 
disciplină cu mult mai centrată pe cantitativ decât celelalte discipline de 
factură socioumană. (Cercetările experimentale pe cazuri sunt proprii psiho- 
logiei şi fiziologiei şi despre ele va fi vorba, pe scurt, într-un paragraf ulterior.) 

J. Janis (1977) a descris efectul de groupthink (gândire de grup) pe baza 
studierii retrospective, prin apelul la documentele publicate, la stenogramele 
audierilor şi dezbaterilor din congresul american, la interviuri şi alte surse, a 
unor ,cazuri", episoade din istoria contemporană a SUA. Dintre acestea, 
cităm : dezastrul de la Pearl Harbour, planul Marshall, participarea la războiul 
din Coreea, criza rachetelor sovietice instalate în Cuba. S-au pus în paralel 
decizii finalizate pozitiv (planul Marshall, de pildă) şi decizii cu efecte 
negative (participarea la războiul din Coreea sau Vietnam). Analiza lui Janis 
arată că toate deciziile soldate negativ sunt marcate de fenomenul groupthink, 
caracterizat printr-o secvenţă tipică a faptelor, secvenţă rezumabilá în trei 
categorii de factori, situaţi astfel după temporalitatea lor : 


a. Antecedente, dintre care semnificative apar : coeziunea ridicată a grupului 
de decizie, un lider autoritar, presiunea timpului şi a importanţei deciziei ; 

b. Procesualitatea şi simptomele ei: rationalizári colective, autocenzurarea 
opiniilor neconsensuale, presiuni directe asupra dizidentilor ; 

c. Consecințe: căutarea precară de informaţii şi procesarea lor distorsionată, 
inventarul incomplet al alternativelor şi neevaluarea lor corectă. 


J. Janis a identificat în procesul de luare a deciziilor un pattern colectiv de 
evitare defensivă, de apărare a eului. Alte cercetări întreprinse pe cazuri 
asemănătoare de către alţi autori au regăsit o schemă de desfăşurare a 
groupthink-ului surprinzător de asemănătoare celei descoperite de Janis, deşi 
studii mai recente de metaanaliză (Aldag şi Fuller, 1993), comparând mai 
multe rezultate şi condiţii socioculturale ale producerii lor, califică procesul 
de groupthink ca unul particular, ce nu decurge cu necesitate din factorii 
explicativi propusi de J. Janis. 

I. Radu (19943), expunând exemplul de mai sus şi urmându-l pe R. Yin 
(1989), face in prealabil urmátorul comentariu pentru ce inseamná un studiu 
de caz: ,De regulá, studiul de caz porneste - ca orice investigatie - de la un 
cadru teoretic, care este esential in culegerea de date. Fárá o ipotezá sau idee 
directoare, recolta de informatie este minorá. Urmeazá selectarea cazurilor si 
precizarea unităţilor de analiză (individ, situaţie etc.) o dată cu schitarea 
protocolului de colectare a datelor. În continuare, se trece la studiul fiecărui 
caz în parte prin interviu, observaţie, test... în final, se extrag datele relevante 
în lumina ideii de start, se modifică teoria iniţială şi se dezvoltă toate impli- 
catiile. Validitatea pe care o oferă studiul de caz este parţială...” (p. 343). 

„Cazul” efectului de groupthink descris de J. Janis, alături de citatul 
de mai sus, ilustrează bine, după părerea mea, faptul că studiul de caz poate 
fi şi el conceput într-o manieră cvasi-cantitativistá, anulând încă o dată 
disjunctia cantitativ-calitativ. 

Se intálneste si o tratare din plin cantitativistá a studiului de caz, sub forma 
design-ului experimental cu un singur subiect (single-case research), utilizat 
mai cu seamă în psihologie (si fiziologie). Studii mai vechi ale lui Freud, 
H. Ebbinghauss, R. Fisher, Pavlov şi mai târziu ale lui Piaget şi Luria s-au 
bazat pe observaţii minutioase în condiţii experimentale sau cvasi-experi- 
mentale. Metoda a devenit însă consacrată prin B.F. Skinner, care prin cercetările 
sale din anii '30 insistă asupra importanţei analizei experimentale a comporta- 
mentului. Extinzándu-se de la problema conditionárii la procese psihice „de 
interior” (cognitie, motivaţie etc.), studierea intensă a unui singur subiect nu 
mai este privită ca mai puţin ştiinţifică faţă de investigarea experimentală 
bazată pe esantioane şi inferente statistice. Dimpotrivă, se consideră cá in 
comparaţie cu designul fundat pe agregarea rezultatelor obţinute de la mai 
mulţi subiecţi expuşi pe o perioadă de timp scurtă la aceeaşi variabilă indepen- 
dentă (cercetările clasice pe esantioane), experimentarea de lungă durată pe 
un singur subiect are unele avantaje: ea reduce eroarea datorată insuficientei 
controlului diferenţelor individuale, prezentă în strategiile eşantionale ; fiind 
un Singur subiect, se pot controla mai riguros variabilele implicate. 

Replicabilitatea (şi de aici generalizabilitatea) în experimentele pe cazuri 
singulare se asigură fie la nivel intrasubiect (compararea în timp a performan- 
telor aceluiaşi individ prin prezenţa sau absenţa variabilelor independente), 
fie intersubiecfi. Aceasta din urmă presupune includerea în cercetare a mai 
multor subiecţi, fiecare subiect fiind supus, separat, aceluiaşi experiment. În 
contrast cu designul grupal, datele sunt prezentate independent pentru fiecare 
subiect, şi nu sub forma unor medii ale mai multor subiecţi. Este vorba deci 
de o confruntare intercazuri a rezultatelor aceluiaşi experiment. E adevărat că 
în dezvoltările ulterioare, cercetările de tipul „caz singur” cunosc variante 
prin care se combină cu strategiile eşantionale. Astfel, K. Ericsson şi P. Polson 
(apud Ray, 1993) au studiat în condiţii de strâns control al variabilelor, 
procesele şi comportamentele de memorare - de înaltă performanţă - ale unui 
chelner cu îndelungată experienţă şi le-au comparat cu rezultatele agregate ale 
unui grup format din chelneri începători. 

După cum va reieşi din pasajele ce urmează, strategia calitativistă a 
studiului de caz are şi ea ca principiu compararea sistematică intercazuri. 
Comparatia nu se realizează însă pe date experimentale, nu comportă 
standardizarea (şi precizia), dar este mai complexă şi sensibilă (cu multiple 

criterii) şi se referă mai direct la cazuri in contexte naturale. Ceea ce nu 
exclude posibilitatea de a generaliza, de a atinge nomoteticul. Deosebirea 
fundamentalá este cá in viziunea calitativistá, prealabilul teoretic este minim, 
iar eventualul model teoretic de descriere si explicatie se obtine prin inductie 
comparativá. E pertinentá, sub acest aspect, clasificarea studiilor de caz in 
trei mari categorii (Stake, 1994) : intrinseci, instrumentale si colective. 

Prin studiul de caz intrinsec se urmáreste investigarea cát mai minutioasá 
a unui caz particular ca interes in sine, fárá scopul de a desprinde trásáturi 
generale sau de a „testa” o ipoteză ori o idee. Studiile monografice constituie 
un exemplu de acest gen. Má poate interesa, bunáoará, sá fac un portret cát 
mai fidel al unei localităţi rurale, descrisă din cât mai multe puncte de vedere. 
Desigur cá, orice studiu de acest gen (intrinsec) nu poate omite o cát de 
sumará incadrare intr-un context exterior cát mai larg (zoná geografico- 
-economicá, regim politic, familie - când e vorba de un copil etc.). De 
asemenea, in descrierea si explicarea acelui caz se opereazá implicit cu idei 
teoretice. Nota diferentiatoare este insá datá de faptul cá investigarea nu se 
pune in slujba unei teorii initiale. 

Ín studiul de caz instrumental, un caz particular este cercetat, la fel, foarte 
detaliat, dar cu scopul de a lămuri o problemă (sau teorie) mai generală. 
Alegerea cazului se face in lumina respectivului interes si nu pentru a-l studia 
în sine. Cazul este un , instrument" al unei strategii de cunoaştere mai largi de 
la care se asteaptá ráspunsuri consistente in legáturá cu anumite chestiuni. 

Dacá, spre pildá, vrem sá ráspundem la intrebarea cum se constituie 
asociatiile de productie agricolá de la noi in perioada actualá, n-ar trebui sá ne 
mulţumim cu o simplă anchetă pe această temă. Studii de cazuri intensive 
(prin observaţie, interviuri de adâncime, identificarea reţelelor de comunicare 
şi alte elemente) ar avea şansa să descopere mecanismele mai de detaliu, dar 
decisive ale respectivului fenomen. În aceste situaţii deci se mizează pe 
caracterul tipic, reprezentativ al cazului. S-ar putea crede că suntem astfel în 
paradigma cantitativistă. Nu se porneşte însă nici în cazul instrumentalist cu 
ipoteze specifice şi cu grilă de categorii. 

Studiul de cazuri multiple (colective) îşi pune cu şi mai mare acuitate ideea 
generalizării, a notelor şi mecanismelor comune. Nu e totuşi, în joc, ideea de 
a eşantiona cazuri dintr-o populaţie (în sens statistic) mai mult sau mai puţin 
omogenă, pe care să se studieze anumite caracteristici, ci de a cerceta intensiv 
mai multe cazuri, ce pot fi similare sau contrastante, variate sau redundante, 
şi de a vedea pe urmă dacă au sau nu anumite trăsături comune, şi în ce confi- 
guratie. Cazurile sunt alese nu atât pe baza unor criterii specifice de ordin 
teoretico-metodologic (concepte, ipoteze, eşantionare), ci a ideii că studierea 
mai multor cazuri face mai multă lumină în înţelegerea unui fenomen social. 

Faptul cá alegerea dinainte a cazurilor nu este determinatá de considerente 
teoretice bine definite nu înseamnă cá pe parcursul investigaţiei efective nu se 
introduc asemenea considerente. Ín elaborarea teoriei intemeiate (grounded 
theory), se recurge la esantionarea teoreticá. Sunt insá si modele de cercetári 
calitative in care se incearcá o combinare a alegerii de cazuri in functie de 
criterii dinainte stabilite, cu exploatarea intensivá a caracteristicilor fiecárui 
caz in parte, combinare fructificatá interpretativ in raportul final de cercetare. 
R. Burgess si colaboratorii (1994) au intreprins o cercetare cu privire la 
modalitátile de evaluare a cunostintelor si deprinderilor la elevii din scolile 
secundare din Anglia, selectánd patru scoli, unde s-a studiat, sub multiple 
aspecte si perspective (elevi, párinti, profesori), problema respectivá. Fárá sá 
fie probablistic reprezentative după anumite caracteristici, cele patru şcoli au 
fost selecţionate astfel încât să se poată face comparatia rural - urban; 
localitate mică - localitate mare ; compoziţia etnică. Vrând să pună în termeni 
retorici tensiunea dintre prealabil şi emergent, uniform şi divers, interes 
tematic comun şi interes particular, autorii formulează că demersul lor 
reprezintă „patru studii în unul şi unul în patru studii” (Four studies from one 
or one study from four — este intitulat articolul). 

Cu toate cá nu poate fi consideratá ca studiu de caz cu scop stiintific, 
metoda studiului de caz este utilizatá cu succes in procesul educativ, atát in cel 
clasic, cát mai ales in formele de perfectionare continuá, cu secvente de 
cursuri si seminarii intensive. Ca procedeu pedagogic, studiul de caz s-a 
consacrat la Universitatea din Harvard, prin Law School si School of Business, 
fiind astázi din ce in ce mai mult practicat in intreaga lume, datoritá virtutilor 
sale de a exersa in analiza unui caz concret (real sau ipotetic) si de a gási 
solutii la problemele ridicate. Activitatea managerialá, cea de judecátor, 
procuror si avocat, cu deosebire, implicá prin ele insele o continuá rezolvare 
de cazuri. Prin invátarea pe cazuri se are in vedere, pe de o parte, cá viitorul 
specialist se va confrunta permanent cu rezolvarea de cazuri si, prin urmare, 
ceea ce s-a însuşit în şcoală poate fi aplicat in practică, iar, pe de altă parte, 
de a dezvolta creativitatea, fiindcă fiecare caz în parte are coeficientul lui de 
impredictibilitate. Între raportul tipic (reprezentativ)-unic din abordarea 
practico-decizională a cazurilor şi cea de cercetare se pot stabili multe puncte 
comune, cercetarea presupunând şi ea o serie de aspecte pragmatice legate de 
timp, bani, relaţia cu subiecţii şi cu unele instituţii implicate, iar strategia 
investigationalá angajează din plin creativitatea, în a găsi cele mai eficiente 
soluţii metodologice. De altfel, R. Mucchielli, in cea de-a şaptea ediţie a 
lucrării Metoda cazului (1987), arată că metoda are semnificaţie majoră in: 

- Formarea profesională propriu-zisă, a achiziţionării de cunoştinţe si 

deprinderi de specialitate ; 

- Formarea socialá in sens larg, a cooperárii, comunicárii si a disponi- 

discuti in maniera constructivă) ; 

- Formarea personală, creşterea potenţialului intelectual, a abilităţilor 

de reflecţie şi evaluare asupra problemelor ce se ivesc pe parcursul deru- 

lării vieţii. 

Fortánd probabil puţin terminologia si inseránd în contextul de faţă o temă 
pe care alţi autori o tratează ca un capitol de sine stătător, şi anume experienţa 
personală a cercetătorului, voi spune că se poate vorbi şi despre auto-caz. 
Acesta incumbă o ascuţită autoreflectie cu privire la dimensiunile muncii de 
cercetare, a impactului ei personal şi social. J. Clandinin şi M. Conelly (1994), 
ambitionándu-se în limbajul textualist, afirmă că autoanaliza (critică) trebuie 
să privească atât textul muncii de teren - cum s-a făcut acceptat de subiecti, 
ce dificultăţi de organizare a întâmpinat, ce surse concrete de culegere a 
datelor a folosit (interviuri, scrisori, relatări de viaţă), cum le-a combinat 
ş.a.m.d., cât şi construcţia textului propriu-zis, rezultatul final al cercetării. 
Aici, alături de ce raport e bine să fie între datele statistice (şi statice) şi 
naraţiune, între descrierea nudă a faptelor şi interpretarea lor, o importanţă 
majoră revine şi gradului de prezenţă a vocii autorului, amprenta personalităţii 
sale, semnătura — cum o numeşte C. Geertz (1988). Antropologul american 
insistă că o semnătură prea apăsată obturează datele factuale şi alte puncte de 
vedere teoretice sau interpretative, iar una subţire sau total diluată în text lasă 
să vorbească prea mult faptele (vocile subiecţilor) şi/sau alţi autori. 

Aş menţiona că, în afara situaţiilor de plagiat grosier, care nu pot fi 
considerate texte, ci eventual pretexte pentru acreditare profesională, grija de 
a elabora un text total impersonal nu este pe deplin justificată şi are o uşoară 
notă de ipocrizie, fiindcă oricum selectarea faptelor şi a cazurilor expuse, 
compararea şi mixtarea punctelor de vedere teoretice este o alegere individuală, 
textul final reprezentând o construcţie personală. Dar exagerarea în cealaltă 
parte, prezenţa lui „eu cred”, „eu consider” etc. la tot pasul este, aşa cum 
mulţi au remarcat, un abuz de subiectivitate şi narcisism. De altfel, chestiunea 
„semnăturii” lui Geertz are semnificaţie veritabilă cu privire la textele ce 
privesc studiile de tip etnografic. 

Oricum, aplecarea cercetătorului pe sine însuşi ca un caz şi raportarea la 
experienţa confratilor săi sunt benefice, iar asemenea relatări de autoreflectii 
ne dau indicaţii în legătură cu ce e comun şi ce e specific în confruntarea 
ştiinţifică cu socioumanul, degajându-se posibile cazuri tipice, dacă nu generale, 
cel puţin pe categorii de investigaţie. Experienţa personală ca auto-caz nu 
trebuie confundată cu pura introspectie, meditaţia asupra ei desfăşurându-se 

atât pe coordonata interior - (trăirile şi frământările interne) - exterior (ce s-a 
întâmplat în relaţiile cu ceilalţi şi cu mediul înconjurător), cât şi pe cea 
trecut - prezent şi proiectele de viitor (Clandinin şi Conelly, 1994). 

Dar, apropo de tipic, ce se poate spune despre etapele unui studiu de caz? 
La începutul acestui subcapitol am văzut că studiul de caz cu tentă cantitativistă 
pretinde un material teoretico-metodologic relativ structurat. În viziunea 
calitativistă, indicatia cea mai prețioasă ce poate fi dată unuia ce se lansează 
în cercetarea unui caz este „du-te pe teren, începe lucrul şi vei vedea”. Nu s-a 
desprins un algoritm anume, dar anumite principii generale, „responsabilităţi 
conceptuale” - cum le numeşte Stake (1994) trebuie luate in considerare. Ele 
sunt valabile, în mare - mai puţin primul ce va fi expus - pentru cercetarea de 
teren în general. 


e Selecția şi delimitarea cazului (cazurilor). Atunci când se studiază cazul 
intrinsec, problema alegerii nu se pune, întrucât cercetarea este solicitată de 
un beneficiar sau, oricum, ne interesează exact acel caz. Studiul de caz 
instrumental sau colectiv (cazuri multiple) pretinde o cumpănire foarte atentă 
a avantajelor şi dezavantajelor teoretice şi practice ale abordării unor cazuri şi 
nu ale altora. 


Considerentele teoretice se referă, prioritar, la cât de reprezentativ poate fi 
cazul respectiv pentru tema studiată. De exemplu, dacă dorim să înţelegem 
comportamentul indivizilor ce iau ostateci, e raţional să presupunem că 
printr-un studiu de caz vom afla mai mult decât doar printr-o anchetă socio- 
logică. Ce cazuri vom selecta e o problemă de eşantionare teoretică, de fler şi 
intuiţie până la urmă, dar ţine şi de bagajul nostru de cunoştinţe criminologice, 
şi de cele privitoare la rezolvarea de conflicte şi relaţii interumane. E nevoie 
de un considerabil efort de a clarifica conceptual diferite dimensiuni ale 
fenomenului de cercetat. Cazul selectat trebuie să corespundă cât mai bine 
obiectivului teoretic. Însă nici considerentele de ordin practic — accesul la caz, 
personalul calificat de care dispune, costul cercetării - nu sunt de neglijat. 


e Selectarea (esantionarea) în interiorul cazului ales priveşte faptul că, inevi- 
tabil, dintr-un caz ales spre studiu, ne oprim asupra unor persoane, locuri, 
evenimente pe care le observăm intensiv. Chiar atunci când este vorba de un 
singur individ, intervine eşantionarea în actele lui de comportament, fiindcă 
nu-l putem observa zi şi noapte. Din nou nu funcţionează selecţia probabilistică 
şi recurgem la evaluarea relevantei teoretice a unităţilor concrete supuse 
investigaţiei profunde. 


e Principiul focalizării pe caz cu metode şi din perspective diferite - ale 
triangulatiei — este esenţial şi posibil de aplicat în studiul de caz. Mai putin 

cel al interobservatorilor, al studierii unui caz de cátre mai multi specialisti, 
din motive de cost al cercetárii. Metoda expertilor poate fi insá utilizatá in 
comentarea si interpretarea cazului (vezi si 4.2). 


e În interpretarea cazului, cercetătorul are datoria de a face comparații cu 
alte cazuri asemánátoare concrete si, bineinteles, cánd studiul este multi- 
cazuistic, sá examineze cazurile comparativ. Dar el trebuie sá aibá in vedere 
că şi cititorul va întreprinde, probabil, această comparaţie. De aceea, 
descrierea cazului e bine să fie detaşată de interpretările propuse. Aici e 
momentul să subliniem că şi studiile de cazuri intrinsece se pretează la 
comparaţie şi la generalizări. 

e Despre elaborarea fextului final, a relaţiei dintre vocea subiecţilor şi a 
faptelor şi vocea autorului - o adevărată obsesie a multor calitativişti - am mai 
discutat în alte paragrafe ale cărţii de faţă, inclusiv în pasajele de mai sus cu 
privire la auto-caz. Voi adăuga aici doar că forma textului comportă, dincolo 
de simpatiile sau idiosincraziile autorului, şi criteriul adaptării la destinatar : 
comunitate ştiinţifică, beneficiar utilitarist sau marele public. 


Capitolul 3 
METODE DE INTERSECTIE 


3.1 Analiza retelelor sociale 
3.1.1 Caracterizare generalà 


Includem analiza retelelor sociale sau analiza de retea, dupá cum s-a consacrat 
expresia, în clasa pe care am denumit-o „de intersecţie” pentru cá, deşi se 
pretează la formalizări şi cuantificări, acestea nu sunt de maniera celor care 
agreghează statistic entităţi, ci reprezintă un gen de cuantificare structurală 
care dă seama de relaţiile dintre diferite unităţi sociale, care identifică regu- 
laritati de pattern-uri de interacţiune şi caracteristici ale structurilor sociale ; 
analiza de reţea este deci o modalitate operaţională de conciliere a perspectivei 
macrosocialului (structuri) cu cea a microsocialului (elemente ale structurilor), 
care constituie în prezent şi o preocupare importantă a calitativiştilor. După 
cum vom vedea, analiza de reţea, ca metodă cantitativă, permite sau chiar 
reclamă, într-o viziune mai largă, complementarea ei cu demersuri calitative. 
Vom acorda o tratare mai extinsă metodei din motivul că, după ştiinţa noastră, 
ea n-a mai fost prezentată în literatura de specialitate din ţara noastră decât 
parţial, în variantele ei de sociometrie sau reţele de comunicare (vezi, de 
exemplu, Radu, 1994c). 

Se mai cuvine făcută precizarea că analiza de reţea nu constituie o metodă 
de culegere a datelor, ci analiza unui material empiric cules prin chestionar, 
interviu, observaţie sau documente. Analiza de reţea nu este însă o simplă 
tehnică de prelucrare, nu se reduce la aspectul pur cantitativ, ci angajează o 
concepţie cu privire la relaţia structură-individ şi a rolului structurilor în viaţa 
socială. Această concepţie are ca fundament următoarele propoziţii mai 
importante : orice actor acţionează şi participă într-un sistem social, implicând 
şi alţi actori, aceştia reprezentând elemente semnificative de influenţă în 
deciziile şi acţiunile sale; natura relaţiilor unui actor cu ceilalţi actori din 
sistem îi modelează percepțiile, atitudinile, credinţele şi comportamentul ; 
este importantă desluşirea nivelurilor sociale ale structurii sociale, a poziţiilor 

care se conturează şi a raporturilor între aceste poziţii. Acestea cuprind si 
dezvăluie fenomene sociale care apar la nivelul structurii şi sunt inexistente la 
nivel individual (egocentric); diferitele substructuri afectează semnificativ 
structurile şi/sau suprastructurile din care fac parte ; structurile sociale, la rândul 
lor, sunt influențate de factori de mediu biologic şi fizic (topografia aşezărilor, 
climă, vârstă etc.), dar bineînţeles şi de cei economici şi politico-ideologici. 

În cadrul conceptual al analizelor reţelelor, structura este înţeleasă ca 
regularitati in configuratiile de relaţii stabilite între diferitele elemente ale 
unui sistem social. Analiza de reţea înlesneşte elucidarea structurilor sociale 
şi înţelegerea poziţiei elementelor în interiorul structurii, şi, în consecinţă, a 
perceptiilor, atitudinilor, comportamentului unităţilor individuale si a siste- 
mului ca întreg. 

Caracteristicile generale ale rețelelor sociale, precum şi conceptele cu 
care operează analiza de reţea pot fi grupate în două (Boissevain, 1989) : cele 
ce se referă la interacțiune şi cele ce ţin de structură. În ce priveşte interac- 
tiunile dintre unităţile reţelei, avem: 


1. Multiplicitatea actorului, respectiv a reţelei, care se referă la proporţia în 
care există mai multe tipuri de relaţii între aceiaşi actori (multiplex), 
respectiv între toţi membrii reţelei. Nu ne referim deci la frecvenţa contac- 
telor într-o relaţie, ci la faptul că aceleaşi persoane pot stabili mai multe 
tipuri de relaţii: de afectivitate, de schimb de bunuri, de rudenie etc. 

2. Conţinutul relational : relaţii de tranzacţie şi negociere, comunicationale, 
de proximitate, instrumentale, afectiv-emotionale sau sentimentale, relaţii 
de putere (un caz al acestora fiind relaţiile de înrudire şi descendență). 

3. Forma relationald, care se referă la sensul relaţiei dintre doi actori, precum 
şi la intensitatea (tăria) legăturii dintre aceştia. Multe relaţii sunt inegale ; 
asimetria în relaţiile tranzactionale dintre actori constituie un indicator al 
diferenţelor de statut şi putere dintre ei, la nivel formal sau informal. 
Într-o diadă maritală, de pildă, în care unul dintre parteneri dă mai mult 
celuilalt şi primeşte mai puţin, sunt în joc mai mulţi factori explicativi ; 
cert este că la scară statistică, în societăţile moderne deschise, alături de 
statutul economic-social al celor doi, un rol important îl are valoarea 
(puterea) pe piaţa erotică şi maritală. Prietenia autentică este un exemplu 
elocvent de schimb echitabil de afectivitate şi preţuire ; ea are ca suport 
simetria în valorizarea reciprocă. 


Intensitatea relaţiei poate fi operationalizatá prin frecvenţa cu care apare o 
interacţiune, precum şi durata acesteia, reprezentând indicatori importanţi ai 
naturii şi calităţii relaţiei. (Evident, interpretarea acestora nu se va face în 
mod mecanic.) 

Criteriile mai relevante ce tin de structura retelelor sunt: 


1. Dimensiunea reţelei, înţeleasă ca totalitate a relaţiilor atât directe, cât şi 
indirecte (mediate şi intermediare) dintre unităţile sociale. Un exemplu 
tipic de acest gen din viaţa socială îl constituie fenomenul „prietenii 
prietenilor”, care a făcut obiectul mai multor studii de psihosociologie şi 
antropologie. 

2. Densitatea reţelei este dată de gradul în care membrii unei reţele se află în 
relaţii directe unul cu celălalt. Densitatea reţelei poate reprezenta un 
indicator al intensității comunicării sociale şi al gradului de presiune din 
partea reţelei (din partea celorlalţi) asupra indivizilor ce fac parte din ea. 

3. Centralitatea este un index care arată gradul de accesibilitate a unui 
membru din reţea, în raport cu ceilalţi. Poziţia acestuia poate fi mai 
centrală sau mai marginală. 

4. Existența clicilor în configuraţia reţelei, adică a unor substructuri de 
coeziune extrem de ridicată care se evidenţiază în plasa de relaţii a reţelei. 


În cele ce urmează vom dezvolta şi detalia cele expuse succint până aici, 
începând printr-o trecere în revistă a evoluţiei preocupărilor de analiză a 
reţelelor sociale. J. Scott (1994) identifică trei resurse intelectuale principale 
de dezvoltare a analizei de reţea: sociometria, cercetările anilor 1930-1940 
de la Harvard, centrate pe configuratiile de relaţii interpersonale şi formarea 
»clicilor”, şi cercetările din cadrul Departamentului de Antropologie de la 
Universitatea din Manchester. Vom prezenta pe scurt aceste rezultate, pe de-o 
parte pentru a urmări fluxul ideilor care au determinat constituirea analizei de 
reţea ca metodă fundamentală a analizei structurale, pe de altă parte pentru 
înlesnirea introducerii fireşti a conceptelor, elementelor şi metodelor sale. 


1. Sociometria. Are ca inspiraţie tradiţia gestalt-istá din psihologie, care 
accentuează structurarea gândirii si perceptillor după modele (patterns) 
organizate, înţelese ca „întregi” sau sisteme ale căror proprietăţi sunt diferite 
de cele ale părţilor lor, şi care determină natura părţilor: obiectele sunt 
percepute într-un fel anume, datorită schemelor mentale sau conceptuale cu 
care operăm. În cadrul psihologiei sociale, în aceeaşi linie tradiţională de 
cercetare, s-a afirmat influenţa organizării grupale şi a mediului organizational 
asupra perceptiilor individuale. O contribuţie fundamentală aduce K. Lewin 
prin teoria sa asupra câmpului (Lewin, 1951). 

J. Moreno (1934) a încercat să investigheze felul în care dispoziţia psiholo- 
gică a indivizilor este influenţată de trăsăturile structurale ale ,,configuratiilor 
sociale” din care aceştia fac parte, de tipare de alegeri sau respingeri interper- 
sonale, relaţii de prietenie etc., si care susţin şi reproduc ,agregati sociali” la 

nivel macro (e.g. economiile nationale). Concentrándu-se asupra importantei 
alegerilor preferentiale în geneza şi funcţionarea socialului şi acordând sponta- 
neitátii un rol decisiv, el a încercat să obţină o măsurare a socialului, introducând, 
printre altele, sociograma, ca mod de a reprezenta proprietăţile formale ale 
configuratiilor sociale : o diagramă analitică prin care indivizii sunt reprezentaţi 
prin puncte, iar relaţiile sociale initiate de ei şi către ei — prin linii orientate, 
desemnând atracţia sau respingerea. Sociograma permite identificarea liderilor 
(prin conceptul de „stea” — recipientul unor numeroase alegeri), a persoanelor 
marginale sau izolate, a căilor de comunicare şi fluxului informaţiilor. 

Colaborarea dintre un psiholog - D. Cartwright - si un matematician - 
F. Harary - a declanşat un progres în sensul introducerii grafurilor în analiza 
comportamentului in grup, respectiv a realizat trecerea de la conceptul de 
echilibru cognitiv în minţile individuale la cel de echilibru interpersonal în 
grup (Scott, 1994, p. 12). Construcţia unor grafuri orientate şi valorizate 
permite analiza structurii grupului şi depăşeşte perspectiva individuală 
(atomistă). Pentru Cartwright şi Harary (apud Scott, 1994), structurile sociale 
complexe sunt constituite din structuri simple, şi, în particular, din triade 
(decupaje conceptuale de subgrupuri de trei elemente de analiză, împreună cu 
legăturile stabilite între acestea) suprapuse. 

Primele studii care au utilizat modelul analizei pentru sisteme sociale mari 
s-au datorat unor cercetători din câmpul analizei generale a sistemelor şi a 
ciberneticii. Temele de studiu se refereau la răspândirea bolilor prin lanţuri de 
contacte, urmărind să construiască modele epidemiologice, sau la felul în care 
se răspândesc inovațiile. 


2. Cercetările de la Harvard. Dezvoltate in anii 1930-1940, cercetările 
iniţiate de sociologii şi psihologii de la Harvard au căutat să desluşească 
structura reţelelor prin identificarea principalelor lor componente, denumite 
clici, cercuri sociale, c/usters sau blocuri, investigând relaţiile informale din 
cadrul unor sisteme macro şi grupurile coezive determinate de acestea. 
Clasic este studiul lui E. Mayo (1933) realizat la Uzinele electrice 
Hawthorne din Chicago. Iniţial, cercetarea urmărea să descopere în ce fel 
alterarea condiţiilor fizice de muncă (căldură, lumină, pauze etc.) afectează 
productivitatea. Faptul că aceasta a crescut, indiferent de schimbările 
particulare pe care le-au produs cercetătorii, în ceea ce priveşte condiţiile 
respective, a fost explicat prin sentimentul de implicare şi integrare a 
muncitorilor prin participarea în proiectul de cercetare şi prin recunoaşterea 
interesului directorilor pentru ei, lucruri care i-au motivat să depună eforturi 
mai mari în muncă. Aceste rezultate au dus la restructurări ale programelor de 
cercetare. S-a iniţiat un studiu antropologic - observarea comportamentului 

grupului de muncá in mediul natural al unei uzine - construindu-se sociograme 
care să ilustreze structura relaţiilor informale în cadrul grupului de muncă 
(implicare în jocuri, ajutor, substituiri la serviciu, controverse privind deschi- 
derea ferestrelor, prietenii, antagonisme). Subgrupurile identificate au fost 
numite „clici” şi muncitorii înşişi le recunoşteau ca elemente importante ale 
situaţiei de muncă. 

W.L. Warner (Warner şi Lunt, 1941 şi 1942) a iniţiat o cercetare în orăşelul 
Newburyport din New England (Yankee City), concepută ca studiu antropologic 
al unei comunităţi urbane, moderne. El s-a concentrat asupra unor factori ca 
stabilitatea, coeziunea, integrarea în instituţii, reciprocitatea relaţiilor, 
numărul membrilor grupului. Warner a încercat să realizeze o analiză a 
poziţiilor structurii, identificând 6 clase sociale şi 31 de tipuri de clici. 

O sinteză a acestor cercetări sociometrice şi antropologice o datorăm lui 
G.C. Homans (1951). El distinge un „sistem intern” si un „sistem extern" relativ 
la structura unui grup, primul referindu-se la sentimentele determinate de 
interacţiunile din interiorul grupului, la structurarea informală a grupului, celălalt 
la felul în care activităţile de grup sunt legate de problema adaptării la mediu. 


3. Antropologii de la Manchester. O nouă cotitură în analiza de reţea se 
produce o dată cu cercetările realizate în cadrul Departamentului de 
Antropologie Socială de la Universitatea din Manchester, figura centrală fiind 
cea a lui M. Gluckman. În viziunea acestuia, conflictul şi puterea erau la fel 
de importante ca şi coeziunea şi integrarea, pentru menţinerea şi transformarea 
structurilor sociale. Cercetătorii de la Manchester s-au preocupat mai puţin 
de valorile, normele institutionalizate şi instituţiile unei societăţi, cât de 
pattern-urile de relaţii rezultate din exerciţiul puterii şi al conflictului. 
Structurile, în viziunea lor, erau constituite din reţele de relaţii. Ei au accentuat 
distincţia între forma relaţiilor şi conţinutul lor şi au definit rețele parțiale 
(reţele centrate pe ego-unitate individuală şi referindu-se la un aspect particular 
al activităţii sociale, de legături definite de un conţinut particular) şi rețele 
totale („mulţimea generală de legături care se ramifică şi se întrepătrund, 
întinsă în interiorul şi dincolo de graniţele oricărei comunităţi şi oricărei 
organizaţii”, Mitchell, 1969, p. 12). O serie de concepte pot fi folosite pentru 
a descrie si operationaliza calitatea şi tipul relaţiei analizate : intensitatea unei 
relaţii, reciprocitatea, durabilitatea (tranzienta). Textura reţelei poate fi opera- 
tionalizatá prin concepte ca densitatea reţelei, conectivitatea, tangibilitatea 
actorilor din reţea. 

S.F. Nadel (1957) punea în centrul teoriei sociologice conceptul de „rol” 
în conexiune cu cel de reţea. El afirma că rolurile şi seturile de roluri sunt 
definite prin reţele de activităţi interdependente, iar structurile sociale 

reprezintá in fapt structuri de roluri. Aspiratia sa era crearea unei teorii 
sociologice structurale fundamentată metodologic pe analiza de reţea formală. 

Însă dezvoltarea deosebită a analizei de reţea s-a datorat exploziei de studii 
şi cercetări începând cu anii 1960, la Harvard, studii realizate de gruparea din 
jurul lui H. White (1963, 1976). Asa cum afirmă J. Scott (1994, pp. 33-34), 
douá inovatii matematice ce au apárut paralel cu studiile realizate la Harvard 
de acesti cercetátori au permis dezvoltarea analizei de retea, consacránd-o ca 
metodá fundamentalá a analizei structurale. Prima, dezvoltarea modelelor 
algebrice de grupuri utilizánd teoria multimilor pentru modelarea relatiilor de 
rudenie si a altor tipuri de relatii, care a dus la incercarea de a utiliza metode 
algebrice pentru a conceptualiza „rolul” în cadrul structurii sociale. Cea de-a 
doua se referă la scalarea multidimensională, o tehnică de „traducere” a 
relaţiilor in ,distante" sociale şi aşezare a lor în spaţiul social. 

Unul dintre studiile cele mai importante este cel al lui M. Granovetter, 
Getting a Job (1974). El începe prin a critica abordările economiste (teoria 
alegerii rationale) prin care se explică felul în care oamenii îşi caută de lucru, 
de angajare. Interesul său era de a identifica tipurile de legături implicate în 
transmiterea informaţiei (,,slabe” sau „tari”) şi în felul în care se mențineau în 
timp. Astfel, a selectat un eşantion de bărbaţi, cu profesiuni tehnice şi 
administrative, dintr-o suburbie a Bostonului, care şi-au schimbat slujbele în 
ultimii 5 ani. Canalele principale prin care aceştia aflaseră despre posibilitatea 
unor slujbe erau în proporţie de 56% informale, datorate unor contacte 
personale. Informaţiile erau dobândite accidental, atunci când persoanele care 
le deţineau se ofereau voluntar să o facă, şi exista prea puţină căutare „activă” 
a unei slujbe. Cu atât mai puţin se caută compararea, în spiritul teoriei alegerii 
raţionale, a recompenselor şi costurilor ataşate posibilelor surse de informare. 
Cele mai importante legături (persoane care le-au oferit informaţii în vederea 
obţinerii unui loc de muncă) au fost (ex-)colegii de servici sau persoane cu 
care au intrat în contact prin relaţii de servici. Foarte rar acestea au făcut parte 
din familie sau din cercul de prieteni ai respondentilor, si in general s-a 
observat tendinţa ca aceştia să aibă altă ocupaţie decât respondentii. 

Granovetter a dezvoltat un model al difuziunii informaţiei : persoanele 
unei proporţii de indivizi aflaţi în contact imediat cu ele, care la rândul lor vor 
proceda la fel, şi aşa mai departe. Luând în considerare caracteristici ale 
reţelei, care pot determina fluxul acestei informaţii, se pot face predicții asupra 
numărului de persoane cărora le va parveni informaţia, şi asupra diferitelor 
lor locuri în reţea. Astfel, achiziţionarea informaţiei depinde de motivaţia 

persoanelor de a avansa informatia si de situarea strategicá a contactelor 
persoanei in fluxul general al circulatiei informatiei. Granovetter introduce 
aici argumentul „tăriei legăturilor slabe” : prin intermediul legăturilor relativ 
slabe ale unor contacte mai puţin frecvente şi a unor persoane care lucrează în 
situaţii de muncă diferite este probabil să se obţină informaţii noi şi variate. El 
susţine că în rândul legăturilor tari (persoane apropiate) există tendinţa ca 
muncă (contactele acestora tind să fie identice sau să se suprapună aproape în 
totalitate). Astfel, informaţia nu este variată şi probabil nu este nici foarte nouă şi 
prin urmare nu este atât de valoroasă ca aceea obţinută prin legăturile „slabe”. 


3.1.2 Datele relationale şi cuantificarea lor 


În general, analizele empirice utilizează date de tipul atributelor individuale : 
însuşiri intrinseci ale diferitelor unităţi sociale ce reprezintă obiectul 
cercetării, atitudini, opinii, tipuri de comportamente ce sunt considerate ca 
proprietăţi, calităţi, trăsături sau caracteristici ale indivizilor, grupurilor, 
organizaţiilor sau altor unităţi de studiu, constituite în variabile. E adevărat că 
printr-o prelucrare mai avansată se permite şi investigarea acţiunii simultane 
a mai multor variabile, modul în care ele interacționează, felul în care prezenţa 
uneia determină valoarea celorlalte. Dar oricât de rafinată ar fi aceasta 
prelucrare, variabilele ţin de unitatea socială respectivă. 

Pentru adâncirea înţelegerii fenomenelor sociale şi a interpretărilor lor 
este important să supunem atenţiei şi calităţile, relaţiile, acţiunile ce apar doar 
în considerarea laolaltă a cel puţin două entităţi. Acest tip de informaţie 
constituie datele relafionale si se referă la contacte, legături, conexiuni, 
ataşamente de grup sau interacțiuni care leagă (raportează) un actor de altul, 
şi deci care nu pot fi reduse la proprietăţi ale sistemului social, care scapă unei 
simple agregări a atributelor actorilor individuali. De exemplu, structura de 
comunicare într-o comunitate, şi îndeosebi a fluxului informaţiei de tip 
electoral, ne poate, uneori, sugera cu exactitate mai mare rezultatele unui tur 
de scrutin decât profilul socio-demografic al colectivitátii respective. 

Íntelegem prin reţea un sistem de legături datorate unui tip specific de 
relaţii stabilite într-o mulţime dată de unităţi sociale (persoane, grupuri, 
evenimente etc.). Aici se cuvine să facem câteva precizări. Tipuri de relaţii 
diferite constituie reţele diferite, chiar şi în cazul aceleiaşi mulţimi de elemente. 
Elementele unei reţele se numesc actori sau noduri. Restrictii asupra actorilor 
admisibili în reţea, respectiv delimitarea graniţelor reţelei, sunt probleme ce 
depind de scopul cercetării şi de judecata şi practica cercetătorului. Definiţia 
ar putea sugera că doar legăturile care apar în mod real sunt obiectul unei 

analize de retea ; in fapt, sunt considerate atát relatiile care apar efectiv, cát si 
cele indirecte sau mediate, si cele care nu existá intre actori si care pot 
determina ,goluri" structurale. Dincolo de determinarea legáturilor dintre 
actori si localizarea acestora in interiorul retelei, analiza de retea indicá si 
continuturi comportamentale, perceptuale sau atitudinale importante, atát la 
nivelul unitátii individuale, cát si la nivelul intregii retele. De exemplu, studiul 
difuziei inovatiilor găseşte deseori cá persoanele cu o educaţie înaltă tind să 
adopte mai rapid noutăţile. Dar această relaţie poate în realitate să reflecte 
tendinţa respectivelor persoane de a fi proeminente, influente, în reţeaua lor, 
de a avea un număr important de contacte profesionale şi sociale, fapt ce le 
conferă un acces sporit (în cantitate, calitate şi rapiditate) la informaţie. 

Prezentarea datelor de reţea, pentru reţele mici, poate lua forma unei 
diagrame analitice în care nodurile sunt reprezentate prin puncte, iar relaţiile 
prin drepte care unesc aceste puncte. În cazul în care ne interesează doar 
existenţa unei legături între două elemente, fără a analiza intensitatea, multipli- 
citatea sau iniţiatorul acestei legături, dreapta ce desemnează relaţia existentă 
este simplă (iar nodurile se numesc adiacente). O dreaptă orientată poate 
desemna o alegere, o preferinţă, o iniţiere a unei relaţii etc., iar un graf care 
conţine relaţii exprimate în acest fel este un graf orientat (digraf) ; bineînţeles, 
informaţia cuprinsă într-o astfel de reprezentare este mai rafinată şi poate da 
o imagine mai clară asupra fenomenului studiat. În funcţie de profilul studiului 
nostru, putem apela şi la drepte valorizate, pozitiv sau negativ, care să exprime, 
de exemplu, frecvenţa cu care o relaţie apare într-o unitate de timp con- 
ventional stabilită de cercetător, intensitatea acestei relaţii (în termenii 
conţinutului său) etc. 

Pentru că peste un anumit număr de unităţi figurarea unui astfel de graf şi 
chiar analiza sa devin extrem de greoaie, se recurge la organizarea datelor sub 
formă matricială. Ne vom folosi de câteva exemple pentru a ilustra felul în 
care se pot construi matrici care să conţină informaţia relationalá. 


Exemplul 1. Relaţiile figurate prin drepte orientate reprezintă sentimentul 
de stimă exprimat de către un actor către alt actor. 


po | 


Diagrama 1 


METODE DE INTERSECTIE 121 


Matricea continánd aceste informatii - pe care o numim K, iar elementele 
sale le desemnám prin Z,,- Va arăta în felul următor: 


12345678 
1101010000 
2/0 00000 0 0 
3}1 00000 0 0 
410 100000 0 
50 10000 0 0 
6000001000 
7/0 0000101 
8100000100 


Valoarea 1 in căsuţa ij (linia i, coloana /), sau zl aratá existenta unei 
relaţii initiate de actorul i către actorul j. Valoarea 0 desemnează lipsa acestei 
relaţii. Valorile 1 de pe linia i arată legăturile iniţiate de actorul i către toţi 
ceilalţi actori. Valorile 1 de pe coloana j arată relaţiile primite de către actorul 
j de la ceilalţi actori din sistem. 


Exemplul 2, adaptat după J. Scott (1994). În acest exemplu actorii sunt de 
două feluri şi, în funcţie de scopul urmărit de cercetător, putem construi mai 
multe tipuri de matrici. Actorii pot fi companii (1, 2, 3), respectiv membrii în 
consiliul de administraţie (A, B, C, D). Pe de-o parte putem vorbi de relaţie 
între două organizaţii, dacă acestea au cel puţin un membru comun în cele 
două consilii de administraţie, respectiv de relaţii între actori, dacă cel puţin 
una dintre organizaţiile din ale căror consilii de administraţie fac parte este 
comună. Putem astfel construi două tipuri de matrici: matrici de adiacenta, 
de felul celei prezentate în exemplul anterior, respectiv matrice de incidenţă. 


Diagramele 2 şi 3 

Matricea de incidenţă : pe linii sunt figurate organizaţiile, pe coloane - 
membrii (actori) ai consiliilor de administraţie. Valoarea 1 în căsuţa ij repre- 
zintă faptul că actorul din coloana j este membru în consiliul de administraţie 
al organizaţiei i, iar valoarea 0 faptul cá acest lucru nu se întâmplă. 


Putem construi şi două matrici de adiacentá: una pentru membrii 
consiliilor de administraţie, alta pentru organizaţii. În primul caz, relaţia între 
doi actori este dată de apartenenţa comună la cel puţin o organizaţie, şi 
valoarea reprezintă numărul de organizaţii comune. În cel de-al doilea caz, 
relaţia între două organizaţii este dată de faptul că cel puţin o persoană este 
membră a ambelor consilii de administraţie, valoarea reprezentând numărul 
de persoane comune în cele două consilii de administraţie. 


123 ABCD 
1-31 A|- 212 
2/3 - 1 B2 = 1.2 
3111 - C$ X ed 

n2 2 1 = 


Cercetátorii trebuie sá fie atenti la natura datelor relationale pe care le 
folosesc si trebuie sá se asigure cá nivelul de másurare este, din punct de 
vedere sociologic, cel adecvat. În ce ne priveşte, în continuare vom folosi în 
general matrici de adiacentá nevalorizate, obţinute după un graf orientat 
(i.e. de tipul celei construite în exemplul 1). 

Din cele expuse până acum se remarcă posibilitatea de rafinare a analizei 
după forma în care utilizăm existenţa unei relaţii. Ne referim aici la 
intensitatea/tăria/multiplicitatea unei relaţii (aşa cum am definit-o mai sus) — 
relaţii valorizate — precum şi la orientarea relaţiei (care ne poate indica 
implicarea comună într-o activitate sau reciprocitatea unor sentimente etc.). 

În funcţie de scopul cercetării, putem alege să analizăm mai mult decât un 
tip de reţea, în ce priveşte conținutul relational, reţele definite pe aceeaşi 
populaţie. Cele mai frecvente tipuri de conţinut relational, aşa cum au 
fost inventariate de D. Knoke si J.H. Kuklinski (1982), sunt relaţiile tran- 
zactionale (fie economice, fie de altă natură), cele de comunicare, de 
proximitate, relaţiile de autoritate/de putere, respectiv un caz particular al 
celor de mai sus, relatiile de inrudire si descendentá. Este interesantá distinctia 

formal-informal, care poate sugera analizarea similaritátii sau diferentei dintre 
reţelele legăturilor formale, respectiv informale, in organizaţii şi consecinţele 
acestor configurații de relaţii. 


3.1.3 Niveluri de analiză 


În cadrul unei analize de reţea, cercetătorul se poate concentra asupra mai 
multor niveluri de analiză. Cel mai simplu dintre acestea este nivelul 
egocentric (individual): rețeaua egocentrică (a unui nod) este alcătuită din 
nodul individual, din toate celelalte noduri cu care are/intră în relaţii şi 
relaţiile dintre acestea. Pentru un eşantion de N elemente vom avea N unităţi 
de analiză la nivel egocentric. 

Actorii pot fi descrişi prin numărul legăturilor, intensitatea legăturilor, 
proporţia de legături reciproce, densitatea legăturilor dintre actorii primei 
zone a ego-ului. Acest tip de analiză se realizează pentru date organizate într-o 
matrice de adiacentá de felul celor prezentate in exemple. Pentru o reţea K, 
alcătuită din elementele Zij» i, j luând valori de la 1 la N, definim gradul 
exterior al actorului i, EG) ca numărul de relaţii stabilite de actorul 7 către 
ceilalţi actori din reţea : 


Definim gradul interior al unui actor j, I(j) ca numărul relaţiilor primite de 
actorul j de la toți ceilalți actori din rețea : 


Ij) = Xi-ix Zij 
Dacă rețeaua egocentricá a actorului i contine n, elemente, calculăm 
densitatea de rețea egocentricá a actorului, notată D,, ca proporţia legăturilor 
din mulţimea legăturilor potentiale ale actorului i cu actorii din rețeaua sa 
egocentricá si ale actorilor din rețeaua egocentricá între ei : 


Dg = (ZXzj)/(ng'-ng) 


De asemenea, putem defini un indice de centralitate absolutá, Cj, care 

reflectă proporţia relaţiilor ce-l implică pe actorul i în totalul relaţiilor din reţea : 
C; = Zi (Zi +Zi/ 222, 

Diverşii indici de centralitate în reţea provin din cercetările lui A. Bavelas 
(1950) şi H.J. Leavitt (1951) privind efectul structurii sociale asupra comu- 
nicării umane. Ideea avansată de ei a fost că gradul de implicare a unui actor 
în toate relaţiile din reţea creşte o dată cu centralitatea sa. Un indice de 
centralitate relativă a fost definit de I.C. Freeman (1977), folosind noţiunea de 
geodezică. Geodezica este cea mai scurtă cale care uneşte doi actori i şi j. 

Presupunánd cá este indiferent pe care dintre geodezice o folosim pentru a 
conecta douá puncte, probabilitatea de a folosi una anume este de 1/ 8, unde 
g; reprezintă numărul de geodezice ce unesc i cu j. Dintre acestea, numărul de 
geodezice care folosesc un actor anume, m, pentru a conecta actorii i şi j este 
imj. Freeman a arătat că valoarea maximă a gradului interior al unui punct 
este atinsă doar de punctul central al unei reţele în formă de stea, iar presu- 
punând că această reţea contine N elemente, valoarea acestuia este (N?-3N +2)/2. 
Indicele de centralitate relativă a punctului m, Cm, va fi dat de: 
Cm = 2(2:2(8imj/ g) (N7-3N +2) 

Logica acestui indice ar fi următoarea : cu cât un nod (actor) este traversat 
de mai multe geodezice (este intermediar obligatoriu pentru legătura dintre 
doi actori), cu atât este mai „necesar” în reţea, mai ,cáutat". Într-un anume fel, 
aceşti doi ultimi indici prezentaţi dau o măsură a prestigiului actorului în reţea. 

Prestigiul unui actor se măsoară prin deferenta care îi este arătată de către 
ceilalţi. Practic, într-o analiză de reţea, acest fapt se reflectă în tendinţa de a 
primi, mai degrabă decât a initia legături, i.e. tendinfa de a fi mai degrabă 
căutați, decât de a căuta. Cea mai simplă măsură a prestigiului unui actor este 
de a-i stabili domeniul de influenţă, I; adică numărul total de actori care 
direct sau indirect îi trimit mesaje (iniţiază mesaje către el) şi centralitatea C;, 
adică distanţa medie a căilor către toţi ceilalţi actori din domeniul de influenţă. 
Prestigiul este calculat astfel: 

pi = L/(C(N-1)) 

Limitele între care ia valori acest indice sunt O si 1. Pentru a obţine o 
imagine mai relevantă a prestigiului unui actor i din reţea, se poate construi un 
indice care sá incorporeze si valoarea prestigiului actorilor care initiazá 
legáturi cátre acest actor. Acesti indici, pentru fiecare actor din retea, pot fi 
obţinuţi rezolvând sistemul de N ecuaţii cu N necunoscute : 

Pi = Xi=1N PiZii i= 1,...,N 

Pentru a exersa folosirea si interpretarea acestor indici de nivel egocentric, 
vom apela la exemplul 1 si vom calcula valorile lor pentru douá dintre nodurile 
retelei descrise mai devreme, sá zicem nodul 2 si nodul 5. Astfel, gradele 
exterioare vor fi: E(2)=0, E(5)=0, gradele interioare: I(2)=3, I(5)=1. 
Observăm că nodul 2 este un recipient de relaţii, fără a iniţia el însuşi relaţii. 
Reţeaua egocentrică a lui 2 este alcătuită din nodurile 1, 4, 5, iar a lui 5 din 
nodurile 2 si 6. Vom avea densitatile de reţea egocentricá pentru 2, D(2)=0,33, 
iar pentru 5 D(5)=0,33. În ce priveşte centralitatea absolută, C(2)=0,33, iar 
C(5)=0,22. Observăm că actorul 2 are in general mai multe legături cu 
ceilalţi membri ai reţelei decât actorul 5. Dacă decidem să folosim indicele de 

centralitate relativá construit pe baza conceptului de geodezicá, obtinem 
C(2) ^0, nodul 2 nefiind traversat de nici o geodezicá din reţea, si C(5) 20,14, 
nodul 5 fiind traversat de 2 geodezice, toate fiind unice pentru nodurile pe 
care le conecteazá (6 cu 2, 7 cu 2, respectiv 8 cu 2). Din acest punct de 
vedere, actorul 5 este mai necesar, mai cáutat in retea decát actorul 2, tocmai 
pentru cá reprezintá intermediarul necesar pentru medierea unor legáturi intre 
diferiti membri al retelei. 

Calculánd prestigiul, folosind domeniul de influentá si centralitatea ca 
distantá medie cátre toti ceilalti actori din domeniul de influentá, obtinem 
pentru actorul 2, p(2) 20,53, iar pentru actorul 5, p(5) 20,25, de unde vedem 
cá in termeni de extensie a influentei si a táriei acestei influente, actorul 2 este 
mai prestigios decát actorul 5. 

Urmátorul nivel de analizá ar fi diada. Íntrebárile principale se referá aici 
la existenţa sau lipsa unei legături directe între doi actori, la existenţa sau 
lipsa unei legături indirecte (mediate) între doi actori. Organizarea matricială 
a datelor facilitează analiza relaţiilor indirecte. Multiplicând matricea relaţiei 
binare, obţinem : 

K’?=KxK 

Elementele acestei matrici dau numárul de legáturi in doi pasi intre fiecare 
2 actori. La fel, pentru K", ne dau numărul de căi in T paşi între fiecare 2 
actori ai reţelei K. Mai mult decât a arăta felul în care perechi anumite de 
actori sunt conectate indirect, aceste matrici în T paşi ne dezvăluie caracte- 
ristici ale structurii totale a reţelei, cum ar fi, de exemplu, faptul că majoritatea 
perechilor sunt deconectate, indiferent de numărul de intermediari posibili. 

Bineînţeles, explicaţia acestei structuri aparţine cercetătorului şi poate fi 
găsită în atribute specifice ale unor actori anumiţi ai reţelei sau în caracte- 
risticile mediului în care funcţionează reţeaua. 

Se poate defini matricea de tangibilitate R 7, 

R'=K+K+K0+... +K" 
ale cărei elemente arată faptul că un actor i poate intra în contact cu un actor 
j prin T sau mai puţini paşi. O adaptare a acestei matrici ne poate da matricea 
căilor D", 

D'=K+K2+K* +... -KT 
unde K” este matricea K" din care toate elementele nenule au fost egalate cu 
T, exceptându-le pe cele care au fost înlocuite cu 0 pentru că au fost nenule in 
matricea KS, S « T. Se elimină legăturile redundante astfel încât elementul din 
poziţia ij a matricii arată lungimea celei mai scurte căi existente între actorii 
i şi ] (fără însă a specifica câte astfel de căi există). Aducem aici observaţia cá 

aceastá matrice poate fi ,normalizatá", astfel incát sá obtinem o matrice a 
proximitátilor: dacă i şi j sunt legate direct, atunci p.=1; cu cát calea este 
alcătuită din mai multi paşi, cu atât p, va fi mai mic, p.—1-(d,-1)/d,,,,, unde 
dmax este cea mai lungă distanţă observată în reţea între cele două perechi 
conectate (Lincoln şi Miller, apud Knoke şi Kuklinski, 1982). Pentru doi 
actori neconectati Pi =0. Această normalizare poate fi utilă în cazul în care se 
doreşte compararea unor sisteme cu un număr diferit de actori sau cu caracteristici 
generale diferite (cum ar fi densitatea de reţea, despre care vom vorbi imediat). 

În general analiza diadică caută să explice similaritatea în relaţiile diadice 
ca funcţie a caracteristicilor comune perechii. Astfel, se poate căuta explicaţia 
faptului că doi actori au acelaşi tip de relaţii diadice în asemănarea profilului 
lor de atribute. 

La nivel de triadă, care este unitatea principală în studiul structurii locale, 
chilibru”. În cazul (a) din figura 1, fiecare actor are o relaţie pozitivă cu 
ceilalţi doi din triadă, astfel încât întreaga configuraţie este echilibrată. În 
cazul (b), existenţa unei relaţii negative între A şi C produce o tensiune asupra 
relaţiei pozitive dintre A şi B, datorită relaţiei pozitive care există între B şi C. 
Acest graf nu este echilibrat, iar obţinerea unui echilibru ar necesita alterarea 


relaţiei lui A cu unul din ceilalţi doi actori. 
4 ^ 


"a 4 li 


Figura 1. Exemple de triade 


D. Cartwright si F. Harary (apud Scott, 1994, p. 15) afirmă că orice 
structură complexă poate fi înţeleasă ca fiind alcătuită din structuri simple şi, 
în particular, din triade de felul celor din fig. 1, care se suprapun şi interferează 
una cu cealaltă. Ideea de echilibru poate fi extinsă la nivel de reţea, astfel 
încât se poate afirma despre orice graf echilibrat, indiferent cât este de complex 
sau de extins, că poate fi „desfăcut” în două subgrupuri cu următoarele 
proprietăţi : relaţiile în interiorul fiecăruia dintre aceste două subgrupuri sunt 
pozitive, în timp ce relaţiile între grupuri vor fi negative. O reţea socială 
echilibrată, definită, spre exemplu, de relaţiile de solidaritate între actori, va 
fi alcătuită din două grupuri coezive aflate în conflict. 

La nivel sociocentric, apelám la întreaga schemă relationalá pentru deter- 
minarea caracteristicilor generale ale reţelei, pentru identificarea poziţiilor şi 

rolurilor din sistem si pentru descrierea raporturilor dintre ele. Puterea de 
determinare pe care o are o retea asupra unuia dintre membri sái nu se 
datoreazá doar legáturilor directe, ci intregii configuratii de legáturi. 

Definim densitatea retelei K, D(K) proportie a legáturilor stabilite intre 
actorii din retea si multimea legáturilor posibile : 

DK) = (£2z;;)/(N’-N) izj 

Pentru exemplul 1, D(K)=0,16: reţeaua nu are o densitate mare, este mai 
degrabă „aerisită”. Pentru stabilirea coeziunii unei reţele, vom lua in consi- 
derare doar legăturile reciproce între actori. Definim coeziunea rețelei K, 
G(K), astfel: 


G(K)= (Zzz(.))/(N'-N))/2 iz) 
unde z(ij)=1 dacă z,,=1 şi zj=1 respectiv z(ij)=0 în caz contrar. În cazul 
exemplului nostru, coeziunea reţelei este egală cu 0, neexistând nici măcar o 
singură legătură reciprocă. 


Definind structura socială ca pattern-uri regulate de relaţii între actorii ce 
fac parte dintr-un sistem, primul pas în realizarea unei analize de reţea 
complete este cel de a identifica poziţiile ce alcătuiesc sistemul social respectiv. 
De asemenea, trebuie analizată abilitatea actorilor de a se asocia în grupări 
coezive, de a influenţa acţiunile celor cu care intră în contact şi aşa mai departe. 

Primul dintre conceptele cheie într-o analiză de nivel sociocentric (nivelul 
întregii reţele) este cel de echivalență structurală. Aceasta se referă la tipul de 
relaţii sociale care sunt întreţinute de categorii particulare de agenţi. În timp 
ce doi actori pot avea relaţii directe cu actori complet diferiţi, configuraţia 
acestor relaţii poate fi similară: cele două persoane sunt „structural echi- 
valente”, ocupând aceeaşi poziţie socială. De exemplu, doi bărbaţi au soţii, 
părinţi, socri şi copii care sunt persoane diferite şi cu care intretin un anumit 
tip de relaţii, dar este de aşteptat să se comporte similar, în anumite privinţe, 
fata de aceştia. Ei ocupă aceeaşi poziţie socială (aceea de sot-cap de familie) 
şi sunt interşanjabili din punctul de vedere al unei analize sociologice. „Ideea 
din spatele echivalentei structurale, deci, este de a identifica acele uniformitáti 
de acţiune care definesc poziţiile sociale. O dată ce poziţiile au fost identi- 
ficate, reţeaua de relaţii ce există între poziţii poate fi explorată” (Scott, 1994, 
p. 126). Relaţiile pe care le implică definirea unei poziţii implică o stabilitate 
şi o reproductibilitate în timp. Pare astfel că analiza poziţiilor poate fi redusă 
la analiza rolurilor sociale: ocupanţii unui rol cultural definit alcătuiesc o 
categorie de agenti structural echivalenți. Însă acest lucru este clar doar în 
cazul unor roluri complet institutionalizate şi mai puţin evident pentru roluri 
cu un grad de institutionalizare mai scăzut sau care sunt subiectul unor 

schimbári si interferente. Ín mod analog, pot exista uniformitáti relationale 
actionale care nu sunt nici identificate nici recunoscute ca roluri definite 
social. Vom folosi deci conceptul de echivalentá structuralá doar pentru pozitii 
sociale (respectiv, dupá unii autori, statusuri). Astfel, J. Scott (1994, p. 127) 
dá urmátorul exemplu: o clasá socialá poate fi identificatá in acesti termeni 
ca un grup de agenti ocupánd o pozitie echivalentá relativ la distributia 
resurselor economice si deci avánd interese si sanse de viatá echivalente 
structural, in raport cu membrii altor clase. Dupá F. Lorrain si H.C. White 
(1971), structura unui sistem reiese mai clar din analiza relatiilor dintre 
multimi de indivizi echivalenti structural (blocuri), decát din analiza mai 
numeroaselor legáturi intre agentii individuali care compun aceste multimi. 

Ín sens tare, echivalenta structuralá afirmá cá membrii unui bloc sunt 
identici in ceea ce priveste relatiile lor cu ceilalti membri ai retelei. Cum insá 
în situaţii reale această formă de echivalentá structurală este foarte rară, 
pentru cercetările empirice se poate aplica un criteriu mai „slab” al echiva- 
lentei structurale, şi anume identificarea acelor actori care sunt suficient de 
similari pentru a fi considerati echivalenți, iar ceea ce înseamnă „suficient de 
similar” stă la altitudinea cercetătorului. 

În exemplul 3, preluat după D. Knocke si J.H. Kuklinski (1982, p. 20), 
putem identifica, potrivit criteriului echivalentei structurale, patru pozitii 
distincte: cea de doctor, cea de infirmierá, cea de pacient, respectiv cea de 
personal administrativ : 


Exemplul 3. Dreptele reprezintá contacte frecvente in probleme medicale. 


N, - infirmiere 

D; - doctori 

P; - pacienţi 

R; - personal administrativ 


Diagrama 4 

Un alt concept ce poate fi utilizat in analiza de retea pentru identificarea 
structurii unui sistem este cel al coeziunii sociale : actorii sunt agregati într-o 
poziţie comună în măsura în care sunt conectaţi unul la celălalt prin legături 
coezive. Ideea ce stă la baza acestui concept este următoarea: pentru actorii 
care menţin legături coezive între ei există o probabilitate mare ca să se 
comporte similar. Poziţiile astfel identificate se numesc clici, dacă subgraful 
determinat de membrii acestei submultimi este complet maximal (fiecare 

actor este direct legat de orice alt actor al multimii respective), sau cercuri 
sociale, când criteriul este mai relaxat (contactul direct între membrii săi este 
realizat doar în proporţie de, să zicem, 80%). Putem face observaţia că, 
„Slăbind” criteriile de coeziune socială, vom identifica poziţii multiple, cum 
ar fi cea de „lider”, respectiv de „executant”. Alte variante de a defini coeziunea, 
după criterii mai slabe decât cel al completitudinii, pot fi găsite de exemplu în 
J. Scott (1994, cap. 7) sau D. Knocke si J.H. Kuklinski (1982, pp. 56-59). 

Dupá acest criteriu, pentru exemplul de mai sus, identificám douá clici 
distincte : una de proportii reduse, cuprinzánd cei doi membri ai personalului 
administrativ, si alta mai largá, alcátuitá din cele trei infirmiere si ambii doctori. 
echivalentei structurale şi relaţiile dintre acestea. Putem apela la analiza cluster 
realizată atât pe date relationale, cât şi pe date tip atribut. Cum analiza cluster 
pentru ultimul tip de date este expusă în diverse manuale de metode, vom 
insista asupra analizei cluster pentru primul tip de date. Un cluster aglomerativ 
va pune în aceeaşi mulţime, în prima fază, agenti care, odată comparati după 
„Similaritate”, „distanţă” unul faţă de celălalt, sunt cei mai apropiaţi. Într-o 
fază următoare sunt reuniți mai multi clusteri, după acelaşi criteriu al apro- 
pierii în termeni de distanţă între actorii ce-i compun. 

Operationalizarea echivalentei structurale se poate face apelând la distante : 
distanţa între o pereche de actori este măsurabilă în termeni de nesimilaritate a 
pattern-ului relaţiilor cu ceilalţi. Dacă actorii ocupă aceeaşi poziţie, distanţa între 
ei este 0; cu cât pattern-urile de relaţii întreţinute de doi actori sunt mai diferite, 
cu atât distanţa este mai mare. Putem astfel construi o distanţă de tip euclidian : 

di = di; = (X4 i nl(Zia-Zia)” + (Zq Za) ^ 

Pentru definirea poziţiilor putem utiliza un criteriu de echivalentá struc- 
turală slabă : pentru a fi plasați in aceeaşi poziţie, actorii trebuie să se afle la 
o distanţă mai mică decât un a dat, ales de cercetător. 

Identificarea poziţiilor prin echivalență structurală se mai poate realiza 
utilizând metoda blocurilor introdusă de H.C. White (CONCOR). La primul 
pas se analizează similaritatea valorilor conţinute pe linii, prin calculul unui 
coeficient de corelaţie Pearson între fiecare doi actori. Două cazuri cu exact 
aceeaşi configuraţie de relaţii vor avea o corelaţie de 1, iar cele cu configurații 
complet diferite, o corelaţie -1. Se obţine astfel o matrice pătratică de 
coeficienţi de corelaţie. Al doilea pas presupune gruparea acestora în 
submultimi echivalente structural ; acest lucru este uşor dacă avem doar valori 
de 1 si -1. În cazul în care nu se întâmplă aşa vom corela corelatiile fiecărui 
actor cu ale celorlalţi, repetând procedeul până când obţinem valori de 1 

respectiv -1 peste tot, şi astfel obţinem două blocuri. Pentru fiecare din aceste 
blocuri, revenind la corelatiile iniţiale, putem calcula sub-blocuri. Diviziunea 
poate continua atâta timp cât consideră cercetătorul că este necesar pentru 
scopurile cercetării. Un exemplu excelent de cercetare care utilizează analiza 
blocurilor (principiul echivalentei structurale) în validarea empirică a unei 
construcţii de teorie socială este studiul lui H.K. Anheier, I. Gerhards si F.P. 
Romo (1995). Pentru identificarea poziţiilor mai putem utiliza scalarea 
multidimensională şi analiza factorială pe care considerăm că nu este necesar 
să le prezentăm aici. 


3.1.4 Delimitarea frontierelor şi eşantionarea 
subiecţilor unei reţele 


Alte două aspecte legate de analiza de reţea care ridică probleme şi dificultăţi 
specifice privesc identificarea/stabilirea graniţelor reţelei, respectiv posibi- 
litatea de eşantionare a reţelei. 

Stabilirea frontierelor se referă la fixarea limitelor în colectarea de date 
pentru reţele sociale care în realitate nu au graniţe fixe. Pe de o parte putem 
adopta percepțiile subiective ale actorilor din sistem: limitele reţelei sunt 
definite drept limitele experimentate în mod conştient de majoritatea (sau de 
toti) actorilor din sistem. De exemplu: familie, corporație, mişcare socială. 
Un mod specific poate fi şi delimitarea graniţelor prin metoda „bulgărelui de 
zăpadă” : se alege un eşantion initial de actori, cărora li se cere să indice 
persoanele cu care au relaţii de tipul care ne interesează. Astfel obţinem 
„prima zonă”. Continuăm prin intervievarea acestor actori, care vor indica alt 
nume fiecare, şi vom obţine astfel „a doua zonă”. Acest procedeu iterativ se 
încheie teoretic în momentul în care un nou pas nu va mai aduce nume noi în 
mulţimea de nume ale actorilor ce fac parte din reţea. Practic, o extensie de 
zona a 4-a sau a 5-a s-a dovedit suficientă. În orice problemă de cercetare, 
neatingerea graniţelor reale ale reţelei poate produce distorsiuni importante 
ale imaginii structurii sociale. Bineînţeles, în determinarea graniţelor reţelei 
printr-o astfel de procedură, intervin şi experienţa şi intuiţia cercetătorului, 
îndeosebi dacă mai considerăm că reţelele centrate pe indivizi tind să se 
extindă la infinit şi să fie superpozabile. 

O altă posibilitate de specificare a graniţelor reţelei este dată de punctul de 
vedere nominalist: închiderea reţelei este impusă de cadrul conceptual al 
cercetătorului, care-i serveşte un scop analitic: de exemplu, o clasă socială 
cuprinde toţi indivizii aflaţi într-un acelaşi raport faţă de distribuţia resurselor 
economice. În general, acest tip de abordare studiază grupuri naturale sau 
grupuri cu limite formale, cum ar fi organizaţiile. Totuşi, adesea, această 

solutie este doar aparentá: dacá studiul nostru cautá sá stabileascá efectul 
interactiunii elevilor asupra performantei scolare, omiterea includerii in studiu 
a relaţiilor stabilite în afara cadrului formal al clasei (cum ar fi la joacă, 
evenimente religioase etc., care pot de asemenea influenţa performanţa şcolară), 
ar putea duce la tragerea unor concluzii incorecte. 

În ce priveşte eşantionarea rețelelor în populații mari, fiecare din soluţiile 
propuse este imperfectă. Problemele care apar la eşantionarea unei reţele pot 
fi exprimate sub forma mai multor întrebări : În ce măsură persoanele neeşan- 
tionate repetă relaţiile direcționate către ei de persoanele esantionate ? În ce 
măsură persoanele neeşantionate sunt membrii unor sub-retele strânse de 
relaţii sau sunt marginale în sistem ? Cum sunt interconectate între ele persoa- 
nele neeşantionate, abstracţie făcând de cele eşantionate? Conceptele şi 
metodele de analiză ale reţelei cer date despre relaţiile dintre toţi membrii 
sistemului, iar acurateţea estimării acestora cere strategii cât mai adecvate. 

Un răspuns poate fi dat în felul următor: se eşantionează populaţia de 
actori care constituie reţeaua, şi se analizează relaţiile stabilite între actorii 
din eşantion. Putem calcula o serie de indicatori sociocentrici după acest 
eşantion, şi chiar stabili poziţii şi relaţii între poziţii. Aceste valori sunt 
considerate estimări ale indicatorilor pentru întreaga reţea (de exemplu, 
densitatea legăturilor observată pe eşantion va fi considerată o estimare corectă 
a densităţii legăturilor în întreaga reţea). Erickson şi colaboratorii săi (1981) 
au demonstrat valabilitatea unei astfel de proceduri într-o populaţie de volum 
mediu (un club de bridge de 400 de persoane). 

Un alt răspuns referitor la problema eşantionării reţelei pleacă de la 
premisa că atributele personale (rasă, educaţie, vârstă etc.) surprind adecvat 
stratificarea socială şi pot fi utile la determinarea relaţiilor reale existente 
între actori. Se alege un eşantion de respondenţi, cărora li se cer informaţii 
referitoare la atributele persoanelor cu care intretin relaţii de tipul care ne 
interesează în cercetare. Se încearcă apoi identificarea combinațiilor de 
atribute (inclusiv ale respondentilor), considerând că indivizi ce intră într-o 
categorie de combinaţii de atribute au relaţii similare cu ceilalţi. Practic, 
încercăm să stabilim relaţiile ce există între „tipuri date de combinaţii de 
atribute”, pe care le extindem la întreaga populaţie a reţelei (pentru care 
cunoaştem aceste combinaţii de atribute). 

Un exemplu de cercetare care atinge problemele discutate în ultimele 
paragrafe este cea a lui N.H. Lee, Search for an Abortionist (1969). Lee a 
dorit să investigheze felul în care femeile obțineau informaţii legate de 
posibilitatea efectuării unui avort, în condiţiile în care acest lucru era ilegal. 
Pentru că doctorii care fac astfel de operaţii nu-şi fac reclamă, cel mai probabil 

este sá presupui cá informatia era obtinutá de la persoane care au avut, intr-un 
fel sau altul, vreo legătură cu o astfel de experienţă. Ca să-şi construiască 
eşantionul, alcătuit din femei care s-au supus recent unui avort, Lee a trebuit 
să urmeze aceleaşi tehnici de obţinere a informaţiei pe care subiecţii înşişi 
le-au folosit. După ce a investigat variatele aspecte ale vieţii şi fondului social 
al acestor femei, precum şi atitudinile lor privind contraceptia şi avortul, ea a 
încercat să refacă „traseul” căutării unui doctor care să facă avortul. Căutarea 
implică apoi construcţia unor presupuneri informate asupra persoanelor care 
ar putea fi de ajutor, fie prin numirea unui doctor, fie prin menţionarea unui 
contact următor care să fie de ajutor în această privinţă. Cercetătoarea a 
descoperit că femeile abordau în medie 5,8 persoane, numărul de contacte 
variind de la 1 la 31. Un număr de contacte se dovedeau a fi fără folos, 
lanţurile reuşite variau de la 1 la 7 paşi, cu o medie de 2,8 paşi. Contactele 
erau în general prietene de aceeaşi vârstă, (nu rude, nici persoane cu autoritate — 
şefi, profesori etc.). 


3.1.5 Deschideri calitative 


Recunoscând virtuțile analizei de reţea, printre care cea fundamentală de a 
surprinde cantitativ raportul dintre caracteristicile indivizilor (unităţilor 
sociale) angrenati în reţea şi caracteristicile reţelei ca atare, este necesar să-i 
evidentiem şi limitele şi să căutăm moduri în care acestea pot fi depăşite, cel 
puţin în parte, prin cercetarea aspectelor calitative ale reţelelor sociale. 
Oamenii trăiesc cvasi-obligatoriu în reţele sociale şi sunt marcați in multe 
privinţe de structura lor. Analiza de reţea ia în considerare şi dimensiuni ale 
universului subiectiv al actorilor (percepții, atitudini, motivații), dar concen- 
trarea asupra înțelesurilor atribuite de oameni acestor reţele ar aduce sporuri 
considerabile în însăşi înţelegerea funcţionării lor, şi cu atât mai mult în viaţa 
individuală şi socială de ansamblu. E vorba, deci, ca pe lângă variabilele de 
ordin subiectiv, cum ar fi preferința pentru o persoană şi respingerea alteia, 
motivele pentru contacte mai frecvente sau mai puţin frecvente, să se cerceteze 
felul în care indivizii definesc o anumită reţea şi importanţa pe care i-o acordă. 
Structurilor (reţelelor) sociale nu trebuie să le fie supraestimatá forța de 
determinare (de constrângere) a conduitelor umane. Constatarea unor corelaţii 
între anumite caracteristici ale reţelei şi un anumit tip de comportament 
trebuie să fie dublată de interpretarea lor. Bunăoară, densitatea reţelei în sine 
nu conduce automat la conformarea indivizilor la un comportament anume. 
S-a emis, de pildă, teoria presiunii de reţea asupra rolurilor în familie, care în 
esenţă spune că rolurile unui cuplu care face parte dintr-o reţea, cel de soţ şi 

cel de soţie, vor fi mai puternic diferenţiate şi ierarhizate cu cât reţeaua este 
mai densá. Predictiile teoretice ale acestei abordári au fost confirmate pentru 
familiile care au migrat din mediul rural in mediul urban (în mediul urban, 
unde reţeaua - de rude, prieteni, vecini — este mai laxă, rolurile maritale sunt 
mai puţin discriminative faţă de rural, unde această reţea era foarte densă). 
Însă la această explicaţie există alternative (Ilut, 1995b), dintre care una ar fi 
aceea ca atát densitatea retelei, cát si rolurile sunt determinate de un al treilea 
factor, si anume faptul cá femeia (sotia) este angajatá intr-o activitate extra- 
-casnicá plátitá, situatie valabilá predominant in urban. 

Analizei (structurale) de reţea îi scapă descrierea si explicaţia fenomenelor 
sociale ca procese, şi mai ales ca procese de lungă durată. Migraţia internă şi 
emigrația, de exemplu, pot fi eficient descrise prin analiza reţelelor de 
comunicare şi modelul epidemiologic. Înțelegerea lor reclamă însă si alte 
modele (cum e cel al factorilor de atracţie şi de respingere, pull-push) şi o 
interpretare calitativă mai largă. 

Analiza de reţea consideră, de regulă, reţeaua ca un dat, ca variabilă 
independentă. Însă este deosebit de important să cunoaştem mai concret modul 
în care apar reţelele, să explicăm geneza lor. Pe această dimensiune, cercetările 
calitative sunt mult mai oportune. Aici eşantionarea probabilistică lasă locul 
celei teoretice şi studiului intensiv de caz. Focalizarea pe emergenta structurilor 
şi a raportului dintre individul concret şi activ (agency) şi cultura în care el se 
formează şi acţionează, şi pe reţele se cuvine a fi întreprinsă deopotrivă la 
nivel microsocial (al fragmentelor de viaţă cotidiană), cât şi la cel macrosocial 
(al structurilor instituţionale). În acest spirit, într-o lucrare de referinţă, H.C. 
White (1992) combină abordarea cantitativă cu cea calitativă (biografii, 
discursuri narative), M. Emirbayer si J. Goodwin (1994) insistând asupra 
necesităţii ca respectivul raport micro-macro să fie tratat din perspectiva 
sociologiei istorice. 

Analiza reţelelor sociale a adus o contribuţie majoră la relevarea unor 
dimensiuni ale societăţilor moderne şi postmoderne, prin examinarea organizării 
în reţele (informale) a vieţii cotidiene. S-ar putea desprinde însă un cvasi- 
-paradox în ceea ce priveşte eficienţa epistemică şi practică a analizei de reţea. 
Ea este cu atât mai necesară cu cât se referă la reţele mai puţin vizibile, mai 
putin institutionalizate şi recunoscute oficial. Pe măsură însă ce vizibilitatea 
acestora scade, creşte, în general, gradul lor de ilegitimitate socială (reţele de 
droguri, de prostituție neoficială, de muncă „la negru” etc.), ceea ce face ca 
datele obţinute prin anchetă sau documente să fie adesea irelevante. Doar 
observaţia participativă - metodă emblematică a cercetării calitative, despre 
care am vorbit in subcapitolul 2.2. - poate face fata dificultăţilor acestor situaţii. 

3.2 Analiza documentelor 
3.2.1 Tipuri de documente 


Ca si in cazul celorlalte metode, vom spune cá oamenii, in viata de zi cu zi, 
nu numai cá produc inevitabil documente, in sens larg, adicá lasá continuu 
urme ale activităţii lor, dar la modul spontan le si analizează si interpretează 
(scriem şi citim scrisori, jurnale, facem inferente din felul în care sunt decorate 
şi aranjate locuinţele etc.). Practica socială cunoaşte, în acelaşi timp, şi 
modalităţi mai sistematice de studiu al documentelor (dosare, dări de seamă, 
lucrări scrise). Aproape necontenit suntem judecaţi şi apreciaţi — informal şi 
institutional — prin ceea ce producem. 

Istoriografia şi alte discipline şi-au construit discursurile, şi continuă să o 
facă, prin analiza şi interpretarea documentelor scrise şi arheologice. Studierea 
ştiinţifică a documentelor sociale, nu doar a celor oficiale, ci şi ale lumii 
practice obişnuite, a devenit o direcţie principală şi în discipline ca antro- 
pologia, sociologia şi psihologia socială, doar de câteva decenii încoace, cu 
toate că existau preocupări încă din anii '20. 

Documentele pot fi clasate potrivit mai multor criterii, din punctul de 
vedere al analizei lor sistemice în disciplinele socioumane: după vechime, 
după destinatar, după accesibilitate, după gradul lor de încredere. S. Chelcea 
(1993) reţine patru criterii pentru clasificarea documentelor sociale : natura, 
conţinutul, destinatarul şi emitentul. După natura lor, ele pot fi scrise (texte 
propriu-zise) sau nescrise (obiecte, imagini, simboluri), după conţinutul 
informational, cifrice (în preponderența cifrelor, a graficelor) sau necifrice (în 
limbajul natural), după destinatar, personale sau publice, iar după emitent, 
oficiale (emise de guvern sau alte autorităţi de stat) sau neoficiale. Introducând, 
în cadrul celor nescrise şi criteriul vizual şi auditiv, şi pe cel al culturii 
materiale şi spirituale şi folosind cele patru criterii intercorelate, autorul 
român mai sus citat realizează o schemă logică utilă în clasarea unei diversitáti 
atât de pronunţate de documente - de la anuare statistice, scrisori, jurnale de 
însemnări intime, până la filme şi casete audio. 

Vom adăuga doar că, din punct de vedere al abordării calitative, conver- 
safiile cotidiene constituie un gen de document cu totul important în 
înţelegerea derulării concrete a vieţii sociale. Apoi, să reiterăm că, în 
concepţia calitativiştilor, documentele sociale, inclusiv o mare parte a celor 
materiale, sunt texte sociale — există, de altfel, şi o revistă cu acest nume The 
Social Text — întrucât ele au o structură semioticá. Se mai cuvine arătat cá, aşa 
cum vom vedea în prezentul subcapitol, documentele cantitative (cifrice, 
statistice), se pretează şi ele din plin la o analiză de tip calitativ în termeni de 
discurs, de text social. 

Diversele tipuri de documente au fácut obiectul mai multor genuri de 
analize, din perspectiva disciplinelor socioumane importantá fiind distinctia 
dintre analiza cantitativă (cunoscută şi sub numele de analiză de conţinut) si 
analiza de tip calitativ. Am utilizat în contextul de faţă expresia „de tip 
calitativ” pentru a marca faptul că e în joc o paradigmă, şi nu o simplă 
completare a analizei de tip cantitativ prin comentarii calitative ale datelor 
cifrice obţinute, sau de trimiteri generale la condiţiile în care a fost elaborat 
documentul. Totuşi, graniţa dintre cele două tipuri de abordări (cantitativă şi 
calitativă) nu este rigidă nici când e vorba de analiza documentelor. 


3.2.2 Analiza de conţinut 


Este o metodă ce se referă la analiza cantitativă a documentelor, urmărindu-se 
punerea în evidenţă de teme, tendinţe, atitudini, valori sau de pattern-uri de 
asociere a unor teme şi evaluări (de atitudini şi de valori). Ea a mai fost numită 
şi tratarea cantitativă a unui material simbolic calitativ. Într-adevăr, deşi poate 
viza şi aspecte materiale ale producţiei umane (arhitectură, vestimentaţie etc.), 
analiza de conţinut este proprie documentelor ce conţin informaţie complexă, 
celor cu valoare comunicationalá ridicată: mass-media, literatură, statistici 
oficiale, dări de seamă, rapoarte, legi şi decrete, corespondenţă personală, 
jurnale intime etc. 

Având stabilită problema de studiat şi fiind alese documentele corespun- 
zătoare, analiza de conţinut se desfăşoară în următorii paşi mai importanţi : 

Din experienţa prealabilă de cercetare şi/sau printr-o parcurgere atentă a 
materialului supus analizei, formulăm ipoteze pe care le traducem în categorii 
(clase), iar acestea, la rândul lor, în indicatori direct numărabili în text. 
Transcrierea unei probleme (ipoteze) în categorii şi indicatori, cărora le 
atribuim coduri, înseamnă întocmirea unui „chestionar” cu care mergem în 
fata documentului şi filtrám materialul brut. 

O dată ce avem grila de categorii şi sistemul de indicatori, interesează cum 
putem face numărarea la nivelul textului, ce unități de analiză utilizăm. 
Se distinge, în acest sens, între unitatea de reperaj - ca fiind lungimea textului 
în care este recunoscută tema - şi unitatea de context, adică lungimea minimă 
a textului care trebuie citit pentru a desemna dacă tema este prezentată 
favorabil, defavorabil sau neutru. Se înţelege că unitatea de context este mai 
mare sau cel puţin egală cu cea de reperaj. În practică, lucrurile sunt destul de 
complicate, unitatea de reperaj şi cea de context trebuind alese în funcţie de 
organizarea documentului în spaţiu şi timp. La cărţi, se pot lua ca unitate de 
reperaj paragrafe, pagini, la reviste şi ziare, numere, la emisiunile radio şi TV, 
ore sau zile. 

Ín fine, prin numárarea unitátilor favorabile, neutre sau care nu se referá la 
tema urmáritá de noi si prin calcularea raportului dintre frecventele acestor 
unităţi se desprinde preocuparea fata de tema respectivă şi aprecierea ei. Pe 
lângă simpla consemnare a prezenţei sau absenței atributului, a temei ca atare, 
dar şi a celui de „favorabil”, „nefavorabil”, „neutru”, se poate evalua şi tăria, 
gradul de intensitate cu care se manifestă atitudinea, introducându-se şi 
formule statistico-matematice mai complicate. De asemenea - apelând la logica 
şi la calculul probabilităților - se permite şi evidenţierea unor structuri 
asociative (pattern-uri) semantico-apreciative în cadrul comunicării. Astăzi 
se pot întreprinde analize fine şi corelaţii pe texte şi inter-texte datorită 
utilizării calculatoarelor. De altfel, e îndreptăţit să afirmăm că există o 
adevărată tradiţie în analiza de conţinut computerizată, ea luând şi această 
formă în deceniul al şaptelea (P.J. Stone, The General Inquierer : A Computer 
Approach to Content Analysis, 1966), la mai puţin de 20 de ani de la consa- 
crarea metodei ca atare prin A. Lasswell (Language of Politics, 1949), după 
cum remarca S. Chelcea (1994). 


Analiza de conţinut are o serie de virtuți, printre care foarte importante sunt : 


e Ea aduce nota de rigoare în interpretarea documentelor, depăşeşte planul 
impresiei, al afirmațiilor fără acoperire empirică, de genul: „Ziarul cutare se 
ocupă numai de lucruri de scandal” sau „Filmele americane sunt pline de 
scene de violenţă” sau „Ce puţină muzică uşoară se dă acum la televiziunea 
română ! " etc. Plan care, din păcate, este atât de prezent nu doar în retorica 
cotidiană nevinovată, a relaţiilor interpersonale, ci şi în discursuri şi luări de 
decizii cu impact în viaţa publică. 

e Tot pe această linie, analiza de conţinut are o relevanţă deosebită în analiza 
temeinică a producţiilor ştiinţifice, în dublu sens: în cele sociologice, mai 
ales, după cum observă T. Rotariu (1991), ca analiză secundară a datelor ; în 
cele ştiinţifice, în general, pentru a decela mai precis ce teme sunt cercetate, 
raportul teoretic-empiric, fundamental-aplicativ, ce caracteristici socio-demo- 
grafice au producătorii de ştiinţă (vârstă, sex etc.). 

e Prin analiza de conţinut se relevă nu numai tendinţe în interiorul unui 
document sau al mai multor documente, la un moment dat, într-o anume 
temporalitate, ci şi evoluţia comparativă a unor teme şi aprecieri pe secvenţe 
mai mari de timp. Analiza de conţinut poate lua şi forma analizei longitudinale. 


e Metoda este preferată de cercetători fiindcă ea se aplică, de regulă, pe 
documente neprovocate direct pentru cercetare şi astfel nu intervin distor- 
siunile legate de raportul cercetător-subiect, aşa cum se întâmplă în cazul 
experimentului, al anchetei sau al unor anumite genuri de observaţie. 

e Vizand o coordonată esenţială a existenţei socioumane - cea informațional- 
-comunicationalá - analiza de conţinut are şi avantajul epistemic cá, mai ales 
slujindu-se de calculator, se pot realiza vaste comparatii in timp şi spaţiu, pe 
perioade istorice, pe ţări, pe instituţii etc., rezultatul ei constituind un element 
central al multor decizii. 


e Din motivele de mai sus, la care trebuie adăugat unul extrem de important, 
şi anume costul relativ redus al cercetării faţă de alte metode, ea a cunoscut în 
ultimele decenii o adevărată explozie. 

Analiza de conţinut comportă însă dificultăți si limite, unele ,interne", 
mai specifice, altele cu un caracter mai general. 


e O primă şi gravă problemă metodologică este cea a stabilirii grilei de 
categorii şi indicatori. T. Rotariu (1991) consideră că respectiva grilă şi 
categoriile trebuie să fie : exhaustive (să surprindă toate variantele de apariţie 
a caracteristicii, a temei) ; exclusive (o unitate înregistrată într-o categorie să 
nu mai figureze şi în alta); obiective (să permită o clasificare a materialului 
care să depindă cât mai puţin posibil de analistul ce o realizează), şi pertinente 
(adecvate obiectivului urmărit de cercetare şi conţinutului documentelor). În 
vederea conceperii unui sistem de categorii care să se suprapună cât mai exact 
textului examinat e nevoie de tatonări succesive si de corectiile corespun- 
zătoare. Din acest punct de vedere s-a semnalat dilema : când categoriile sunt 
largi (flexibile), nu se atinge precizia (fidelitatea) dorită, pe când dacă ele sunt 
limitate (strict definite), materialul codat diferă prea puţin de cel brut şi nu am 
înaintat, aşadar, prea mult în cunoaşterea sistematică. 


e Dintre exigenţele mai sus menţionate, pretinse sistemului de categorii şi 
analizei de conţinut, în general, decisivă este, desigur, „obiectivitatea”, adică 
validitatea şi fidelitatea procedeului. În ceea ce priveşte validitatea — în sensul 
ei tehnic -, desi e imaginabilă şi utilizarea criteriilor predictibilitatii si a 
validității concurentiale, în cazul analizei de conţinut legitimă este cercetarea 
validității de construct, şi mai ales, a celei logice (de conţinut), altfel spus, a 
legăturii logico-semantice dintre ipoteze, categorii, indici şi caracteristicile 
textului (Chelcea, 1985). 

e fidelitatea procedeului se poate estima fie prin compararea rezultatelor la 
care au ajuns diferiţi analişti ce au lucrat independent pe acelaşi document şi 
cu aceleaşi categorii şi indicatori, fie prin compararea rezultatelor unuia şi 
aceluiaşi analist, obţinute la intervale de timp mai mari. O valoare a indicelui 
de corelaţie a inter-versiuniilor analitice mai mare de 0,70 se consideră ca 
indicând o bună fidelitate. În tot cazul, este necesar un accentuat spirit de 
fineţe şi o bogată experienţă pentru a desluşi în expresii lingvistice diferite 

acelasi continut (psiho)social. Poate cá, aláturi de interpretarea de ansamblu 
a documentului, această sarcină este cel mai greu (şi riscant) de substituit prin 
analiza computerizată. De aceea, e bine, cu toate că aceasta măreşte costul 
cercetării, ca măcar atunci când e vorba de documente şi teme importante, să 
se folosească, şi în stabilirea sistemului de categorii, şi în analiza propriu-zisă 
(sau a programării computerului), metoda experţilor. 


e Analiza de conţinut poate viza documente unice cu valoare intrinsecă si, in 
acest caz, problema ce documente concrete vom lua în analiză nu se pune. De 
cele mai multe ori însă suntem nevoiţi să recurgem la esantionarea materialului 
supus efectiv investigaţiei. Dacă, de exemplu, interesează cum tratează un 
anumit ziar problema pensionarilor, este aproape imposibil (şi nici nu este 
necesar) să analizăm cantitativ, număr de număr, pagină de pagină. În selectarea 
din presa scrisă şi audio-vizuală, întrucât există o fluctuatie a apariţiei si 
tratării temelor (tendinţa de ciclicitate sau compensatorie), eşantionarea 
trebuie să ţină seama şi de aceste criterii, combinând eşantionarea pur aleatorie 
cu una „stratificată”, în funcţie de perioade de apariţie. 


e Problema problemelor în analiza clasică de conţinut este aceea că inter- 
pretarea atitudinilor, valorilor si intentiilor autorului documentului supus 
investigaţiei nu se rezolvă doar prin relevarea tendinţelor statistice. Este 
justificată atât inferenta directă, când conţinutul este luat ca atare (face value), 
cât şi inferenta indirectă, când opusul afirmațiilor din conţinut trebuie considerat 
ca adevărat. Rămâne, aşadar, la alegerea cercetătorului de a aprecia intenţia 
manifestă în sens direct sau nu. Se face, din această perspectivă, distincţia 
(Ghiglione şi Matalon, 1978) între analiza pe plan orizontal (caracteristicile 
documentului în sine) şi aceea pe plan vertical (cauzele, antecedentele şi 
intenţiile ce au produs documentul). Pentru al doilea gen de analiză, cerce- 
tătorul are nevoie şi de alte date, referitoare la sursa emitentă şi la înţelegerea 
ambianţei grupale sau societale de ansamblu. În literatura de specialitate se 
subliniază mereu, de altminteri, că însuşi H. Laswell (1903-1978) - dacă nu 
părintele, atunci „naşul” analizei de conţinut - recomandă încadrarea ei într-o 
schemă mai largă de analiză a comunicării: cine, ce, cui, cum şi cu ce 
rezultate comunică. Voi arăta în continuare cum orientarea calitativistă a 
documentelor a încercat răspunsuri concrete şi pertinente la respectivele 
întrebări, adăugând şi altele, semnificative, privind mecanismele mai intime 
şi delicate ale documentelor în fluxul producerii şi operării lor în viaţa socială. 

3.2.3 Analiza calitativà 


3.2.3.1 Consideratii generale 


Ín perspectiva calitativistá, dupá cum am mai spus-o, analiza documentelor 
sociale este interesantá si utilá dacá acestea sunt privite ca texte sociale, ca 
discursuri. Dupá párerea lui J. Potter si M. Wetherell (1994) se pot desprinde 
patru tipuri principale de analiză (calitativă) a discursului în care se clasifică — 
dincolo de declaraţiile de principiu ale celor ce le-au efectuat - investigaţiile 
empirice existente. 


1. 


Primul ar putea fi numit al studiului sistematic al organizárii schimbului 
conversational în unităţi sociale (instituţii) bine circumscrise, cum ar fi 
clasa scolará (de exemplu, Coulthard si Montgomery, 1981). Analiza a 
ceea ce se întâmplă în clasă în timpul lecţiilor, pe plan verbal, planul cel 
mai important, a arătat procedeele conversationale pe care profesorii şi 
elevii le folosesc, şi faptul că, spre deosebire de alte situaţii de viaţă, aici 
dialogul, fiind asimetric din punct de vedere al puterii, schema lui de 
desfăşurare nu este una iterativă obişnuită, simplă, de tip întrebare - 
răspuns, întrebare - răspuns, ci, întrebare - răspuns - evaluare - întrebare - 
răspuns - evaluare etc. (Mehan, 1979). 

Al doilea este mult mai orientat psihologic, focalizându-se asupra 
aşa-numitului proces al discursului. S-au investigat în amănunt, spre pildă, 
efectele structurii discursului asupra memoriei (reamintirii) şi înţelegerii 
(von Dijk şi Kintch, 1983). 

Al treilea tip este cel al analizei discursului ştiinţific, constituit in (psiho)so- 
ciologia cunoaşterii, ca o replică la preocupările sociologice tradiţionale 
cu privire la ştiinţă, în care întrebarea fundamentală era cum factorii 
sociali influenţează alegerea unor teorii şi practici de cercetare şi unde 
conţinutul ştiinţific în sine era considerat obiectiv. În contrast cu această 
viziune, orientarea calitativistă a explorat modul cum oamenii de ştiinţă 
construiesc discuţiile şi textele astfel încât să apară ca exprimând rationalul 
şi adevărul. Una din concluziile majore ale unor atari cercetări (Mulkay, 
1983) este că adevărul ştiinţific - chiar în „ştiinţele tari” - e construit prin 
negocieri, iar pretenţia (contribuţia) sociologilor şi filosofilor ştiinţei nu 
poate fi alta decât să reproducă povestirile, relatările de tip folcloric pe 
care oamenii de ştiinţă le spun despre propria muncă. Caracterizarea 
adevărului ştiinţific drept construcţie prin negociere este aspru criticată de 
cantitativişti (vezi şi subcapitolul 1.4.5.). 

A patra direcţie principală vine din partea filosofiei sociale europene şi a 
studiilor culturale întreprinse în special în Marea Britanie. În acest 

domeniu, pe care unora le place să-l numească al ,semioticii" sau post- 
-structuralism, unde o figurá remarcabilá reprezintá M. Foucault (1971), 
studii de psihologie, sociologie si culturale au incercat sá demonstreze 
cum instituţiile, practicile si însuşi actorul uman individual pot fi înţelese 
ca produse ale competiţiei sau ale intersecţiei dintre mai multe discursuri. 
W. Hollway (1989), bunăoară, interpretează decizia persoanelor de a folosi 
contraceptive sau nu în timpul actului sexual ca pe o competiţie a unui 
număr limitat de discursuri: dorinţa sexuală acută a bărbatului ; discursul 
tradiţional creştin ; discursul libertin-permisiv dezvoltat prin schimbările 
sociale din anii '60 si, mai recent, discursul feminist, în centrul căruia se 
situează dreptul femeii, şi numai al ei, de a face alegerile ce privesc 
propria viaţă. 

J. Potter şi M. Wetherell (1994), discutând aceste tipuri de analiză, 
pledează - ca si multi alti autori, de altminteri - în favoarea principiului 
integrării planului lingvistic de conținut — teme şi înţelesuri - al documentului, 
cu cel al formei lingvistice, adică al gramaticii, coeziunii, figurilor de stil. La 
rândul lui, acest ultim plan trebuie să ia în considerare atât retorica textului, 
organizarea argumentativă a lui, cât şi felul în care respectiva retorică, 
în calitate de construcţie generală a textului, este marcată de resursele 
interpretative (repertoarii) care există într-un context sociocultural dat. Cei 
doi autori descriu cum s-au străduit să aplice aceste idei în analiza modului în 
care sunt folosite argumentele cantitative (cifre, tabele etc.) într-un program 
de televiziune pe tema importanţei şi eficienţei actelor de caritate faţă de 
bolnavii de cancer. 


D. Silverman (1993) grupează studiile calitative ale documentelor în trei clase : 


1. Cele de natură etnografică, care, în efortul lor de a înţelege holistic viata 
şi activităţile oamenilor şi comunităţilor, pornesc de la ideea că în socie- 
tátile complexe, un element central, alături de alte genuri de documente, îl 
constituie cele scrise, inclusiv cele cifrice. 

2. Studiile semiotice, care, având ca bază dezvoltările ulterioare ale structu- 
ralismului lui Ferdinand de Saussure, ce au arătat că structura textului 
(materialul semantic) şi cuvintele sunt inseparabile, s-au centrat pe analiza 
internă a discursurilor. Ele au relevat strategiile intrinseci de compunere a 
textelor prin care autorii lor încearcă să producă anumite efecte la cititor 
şi auditor sau, oricum, să evidentieze efectele neintentionate pe care o 
anume organizare internă a textului le are asupra recipientului de text. 

3. Studiile etnometodologice, în care focalizarea este pe înţelegerea metodelor 
practicate în viaţa cotidiană de producere şi interpretare a descrierilor ce 

le oferim celorlalti, metode implicate in cele mai banale convorbiri, ca si 
in stirile de senzatie din mass-media. 


Urmându-l pe D. Silverman, dar fără a pune accent pe etichetele discipli- 
nare (,,etnografie”, „semiotică” etc.), am structurat problematica din cercetarea 
calitativă efectivă a documentelor astfel: producerea şi organizarea socială a 
documentelor ; analiza internă a textului şi rolul categorizărilor ; transcrip- 
tiile si analiza conversatiilor cotidiene. Ele vor fi prezentate în continuare. 


3.2.3.2 Producerea si organizarea socialà a documentelor 


Studiile calitativiste, in particular cele de manierá etnograficá, igi pun, cu 
referire la documentele sociale, întrebări de genul: „Cum sunt scrise docu- 
mentele ? ", „Cum sunt ele citite ?”, „Cine le-a scris ?”, „Cine le citeşte ? ", 
„Cu ce scopuri ? ", „În ce ocazii? ”, „Cu ce rezultate ?”, „Ce este înregistrat ? ”, 
„Ce este omis?”, „Ce este luat ca de la sine înţeles, ca atare (faket for 
granted)?” „Ce se pare că ia autorul documentelor ca subinteles (taket for 
granted) despre cititor(1) ? ", „Ce trebuie să stie cititorii despre documente 
astfel ca acestea să capete un sens pentru ei?" (Hammersley si Atkinson, 
1983, pp. 142-143). 

Calitativiştii nu pierd nici o ocazie (vezi şi Silverman, 1993) în a sublinia 
că din punctul lor de vedere interesează nu în ce măsură documentele 
reprezintă realitatea, cât sunt ele de adevărate sau false, ci, indiferent de 
valoarea lor de adevăr, felul în care sunt ele produse şi organizate şi cum sunt 
interpretate de publicul lor. Aş observa însă că în acest „cum sunt interpretate” 
sau, în termenii întrebărilor mai sus formulate, „ce este înregistrat şi ce este 
omis ? ", chestiunea fundamentală a cititorului cât de cát instruit este, din ce 
in ce mai mult, tocmai aceea a valorii lor de adevár, cu alte cuvinte cát de mult 
se poate conta pe acuratetea lor. Cred, de aceea, cá luarea in considerare a 
punctului de vedere al actorului social - de care fac atát de mult caz calitati- 
vistii - implicá drept element principal al analizei raportarea cititorului la 
documente pe aceastá dimensiune. 

Oricum, cercetárile calitative privesc documentele ca produse in circum- 
stante particulare si pentru un destinatar particular. Analiza atentá a dosarelor, 
de exemplu, a evidentiat cum cá ceea ce se inregistreazá in ele si felul cum se 
face aceasta depinde de anumite constrángeri si asteptári mai mult sau mai 
putin directe. 

Datele faptice ce apar într-un dosar constituit sunt rezultatul unei selecţii 
şi organizări, astfel încât respectivul dosar să apară într-un anumit fel. 
Cititorului român îi vor veni în minte imediat întocmirile de dosare din timpul 
terorii comuniste, unde procedeul e atât de transparent şi brutal. Dar nu e 

vorba numai de asemenea situatii-limitá. Chiar în cele mai democratice, 
deschise şi competitive societăţi, dosarul este rezultatul unei construcţii 
potrivit unor postulate implicite sau a unor scopuri exprese. În Marea Britanie, 
bunăoară, relatează D. Silverman (1993), în întocmirea unui dosar în vederea 
selecţiei profesionale a celor din anul universitar terminal, dintr-o serie de 
criterii — aspectul fizic şi acceptabilitatea, motivaţia etc. - lipseşte formulat 
expres cel al ,,abilitatii” (al competenţei propriu-zise). Respectiva omisiune şi 
punerea acceptabilitátii pe primul plan - cât de bine s-ar putea lucra cu el - 
relevá o anumitá culturá a organizatiei, o conceptie in centrul cáreia se situeazá 
ideea cá important nu e atât ce cunoştinţe (abilităţi) a dobândit candidatul in 
timpul facultátii, ci cát de dispus va fi el sá invete de la colegii si superiorii sái 
mai cu experientá (acceptabilitatea). S-a evidentiat, de asemenea, cá dosarele 
de primire in programele spitalicesti de recuperare fizicá si mai apoi cele de 
evoluţie a stării de sănătate a pacienţilor nu sunt absolut „obiective” medical, 
ci semnificativ marcate de conditiile impuse de companiile de asigurare, cum 
ar fi: nu pláteau spitalizarea mai mult de 38 de zile (in medie), dar nici pentru 
o perioadá de internare foarte scurtá; nu pláteau dacá pacientul nu ar fi 
trebuit internat din cauzá cá ar avea riscuri de complicatii datoritá altor boli. 
Interesul spitalelor de a obtine bani de la companiile de asigurare a determinat 
ajustarea şi interpretarea rezultatelor medicale, astfel încât datele „obiective” 
din dosarul final pe baza căruia se stabilesc fondurile vărsate să se potrivească 
cât mai bine cerinţelor companiilor (Gubrium şi Buckhold, 1982). E imperios 
de menţionat că nu e vorba, în aceste practici, de falsuri grosolane ce pot fi 
sancţionate moral şi legal, ci de prelucrarea şi organizarea dosarului astfel 
încât „să sune bine”. 

Viziunea calitativist-etnografică a însemnat o cotitură şi în ceea ce priveşte 
abordarea sociologică a înregistrărilor statistice, chiar a statisticilor oficiale, 
în sensul că a accentuat preocuparea (de altfel, existentă şi la cantitativişti) de 
a nu lua datele statistice prezentate ca neapărat adevărate şi exacte, ci că e 
nevoie să ne întrebăm mereu în ce măsură ele reprezintă realitatea ; mai mult 
decât atât, investigaţiile trebuie să se concentreze asupra procesului de 
prelucrare a statisticilor, nu doar, şi nu atât ca distorsiune a datelor reale, ci 
ca proces în sine. Astfel, mulţi sociologi privesc acum cifrele din statisticile 
referitoare la fenomenul morţii, al delincventei şi altele, nu ca rezultate dintr-o 
înregistrare pasivă, ci reieşind din interiorul procesului de înregistrare şi 
organizare a datelor statistice. 

L. Prior (1987), prin studii pe care le numeşte „de sociologie a mortualitatii” , 
demonstrează că investigarea de către procurori a morţilor subite şi considerate 
„nenaturale” se face mai frecvent (proporţional) pentru bărbaţi decât pentru 
femei, pentru cei căsătoriţi decât pentru necăsătoriți, pentru cei activi eco- 


METODE DE INTERSECTIE 143 


nomic decát pentru cei neactivi, pentru cei din clasa de mijloc decát pentru 
muncitori manuali. Cánd este vorba insá de a decide cauza mortii, prin 
autopsie, situatia se prezintá invers: mai multe autopsii se fac la cei necásá- 
toriti decât la căsătoriţi, la muncitorii manuali decât la cei din clasa de mijloc, 
la femei decát la bárbati. L. Prior sugereazá, interpretánd aceste constatári, 
cá aceia care decid natura mortii si modalitátile de stabilire a ei sunt orientati 
de supozitii ale bunului simt, cum ar fi aceea că moartea subită a unei persoane 
înstărite e mai suspectă decât a uneia sărace. În tot cazul, e necesar să avem 
în vedere că tabelele statistice privind cauzele morţii sunt ele însele produsul 
unor procese de luări de decizii, care trebuie, la rândul lor, cercetate minuţios. 

Imaginile vizuale ca documente sociale ridică probleme metodologice 
complexe. Ele sunt mult mai greu de transcris, codat şi analizat în unităţi 
discrete, aşa cum se întâmplă cu expresiile şi cuvintele, cu materialul scris în 
general, atuul lor în comunicare fiind tocmai fluiditatea şi integralul, functio- 
narea cu itemi concomitenti. Totuşi, o serie de cercetări sistematice s-au 
întreprins şi în domeniul vizualului, atât pe linia analizei textului imaginal în 
sine, cât şi a raportului dintre imagine, sunet şi comentariu, cu deosebire în 
domeniul reclamelor. 


Studiile s-au centrat însă şi asupra relaţiilor dintre conţinutul imaginilor, 
intenţiile producătorilor lor vizavi de audienţă şi schimbările majore în orga- 
nizarea economică şi socială. M. Emmison (1983), întrebându-se în legătură 
cu emergenta şi evoluţia conceptului de „economie” în discursul mass-medial 
din SUA, găseşte că în prezentarea „economiei” în desenele animate pot fi 
desprinse cel putin trei faze: 1) Înainte de 1930, „economia” se identifică cu 
clasicul „a economisi”, adică a face cheltuieli cât mai puţine şi a pune restul 
de-o parte; 2) După 1930, şi-au făcut loc în imaginile desenate, ideile 
keynsiene cu privire la economia naţională ca structură şi la rolul interven- 
tionist al statului. Economia începe să devină o problemă de soluţie colectivă. 
Economisirea ca „punere la ciorap” este ridiculizată prin personaje debile şi 
bolnave, mângâiate de un Moş Crăciun patern, care împarte daruri (prin 
cheltuieli guvernamentale) ; 3) În anii '40, economia este înţeleasă in între- 
gime ca fiind o chestiune colectivă. Adesea, economia şi politica economică 
sunt înfăţişate de animale. Bugetul, de exemplu, apare ca o cutie mare cu 
şerpi, hipnotizati (stápániti şi manipulati) de ministrul de finanţe. 


3.2.3.3 Analiza internă a textului 


In analiza internă a textului, principiul prioritar al calitativiştilor este acela cá 
luarea în considerare (numărarea) a cuvintelor (noţiunilor, categoriilor, 
temelor) în sine - cum se întâmplă în analiza de conţinut clasică - nu are mare 

relevantá, intrucát cuvintele in calitate de semne au semnificatie numai in 
relatie cu alte cuvinte (semne), intelesul lor fiind contextual. Dar nu numai 
atât: între conţinutul şi expresia textului ca sistem de semne există o strânsă 
legătură, legătură ce este rodul unei interpretări sociale colective. Conexiunea 
conţinut — expresie - semn tine, aşadar, de o fenomenologie primară socială 
(Culler, 1975). 

Analiza intrinsecă a textului are la bază semiologia - ştiinţa semnelor - 
întemeiată de Ferdinand de Saussure (1857-1913), pentru care semnele au 
următoarele principale patru caracteristici (apud Silverman, 1993, p. 72): 
1) Prin ele se contopesc un concept şi o imagine sau sunet (semnele de circulaţie, 
dar şi cuvintele scrise sau vorbite ale unei limbi) ; 2) Semnele nu sunt entităţi 
autonome. Ele îşi derivă înţelesul numai din locul ce îl ocupă într-un sistem 
articulat. Semnul lingvistic nu este altceva decât diferenţa faţă de alt semn 
(roşu e ceva ce nu este albastru, verde, galben etc. ; 3) Semnul lingvistic este 
arbitrar sau nemotivat, ceea ce înseamnă că el nu are o legătură naturală cu 
semnificatul. Diferite limbi au cuvinte diferite pentru aceeaşi noţiune ; 
combinationale, cum sunt, în limbă, prefixele si sufixele. (În engleză pot fi 
date exemple nenumărate : boyfriend, friendship ; în română avem, probabil, 
puţine cuvinte compuse ce exprimă noţiuni distincte dar tendinţa pare a fi 
aceea de creştere a ponderii lor: „sociolingvistică”, „sociouman”, de pildă.) 
Saussure numeşte aceste combinaţii relații sintagmatice. Al doilea mod este 
dat de faptul că semnele au proprietăţi contrastive, alegerea unui semn exclu- 
zându-l automat pe altul (spui „da”, ceea ce înseamnă că nu e „nu”, „tânăr” 
exclude pe „bătrân”.) Relationarea de excludere reciprocă se numeşte si 
opoziţie paradigmaticá. 

Vom vedea cum respectivele caracteristici contează în analiza concretă a 
unui text. Să mai adăugăm doar că prin formaliştii ruşi, în special prin 
V.I. Propp, s-a demonstrat cá şi naratiunile - în basme, dar nu numai - au o 
structură de combinaţii finite, valabile în mai multe culturi, în care personajele 
sunt subordonate unor funcţii: de a ajuta, de a răpi, de a ţine foarte mult la 
cineva. Intriga se naşte nu din caracterele personajelor, ci aceste caractere 
sunt fasonate potrivit funcţiilor pe care le au, şi ele pot fi înlocuite. Dacă, de 
pildă, în propoziţia „Dragonul a răpit fata împăratului”, avem în vedere că 
dragonul e slujitorul răului, împăratul este un stăpânitor, fata reprezintă 
obiectul dragostei sale, iar răpirea înseamnă dispariţie, atunci funcţiile 
rămânând (dragoste, a face rău etc.), respectiva propoziţie poate fi convertită 
în „Vrăjitorul a făcut ca nevasta şefului (de trib) să dispară”, fără ca structura 
poveștii (naraţiunii) să se schimbe esenţial. 

Ideile semioticii structuraliste si-au gásit teren si in analizele mai concrete 
ale textelor cotidiene, ale metodelor prin care oamenii se descriu si fac 
inferente. H. Sacks (1992), continuándu-si studiile sale de lingvisticá etno- 
metodologicá, ajunge la concluzia cá sarcina majorá a analistilor vietii sociale 
este de a identifica „aparatul” care face ca oamenii să realizeze activităţi ce 
sunt recunoscute ca atare de ceilalţi, cu toate cá aceste activităţi nu sunt 
aproape niciodată total explorate şi complete. În concepţia lui, cultura poate 
fi privită ca „o maşină de făcut inferente", producătoare, adică, de „aparate” 
administrate şi utilizate în contexte specifice. Iată care ar fi piesele mai 
importante ale „maşinăriei” respective : 

Categoriile utilizate. Fiecare persoană, eveniment, situaţie etc. poate fi 
descrisă prin mai multe categorii, plasând-o, astfel, în anumite clase. E 
îndeajuns să răsfoim mai multe ziare şi să ne dăm seama cum acelaşi eveniment 
este prezentat în termeni diferiţi. Feministele au arătat că, spre deosebire de 
bărbaţi, femeile sunt identificate, de obicei, cu statutul marital, numărul de 
copii, culoarea părului. Asemenea identificări în descriere trimit cititorul la o 
anume judecare a persoanei şi a comportamentelor sale. Aceeaşi persoană 
poate fi prezentată ca „bine făcută, blondă, mamă a trei copii” sau ca 
„profesoară de matematică în vârstă de 40 de ani”. Amândouă descrierile sunt 
adevărate, dar ele determină lecturi diferite. 

Fiecare categorie face parte dintr-o colecție de categorii. Din propoziţiile 
de mai sus, „mama” este o categorie din colecţia „familie”, iar „profesor” din 
cea a ,ocupatiei”. În raportul categorie - colecţie funcţionează opozitiile 
paradigmatice ale semioticii saussuriene. Dacă se menţionează „mama” e clar 
că se exclude „tata”. 

Regula consistentei spune cá în actul auzirii, al perceperii descrierilor, 
atunci când un vorbitor foloseşte una sau mai multe categorii pentru a descrie 
cel puţin doi membri ai populaţiei şi dacă auzim aceste categorii ca fiind 
posibil să facă parte din aceeaşi colecţie, le vom auzi în acest fel. Nu 
întâmplător, spune A. Sacks, la auzul sau la citirea enuntului: „Copilul 
plânge. Mama l-a luat în braţe”, suntem aproape siguri că e vorba de mama 
copilului. Regula consistentei se referă şi la alte aspecte ale dinamicii coloc- 
viale ; şi anume, ea spune că dacă în caracterizarea unui membru al populaţiei 
recurgem la o categorie dintr-o colecţie anume, există o mare probabilitate ca 
în descrierea altui membru să folosim o altă categorie, dar din aceeaşi colecţie. 
O implicatie serioasă a acestei reguli este că, atunci când noi folosim termeni 
mai duri în caracterizarea cuiva, ne putem aştepta să fim caracterizați cu 
termeni din aceeaşi colecţie. (În opinia mea, mecanismul mai sus schiţat, 
rezultat al regulilor semioticii cotidiene, este mai simplu de înţeles prin 

reactia la jignire si agresivitate verbalá. Vreau sá spun cá nu e nevoie sá 
recurgem la „categorii”, ,,colectii” doar pentru a descrie şi explica asemenea 
comportamente. Prin aceasta nu neg orice contribuţie a semioticii sociale, dar 
cred că entuziasmul ei novator trebuie temperat.) 

Categoriile au funcţia de a defini şi delimita activităţile (category-bound 
activity), de a caracteriza persoanele prin activităţile lor şi de a infera 
activităţile din descrierea persoanelor. O consecinţă a acestor caracterizări 
este că pe baza lor noi judecăm moralitatea actelor săvârşite. Când aflăm că 
un părinte şi-a pedepsit copilul ni se pare ceva normal, în schimb, când auzim 
că un copil şi-a pedepsit părintele, nu ne gândim numai la ceva atipic, ci şi la 
un lucru total imoral. Ce e de reţinut aici este că termenul „a pedepsi” descrie 
o activitate care ar putea fi caracterizată lingvistic şi altfel, în cuvinte mult 
mai blânde şi care ar schimba interpretările receptorului. Felul în care 
descriem o situaţie angajează cvasi-permanent şi o conotaţie morală. În viaţa 
socială concretă, normele morale au un rol de prim-plan. Spre deosebire însă 
de uzanta sociologiei clasice, de a lua normele drept element de cauzalitate a 
acţiunilor sociale, A. Sacks este preocupat de felul în care actorii cotidieni 
folosesc normele pentru a descrie, cataloga şi înţelege activităţile semenilor 
lor. El insistă că, în practica curentă de „citire” în spusele celorlalţi, oamenii 
fac mereu inferente, de mai multe ordine: astfel, dacă persoana A il catego- 
rizează pe B ca bătrân, noi avem înclinația să-l categorizám pe A, pentru a 
decide cum l-am categoriza noi pe B (Sacks, 1974, p. 45). 

A. Sacks numeşte strategiile complexe şi subtile prin care oamenii în 
practica mundană îşi descriu şi evaluează reciproc activităţile procedee de 
categorizare a membrilor (memberships categorisation device), sintagmă 
folosită în literatura de specialitate şi în formula prescurtată MCD. Voi încheia 
această parte cu prezentarea unui caz de aplicare a analizei MCD, preluat de 
la D. Silverman (1993). Este vorba despre cum producătorii de ştiri şi relatări 
de evenimente, în efortul de a le face pe acestea cât mai interesante şi atră- 
gătoare, le construiesc, mizând pe conotaţiile cuvintelor, pe mecanismele de 
categorizări si inferente ale audienței. Tabelul 4 are ca pretext un titlu (adaptat) 
apărut într-un număr din ziarul ,Times", dar cititorul român poate găsi 
exemple numeroase şi chiar mai frapante în presa scrisă de la noi. 


3.2.3.4 Transcriptia şi analiza conversatiilor cotidiene 


Un gen de mare interes pentru studiile din domeniul socioumanului îl con- 
stituie conversațiile cercetător — subiect şi, bineînţeles, nu atât cele pe bază de 
chestionar standardizat, unde secvenţa întrebare - răspuns este într-o singură 
direcţie (operatorul întreabă, subiectul răspunde) şi unde, deci, nu avem o 


Tabelul 4 
Analiza titlului „Tatăl şi fiica in mare scandal” 
(adaptare după Silverman, 1993) 


148 ABORDAREA CALITATIVĂ A SOCIOUMANULUI 


conversatie in intelesul propriu al cuvántului, ci in interviurile nestructurate, 
de adáncime. Dar si aici subzistá o puternicá asimetrie, fiindcá desi discutia 
este liberă, cercetătorul este cel care pune, in general, întrebări. Analiza 
calitativă a conversatiilor se detaşează net însă de preocupările clasice (de 
orientare pozitivist-cantitativistá), ale investigaţiei interacțiunii verbale 
intervievator-intervievat. Acesta din urmă se concentrează asupra următorului 
fapt: în ce măsură respectiva interacţiune favorizează sau nu acurateţea 
declaraţiilor intervievatului despre o realitate preexistentá. Calitativistii 
scrutează cu atenţie procesul de organizare şi desfăşurare al conversatiilor 
libere (interviuri deschise) ca o realitate în sine. Pe de altă parte, pentru ei, 
conversațiile de tip interviu sunt doar o formă a conversatiilor sociale, 
majoritatea acestora constituind-o cele prezente în practica rutinieră de zi cu 
zi. E de subliniat însă cu tărie că în viziunea calitativistă, toate formele de 
conversaţie, deci şi cele de natură instituţională (din parlament, să spunem, 
sau medic - pacient) sunt, in fond, variante ale conversatiilor din viata 
mundaná. (Se înţelege cá şi convorbirile intervievator — intervievat.) 

Analiza conversatiilor cotidiene presupune o înregistrare cát mai fidelă a 
lor. Astăzi, prin mijloacele audio-vizuale sarcina cercetătorului este mult 
uşurată şi prezentarea materialului de teren în forma sa nealterată este mult 
mai lesne de realizat. Transcriptia conversatiilor şi a contextului în care ele se 
desfăşoară, rămâne însă în continuare o operaţie indispensabilă, fiindcă ea 
condensează informaţii şi este un prim pas înspre codarea şi prelucrarea ei. 
Transcriptia înseamnă utilizarea unui sistem de semne (convenţionale, desigur) 
în a nota dinamica şi structura convorbirilor: o paranteză mare poate indica 
intervenţia unui vorbitor în timp ce altul vorbeşte deja ; o cifră din paranteze 
mai mici, aproximativ cât timp a făcut pauză vorbitorul în discursul său; 
cuvintele scrise cu litere mari dintr-o replică desemnează vocea ridicată a 
personajului etc. Sacks şi colaboratorii oferă la sfârşitul lucrării lor (1974) 
un Appendix ce cuprinde detalii ale principiilor şi sistemelor de notare a 
conversatiilor. Transcriptiile au nu doar rolul de a prezenta în detaliu 
mersul şi caracteristicile interacțiunilor verbale, ci ele sunt şi o adevărată 
muncă de cercetare, deoarece în operaţia de transcriere a materialului brut 
înregistrat, se descoperă mereu noi laturi şi sensuri ale actelor conversationale. 
În acelaşi timp, transcriptiile, dat fiind caracterul lor de semicodate, pot fi 
utilizate cu folos de alţi cercetători, ca un document pretabil la analize şi 
interpretări proprii. 

Cât priveşte analiza efectivă a materialului conversational, nu există, 
bineînţeles, reţete, modele gata confecţionate, ci doar sugestii orientative. Ca 
principii generale metodologice, le-am putea numi pe cele trei principale 


METODE DE INTERSECTIE 149 


asumptii pe care J. Heritage (1984) considerá cá le contine analiza (etnome- 
todologicá) a conversatiilor. 


1. Convorbirile au o organizare structuralá, ele nu se desfásoará aleator, ci 
dupá un pattern stabil, transindividual, dar recognoscibil de cátre interlocutori. 
Existenţa unei structuri a conversatiilor are două implicaţii majore: ea 
trebuie tratată ca un „fapt social" in termeni durkheimieni, ca un fapt 
prezent in orice institutie socialá formalá sau informalá; nu e legitim si 
necesar, cánd explicám organizarea convorbirilor sá facem apel la caracte- 
risticile psihologice sau de altă natură ale vorbitorilor specifici implicaţi in 
acea conversaţie. (Cred că această prezumție este cu totul mecanică, formală 
şi riscantă, ea fiind parţial contrazisă de cea de la următorul punct 3.) 

2. Convorbirile sunt organizate secvențial, iar comportamentul vorbitorului 
este modelat de contextul conversational în care participă, mai cu seamă de 
secvenţa precedentă a conversatiei. 

3. Cele două caracteristici prezentate mai sus trebuie identificate printr-o 
examinare minuțioasă a transcriptiilor, adică analiza să fie fondată empiric. 
E necesar să se evite construcţiile teoretice premature, neîntemeiate pe 
explorarea detaliată a materialului empiric. Aceasta înseamnă că regulari- 
tatile desprinse se referă la toti participanţii si la toate acţiunile lor 
conversationale, iar dacă există cazuri deviante, ele necesită o tratare 
analitică şi o reconsiderare a teoriei şi a regularitátilor descoperite (vezi 
paragrafele despre inducția analitică si teoria întemeiată in 1.4.3). 


Dincolo de aceste principii, care au un caracter abstract, voi expune în 
continuare câteva concluzii ale cercetărilor de analiză a conversatiilor, ce pot 
servi şi ca puncte de reper (dar nu prejudecăţi) în eventualele investigaţii de 
acest gen şi în spaţiul nostru cultural : 


e În conversațiile de tip două părţi, cei doi interlocutori folosesc o serie de 
proceduri pentru a se menaja reciproc şi a evita insuccesul. Astfel, de exemplu, 
relatarea unei întâmplări poate fi ,,prefatata” de un mic discurs în legătură cu 
natura sau importanţa ei. Alteori, o asemenea scurtă introducere nici nu este 
necesară, fiindcă, cu cât un eveniment este mai recent, cu atât există mai mare 
probabilitate ca el să fie o noutate pentru cel căruia i se povesteşte. A. Sacks 
(1992) arată că există chiar un paradox pe această linie, în sensul că două 
persoane care se văd des au într-un fel mult mai multe să-şi spună decât cele 
care se văd mai rar, pentru că ele îşi relatează lucruri care tocmai s-au 
întâmplat, deci noi. Apoi, în anumite împrejurări, unul din interlocutori se 
abate intenţionat de la regiunile obişnuite ale conversatiei cu scopul de a evita 
o situaţie neplăcută pentru celălalt şi implicit pentru el. Astfel, de pildă, 

atunci cánd esti nevoit sá dai o veste rea cuiva prin telefon, nu intrebi obisnuitul 
„Ce mai faci?", la care, de regulă, se răspunde cu „Bine”, apărând prin 
urmare, contrastul fatá de ceea ce urmeazá. Sau, dacá cineva cáruia trebuia 
sá-i transmiti o informatie importantá te suná, nu astepti ca el sá spuná ceva, 
ci te grábesti să spui cá erai pe punctul de a-l suna. 

e Studiul clasic a lui E. Schegloff si A. Sacks (1974) a evidenţiat si alte 
reguli implicate în convorbirile telefonice, convorbiri care sunt interesante 
deoarece nu presupun comunicarea nonverbală (nu erau cu videofon). Una din 
aceste reguli este că acel sunat la telefon vorbeşte primul, desigur printr-un 
„da”, „alo” etc., dar că subiectul discuţiei îl deschide cel ce cheamă. Forţa 
regulii de mai sus se constată foarte bine atunci când cineva ridică receptorul, 
dar nu spune nimic sau când cel care cheamă nu mai scoate o vorbă. Autorii 
citati, din 500 de apeluri telefonice, au găsit un singur caz ce nu s-a conformat 
regulii de a vorbi primul, în situaţia în care respectivul era sunat. 

e În spiritul principiului inducției analitice, E. Schegloff şi A. Sacks au 
căutat o teorie (explicaţie) care să poată da seama şi de cazul deviant arătat 
mai sus. Ei au introdus în discurs termenul de summons care s-ar traduce prin 
„atenţionare”, „apel”, „chemare”, „invitaţie”. Explicaţia ia atunci următoarea 
forma: cel ce ridică receptorul şi spune ceva, nu răspunde propriu-zis la o 
întrebare, ci la un semnal, la o chemare. Sunatul telefonului este un apel la o 
convorbire, după secvenţa intrebare-ráspuns, întrebare-răspuns etc., în care 
locul primei întrebări este luat tocmai de apel (summons). Cel care a chemat, 
dacă ridicându-se receptorul nu i se răspunde, va emite el un nou semnal, 
vorbit de data aceasta, de genul „alo”, în vederea iniţierii discuţiei, obligându-l 
cumva pe cel chemat să răspundă. Obligaţia de a-l face pe celălalt să răspundă, 
pe baza logicii cotidian asumate întrebare (apel, chemare) - răspuns, este 
vizibilă şi în convorbiri de genul: „Ştii ce, mamă ?”, la care mama întreabă 
„Ce ?”, ceea ce-i permite copilului să-şi spună doleantele într-un mod mai 
firesc decât dacă şi le-ar expune direct, sub forma, să zicem: „Astă seară 
vreau să má duc la un film". Consideraţiile celor doi autori sunt încrustate cu 
expresii pretentioase, precum principiul ,nonterminalitátii" sau al ,,relevantei 
condiţionate”, dar care nu aduc, în opinia mea, nici un plus explicativ pentru 
fenomene dealtfel vizibile cu ochiul liber şi la fel de pertinent explicate la 
nivelul bunului simţ, într-un limbaj firesc. (Voi reveni în finalul acestei părţi 
asupra chestiunii.) 


e E. Goffman (1981) propune ca înţelegerea cursului conversatiilor obişnuite 


să aibă în vedere şi aspectul, de ritual al acestora. „Interschimburile rituale”, 
cum le califică E. Goffman, înseamnă că vorbitorii nu numai că-i îşi transmit 

o informatie, dar sunt atenţi si la „acceptanţa socială” a respectivei informaţii, 
adică în ce măsură ceea ce e spus este compatibil cu viziunea primitorului de 
informaţie asupra celui ce o emite şi asupra lui însuşi. Spusele vorbitorilor 
sunt determinate, aşadar, atât de conţinutul informaţional ce se doreşte a fi 
transmis, cât şi de constrângerile rituale. Deşi unii etnometodologi, precum 
A. Sacks (1974), au probabil dreptate când contestă utilitatea distinctiei dintre 
aspectul de ritual şi ordine ceremonială a discuţiilor şi cel de sistem informa- 
tional, argumentând că ele sunt subsumabile ideii mai generale a procedurilor 
secvențiale - interesul vorbitorului pentru a pregăti următoarea sa intervenţie — 
sunt prezente în concepţia lui E. Goffman cel puţin două observaţii valoroase : 
prima, că modelele de convorbire ritualizată pot diferi semnificativ de la 
cultură la cultura; a doua, că înţelegerea deplină a conversaţiilor reclamă si 
cercetarea comunicării nonverbale. Pe această linie, cu ajutorul aparatului 
construit de C. Heath (1988), ce descrie relaţia dintre vorbire şi mişcările 
corpului, s-au relevat strategii gesturale de iniţiere şi management ale replicilor 
şi ale conversatiei in general. 

De o atentie specialá s-a bucurat mecanismul rándului la replici fn conver- 
safie (turn-taking). Analiza „luării de cuvânt”, a intervențiilor in discuţie e 
necesar sá aibá in vedere trei aspecte: 1) cum face vorbitorul ca interventia sá 
fie legată de cea anterioară (folosirea lui „da”, „dar”, „numai că”, ,,apropo”) ; 
2) ce rezultat interactional are intervenţia, pe cine şi ce „provoacă” ea ; 3) cum 
intervenţia (rândul unuia) se leagă de următorul vorbitor - prin întrebare, prin 
rugăminte expresă, prin apel verbal sau gestural (summons) etc. 

A. Sacks şi colaboratorii (1974) consideră că se poate vorbi de un model 
al rándului la intervenţie (turn-taking), al „luării de cuvânt”, ale cărui dimen- 
siuni majore ar fi: 


a. Nevoia de a asculta provine nu doar dintr-un interes intrinsec pentru ceea 
ce se spune si dintr-un sentiment de politete, ci si din constiinta faptului cá 
oricánd individul poate fi selectat ca urmátorul vorbitor. 

b. Stráduinta de a înțelege conţinutul şi sensul exprimárilor celorlalţi. Dacă, 
bunăoară, expresia „Ce (mai) faci?" este la începutul conversatiei, ea 
trebuie luată ca un salut, nu ca o invitaţie de a relata despre tine. 


c. Participanţii la discuţie arată celorlalţi cá au înţeles spusele lor. Exprimarea 
înțelegerii în procesul conversational este un element central al conştientizării 
interacțiunii (şi acţiunii) sociale - acţiune definită încă de Max Weber ca 
implicând „luarea în considerare a celorlalţi” (apud Silverman, 1993, p. 142). 


e [n convorbirile instituționale, care, aşa cum am arătat deja, urmează în 
linii mari regulile celor cotidiene, intervin, totuşi, câteva note distincte : 

J. Atkinson (1982) arată cá in convorbirile cu părți multiple - cum ar fi si 
şedinţele de tribunal -, modelul conversatiilor cotidiene de „luare a cuvântului” 
este mai puţin eficient din cauză că: într-un grup mare sunt mai puţine 
oportunităţi ca fiecăruia să-i vină rândul ; oricărui vorbitor ii este destul de 
dificil să urmărească modul în care ceilalţi sunt atenţi; fără monitorizarea 
organizată, există posibilitatea conversatiilor paralele ; monitorizarea este 
limitată de distanţa fizică faţă de vorbitor şi de prezenţa unor obstacole 
(persoane şi obiecte) în câmpul său vizual; şansele limitate de a vorbi 
diminuează posibilitatea ascultătorului (şi potenţialul vorbitor) de a-şi lămuri 
unele neînţelegeri legate de afirmaţiile emise în conversaţie. Soluţia la aceste 
dificultăţi, ce funcţionează de mult în practica instituţională, este ca spre 
deosebire de conversațiile spontan-cotidiene, ordinea şi timpul intervențiilor 
să fie prealocate. Desigur, prealocarea poate fi foarte strictă sau mai flexibilă, 
dar ea este, oricum, dată. 

După părerea mea, un semn al modernizării şi comportamentului raţional 
al unei societăţi este şi cum participanţii la discuţii institutionalizate sunt 
conştienţi de importanţa prealocării şi o respectă. Până nu demult, şi din 
păcate „obiceiul” nu s-a stins, majoritatea sesiunilor ştiinţifice de la noi din 
tara, foarte probabil cá nu numai, îşi pierdeau din valoare şi eficienţă, atât 
printr-o inechitabilă alocare de timp în expunere sau luare de cuvânt, cât mai 
ales prin nerespectarea de către vorbitor a acestui timp. 


e A. Perákylà si D. Silverman (1991a), studiind modalităţile de convorbiri 
din cadrul consultantelor acordate pacienţilor infestati cu HIV, relevă că in 
contexte instituţionale de acest gen, mai puţin formale (şi rigide), se îmbină 
cerinţele organizării stricte a discuţiilor (prealocárile) cu cele ale conversatiilor 
cotidiene naturale. Autorii introduc termenul de format comunicational, care 
cuprinde două laturi fundamentale : 1) interviul, in care medicul întreabă, iar 
pacientul răspunde şi 2) furnizarea de informaţii, medicul fiind cel care 
expune, intervenţiile pacientului reducându-se la aprobări verbale sau gestuale, 
întrebări miniaturizate. Discursul consultantului este oarecum prealocat, subinteles 
ca legitim, dar, de la caz la caz, el se poate transforma în conversaţie. 


x 
ok ok 


Aplecándu-má cu atentie asupra textelor referitoare la analiza conversatiilor si 
încercând să selectez idei mai pertinente, m-a încercat mereu senzaţia cá e 
foarte putin de relatat ceva care să se ridice cât de cât deasupra simțului 
comun. Despre strategiile în convorbirile telefonice sau despre „şmecheriile” 
verbale (dublate de cele nonverbale) ale copiilor când vor să obţină ceva de la 

párinti, ca si despre conversatiile din contexte institutionale specifice, oamenii 
obişnuiţi, nespecialisti, spun lucruri uneori chiar mai interesante. Sunt partial 
de acord cu A. Sacks (1992) care afirmá cá aceasta nu trebuie sá ne ingrijoreze. 
Pe urmele maieuticii socratice, el sustine cá se dezváluie adeváruri ce existá 
in noi, dar care nu sunt pe deplin constiente si circumscrise. latá citatul 
edificator in acest sens: ,...multe din rezultatele pe care le ofer, oamenii le 
pot vedea la ei înşişi. Dar nu au de ce să se teamă şi să considere cá aceste 
rezultate sunt gresite pentru cá si ei le pot vedea... E ca si cum ai gási o nouá 
plantá. Poate fi o plantá din propria grádiná, dar acum o vezi diferitá de 
altceva. Si te poti uita la ea sá vezi cát si cum e de diferitá, si dacá e diferitá 
in modul in care ţi-a fost spus” (p. 488). Când m-am exprimat cá sunt „parţial 
de acord”, rezerva privea faptul dacă eventualele satisfacţii oferite omului de 
rând merită un efort de investigaţie aşa de mare, pretins de analizele calita- 
tiviste, în particular etnometodologice. 


3.2.4 Analiza şi interpretarea urmelor 
şi a documentelor materiale 


E? 


Fără îndoială cá „până la urmă” tot ceea ce studiază cercetătorul social sunt 
„urme” ale subiecţilor săi: răspunsuri la chestionare şi interviuri, compor- 
tamentele din timpul experimentului, înregistrarea observationalá. În sens 
propriu, „urme” reprezintă însă documente neprovocate, existente într-o formă 
materială. Conversatiile cotidiene ale dacilor, de exemplu, nu sunt abordabile 
ca urme pentru că nu există sub formă consemnată (dacă ele s-ar fi conservat 
în atmosferă, măcar ca frânturi, „cioburi”, de discuţii, atunci ar fi posibilă, 
legitimă şi interesantă o „arheologie a aerului”). 

Cultura materială, cu cele două componente majore ale sale, textele scrise 
şi artefactele, produse fabricate (unelte, construcţii, îmbrăcăminte etc.) este 
un teren bogat de explorare ştiinţifică nu doar pentru descrierea în sine a 
trecutului (istoria), ci şi pentru antropologie, sociologie şi psihologie socială, 
în încercarea lor de a accede la constantele comportamentale şi mentalitare 
individuale şi grupale (şi implicit a vedea dacă asemenea universalii, în afara 
celor biologice, există). 

Produsele activităţilor oamenilor prezintă maximă relevanţă în disciplinele 
socioumane fiindcă prin ele aflăm nu numai ceea ce ei spun, ci şi ceea ce 
realmente fac. În acest sens, şi analizele unor urme mai prozaice, rezultate din 
activităţi rutiniere pot aduce date valoroase. W. Rathje şi colaboratorii (1992) 
au studiat conţinutul resturilor menajere şi au constatat ce diferenţă mare este 
între cantitatea de bere consumată efectiv şi cea declarată la interviu. Alţi autori, 
precum, mai recent, I. Hodder (1992) au ajuns la consideraţii interesante cu 

privire la rolurile domestice, femeie — bărbat - copii, pe baza investigaţiei decora- 
tiilor de interior si a vaselor utilizate pentru prepararea şi păstrarea hranei. De 
asemenea, L. Ferguson (1991) a arătat cum studierea alimentaţiei şi a obiec- 
telor de bucătărie, în special vase, face lumină în înţelegerea condiţiei sclavilor 
de pe plantațiile din America de Sud si a reacției lor la dominare. Importanţa 
urmelor artefactiale faţă de cele scrise rezidă în aceea cá în acestea din urmă 
se exprimă mai puţin, în condiţiile de regim de putere autoritară, relaţii de 
subordonare ; pe când în viaţa reală, materială, ele sunt inevitabil marcate. 

Interpretarea calitativistă a culturii materiale ridică unele probleme teore- 
tico-metodologice pe care, prelucrándu-le şi sintetizându-le după I. Hodder 
(1994), le prezint in continuare. 


e E necesar să facem o clară disociere între două feluri de documente (sau de 
niveluri) ale culturii materiale din punctul de vedere al intentiilor cu care au 
fost create, al naturii si al incárcáturii lor de intelesuri. Primul este acela care 
are ín sine valoare comunicafional-simbolicá, expresivá, de reprezentare, si a 
fost creat cu acest scop. Aici intelesurile sunt date in informatie nemijlocită, 
chiar dacă accesul la ele presupune interpretare, uneori permanentă. În această 
categorie intră, în primul rând, textele scrise, dar şi piese de cultură ca 
steagurile, uniformele şi altele. Al doilea plan este cel al tehnologiei, al 
culturii materiale strict pragmatice, nedesemnată reprezentărilor simbolice. 
Prin acesta se evocă doar înțelesuri, ele sunt tacite, implicite şi cu totul 
indirecte. Uneltele fac parte din respectiva categorie, ca şi artefactele, în 
general. Ele nu au deci o valoare simbolică în sine. 


e Faptul că nivelul strict artefactic (tehnologic) al culturii materiale nu 
conţine sisteme de coduri de reprezentare simbolică elaborate şi nu are în sine 
o valoare comunicationalá, înțelesurile sociale (relaţii interpersonale si 
intragrupale, motivații, aspirații, emoţii şi sentimente) fiind latente si mai 
difuze, analiza şi interpretarea documentelor de la acest nivel prin analogie cu 
textele scrise trebuie să se facă cu mare precauţie. Logica şi structura lor nu 
sunt în primul rând de natură semantico-retorică, ci determinată de constrân- 
gerile de mediu fizico-geografic şi tehnologic sau tehnoambientale, cum s-ar 
mai putea numi. Íntelesurile sociale sunt identificabile si în cultura materială 
nonsimbolică, dar nu abuzând de paradigma lingvistico-interpretativistă. De 
altfel, unele cercetări din ştiinţele cognitive arată că între cunoştinţele practice 
şi cele lingvistice subzistă diferenţe fundamentale în ce priveşte modul lor de 
organizare mentală (Bloch, 1991). 


e În schimb, nivelul culturii materiale intrinseci simbolice se pretează 
abordării textualiste, semiotice. Deci şi documentele care nu sunt texte scrise, 

cum ar fi piesele de imbrácáminte, insignele, monumentele, nemaivorbind 
de produsele artistice propriu-zise - arhitecturale, sculpturale si picturale. 
D. Miller (1982) a argumentat cum utilizarea unui anumit gen de vestimentatie 
urmează principiul relaţiei sintagmatice — obiecte de îmbrăcăminte ce „merg 
împreună” - şi pe cel al relaţiei paradigmatice - alegerea unei anumite piese 
şi nu a alteia are valoare de distinctivitate (vezi 3.2.3.3). Ar fi de notat aici că 
reprezentanţii teoriei alegerii raţionale exploatează constatările de acest gen 
(cu privire la îmbrăcăminte, veselă etc.) pe linia comportamentului strict 
utilitar al actorului social, practicarea unui anume stil vestimentar sau 
alimentar având funcţii precise de marcare a unui status social şi deci de 
obţinere de beneficii (Coleman, 1990). 


e A căuta înțelesurile, valorile şi reprezentările sociale atât la nivelul culturii 
materiale intrinsec simbolice, cât şi la al celei mediat-simbolice (tehnologice) 
înseamnă analiza contextuală, de spaţiu cultural şi de timp istoric. Altfel, 
simbolurile, semnele sunt total arbitrare. Aici, exemplele ilustrative sunt 
la îndemână (simbolul crucii, al porumbelului etc.). De altminteri, multe 
artefacte au în acelaşi timp o valoare utilitară şi una simbolică. Antropologii, 
cu deosebire, s-au interesat de schimbarea intelesului simbolurilor materiale 
în timp şi de mecanismele prin care aspectul funcţional al obiectelor s-a 
convertit în cel simbolic. 


e Înţelesurile şi semnificaţiile acordate culturii materiale au o valoare stiin- 
tificá de cunoaştere, dar aproape întotdeauna si o distinctă conotație social- 
-politică. Se poate ajunge chiar la conflicte social-politice în interpretarea 
semnificației itemilor materiali ai unei culturi, in special în legătură cu 
identitatea etnică şi consistenţa ei de-a lungul timpului. Interferentele în mediul 
de construcţie a caselor, în vestimentaţie, în bucătărie şi alimentaţie dintre 
germani - maghiari - români - ţigani şi alte etnii din Transilvania sunt obiect 
de studiu, dar şi de dispută. Uneori însă studiul artefactelor şi al tehnologiilor 
trecute poate fi folositor comunităţilor într-un sens foarte pragmatic. Desco- 
peririle arheologice ale lui C. Erickson (1988) în legătură cu tehnologiile 
cerealiere ale vechilor indieni din jurul lacului Titicaca (Peru) au fost 
fructificate în reconstrucţia sistemului agricol din acea zonă, cu participarea 
şi în beneficiul fermierilor locali. 
e [. Hodder (1994) este de părere cá trei operaţii interconectate şi cvasi- 
-simultane reclamă munca de interpretare calitativă a datelor materiale (p. 399) : 
1. Interpretul are de identificat contextele obiectelor a căror semnificaţie o 
caută. Granițele contextului nu sunt niciodată date ca atare ; ele trebuie să 
fie trasate prin interpretare. Desigur, delimitări spaţiale (marginile sau 

hotarele unui sat, zidurile unei cetáti etc.) sau temporale (distanta in timp 
a evenimentelor) il ajutá pe cercetátor la stabilirea contururilor contextuale. 
De asemenea, contextele de ritual (înmormântări, viaţa la curtea dom- 
nească) sunt mai uşor delimitabile decât cele cotidian-mundane. Dar, în 
final, contextul este o construcţie reflexivă a interpretului, în care se 
impune, în viziunea calitativistă, să se ţină seama expres de felul în care 
actorii indigeni, actuali sau trecuţi, îşi reprezintă contextul. 


2. Definirea contextului permite evidențierea similarităţilor si diferențelor 
intelesurilor şi semnificatiilor datelor materiale. I. Hodder accentuează că 
o asumptie principală este aceea că in contexte similare, oamenii realizează 
lucruri similare, răspunzând în acelaşi fel la situaţii similare şi deci 
lucrurile au înţelesuri similare. Imperativ este însă ca graniţele contextului 
să fie corect stabilite. Multe artefacte au fost identificate iniţial ca fiind 
cultice sau rituale, dovedindu-se, după aceea, că de fapt aveau o funcţie 
total utilitară. Contextul în care au fost plasate iniţial nu era cel propriu. 


3. Identificarea contextului, a similitudinilor sau diferenţelor stă sub semnul 
unor teorii socio-istorice. Deşi respectivele teorii, mai generale (structu- 
ralism, marxism, tehnologism) sau mai particulare (în legătură cu intenţiile 
actorilor, relaţiile de rudenie, credinţele religioase) pot fi modificate în 
confruntarea cu faptele materiale empirice, ele sunt inevitabil infuzate în 
demersul analistului culturii materiale. Vedem, aşadar, că arheologul 
I. Hodder se disociază de concepţia calitativistă a inocentei teoretice, vizavi 
de realitatea concretă de analizat şi interpretat. 


3.3 Alte metode 


În această categorie am inclus tehnici verbale care se găsesc, în opinia mea, la 
intersecţia dintre cantitativ şi calitativ, din următoarele motive: a) Ele privesc 
aspecte de conştiinţă şi identitate, o realitate calitativ-subiectivă situată dincolo 
de dimensiunile exterioare (cantitative) ale caracteristicilor socio-demografice 
sau de comportament deschis ; b) Deşi unele rezultate obţinute prin ele se 
pretează la numărare şi chiar măsurare, în general nivelul este cel al scalelor 
nominale, al taxonomicului, deci al calitativului, înţeles nu ca o paradigmă 
epistemologică, ci în accepțiunea obişnuită din ştiinţă (Rotariu, 1991); 
c) Aceste tehnici pot fi considerate „calitative” şi pentru că evită, în 
considerabilă măsură, efectul dezirabilitatii sociale, al conformării prin 
răspunsuri la ceea ce e prețuit din punct de vedere social. Ele sunt tehnici 
indirecte, au un pronunţat caracter proiectiv, adică subiectul îşi dezvăluie, îşi 

proiectează, fără să fie pe deplin conştient de aceasta, propriile gânduri, 
trăiri, aprecieri, intenţii în răspunsurile oferite la probe. 

Un exemplu gráitor de ,intersectie" sau de cuplare a calitativului cu 
metode cantitative este testul Who are you ? (Cine esti dumneata ? ), cunoscut 
şi ca „testul celor douăzeci de propoziţii”, fiindcă subiecţii sunt rugaţi să 
răspundă cu expresii diferite de douăzeci de ori la întrebarea „Cine eşti 
dumneata ? ”. Mizándu-se pe faptul că răspunsurile trebuie să aibă un caracter 
spontan, timpul acordat este limitat la 10-12 minute. M. Zlate (1989) a adaptat 
testul ca probă de compunere, aplicându-l la elevi de liceu din clasele terminale 
şi studenţi, care au fost rugaţi să elaboreze acasă lucrări pe tema „Cine sunt 
sine şi, prin urmare, a complexităţii răspunsurilor, dar se pierde, bineînţeles, 
coeficientul de spontaneitate. 

Aşa cum explică mai pe larg C. Stephan şi W. Stephan (1985), testul 
W-A-Y a fost conceput de M. Kuhn - reprezentant de frunte al Şcolii de la 
Iowa pentru interactionalismul simbolic, şcoală care, în contrast cu cea de la 
Chicago, susţine că şi fenomene de conştiinţă atât de subtile, cum sunt cele ale 
imaginii şi ale identităţii de sine, pot fi abordate cu metode consacrate în 
psihologie. Şcoala de la Chicago, prin A. Blumer, pornind de la premiza că 
realitatea personală, „selful”, este unică şi fluidă, contestă legitimitatea 
studierii ei prin metode clasice, cum sunt chestionarele şi testele, propice 
fiind doar interviurile intensive şi abordarea prin concepte flexibile, senzitive 
(sensitizing concept). 

Testul W-A-Y nu este insá o probá structuratá, standardizatá, chiar dacá 
intrebarea genericá este aceeasi la toti respondentii. E adevárat cá prelucrarea 
ráspunsurilor a dovedit posibilitatea incadrárii lor in niste tipuri generale. 
Astfel, Zurcher (1977) găseşte patru mari clase de răspunsuri : cele de tip A, 
care descriu caracteristici exterioare ale indivizilor, cum ar fi ,sunt blondá", 
„sunt din Cluj" ; de tip B, referitoare la statutul social („sunt student", „sunt 
ortodox” etc.) ; de tip C, descriind caracteristici si stări interioare („îmi place 
muzica clasică”, „sunt un om singuratic”, „sunt un om optimist” etc.) ; ráspun- 
suri foarte vagi si generale (D), de felul „sunt o părticică din Univers”, „sunt 
o fiinţă umană”, care, practic, nu aduc o informaţie despre individul în cauză. 

Cercetările lui L. Zurcher au confirmat ipoteza lui A. Turner (1976) 
privitoare la creşterea - cel putin la studenţii din colegiile americane - a 
ponderii sinelui intim (răspunsuri de tip C) în identificarea de sine, faţă de 
sinele instituţional, adică faţă de raportarea eului la statusuri sociale şi instituţii 
(răspunsuri de tip B). Comparând răspunsuri ale studenţilor români la o 
distanţă de un sfert de veac (1982 şi 1997), am găsit aceeaşi tendinţă de 

mutabilitate a sinelui, dar cu diferente marcante fatá de situatia studentilor 
americani. Conexánd problematica identităţii multiple la cea mai generală a 
structurilor cognitiv-axiologice si, inevitabil, la schimbárile radicale de context 
socio-politic, survenite dupá 1989, am avansat unele ipoteze explicative ale 
respectivelor diferente (Ilut, Identitate multiplă si condiția cognitiv-axiologicá 
a studentului, in curs de aparitie). 

Cuvintele şi expresiile verbale, pe lângă ceea ce desemnează ele propriu-zis 
(aspectul denotativ), au şi o dimensiune conotativă, adică sensurile ce trimit 
la emotional si apreciativ. Conotatiile cuvântului „mamă”, de pildă, sunt 
legate de dragoste, afecţiune, tandrete. Răsunetul afectiv-apreciativ pe care 
mesajele verbale îl au pentru indivizi şi grupuri, încadrările lor în spaţiul 
cognitiv-emotional pot fi studiate prin Diferentiatorul semantic, datorat lui 
C.E. Osgood. Proba se compune dintr-o suită de adjective antonime dispuse 
în perechi („cald — rece”, „puternic - slab”, „bun - rău” etc.). Cuvântul sau 
secvenţa verbală supusă evaluării se trece prin această grilă de adjective, 
subiecţii având sarcina de a le plasa pe linia bipolará, (de exemplu: „mic - 
mare”), în funcţie de părerile lor. Distanţa dintre perechile antonimice poate 
fi împărţită în intervale, de pildă de la -3 la +3, şi astfel fiecare pereche se 
transformă într-o scală de interval. 

În această formulă, diferentiatorului semantic i se reproşează unele nea- 
junsuri generale ale scalelor de interval (intervale neegale, „refugiul” în 
punctul 0, plasarea cuvintelor cu predilecție în jumătatea pozitivă a scalei). 
De asemenea, se pune la îndoială caracterul bipolar şi simetric al adjectivelor. 
S-a evidenţiat că nu toate adjectivele sunt în opoziţie liniară; antinomia 
lexicală nu coincide întotdeauna cu cea psihosocială. De aceea, e nevoie de 
mare prudenţă în selectarea antonimelor şi interpretarea datelor. Experienţa 
de cercetare a dovedit, bunăoară, cá în locul cuplului „calm - agitat”, e 
preferabil cel „calm - excitabil” (apud Radu, 1994a). Desigur, adjectivele ce 
compun proba vor fi alese în funcţie de cuvintele supuse aprecierii, în ultimă 
analiză de natura temei şi a populaţiei de cercetat. Cu rezerva că procedeul 
vizează într-o anume măsură stări superficiale, fugitive şi difuze ale conştiinţei, 
prin multitudinea de comparații între profiluri individuale, grupale şi individ - 
grup pe care le oferă, el reprezintă un instrument de lucru util, convenabil şi 
eficient integrabil într-o strategie multimetodologică. 

Prin testul grilei de repertoriu (Repertory Grill Testing) al lui G.A. Kelly, 
subiectului i se cere să numească un număr de 20-30 persoane cunoscute şi 
importante în viaţa lui. El este rugat în continuare să compare succesiv câte 
trei din persoanele desemnate, între ele, indicând trăsătura prin care două se 
aseamănă, dar se deosebesc de a treia. Datele se condensează într-un tabel cu 

dublá intrare in care figureazá numele persoanelor si trásáturile enuntate de 
subiect. Ín interiorul tabelului, in cásutele de intersectie, consemnám dacá o 
trásáturá a fost indicatá ca apartinánd sau nu unei anumite persoane. Putem 
citi astfel din tabel numárul si frecventa trásáturilor (conceptelor) pe care 
subiectul le utilizeazá in caracterizarea cunoscutilor, precum si indivizii care 
i se par mai asemănători. De reţinut că suita de concepte de care are nevoie 
subiectul pentru compararea altora nu întrece, de regulă, cifra de 20-30 
(Bannister, 1973) 

Se intenţionează, prin tehnica lui Kelly, obţinerea repertoriului de „con- 
structe” prin care subiecţii „îşi însuşesc” lumea, interpretează şi anticipează 
evenimentele. Constructele, funcţionând ca atribute sau propoziţii bipolare, 
sunt, în concepţia autorului, personale, acestea însemnând diferenţe interindi- 
viduale marcante referitoare la: constructele care sunt utilizate ; întinderea 
repertoriului ; modul de organizare în sistem (ordonare, superordonare etc.) ; 
rigiditatea sau flexibilitatea constructelor. 

E uşor de sesizat oportunitatea metodei lui Kelly pentru investigarea subiecti- 
vitátii. Oamenii sunt inclinati îndeobşte să-i caracterizeze pe alţii prin prisma 
frământărilor, aspirațiilor, valorilor, intereselor prioritare, stringente. În auto- 
descriere, cât si în portretul făcut altor persoane subzistă astfel, ca leit-motiv, 
expresii de tipul: „cinstit — necinstit”, „ambitios — delăsător”, „cult - incult”. 

Limita imputabilă tehnicii lui Kelly este că nu ţine seama de ceea ce am 
numi „realismul-perceptiv” al subiectului. Se naşte întrebarea în ce măsură 
persoanele evaluate de subiect ne apar caracterizate printr-un set relativ 
restrâns de atribute din cauza repertoriului de constructe al subiectului, sau 
pentru că realmente cei aleşi şi comparati au multe note comune? Acest lucru 
ar fi posibil având in vedere efectul similarităţii : există mecanisme sociale şi 
psihologice prin care oamenii se grupează după asemănări, iar, odată grupaţi, 
seamănă şi mai mult între ei. (Sunt de luat in considerare şi anume stereotipii 
sociale, modele generale de apreciere care ecranează diferenţele individuale. ) 
De aceea, aportul metodei grilei de repertoriu ar creşte substanţial prin 
formularea instrucției de aşa manieră încât subiectul să indice persoane din 
medii sociale eterogene şi, mai ales, prin compararea descrierilor realizate de 
subiect cu informaţii din alte surse referitoare la persoanele caracterizate de 
el. S-ar putea reliefa, astfel, mai pregnant coeficientul personal, repertoriul 
specific de constructe, în perceperea şi interpretarea semenilor şi situaţiilor. 

Un alt grupaj de tehnici indirecte îl constituie procedeele semiproiective 
mai putin elaborate. În cadrul lor, întrebările indirecte se bazează pe principiul 
că subiectul, într-o formă sau alta, proiectează în replicile celorlalţi propria 
atitudine. S-a constatat că validitatea itemilor indirecti este mai mare atunci 

când se foloseşte ca proiectant nu „cei mai multi oameni”, ci un subiect 
indefinit, impersonal, în enunturi de genul: „se spune că...”, „se consideră 
că...” etc. Subiectul îşi dezvăluie atitudinile personale prin aprecierea acestor 
enunturi. Foarte aproape de această tehnică este şi aceea a folosirii unor 
maxime şi proverbe ca material de proiecţie. 

Un caracter mai sporit de proiecţie şi complexitate il are tehnica ca şi cum 
ai fi auzit (Goode şi Hatt, 1952). Subiectului i se prezintă itemi neutri 
(atitudinal) în legătură cu o normă, instituţie, obiect social şi i se cere să le 
claseze după gradul de favorabil - nefavorabil pe o scară cu 6 intervale, să 
judece atitudinea unui om pe care l-ar auzi spunând astfel. Abaterile de la 
valorile itemilor, stabilite prin metoda evaluatorilor experţi se consideră valori 
individuale. Se pleacă de la ipoteza că, în absenţa altor cadre de referinţă, 
subiectul va evalua itemii în acord cu poziţia sa, adică va folosi ca puncte de 
reper atitudinile, valorile proprii. Mecanismul de proiecţie este „îngroşarea 
prin contrast" : in general, oamenii au tendinţa de a plasa afirmaţiile cu care 
nu sunt de acord mai la extremă (opusă) decât sunt în realitate ; subiectului 
care are o atitudine defavorabilă cu privire la un obiect, o propoziţie ce 
exprimă o atitudine neutră faţă de acel obiect i se va părea ca favorabilă. 

Acelaşi mecanism funcţionează si în cazul procedeului numit emiterea de 
opinii sau ce crezi că ar spune (Sherif şi Sherif, 1969). Dacă o persoană, 
având o anumită atitudine relativ la o problemă, este invitată să scrie ce ar 
spune o persoană tipică pentru poziţia opusă, ea emite propoziţii mult mai 
extreme decât atunci când scrie ceea ce ar declara o persoană ce se situează pe 
propria poziţie sau una apropiată. Într-adevăr, acest gen de proiecţie e consta- 
tabil si în viata cotidiană, unde e uşor de observat cum oponenții îşi atribuie, 
de numeroase ori, mult mai multe şi grave lucruri decât profesează în realitate. 

Tehnicile analizate mai sus au avantajul, spre deosebire de tehnicile proiec- 
tive mai avansate (teste proiective propriu-zise), că sunt relativ simplu de 
administrat şi interpretat. Însă, în afara unor inconveniente comune tuturor 
metodelor indirecte (Ilut, 1995a) - cum ar fi aceea că intervin variabile 
necontrolabile - semnalăm aici ca limită specifică: din chiar principiul pe 
care aceste tehnici sunt construite, rezultă că noi nu putem şti cu siguranţă cât 
de „neutre”, „favorabile” sau „nefavorabile” sunt realmente propoziţiile pre- 
zentate subiectului sau emise de el, deoarece aceste atribute au fost obţinute 
tot de la nişte persoane care şi-au proiectat atitudinile personale (experţii). 
Ajungem astfel la o regresie la infinit. Prin calcularea mediei, medianei sau 
valorii modale de la mai mulţi evaluatori (important este în ce măsură sunt ei 
eterogeni şi/sau neutri din punctul de vedere al atitudinii respective !), se dimi- 
nuează efectul implicării poziţiilor proprii, dar, principial, problema rămâne. 

Ín clasa tehnicilor (semi)proiective pot fi incluse si procedeele bazate 
expres pe principiul selecției si al distorsiunilor în percepție şi raționament. 
Se consideră că abaterile, erorile săvârşite de subiecţi în memorie, percepţie, 
judecată, având o anumită constantá şi direcţie, sunt în legătură cu valorile si 
atitudinile lor. S-a constatat experimental, de pildă, că termenii ce exprimă 
valorile, interesele subiecţilor sunt semnificativ mai uşor recunoscute de 
aceştia în proba tahitoscopică. Un interes particular îl are procedeul utilizat de 
R. Christi şi R. Merton prin care valorile unui individ sau grup sunt abordate 
indirect, studiindu-se calităţile, trăsăturile persoanelor care se bucură de un 
înalt prestigiu în ochii colectivitátii sau individului (apud Simon, 1972). 


Capitolul 4 


PRELUCRAREA SI INTERPRETAREA DATELOR 


4.1 Prelucrarea, analiza si interpretarea datelor 
calitative ca proces iterativ 


Oricát de mult conteazá calitativistii pe fluiditatea, interconexiunea si 
caracterul global-sinergic al materialului empiric, o minimă prelucrare si 
sistematizare a lui au practicat-o întotdeauna. E adevărat că nu toţi au recurs 
la o codare şi numărare propriu-zise, dar pentru a realiza comparații, a sesiza 
un pattern sau o tendinţă, pentru a ajunge la explicaţii şi teorii, se realizau 
practic clasificări şi „numărări” implicite, prin citirea şi recitirea datelor 
adunate de pe teren (notițe, interviuri deschise) sau a documentelor existente. 
Mulţi calitativişti însă, în speţă etnografii, au aplicat şi un tratament oarecum 
cantitativ, de stabilire a unor categorii, de codare şi numărare. 

Până acum câteva decenii, această operaţie se făcea manual, astăzi calcula- 
toarele pot fi utilizate şi în prelucrarea şi analiza datelor calitative, existând 
mai multe programe, printre primele fiind cel numit Etnograf, bazat pe 
principiul codării şi regăsirii (identificării) codurilor în textele supuse analizei. 
Aici trebuie menţionat că prelucrarea datelor calitative la calculator diferă în 
esenţă de prelucrarea datelor cantitative prin aceea că, dacă pentru cele din 
urmă unitatea de analiză şi manipulare sunt numerele, în cazul celor dintâi 
sunt cuvintele, metodele calitative având ca material de expresie limbajul 
natural. Principiul codare-regăsire (identificare), în engleză code and retrieve, 
a fost integrat în programe mai complexe decât cel de tip Etnograf, cum ar fi 
NUD.IST sau Ayper RESEARCH. Expunând pe larg virtuțile unor atari 
programe, T. Richards şi L. Richards (1994) - ei fiind autorii NUD.IST-ului - 
aratá cá, in acelasi timp, softuri generale de stocare, organizare si relationare 
a informatiei de genul Relational Database Management Systems (RDMSs) 
pot fi aplicate cu succes si in prelucrarea datelor calitative. 

Prelucrarea, analiza si interpretarea materialului de tip calitativ este un 
proces de pronuntatá conexiune inversá (feed-back), in care secventele distincte 
succesive se pot descrie succint astfel (apud Dey, 1993) : 


PRELUCRAREA SI INTERPRETAREA DATELOR 163 


1. Citirea şi adnotarea materialului. Notitele de teren, răspunsurile la 
interviuri nestructurate sau alte documente sunt citite cu atenţie în vederea 
stabilirii unei grile de clasificare şi a întreprinderii unor comparații şi corelaţii. 
Bineînţeles că actul de citire nu este o operaţie pur fizică de parcurgere 
mecanică a unui text, el presupunând asociaţii de idei, interpretări mai mult 
sau mai puţin explicite. E bine ca gândurile ce ne vin în minte lecturând 
materialul brut avut la dispoziţie să fie notate. E vorba aici de a face comentarii 
pe baza notitelor luate pe teren şi a adnotărilor corespunzătoare. Vreau să 
spun că atunci când s-au realizat observaţii sau interviuri pe teren, de obicei, 
cercetătorul consemnează şi comentarii pe marginea lui. În faza de citire a 
materialului cules se fac adnotări şi cu referire la adnotările din teren. (S-ar 
putea numi, prin urmare, si metaadnotări sau metacomentarii.) 

Prin parcurgerea detaliată a datelor brute (texte scrise, audio-vizuale sau 
de altă natură) şi printr-o judecare globală a lor are loc şi ceea ce aş numi o 
refocalizare a interesului epistemic al cercetătorului. Prin aceasta am în vedere 
că înaintea efectuării unei cercetări există, în genere, o focalizare pe o 
populaţie, o temă, un caz. Dar o inspecţie a întregului material empiric 
obţinut poate redirectiona focalizarea. Deci, deşi de regulă focalizarea din 
timpul lecturării este identică cu cea de precercetare, dezideratul „minţii 
deschise” (open mind) în faţa datelor culese nu este niciodată de neglijat. 


2. Clasificarea şi categorizarea datelor este o operaţie inevitabilă în orice act 
de cunoaştere şi comunicare. Ea e omniprezentă în viaţa socială, începând de 
la cele mai banale conversații, până la cele mai rafinate discursuri filosofice 
sau ştiinţifice. Noi nu ne putem însuşi gnoseologic lumea şi nu putem transmite 
informaţii despre ea decât prin intermediul noţiunilor, al categoriilor. Obiectele 
empirice sunt tot timpul clasificate şi delimitate. Când spun „astăzi am examen 
la...", colegul înţelege cá e vorba de azi, şi nu de ieri sau de altă zi, de 
examen, şi nu de referat, de o materie, şi nu de alta. În studiile calitative, 
clasificarea - care poate fi înţeleasă ca o operaţie mai generală de stabilire a 
claselor si a legăturilor dintre ele - şi categorizarea — operaţie mai specifică 
de elaborare a unor categorii particulare şi de introducere a datelor concrete 
în ele - reprezintă secvenţa fundamentală, deoarece, aşa cum am mai spus-o, 
rareori tratamentul materialului cules trece de acest nivel taxonomic, nominal. 
(Trebuie să spun că, deşi se pot găsi unele diferenţe semantice, „clasificare” 
Şi „categorizare” apar în cele mai multe contexte lingvistice ca interşanjabile.) 

Clasificarea sau categorizarea se face pe baza unor criterii. La rândul lor, 
criteriile decurg din obiectivele cercetării, din întrebări şi ipoteze prealabile 
sau născute din citirea materialului empiric, intuiţia şi ingeniozitatea cerce- 
tătorului-analist jucând un rol esenţial. Nu e greu de dedus că aceleaşi entităţi 

concrete, aceiasi biti de informatie se pot regási in mai multe clase, si aceasta 
cu atát mai mult cánd entitatea este individul, care posedá numeroase 
caracteristici ce ne intereseazá. Dacá, de exemplu, materialul observational 
rezultat de pe urma participării la viaţa unei comunităţi ne indică diferente 
marcante între practicile religioase ale femeilor şi cele ale bărbaţilor, şi pe 
vârste, atunci, aceiaşi indivizi vor apărea în cel puţin două categorii: la sex 
şi la vârstă. Dar şi un tip de comportament, cum ar fi „mersul la biserică”, 
poate fi clasat şi la „solidaritate comunitară”, şi la „consum ostentativ”, şi la 
„presiunea grupului familial”, şi la „profund ataşament religios”. 

În problema clasificării (categorizării) apar aşadar două chestiuni 
distincte: a) stabilirea claselor, a categoriilor şi b) desemnarea, ataşarea 
(assignation) datelor empirice într-o clasă sau alta. Aici trebuie avut grijă 
dacă, şi cum operează principiul exclusivitátii şi al exhaustivitátii. Catego- 
rizarea în vârstă şi sex se înscrie în cele două principii, iar desemnarea într-o 
clasă sau alta a unei persoane este cvasi-automată - atunci când datele (despre 
acea persoană) sunt exacte. Uneori însă, ele nu sunt, şi includerea într-o 
anume clasă presupune inferente şi interpretări, adică a deduce vârsta sau 
chiar sexul din alte informaţii privitoare la insul în cauză (îmbrăcăminte, 
poziţie socială etc.). 

Interpretarea în desemnare este din plin prezentă atunci când sunt în joc 
caracteristici mai complexe, cum ar fi actele de conduită. Am văzut că „a 
merge la biserică” poate fi clasat în mai multe categorii. „Mai multe categorii” 
înseamnă atât faptul că el poate figura în una din cele stabilite, cât şi că el 
poate apărea efectiv în mai multe deodată, fiindcă presupune şi „solidaritate 
comunitară” şi „profund ataşament religios” şi „...”. Disjunctia în clasificări 
nu trebuie, aşadar, absolutizată. De nenumărate ori, cu deosebire când e vorba 
de a descrie şi explica realitatea socioumană, principiul „sau-sau” trebuie 
înlocuit cel al lui „şi-şi”. Multe din categoriile ce decupează fâşii ale acestei 
realităţi au un pronunţat caracter fuzzy, de mulţimi vagi sau noţiuni penum- 
brale, în limbajul lui N. Georgescu-Roegen (1979). Stabilirea categoriilor şi a 
criteriilor de desemnare sunt operaţii ce ţin de mintea mai mult sau mai puţin 
ingenioasă a cercetătorului. Dar, odată stabilite şi codate, cercetătorul poate 
prelucra şi organiza cu ajutorul calculatorului un vast material brut care, 
manual, ar fi cerut un volum de muncă şi timp greu de realizat. 

Reamintindu-ne idei din părţile anterioare ale lucrării, putem concluziona 
acum că elaborarea schemei de clasificare sau a grilei de categorii se poate 
face în trei momente distincte : înaintea cercetării concrete (a culegerii de 
date) ; în timpul cercetării de teren; în procesul de prelucrare a datelor. 
Cantitativiştii pun accent pe o schemă prestabilită - cum e cazul anchetelor 

prin chestionar standardizat si al analizei de continut - calitativistii, pe emer- 
genta categoriilor în timpul cercetării si în procesul prelucrării datelor. Însă 
orice cercetător veritabil, indiferent de orientarea lui epistemologică declarată, 
va practica o anumită flexibilitate, oferind posibilitatea ajustării schemelor 
utilizate într-un moment sau altul, a construirii altora şi a condensării datelor 
în hipercategorii. 


3. Legarea şi conexarea datelor. Prin clasare şi categorizare, operaţii care ele 
însele presupun anumite opţiuni teoretice, ajungem la gruparea datelor după 
anumite criterii şi ne apar deja pattern-uri şi tendinţe. Pasul următor este de 
a lega, de a asocia diferite clase şi caracteristici între ele. Calculatorul, putând 
opera cu variabile calitative complexe ca unităţi semantice (expresii, propoziţii 
sau chiar fraze), ajunge să dezvăluie regularitati de asociere şi uneori chiar 
corelaţii. Analiza calitativă este interesată şi de caracteristicile cazurilor 
atipice. Slujindu-ne de statistică, se evidenţiază mai repede şi mai bine aceste 
cazuri şi se trece apoi la o scrutare mai îndeaproape a lor. 

Să ne reîntoarcem, spre exemplificare, la comportamentul religios din 
comunitate. Prelucrarea statistică a datelor ne-ar arăta o asociere foarte 
puternică între vârstă şi frecventarea bisericii, în sensul că bătrânii dintr-o 
comunitate se duc mai des la biserică. Dar să spunem că din 150 de bătrâni, 
10 nu o frecventează deloc. Se va căuta ce îi diferenţiază pe acei zece de marea 
majoritate şi dacă au caracteristici comune între ei. Se poate reitera acest 
proces şi astfel prin prelucrare (inclusiv statistică) se realizează permanente 
comparații şi se ajunge, eventual, la construirea unei teorii. Fireşte, aşa cum 
am stăruit (vezi şi 1.4.3), continua căutare a ceea ce e comun sau particular 
are loc, în cercetările calitative, în însuşi procesul de culegere a datelor, dar 
acest proces este prelungit şi în analiza datelor deja obţinute, prin legăturile şi 
conexiunile multiple dintre ele, facilitate extrem de mult de posibilităţile 
electronice ale calculatorului, dar decisiv determinate, din nou, de experienţa 
şi flerul cercetătorului. 


4. Înainte de a produce explicaţiile şi interpretările finale, rezultatul „rotund” 
al studiului, o secvenţă importantă o constituie judecarea de ansamblu a 
datelor şi relaţiilor dintre ele, ceea ce autori ca I. Dey (1993) numesc 
„coroborare”. Aici figurează întrebări de genul: „Ce credit acordăm datelor 
culese ?”, „Care este explicaţia cea mai simplă ?”, „Cum se înscrie această 
explicaţie în teoriile existente?” etc. Asa cum uşor poate observa cititorul, 
atari întrebări şi răspunsurile aferente sunt esenţiale, ele vizând problema 
validității datelor, căreia îi rezerv subcapitolul următor. 


5. Despre elaborarea textului final, a raportului de cercetare a fost vorba în 
mai multe rânduri în lucrarea de faţă. Voi menţiona aici doar că e dificil de a 

gási in limba románá un corespondent satisfácátor al termenului accounting, 
de altfel cel mai frecvent utilizat drept carcasă lingvistică pentru produsul pe 
care cercetătorul îl prezintă în faţa publicului de specialitate sau a celui mai 
larg. Traducerea termenului ad literam, „raport de cercetare” e puţin prea 
seacă şi cu atât mai mult e nesatisfăcătoare formula „dare de seamă”. În orice 
caz, conţinutul şi forma textului prezentat depind şi de persoana, publicul sau 
instanţa căreia i se adresează şi în ce scop, dar dincolo de aceasta el trebuie să 
aibă claritate, să distingă între fapte şi interpretări, să fie echilibrat în ce 
priveşte prezenţa vocii autorului şi a „celorlalţi” (a subiecţilor) şi să fie, în 
acelaşi timp, incitant, să trezească interes. 

Produsul final încorporează sintetic toate secvențele anterioare : citire şi 
adnotare, categorizare ş.a.m.d. De altfel, prelucrarea, analiza şi interpretarea 
datelor constituie un proces iterativ de permanent feed-back, care ar putea fi 
exprimat grafic ca în figura 2. 

Figura 2. Analiza datelor ca proces iterativ (Dey, 1993) 


Am redat aceastá figurá, pe de o parte, pentru a vizualiza legáturile de 
stránsá interdependentá si de ajustári reciproce, iterative, intersecventiale pe 
durata prelucrárii si analizei datelor, si, pe de altá parte, ca sá ilustrez cu un 
exemplu concret cum, depinzând de destinaţie, textul raportului de cercetare — 
chiar calitativist — e bine să cuprindă şi reprezentări grafice sugestive (tabele, 
scheme, figuri). 

Privitor la interpretarea propriu-zisă, am putea concluziona că trei entităţi 
majore sunt avute în vedere de către calitativişti : înțelesul acordat de actori 
elementelor, dimensiunilor şi caracteristicilor generale ale fenomenului studiat — 

şi în care ei sunt implicaţi -, contextul în care evenimentele şi fenomenele au 
loc si procesualitatea lor. Iar ca reguli de interpretare mai specifice mi se par 
rezonabile si eficiente cele expuse condensat de I. Dey (1993): 


Íntelesurile sunt dependente de context ; 

Íntelesurile sunt totdeauna negociabile intre diferiti observatori ; 

În ştiinţele sociale, noi putem întreba subiecţii despre intelesurile pe care 
le acordă ; 

e [ntentiile subiecţilor şi înțelesurile cu care ei operează nu sunt întotdeauna 
un ghid valabil pentru interpretare şi predictie; inclusiv din motivul cá 
intervin efecte neanticipate de actorii sociali ; 

e Procesualitatea implică analiza schimbărilor de-a lungul timpului ; schim- 
barea poate fi analizată pe faze, prin întâmplări-cheie sau prin interjocul 
complex al actorilor ; 

e Factorii materiali şi cei general-sociali afectează schimbările (p. 39). 


Iată deci că şi în rândul celor ce atribuie un mare credit metodelor calita- 
tive şi lumii intelesurilor, sunt destule voci care marchează expres rolul 
condiţiilor materiale, obiective, şi al faptului că, nu de puţine ori, rezultatele 
acţiunilor umane dau efecte neintentionate, uneori chiar perverse (şi adverse). 


4.2 Problema validității (şi fidelității) 
în abordarea calitativă 


Pentru cantitativişti (pozitivisti), nu numai că întrebarea dacă prin strategia 
metodologică adoptată explorăm ceea ce ne propunem să explorăm (validitate) 
şi cât de bine (stabil) explorăm (măsurăm) ceea ce ne propunem (fidelitate), 
este o întrebare princeps, dar ei insistă pentru ca şi răspunsurile la ea să fie 
riguroase si, pe cât posibil, în termeni cantitativişti (măsurare). Intentionat 
am folosit cuvântul „explorare”, fiindcă în concepţia multor specialişti, 
problema validității şi fidelității este una esenţială chiar şi atunci când nu 
lucrăm cu instrumente de măsurare în sensul strict al cuvântului. Am afirmat, 
apoi, prin „pe cât posibil”, că se tinde la măsurarea validității şi fidelității — 
comparându-se statistic rezultatele obţinute prin metodele (instrumentele) 
vizate - cu anumite criterii considerate deja validate. Dar şi cercetătorii ce 
practică metodologii cantitativiste, în speţă ancheta pe bază de chestionar 
standardizat, recunosc că validitatea de construct (sau conceptuală), ca formă 
superioară a validității, este mai degrabă o chestiune de evaluare si inter- 
pretare, susţinută de o practică asiduă de cercetare, decât de calcularea 
,Orbeste" a unor coeficienţi de corelaţie sau a altor indicatori statistici (vezi, 
de exemplu, Litwin, 1995). 

O buná parte din calitativisti, consideránd cá validitatea in acceptiunea ei 
clasică (pozitivist-cantitativistă) este, in fond, un mijloc de legitimizare a 
puterii in comunitatea stiintificá, propun inlocuirea ei cu alte criterii (vezi 
1.4.3) sau, oricum, atasarea unor alte continuturi sferei ei de cuprindere. 
Validitatea calitativistá este una interpretativă şi, dincolo de epitete exotice de 
genul „imperială”, „catalitică”, „voluptoasă”, ea cunoaşte ca teoretizári mai 
importante următoarele (Altheide şi Johnson, 1994): 


Validitatea drept cultură are ca supozitie principală aceea că orice cercetător 
(etnograf) îşi impune, conştient sau nu, punctul lui de vedere, valorile şi 
reprezentările lui culturale în studierea şi prezentarea „celorlalţi”, a subiecţilor 
cercetaţi ; 


Validitatea ca ideologie este foarte asemănătoare cu prima, diferenţa constând 
în accentul pus pe aspectele culturale privind structura şi puterea socială 
(subordonati/conducatori) ; 


Validitatea ca gender (raportul bărbat - femeie) se focalizează asupra asime- 
triei, în termeni de putere socială, dintre bărbat-femeie, reflectată în munca 
de cercetare (conceptuală, de interacţiune cu subiecţii în procesul de culegere 
a datelor şi de scriere şi publicare a textelor) ; 


Validitatea ca limbaj/discurs cuprinde şi formele anterioare, subliniind, în 
acelaşi timp, că orice discurs, indiferent cât de obiectiv s-ar pretinde el, este 
autodeterminat de viziuni despre lume şi categorizări culturale implicate în 
însăşi limbajul utilizat ; 

Validitatea ca apărător social se înscrie în cerința „teoriilor critice” (vezi si 
Guba şi Lincoln, 1994) de a fi utili prin cercetare grupurilor marginalizate şi 
dezavantajate. 


Preocupările cercetătorilor în legătură cu felul cum se produc cunoştinţele, 
ce destinaţie au şi cui servesc ele, sublinierea faptului că ştiinţa este şi ea o 
activitate umană supusă structurilor şi intereselor socioumane, sunt notabile şi 
de dorit. Însă, fără cel puţin la fel de intensa preocupare vizavi de valoarea de 
adevăr în sine a respectivelor cunoştinţe, dincolo de opţiunile politico-ideo- 
logice şi de bunele intenţii umanitariste, orientarea calitativistă se descalifică 
în calitate de domeniu necesar şi specific al practicii sociale. H. Hemmersly 
(1992) — căruia nu i se poate reproşa nicidecum necunoasterea din interior a 
modelelor calitative — afirmă în această privinţă : „Pentru mine, cercetarea ca 
proces de cunoaştere este unul colectiv, şi nu unul individual; şi el este 
angrenat mai degrabă în producerea de cunoştinţe valide şi relevante decât în 
aceea de soluţii la probleme practice... Marea valoare a cercetărilor din acest 
model este că ele produc cunoştinţe care, în medie, este probabil să conţină 

mai putine erori decát cunostintele din altá sursá. Aceasta decurge din rolul 
comunitátii de cercetare de a verifica rezultatele studiilor particulare si de 
faptul cá in ea se desfăşoară sau ar trebui să se desfăşoare o formă mai 
sceptică de evaluare decât e tipic altundeva” (p. 131). 

Foarte importantă este observaţia lui M. Hemmersly că oricum producţiile 
specialiştilor din disciplinele socioumane sunt judecate în termeni de adevăr 
şi fals de alţi membri şi alte instanţe sociale (inclusiv publicul mai larg), şi 
atunci ar fi paradoxal ca tocmai colegilor de breaslă să li se interzică acest 
lucru din raţiuni epistemologice de tipul constructivist-interpretativist. 
Metodologul american consideră, în continuare, că cercetătorii calitativişti 
pot şi trebuie să pună problema validității — în sensul ei consacrat — adoptând 
ceea ce el numeşte „forma subtilă de realism”, ce ar cuprinde trei elemente de 
bază: 1) Validitatea înseamnă încredere în cunoştinţele noastre, dar nu certi- 
tudine ; 2) Se prezumă existenţa realităţii independente de afirmaţiile pe care 
cercetătorul le face despre ea; 3) Realitatea este întotdeauna văzută dintr-o 
perspectivă anume, imaginea rezultată reprezintă realitatea şi nu o reproduce 
(1992, pp. 50-51). 

Neîndoielnic că în comparaţie cu analize întreprinse, spre pildă, de 
P. Bourdieu (vezi şi Stánciulescu, 1996) consideratiile de mai sus cu privire la 
cunoaşterea realităţii sociale sunt mai degrabă naive decât subtile, dar pentru 
înţelegerea problematicii validității calitative în contrapunct cu elucubraţiile 
metodologice de „voluptate”, „polifonie”, „feminism” etc., ele sunt binevenite. 
După cum şi evidenţierea faptului că valoarea de adevăr (probabil) a unui 
discurs cu pretenţii ştiinţifice este dată de plauzibilitatea lui în raport cu 
achiziţiile existente deja în domeniu ; credibilitatea discursului depinde însă 
şi de natura fenomenului studiat, de caracteristicile cercetătorului şi circumstanţele 
concrete ale desfăşurării investigaţiei, şi, mai ales, de probele intrinseci pe 
care cercetătorul le aduce (Hammersly, 1990, Silverman, 1993). Drept reco- 
mandări mai concrete în vederea atingerii unei rigori cât de cât acceptabile în 
ce priveşte validitatea şi fidelitatea şi în abordarea calitativă se propun : 


e Sistematizarea materialului empiric în aşa fel încât să se poată distinge clar 
între criterii şi între puncte de vedere. În cazul analizelor de documente acest 
lucru se înfăptuieşte prin grila de categorii. Dar şi atunci când e vorba de 
observaţii şi notițe de teren e nevoie să fie specificate ferm punctul de vedere 
emic şi cel etic, vocea subiecţilor şi vocea autorului, fapte şi interpretări. 


e Aplicarea triangulatiei, în particular a procedeului interobservatori. Prin- 
cipiul evaluării aceloraşi date rezultate de către mai multi specialişti - metoda 
experților, in sens larg - se utilizează şi în problema validității şi fidelității 
calitative, putând merge până la calcularea unor indicatori de concordanţă 

interevaluatori, ceea ce se întâmplă si cu metodele cantitativist-structurate 
(vezi si Rotariu si Ilut, 1997, pp. 97-102). 


e Cantitativismul „bine temperat" si calitativismul cu aspiraţia spre rigoare 
se întâlnesc aşadar şi în ceea ce priveşte acurateţea datelor, a validității (in 
special cea de conţinut şi de concept) si, in parte, a fidelității. Ca o formă 
proprie studiilor calitativiste merită menţionată validitatea respondentilor, 
adică evaluarea rezultatelor şi concluziilor cercetării de către subiecţii vizati 
de cercetarea respectivă (Bloor, 1978, apud Silverman, 1993). 


Denumirea de „validitatea respondentilor" nu trebuie să inducă în eroare, 
în sensul că s-ar aplica doar în cazul datelor obţinute prin răspunsuri verbale 
ale subiecţilor - interviuri - fiind în cauză şi celelalte metode. Indiferent însă 
dacă subiecţilor li se prezintă spre apreciere rezultate ale interviurilor, observaţiei, 
studiului de caz etc., recurgerea la părerea lor drept criteriu al acuratetei 
datelor şi temeiniciei concluziilor este criticată chiar de adepţi ai calita- 
tivismului, cum este A. Bryman (1992), din motive ale deosebirii de esenţă 
dintre cunoaşterea la nivelul simțului comun şi cea sistematică (vezi 1.1.1). 

Se subliniază că întoarcerea cu rezultatele parţiale sau finale în rândul 
populaţiei cercetate foloseşte nu atât validării lor, cât optimizării demersului 
investigational în desfăşurare, sau a altor studii pe aceeaşi temă, şi, desigur, 
atunci când, pe baza rezultatelor, se intenţionează anumite intervenţii practice 
în viaţa celor investigati. În calitate de criteriu de validitate (şi fidelitate) 
propriu-zisă, evaluările respondentilor ar fi, eventual, indreptátite, în opinia 
mea, doar atunci când ele se referă la versiunea emică elaborată de cercetător 
şi/sau când respondentii au un grad înalt de scolaritate şi deci, potential 
cognitiv sporit de înţelegere a socioumanului si a propriei condiţii. În acestă 
din urmă situaţie, recurgerea la părerile persoanelor implicate direct în 
cercetare se încadrează în utilizarea metodei experţilor. 

Într-o cercetare cu privire la orientările axiologice ale tineretului univer- 
sitar, studenţii de la filosofie, sociologie şi psihologie au fost solicitati 
deopotrivă şi ca respondenţi, şi ca tineri experţi, ce cunosc fenomenul din 
interior (Ilut, 1995a). S-a creat în acest fel posibilitatea de a compara structuri 
axiologice pe profiluri de vârstă (preadolescenti, adolescenti şi tineri) şi pe 
puncte de vedere (al tinerilor experti despre valorile preadolescentilor, al 
adolescenților si al tinerilor şi al experţilor maturi despre aceste structuri). 

Adoptând strategia multiperspectivală - cu variante ale punctului de vedere 
emic şi ale celui etic — şi coroboránd în aceeaşi cercetare metode structurate 
(cantitative) cu unele mai flexibile, nestructurate (calitative), se poate ajunge 
şi în domeniul a ceea ce s-ar putea numi mentalologie la rezultate care să 
depăşească truismele stereotipizate ale simțului comun sau interpretările 

speculative fără acoperire in date sistematice - oricât de subtile şi seducătoare 
ar fi ele —, dar şi datele empirico-statistice care, în sine, nu spun nimic sau 
spun orice. 

Aspiraţia autorului cărţii de faţă, nu numai teoretică, ci şi de cercetare 
efectivă, este, aşadar, de a practica mai mult decât o simplă îmbinare dintre 
cantitativ şi calitativ. Opţiunea este înspre o suprapunere cât mai întinsă a 
cantitativismului înţelept cu genul de calitativism riguros. Ea nu este nici pe 
de o parte unică şi nici exclusivistă. Implicit sau explicit, specialiştii în 
explorarea socioumanului recunosc că adoptarea unei perspective sau a alteia, 
a unui anumit design investigational depinde de scopul şi mijloacele cercetării : 
uneori doar ancheta şi sondajul sunt posibile (şi suficiente), alteori prin 
studiul de caz se poate accede la informaţii pertinente. Tot aşa după cum, de 
câte ori e posibil, combinarea de mai multe metode şi tehnici e de dorit. 

